
Po svome pripovjedačkom djelu Edhem Mulab- 
dić je pravi izdanak domaćih bosanskohercegovač- 
kih književnih prilika. Njegova proza, s jedne stra- 
ne, izvire iz muslimanskih narodnopripovjedačkih 
tradicija i opservacije savremenog života, a, s dru- 
ge strane, sVodi se 1 primjenjuje na aktuelnu pro- 
blematiku društvenog i kulturnog razvoja Bosan- 
skih Muslimana. Bez Osman-Azizovog avangar- 
dnog intelektualizma, bez sirove tendencioznosti i 
naturalističkog književnog postupka, iako u osno- 
vi tretira istu problematiku muslimanskih društve- 
nih i psiholoških stanja, Mulabdićeva proza sa Vi- 
še književno-pripovjedačkih kvaliteta i realističkih 
oznaka kreira muslimanski život njegove savreme- 
nosti i bliže prošlosti. Njegovo djelo se pokazuje, 
osim toga, u približnoj stilsko-idejnoj ujednače- 
nosti i nema tako izrazite linije razvoja i dozrijeva- 
nja, koja bi zahtijevala označavanje i praćenje eta- 
pa u njemu. Zbog toga se efikasnije mogu pratiti 
izvorišta Mulabdićevih književno-tematskih_ na- 
strojenja i sa više opravdanja mogu se praviti pre- 
sjeci njegove proze, njene tematike i književne 
strukture. 

U biografiji Edhema Mulabdića postoji nekoli- 
ko momenata koji se, kao dijelovi sjećanja i iskus- 

tva, ili kao objektivirana događajna građa, ili čak 
reducirani na ideju koja se razvija u stav i tezu, 
provlače i kroz njegovo književno dielo, svjedočeći 
o Mulabdićevoj iskrenosti i intimnom doživljava- 
nju i onih životnih situacija, likova junaka, njiho- 
vih zabluda i težnji, padova, uskrsnuća i uspona, 
koji se često na prvi pogled čine kao knjiška stili- 
zacija u svrhu praktične životne pouke i kao pro- 
paganda jedne određene koncepcije. Jedan od tih 
biografskih momenata koji su ostavili traga na 
Mulabdićevom književnom djelu jest — njegov do- 
življaj austrougarske okupacije Bosne i Hercegovi- 
ne, to jest njemu savremenog života, doživljaj inti- 
man i objektivan, tragičan u svojoj bitnosti kao do- 
gađaj i čin, i dalekosežan kao preokret, kao otvor 
nove civilizacije i kao perspektiva iednog novog 
duhovnog horizonta. Svojom antinomičnošću, 
suprotstavljenom dvovidnošću, ovaj doživljaj će u 
toku cijelog Mulabdićevog književnog rada pred- 
stavljati izvor njegovih sižea, krug njegovog umjet- 
ničko-pripovjedačkog vremena, prostora i ambi- 
jenta. Drugi biografski momenat Mulabdićev jest 
— kult rada, učenja i obrazovanja. On se pokazuje 
u osjećanju izvjesne laičke zapanjenosti i saznanja 
pred prostorima knjige i nauke, koje izbija iz nje- 
govog djela, kao da ti prostori, jedanput otvoreni 
pred piscem, pucaju sve dalje u nedogled, ostavlja- 
jući ga u fanatičnom vjerovanju u njihovu preob- 
ražajnu i preporoditeljsku moć. 


Svoje školovanje Mulabdić je započeo, kao i 0s- 
tala muslimanska djeca, u mektebu starog tipa, u 
kome se nastava izvodila na posve primitivan na- 
čin, kako se sam Mulabdić sjeća u svome memoar- 
skom napisu Iz autobiografije, uz slikovito i živo 
opisivanje ambijenta i atmosfere u ovom učilištu: 


6 


Jedna jedina soba krcata djece, jedno uz drugo 
kao šibice u kutiji, svi na glas uče, vri k'o u loncu. 
Uz duvarove su peštahte (klupe) i uz njih do du- 
vara sjede kalfe, a s druge strane djeca, pa svako 
pred po jednim kalfom prođe po jedan put u sufa- 
ri svoj vsabahc, t. j. ders, zadaću, i onda se pomi- 
če i odlazi pred hodžu. A hodža je u ćošetu, dia- 
gonalno prema vratima, do kojih mu dopire veliki 
prut, pravije motka, da njom mlatne nepokorne i 
kad bi htjeli na vrata da klisnu. U taj sam mekteb 
i ja išao jednu periodu t.j. jednu zimu ili jednu go- 
dinu, a onda se išlo u ruždiju, jer se početnik u 
ruždiju nije uzimao. 

Na ruždiju, neku vrstu niže srednje škole, us- 
posiavljenu potkraj turske vladavine u Bosni i 
Hercegovini, u koju je Mulabdić nakon mekteba 
stupio, gledalo se u konzervativnim muslimanskim 
krugovima s nepovjerenjem i podozrivošću, i ona 
je kao ustanova u građanstvu imala dosta protivni- 
ka, kao što će kasnije imati prve škole organizova- 
ne po zapadnim uzorima. Sliku ove škole iz vreme- 
na prije okupacije, njenu unutrašnju organizaciju i 
njen profil kao obrazovne institucije, te podijelje- 
nost shvatanja o njenoj namjeni, sam Mulabdić je 
docnije dao djelomično u svome napisu IZ autobi- 
ografije a opširno i stručno u članku Maglajska 
ruždija te gotovo isto tako dokumentarno u nekim 
epizodama romana Zeleno busenje: 

Narod je u toj kršli, — kako je podrugljivo nazi- 
vahu — nazrijevao ništa drugo, nego kuću, gdje će 
se naša djeca odgojiti kao prave pašalije i biti go- 
tov asker. (Maglajska ruždija). 

Iako Mulabdić ovo protivljenje ruždiji svodi u 
svome autobiografskom napisu na opštu karakter- 
nu crtu muslimanskog svijeta, u osnovi ovog shva- 
tanja, kao što se vidi iz same Mulabdićeve proze, 

nalazilo se, s jedne strane, osjećanje dovoljnosti 
vjerskog obrazovanja za život budućeg Muslima- 
na, a s druge, tradicionalno antiosmanlijsko raspo- 
loženje, koje je zaziralo od svake institucije i refor- 
me ako je ona bila tvorevina turske uprave, kao i 
od svakog pojedinca koji je svršivši ruždiju posta- 
jao činovnik u sudu 1 time u očima konzervativaca 
bivao zauvijek obilježen, prodan i žigosan. 

Ovaj polaritet sredine u odnosu prema ruždiji 
kao prosvjetnoj ustanovi poslužio je Mulabdiću 
kao zaplet u romanu Zeleno busenje, u kome je u 
prikazu stare Omerefendinice i njenih sinova dao 
dosta podataka o svojoj vlastitoj porodici, dok je u 
liku najmlađeg sina Alije opisao samog sebe. Mu- 
labdićev otac, kao činovnik, gledao je slobodoum- 
nije na obrazovanje u ruždiji, pa je pored dva sta- 
rija sina koji su završili ovu školu i već radili kao 
činovnici u xkonakuck, isto kao i sinovi Omerefen- 
dinice u romanu, upisao i njega u istu školu, slično 
Aliji u spomenutom djelu, da bi mu dao znanje i 
zanimanje. 


Biti činovnik, — pisao je kasnije Mulabdić, — 
značilo je onda biti napredan, značilo je da si Ev- 
ropejac, da si raskrstio s reakcionarstvom, da nije- 
'si protiv reforama, a inteligencija i stečena naob- 
razba nije imala druge bolje cijene, nego je činov- 
nički ili vojnički poziv. 

Mulabdićeva životna sudbina usmjerava se već 
od toga trenutka putem učenja i obrazovanja. Ste- 
kavši pojmove o svijetu kao cjelini, i o njegovoj 
raznovrsnosti i složenosti, obuzet magičnom . pri- 
vlačnošću perzijskih stihova Šejh Sadijina Đulista- 
na, turskog jezika 1 turske literature, zanesen savre- 
menim legendama o pobjedama Osman-paše i tur- 
ske vojske na Plevni, - Mulabdić je u to vrijeme 
bio zaplovio strujom koju je donosila savremena 

reforma turska putem narodne, u pravom smislu 
turske; prosvjete. 

Ali se to početno orijentalno, teološko-svjetov- 
no obrazovanje neće osjećati u njegovoj docnijoj 
javnoj djelatnosti ni u njegovom pripovjedačkom i 
publicističkom radu s onom težinom i intenzite- 
tom kao što će se osjećati zapadno obrazovanje 
nakon austrougarske okupacije Bosne i Hercegovi- 
ne, koje se kod Mulabdića razvija do odaništva 
punog povjerenja i strasti i dalje do kulta i opse- 
sivne ideje. Da nije okupacijom napravljen za Bos- 
nu i Hercegovinu otvor prema Evropi, zapadnoj 
pismenosti, kulturi i civilizaciji, mnogi bosansko- 
hercegovački književni i javni radnici, a među nji- 
ma i Mulabdić, ostali bi u uskim okvirima obra- 
zovnih mogućnosti pod turskom upravom, okrenu- 
ti možda svojim interesovanjem, po tradiciji, istoč- 
noj kulturnoj sferi, i tek bi rijetki, aristokratski i 
posjednički sinovi uspjeli da dopru do Carigrada i 
drugih većih duhovnih centara Bliskog istoka i da 
se uklope u tokove orijentalnih književnosti i nau- 
ka. 

Dolazak austrougarske vojske u Bosnu Mulab- 
dić je kao i svi njegovi savremenici doživio drama- 
tično i tragično u tome trenutku: kao kataklizmu i 
kao veliku elementarnu nesreću koja jedan narod i 
jednu zemlju može zadesiti, kao potpunu propast 
jednog života. xNebo se zamrači, život zastade i 
ko probijen brod kad usred najbujnijeg veselja u 
njemu počne da tone, dođe glas: ide Švabo. A os- 
jećala se i prije neka mora u zraku, svako odraslo i 
dozvano čeljade bilo je zabrinuto, naslućivao se 
neki krupan događaj. — pisao je on docnije 0 to- 
me u svome autobiografskom članku. A ovu istu 
sliku, kao neposredno doživljen događaj iz mla- 
dosti, razradio je i razvio umjetnički još impresiv- 

nije u devetoj glavi romana Zeleno busenje, u nizu 
pripovjednih sekvenci, sa ritmom postupnog pu- 
njenja ambijenta atmosferom dramatike i nadolas- 
ka neprijatelja kao nemani. 

Pored ovakvih neposrednih traumatičnih reak- 
cija trenutka sjećanja, koje nije mogao isključiti iz 
pripovjednog tkiva, Mulabdić je okupacijski pre- 
okret 1 vrijeme i život nakon toga doživljavao i ra- 
cionalnije, kao postrani posmatrač i meditator, na 
opštijem planu psihologije i vremena: kao sraz 
svjetova 1 civilizacija, u kome je zapadni talas 
snažno zadirao i plavio jedan ostavljeni i zbunjeni 
narod na periferiji Turske Carevine mnoštvom no- 
vih i nepoznatih oblika materijalnog { duhovnog 
života, izazivajući pometnju u duhovima, potkopa- 
vajući staro i tradicionalno u ljudima, koje se opi- 
ralo, borilo i slamalo na kraju. Kao mladić od pet- 
naestak godina, učenik četvrtog razreda ruždije, 
on je prve dane okupacije urezao u sjećanje sa in- 
tenzitetom i bistrinom mladosti, da ih kasnije u ro- 
manu Zeleno busenje { drugim nekim svojim pro- 
zama uspostavi sa očiglednošću nedavnog i nepos- 
rednog posmatranja. 

. U članku Jedna šezdesetogodišnjica Mulabdić 
će docnije zabilježiti jubilej ovog sudbonosnog do- 
gađaja, i psihološki i dokumentarno i sa određe.- 
nim ličnim stavom, onako isto kao i u Zelenom bu- 
senju, postavljajući time jednu antinomiju: znak i 
biljeg tragičnim i dramatično-ironičnim lomovima 
duša i sudbina, i u isto vrijeme spomenik otkrove- 
nju jednog novog života i nove perspektive. Uzbu- 
đenje i zabrinutost na prve vijesti o odluci Berlin- 
skog kongresa, razdvajanje muslimanskog stanov- 
ništva u Vezi sa idejom otpora, i piščeva identifika- 
cija sa onima koji su vinteligentnije shvatili situa- 
ciju tako, da je prelaz naše domovine iz jedne 

države u drugu odlučen po sporazumu obaju vla- 
dara, a po zaključku velikih sila evropskih u Berli- 
nu, pa se valja sudbini pokoritix, došli su do izra- 
žaja, bez korekcija i stilizacija, i u romanu i u član- 
ku Mulabdićevom. U tim tekstovima, zatim, našao 
je svoje mjesto hronološki tok ratnih zbivanja u 
Maglaju i njegovoj okolini, pri čemu se u romanu i 
linija radnje i sudbina glavnih ličnosti rastapa i gu- 
bi pod težinom historijske dokumentarnosti i iz- 
vjesnog nadvremenskog 1 nadljudskog određenja. 
Najzad, zaključak u jubilarnom članku potpuno je 
identičan poruci romana, samo je racionalan, trez- 
ven i ličan, sa istim ravnodušnim odnosom domo- 
roca i prema turskoj i prema austrougarskoj upra- 
vi kao tuđinskoj i stranoj, ali u isto vrijeme i anti- 
nomičan i hroničarski objektivan: 


Je li ovaj rat naših djedova sa moćnom Austri- 
jom bio potreban i opravdan? — pita se pisac u ju- 
bilarnom članku. — Zdrav razum kaže, da nije bio 
opravdan, jer je ova zemlja međunarodnim ugo- 
vorom prešla iz ruku jednoga cara u ruke drugo- 
ga. Jedan car dao, drugi uzeo. Pored toga maleni 
smo prema sili, koja nas pritiskuje. 

A drugi onda rekoše: + Neka car daje svoje, a 
ne naše. Ove su zemlje bile naše prije nego ih je 
on kao zavojevač osvojio. A kad je on mačem u 
ruci stekao na nju pravo, zar domaćin, imajući 
pravo posjeda na svoju kuću, ne stiče još veće pra- 
vo na nju, kad je od navale obrani?a 


Ali ispod ovih prividno sabranih riječi u članku 
krije se ogroman raspon historijske sudbine jed- 
nog naroda kojega je Mulabdić i te kako bio svjes% 
tan u svome pripovjedačkom djelu, sa bezbrojem 
ljudskih povijesti, života na nizbrdici i usponu, ko- 
Jima vitla zamah vremena ili ih blago miluje igra- 
Jući se njima. Životne krivulje tih svojih likova 
Mulabdić je intimno i sa uzbuđenjem doživio, za- 

boravljajući se ili svjesno pokušavajući da im, kao 
savremenicima i sam direktno pomogne toplinom 
i razboritom riječju skrivenom u tuđe monologe i 
sudbine, pripovjednim epilogom koji djeluje kao 
izričit komentar, kao kritika ili kao usmjerenje i za 
njih i za buduće njihove nasljednike, ponekad toli- 
ko sugestivno, sa gotovim rješenjem problema, da 
je to snižavalo i samu pripovjedačko-umjetničku 
razinu njegove proze. 

Taj postokupacioni sudbinsko-događajni pro- 
stor predstavlja drugo izvorište motiva Mulabdiće- 
ve proze. U njemu dominiraju, pripovjedački oži- 
votvorene, njegove dvije opsestone ideje: rečeni 
kult obrazovanja i nauke, i dramatika životnog 
preokreta izazvanog okupacijom, sudarom civili- 
zacija i smjenom životnih oblika. Za Mulabdića, 
kao refleks njegovog vlastitog života i duhovnog 
opredjeljenja; za ispitivače njegovog pripovjedač- 
kog rada kao biografsko-književni paralelizam. 

Možda je najbolja crta njegovog pripovjedač- 
kog djela onaj opis stanja duhova neposredno na- 
kon osvojenja Bosne i Hercegovine od strane Aus- 
tro-Ugarske, ona atmosfera meteža, suprotnosti i 
suprotstavljanja, nedoumice, tvrdokornosti i fana- 
tizma jednih, te prilagođavanja i prihvatanja dru- 
gih. Pričalo se: došao Švabo na jednu godinu, a 
kad ode, ponovo će Turska doći; govorilo se: do- 
šao je na tri godine samo da obavi neke tajanstve- 
ne reforme; sa strahom se sašaptavalo: došao je da 
prevjeri Muslimane. I oni koji su bili uvjereni u 
privremenost okupacije pa ih nade prevarile, kao i 
oni koji su u svemu gledali samo kršćansko-misio- 
narsku akciju, stopili su se u jedinstvenom i ma- 
sovnom iseljeničkom zamahu preko jugoistočne 
bosanske granice. Najjači pokreti za iseljavanjem 
bili su 1879, 1882, 1908. i kasnije 1918. godine. U 

ovoj atmosferi duhovne nesređenosti i očajničkih 
odluka i Mulabdić se bio opredijelio za misao seo- 
be u Tursku, a neposredan povod za to bila je po- 
rodična tragedija, koju je on opisao u dvadeset pe- 
toj glavi romana Zeleno busenje, pljačkaški napad 
na njegovu kuću i porodicu i ubistvo majke od 
strane pripadnika poratnog ološa. Ispovijedno, 
toplo preživljeno pisao je Mulabdić docnije o to- 
me događaju, o osjećanjima bespuća na domu, ko- 
Ja su u njemu kulminirala, {i predosjećanju nejas- 
nih prostora razvoja u vremenu i životu, koji su ov- 
dje prošli, ali se negdje nastavljaju: I 


Kad u toku prva dva mjeseca novoga stanja do- 
živih u našoj kući jednu groznu nesreću i tragedi- 
ju (opisanu kasnije u Zelenom busenju), tada se u 
meni, momčiću, iza nekog vremena i oporavka od 
one nesreće, budi neka tugaljiva spoznaja kao u 
kakva brodolomca. U najljepše mladenačko doba 
svoje ja osjetih, da sam zapeo nasred puta. Ono, 
što sam imao stečene duševne zalihe, nijesam mo- 
gao tada iskoristiti ni kao podlogu za dalji svoj 
razvoj i usavršavanje niti kao kapital; s kojim bih 
udario temelj svom toku života. Za novi život bi- 
jah potpuno nedorastao. I ja počeh uzdisati za 
onim, što je prošlo i za onim, što sam imao tek da 
nastavim iza stečena temelja u ruždiji. Mene obu- 
zimahu misli, da onaj život, koji je kod nas preki- 
nut, negdje još tinja, ako je Švabo pritisnuo Bos- 
nu, Turska je još ostala cijela i u njoj Carigrad 
gdje se zgrće svijet mojih misli i želja, sa sviju 
strana. 

Odluku o seobi Mulabdić je povjerio jednom 
starom čovjeku, prvom prijatelju svoje porodice, s 
molbom da mu pomogne i uputi ga da nastavi za- 
početo školovanje u Turskoj. Ali ovaj čovjek, u ko- 
me je živjela puna nada u povratak staroga života i 
privremenost Švabina opstanka u Bosni, odgovori 

ga od toga, izruži ga što je kratkovid pa ne sagle- 
dava stvarnosti i još kaza Mulabdićevom starijem 
bratu i skrbniku za njegove namjere. 

Da bi ga privezao za kućno ognjište i zavičaj, 
stariji brat oženi Mulabdića, i misao o seobi poče 
se pomalo gubiti iz njegove glave, pogotovo kad 
ga, kao pismena, privremeno namjestiše u nekak- 
vu službu, koja, istina, prestade čim vojnu upravu 
zamijeni civilna vlast. Mjesto težnje za nastavkom 
školovanja u Turskoj, Mulabdića poče zanositi i 
zaokupljati želja za novom, zapadnom naukom i 
obrazovanjem. Od tog vremena doživljaj okupaci- 
je i novog života formira se u Mulabdiću kao hib- 
ridno sjećanje i osjećanje, oplemenjeno idejom ra- 
da, znanja i učenja po uzoru na svijet civiliziranog 
zapada, proživljeno vlastitim životom, provjereno i 
potvrđeno sopstvenim iskustvom i zapažanjem, sa 
dominantom obrazovnog kulta u sistemu njegove 
docnije pripovjedačke didaktike kao rješenja za 
sva životna, društvena i historijska čvorišta. Za 
njegovo vrijeme i dugo poslije toga simpatije pre- 
ma evropskoj pismenosti i nauci predstavljale su u 
muslimanskoj konzervativnoj sredini izazov i po- 
bunu ravnu pobuni protiv vjerskih, porodičnih i 
zavičajnih svetinja. 

Mulabdić je zapadno pismo, ili onatrag-pisa- 
njea, kako su ga konzervativni Muslimani zvali, 
naučio rano, i to krišom, preko svoga druga iz ruž- 
dije Emina Arapčića, kome je otac uzeo za učitelja 
Jovana Čokića iz Like, prvog bilježnika u maglaj- 
skoj opštini. Što bi Čokić Arapčiću do podne ka- 
zao, to bi Mulabdić od njega popodne naučio. 
Mulabdićev dodir sa zapadnim pismom, kojim su 
označavane riječi materinskog jezika, bio je uz- 
budljiv i radostan; o tome događaju Mulabdić pi- 
še u XXIX, XXXII i XXXIII glavi svog romana 

Zeleno busenje, a istovremeno i o protivljenju i ot- 
porima među fanatičnim sugrađanima koji su za- 
padnu pismenost kvalifikovali kao odrođavanje i 
izdaju Vjere. I 

Kada je naučio bukvar, Mulabdić se sa strašću 
bacio na čitanje svega što mu je pod ruke dolazilo: 
natpisa, odrezaka novina, a najviše na čitanje za- 
grebačkog lista sPozorea. Poslije nekoliko godina 
otvorena je u Maglaju osnovna škola i među 
prvim učiteljima došao je na nju Hugo Jesenko, 
rodom iz Ogulina, kod koga je Mulabdić sa neko- 
liko starijih drugova, u izvanškolskim časovima 
počeo da uči njemački jezik, a uz to i gramatiku 
maternjeg jezika. Trenutke tih noćnih bdijenja nad 
knjigom pod nadzorom učitelja, koji se diže do 
simbola i propovjednika nauke, Mulabdić je do- 
cnije opisao u crtici Aga. Osjetivši se, nakon ovog 
privatnog tečaja, malo više naobražen, Mulabdić 
je zatražio mjesto vježbenika u poreznom uredu, 
ali su ga odbili. 

Drugi učitelj koji će u Mulabdićevom životu na- 
praviti prekretnicu { konačno ga usmjeriti u pravcu 
daljeg školovanja bio je Miloš Linta, koji je od- 
mah zapazio posebne sposobnosti Mulabdićeve i 
sklonost prema učenju i uvjerio ga u potrebu da 
pođe u Sarajevo i upiše se u preparandiju, kako bi 
njegovo obrazovanje dobilo organizovan tok i 
stručnu formu. xX Možda ja sam ne bih zadugo do- 
šao na tu ili sličnu misao, da se odlučim za što, 
kad ne znam, kuda i u koju svrhu, — pisao je do- 
cnije Mulabdić sjećajući se toga. — Kako da ja, ne- 
uk, znam, da uopće postoje kakve škole, da posto- 
je i više, pa i takve, koje su baš za me vrlo podes- 
ne, gdje bih najbolje pristajao, gdje bih za par go- 
dina mogao da se osposobim, da postanem svoj 
čovjek.a 

Ohrabren podrškom još nekih ljudi, a naročito 
načelnika Mustaj-bega Uzeirbegovića, Mulabdić 
se zagrijao ovim Lintinim prijedlogom i već u ma- 
ju 1887, ispraćen klimanjem glava svojih sugrađa- 
na, otišao je u Sarajevo da se raspita o uslovima 
upisa u školu. Tada se u preparandiju primalo i 
bez srednjoškolske predspreme, a prema M ulabdi- 
ću, kao prema prvom školniku Muslimanu, učini 
se i jedna iznimka: primiše ga i bez osnovne škole. 
Direktor preparandije Ljuboje Dlustuš predstavi 
ga Kosti Hermanu, koji mu, pored deset forinti što 
je kao pomoć dobijao od opštine, isposlova još 
dvađeset forinti mjesečne stipendije i tako mu osi- 
gura nesmetano školovanje. 

Svoj susret sa Sarajevom, koje je bilo drukčije u 
njegovim predstavama, sa školom i dacima, među 
kojima je on bio najviši i najstariji, raspoloženja 
usamljenosti i časove malaksalosti, razočarenja i 
očaja nad knjigom, Mulabdić je docnije opisao u 
pripovijeci Prvi srednjoškolac. Atmosferi 1 radnji 
ove pripovijetke odgovaraju mnoge pojedinosti a 
naročito psihološki zaključak Mulabdićevog pasu- 
sa o njegovom školovanju iz njegovog autobiograf- 
skog članka: : 


Sam sam se iz dana u dan razočaravao, — pisao 
je Mulabdić u članku. — U prvoj godini n. pr. ja 
ne pročitah ni jedne knjige osim školskih za poje- 
dine predmete propisanih. Dok su se moji drugo- 
vi otimali u školskoj knjižnici za razne zabavne i 
poučne knjige, ja sam mislio, da nas na taj način 
iskušavaju, da li mi radije čitamo druge stvari, ne- 
go svoje zadatke. Ali već u drugoj polovini godine 

ja se uvjerih prilikom razgovora na predavanju o 
životu i djelima pojedinih pisaca pročitanih člana- 
ka u čitankama, da se mora pročitati puno Više 
knjiga izvan škole i propisanih udžbenika. Mučeći 
se i učeći često osjetih pravi smisao mudrih riječi: 

svaki je početak težak. Zaista i bijaše teška rabota, 
ali bi još teža bila zdravu i sposobnu momku vra- 
titi se kući za to, što nije lahko učiti! Bože saču- 
vaj! 


Tri godine školovanja na preparandiji prošle su 
Mulabdiću u predanom, upornom i sistematskom 
radu. sSve tiho i polagano, bistro i solidno, ne 
mnogo na jednom, nego sve jedno po jedno, — sje- 
ćao se Mulabdić kasnije toga vremena, — i ja se iz 
dana u dan osjećah kako se oboružavam, Ja već u 
trećoj godini osjećam milinu i snagu svog lijepog 
materinskog jezika, pa čak pokušavam prevađati 
sitnije stvari iz moje turske lektire. A kad svrših, 
bijah odlikovan zadaćom, da održim pozdravni i 
oprosni govor na svečanosti završetka naše školske 
godine i za naš razred škole uopće.e 


Na ovom mjestu Mulabdićeve biografije završa- 
va se idejno uobličavanje njegovog osnovnog psi- 
hološkog kompleksa okupacija — nauka, a počinje 
onaj odsudni dodir života, iskustva i svijesti o nji- 
ma sa porivom književnog pripovijedanja Mulab- 
dićevog. 


Prvi pripovjedni uzori Mulabdićevi bili su pisci 
sa područja onih jugoslavenskih zemalja koje su se 
nalazile u sklopu Austro-Ugarske. Oni su u Bosnu 
i Hercegovinu i među Muslimane konačno prodrli 
sa uspostavljanjem zapadne pismenosti na 
srpskohrvatskom jeziku i sa prvim školama, sa Čči- 
novništvom koje je u Bosnu i Hercegovinu došlo iz 
ovih zemalja, i mogli su se naći u školskim čitan- 
kama, knjižnicama i programima školske lektire. O 
tome svjedoči i sam Mulabdić, izričito navodeći 
pisce koje je, ne dospijevši za vrijeme školovanja, 
u cjelini pročitao u razdoblju od završetka nauka 
do prvog imenovanja: 


2 - E. Mulabdić: Zeleno busenje I 7 


Naročito pročitah i proučih našeg slavnog Še- 
nou, njegova klasična djela iz hrvatske prošlosti, 
njegovo živo i plastično prikazivanje lica i doga- 
đaja mene zanesoše. Ona mala razlika naših na- 
rječja mene ne smetaše, nego naprotiv mene po- 
buđivaše na misao, kakav bi taj divni kolorit tek 
izgledao u našem lokalnom govoru. Zato i naš ži- 
vot i našu prošlost treba onako slikati, da to isto 
reknu oni, kojima je Šenoin izgovor svojina. Samo 
naravno treba i ovdje snage Šenoe pisca i pripov- 
jedača. Ono je zaista divna istina, što je rekao ne- 
ki kritičar, da je onaj literarni sastav najbolji, za 
koji se svakom čitatelju učini, da bi ga i on mogao 
napisati. Šenoina romantika, Tomićeva blagost iz- 
laganja i opisa, Kumičićeva snažna dikcija, a jed- 
rina štila i jezika Stjepana Dmitrova Ljubiše mene 
su zanijele i meni se sve činilo, da ću i ja jednog 
dana jednostavno sjesti i pisati. 

To je bilo vrijeme kada se vršilo prvo formiranje 
književno-pripovjedačkog izraza kod Mulabdića, i 
to putem rezonance na izražajna sredstva drugih 
pisaca, koja u njemu podstiču srodne, urođene, 
imanentne oblike umjetničke naracije, samo odre- 
đene bosanskim muslimanskim mentalitetom, Ži- 
votom i ljudima i saobražene njima, uslovljene to- 
kom, melodijom i leksikom domaćeg govora. Dje- 
la tih pisaca Mulabdić je doživljavao na planu 
Bosne, književno-komparativno, sa aktivnim od- 
nosom prema pripovjedačkoj adaptaciji ovih djela 
i načina pripovijedanja na bosanski život, usvajao 
njihovu tehniku, ali ne i sadržinu i način mišljenja, 
koje je on crpao iz domaćeg tla. Početno stilsko-iz- 
ražajno predodređenje Mulabdića kao pisca bilo 
je tako završeno pred početak devedesetih godina, 
Sein će se on pojaviti i potvrditi kao pripovje- 

ač. 

Docnije, u njegovu stvaralačku lektiru ući će još 
pisci kao što su Đalski, Veselinović, Ćorović, Ko- 

zarac, koji će ostaviti u nekim njegovim prozama 
blagi prizvuk svoga tona, lagani trag motivike, pri- 
povjedačke tehnike, ali će pripovjedački tenor i u 
ovim prozama ostati karakteristično Mulabdićev: 
ambijentalan, kritički plemenito usmjeren, sa top- 
linom vokacije narodnog pripovjedača i pripovje- 
dača za narod. sa doživljajnim poistovećivanjem i 
glasom razbora koji odjekuje pri tome. 


II 


Glavnu karakteristiku strukture prve. Mulabdi- 
ćeve knjige, romana Zeleno busenje čini tok pri- 
povjedačke materije: proticanje vremena koje nosi 
ljude i sudbine junaka ove proze i ostaje na kraju 
kao jedina lirsko-fatalistička rezonanca. Zbog toga 
analiza ovog romana u njegovom dinamičkom vi- 
du, koji uslovljava punjenje i bogaćenje njegove 
atmosfere, pojavljivanje likova u njoj i njihovo 
potčinjavanje zamahu historije i vremena, pred- 
stavlja prirodni pristup ovom djelu. 

Ali već od samog početka tkivo romana pokazu- 
je i neke druge karakteristične stilsko-strukturalne 
i idejne crte koje su značajne za realizaciju romana 
u cijelosti i njegovu egzistenciju kao pripovjedne 
cjeline i posebno instruktivne za njegovu analizu 
te za pogled na samog pisca i njegov pripovjedački 
postupak. I 

Roman počinje opštim planom slike maglajskog 
predvečerja i prazničnog raspoloženja u petak, na 
dan veselja, zabavljanja i ašikovanja, planom koji 
je ostvaren nizovima izraza i atributa iz sfere idil- 
skog doživljavanja ambijenta i ljudi koji su preuze- 
ti iz romantičarske proze. Oni imaju jednu zajed- 
ničku strukturalnu osobinu da ne služe otkrivanju 
specifičnih osobina, individualisanju predmeta; 

već pripadaju opštoj oblasti idilsko-emocionalnog 
raspoloženja i atmosfere, koja kao opšti utisak i 
ton prevladava njihovo posebno značenje kvalite- 
ta, ionako otupljenog čestom upotrebom. 

Sa ovog opšteg plana pisac prelazi, kao pokre- 
tom kamere, na krupni plan mladića Ahmeta, koji 
se izdvaja iz atmosfere, društva i raspoloženja, jer 
ga progoni slika lijepe Aiše. I ovaj prelaz predstav- 
lja pripovjedački šablon hrvatske proze na prelazu 
od romantizma ka realizmu, a psihološko izdvaja- 
nje lika iz sredine, kao rezultat ovog pokreta, osta- 
tak je naslijeđenog manira, koji kompozicionim 
putem postiže efekat psihološke ekspresivnosti, 
efekat isticanja, markiranja lika. 

Karakterizacija Aiše kroz Ahmetovu imaginaci- 
ju i sjećanje također pokazuje crte romantičarsko- 
-sentimentalne pitomosti (včarobno liceć, puml- 
ljat poglede, vslatke riječia), isto kao i piščevo ka- 
rakterisanje Ahmeta (skroman i stidan kao djevoj- 
ka, bez razuzdanosti itd.). I ovi portreti, kao i 
uvodna atmosfera romana, imaju strukturalno- 
emocionalnu ulogu da stvore neposredan kontrast 
- između pitomog, idiličnog života i teških doga- 
đaja neprijateljskog nadiranja, otpora, rata, oku- 
pacije, koji slijede i prema kojima se kreće radnja 
romana. Ovaj očito stilizirani i naglašeni kontrast 
uvodne radnje, kao najčešći umjetnički oblik ro- 
mantičarske proze, koji služi oštroj polarizaciji i 
suprotstavljanju pojava, događaja, likova i ideja, 
svodeći se u krajnjoj liniji na crao-bijelu konfron- 
taciju i manihejski princip dobra i zla, otkriva jed- 
no nagnuće Mulabdićevog pripovjedačkog po- 
stupka, a ujedno i tragove. njegovih književnih 
uzora i izvorišta. 

I situacija u kući Omerefendinice, Ahmetove 
majke, puna je istog idilizma i etičke ispravnosti: 

sva su joj djeca čestita, poslušna, izučena. Akcenat 
Je istaknut na nauci i školovanju. Ali tu se Javlja, 
opet kao odjek romantičarske pripovjedačke struk- 
ture, odvajanje od linije radnje i mirnog pripovjed- 
nog opisa događanja, nesuglasje, disonanca od op- 
šteg toka i tona, inače karakteristična za Mulabdi- 
ćev način razvijanja radnje u ovom razdoblju: to je 
Ahmetovo protivljenje ženidbi na koju ga majka 
nagovara, a razlog je racionalan, i istovremeno 
sentimentalan, idiličan — hoće da se skući i da 
nađe ženu koja će mu se svidjeti i voljeti ga. A to 
Je ujedno i uvođenje novog motiva, odnosno vra- 
ćanje na Već započeti motiv, i prelaz od ove retros- 
pektive, ekspozicije, u aktivnu radnju u vezi sa Ai- 
šom, u ljubavni dijalog suzdržljivih riječi. 

Sistem motiva odvajanja od linearno-ustaljenog 
toka radnje u vezi sa Ahmetom i Aišom, koji se, 
suprotno usmjereni i postavljeni kao prepreke nje- 
nom ostvarenju, formiraju u zaplet, nastavlja se u 
protivljenju Aišinog oca Muharemage njenoj udaji 
za Ahmeta i u Aišinom strahu od roditeljske kletve 
ako učini suprotno volji očevoj, te dalje u dinamici 
suprotnih stavova, osjećanja i životnih situacija, 
koji se ukrštavaju i sijeku sa idejno-političkim po- 
laritetom junaka ovog romana u historijskoj boji 
vremena. 

Ahmetu je Muharemagino držanje bilo razum- 
ljivo: kao čovjek starog kova, on nije podnosio 
one koji se po sudu povlače i miješaju sa Osmanli- 
Jama, osobito omraženim zbog reformi potkraj nji- 
hove vladavine u Bosni i Hercegovini, držeći ih za 
njihove ulizice, pa tako nije volio ni Ahmeta, koji 
Je svršivši ruždiju radio kao činovnik u gruntovni- 
ci. Ovaj domorodačko-politički momenat, uz oštro 
odvajanje ypravih Turakaćx, to jest muslimanskih 
bosanskohercegovačkih domorodaca, od Osmanli- 


21 


ja, doseljenika, činovnika iz Turske, upliće se u 
ljubavnu fabulu i stvara teškoće njenom ostvare- 
nju, paralelno sa opštim konzervativnim shvatanji- 
ma o činovničkom položaju kao pravoj svrhi i sa- 
me učenosti, i sa identifikacijom obrazovanih lju- 
di, činovnika, sa Osmanlijama. U perspektivi raz- 
voja historijskih događaja u romanu ovaj oštri an- 
tagonizam i poredak shvatanja nastaviće se i pod 
novom vlašću: antiosmanlijski konzervativci pre- 
rašće u fanatične protivnike Austro-Ugarske i sve- 
ga što od nje dolazi, a liberalci će zadržati isti 
oportunistički stav i prema austrougarskoj upravi 
kao što su ga imali prema turskoj vlasti, objašnja- 
vajući ga svojom saglasnošću sa vremenom, razvo- 
jem društva i prevazilaženjem preživjelih životnih 
oblika. 

Društveno-psihološki rezultat sukoba antios- 
manlijskog fanatizma sa srećom dvoje mladih u 
ovom romanu jest Aišina zebnja nakon obećanja 
datog Ahmetu da će za njega pobjeći, strah ,što 
ovako sama o sebi odlučujea. Ali ova psihološko- 
-motivska situacija predstavlja i sintezu čestog mo- 
tiva iz muslimanske narodne pjesme, koji i u ovom 
romanu probije ponekad lirskom čistotom svoje 
intonacije, i romantičarskog manira osjećanja u 
prisjenku zle slutnje i zebnje, koje predstavlja uvi- 
jek otvor u novi zaplet, pri čemu se predviđanja 
obično fatalistički i ispune, te konkretan odraz vre- 
mena na sudbine junaka sa njegovim naivnim his- 
torijskopsihološkim zabludama, koje su rezultat 
piščevog stava. 

Na drugoj strani, zbivanja, pokret historije i ko- 
lebanje jedinki pred njihovim nastupanjem, dovo- 
de i Ahmetovu riješenost prema Aiši u dilemi. 

Od početka četvrte glave pojedinačni elementi 
romana, individualne sudbine junaka, dnevna pro- 

blematika i psihologija života, počinju se potčinja- 
vati stilizaciji atmosfere i utapati u njenom opštem 
fonu. Početak zapleta individualne radnje ostaje 
kao pozitivni elemenat kontrasta u očekivanju ob- 
Javljenja drugog, negativnog elementa. Sentimen- 
talno-idilični ton ustupa pred snažnim naletom 
stvarnosti, života. Roman počinje da se oblikuje 
sredstvima realističkog pripovjedačkog postupka. 
Cjelokupno njegovo tkivo kreće se u jedinstvenom 
zamahu u susret nečemu dramatičnom i kobnom. 
Već uvodni lirski opis atmosfere zore, izražen sa 
auditivnom ekspresivnom težnjom, sa jutarnjim 
glasovima i crtanjem silueta i sjenki prolaznika te 
glasom mujezina koji razbija tišinu, podiže prigu- 
šeni opšti ton i oživljava usporenu dinamiku kreta- 
nja, - nadopunjava se piščevim racionalnim ko- 
mentarom strateško-geografske lokacije Maglaja 
koji djeluje kao zloslutni nagovještaj potencijalne 
ratne opasnosti i budućih događaja. Stilsko-idejna 
struktura atmosfere ostvarena na taj način traje 
dalje sve do kulminacije u IX glavi romana, naiz- 
mjenično naglašavajući sad idejno-psihološku sad 
stilsko-emocionalnu stranu. Antiosmanlijsko poli- 
tičko nastrojenje i ton mržnje preuzima sam pisac 
identificiran sa svojim junacima, koji Osmanlije 
naziva vcarskim murtatima, a našim zulumćarima, 
štono sjede u Travniku i Sarajevu sve od Omerpa- 
Ššea, i u isto vrijeme lansira, objelodanjuje, iznosi 
pred čitaoca sliku sljudi s golemim škrljacimać, 
koji dolaze vcestom što vodi iz Broda do Saraje- 
va, koji su vkauri ispred kaurske zemlje, al za ču- 
do govore ama na dlaku k6 i mić, sugerirajući mi- 
sao o slavenskom narodnom jedinstvu i istovetnos- 
ti jezika Muslimana i vkauraa, — dajući tako istim 
potezom historijsku boju vremena i ujedno politič- 
ku ideju savremenu piscu u doba pisanja romana. 

U isto vrijeme kada se u Ahmetu, nakon brato- 
vog saopštenja da je Bosna data Austriji, javlja di- 
lema — na jednoj strani, ljubav prema Aiši i plano- 
vi u vezi s njom, na drugoj strani, prodata Bosna, 
njegov revolt prema Osmanlijama i osjećanje duž- 
nosti da brani domovinu — dolazi i centralni zaplet 
romana, ali ne zaplet individualni, ograničen na 
pojedinačne likove i njihove sudbine, već zaplet 
epohe, opšti, koji prijeti smjenom života, vremena, 
poretka, vjere, kulture, civilizacije, zaplet rata H 
pustošenja. Kod kajmekama pisar čita obavijest 
građanima da je sultan predao Bosnu Austriji i na- 
redbu da se tome niko ne protivi. 


Sukob oportunista i fanatičnih pristalica otpora 
prvi je rezultat ovog zapleta, pri čemu se čuje i glas 
racionalnih umjerenjaka, piščevog rezonera Nu- 
man-efendije - s,možemo I' se oduprijeti sili aus- 
trijskoja — koji u toku cijele radnje, predstavljen 
kao glas savjesti, dalekovidnosti i iskustva, iznosi 
piščeve poglede na glavne probleme romana, po- 
tisnut samo kretanjem vremena u centralnom dije- 
lu ove proze. U ovoj sceni već se vide pozicije 
društvenih snaga: na jednoj strani su posjednici i 
fanatizovani sveštenici, jedinstveni u pogledu ot- 
pora, na drugoj su činovnici i intelektualci, sa sta- 
vom opreznosti, oportunizma, za lojalnost i sulta- 
nu i austrijskom caru. Pored svoga eksplicitnog 
govornika Numan-efendije, pisac u ovoj sceni i 
stilski pokazuje svoj stav, kao što će ga pokazivati 
kroz cijeli roman opisom likova otpornika, ironič- 
nom intonacijom prema njihovim akcijama, supe- 
rioraim komentarom njihovih zabluda: 


Odmah se vidjelo, da je veća polovica protiv 


boja, a sam gotovo Hadži Selimaga sa dva tri dru- 
ga galamio i dizao bunu. 

_ Svi prihvatiše ove mudre riječi Numan-efendi- 
je... 

Prikaz stanja duhova u predvečerje okupacije, 
zbivanja u gradu i okolini za vrijeme njenog odvi- 
Janja, i života nakon svršetka ratnih operacija, nije 
u ovom romanu objektiviran do nivoa realizma, 
niti je lišen piščevog idejno-političkog rezonovanja 
i stilizacije. U njemu se, naprotiv, osjeća kontinui- 
tet Mulabdićeve ocjene otpora kao zablude, kon- 
cepcije u kojoj dominira apsolutizacija značaja ev- 
tropske civilizacije i kulture koje je u Bosnu i Her- 
cegovinu donijela okupacija. Ove ideje kao knji- 
ževnoimanentno 1 eksplicitno izraženi piščevi na- 
zori preovlađuju tako u ovoj prozi nad prikazom 
spontanih domovinskih osjećanja i iskrenih moti- 
va rodoljubivog otpora. Trenutak historijske odlu- 
ke da se pruži otpor poslužio je Mulabdiću da se 
istovremeno obračuna i s Osmanlijama i sultanom 
(von nije naš kad nas daje drugomea, vzašto nam 
efendija (sultan, M. R.) nije poručivao kad je Bos- 
nu davaoxa, vgnječilo nas i mučilo tolike godine, 
pa najposlije kaurima u šake), a tako isto i sa fa- 
natizovanim pristalicama otpora, po njegovom 
shvatanju, kao predstavnicima jednog prevaziđe- 
nog svijeta koji bi željeli da zaustave hod historije 
i nadiranje napretka. 

U atmosferi sukoba između otporničkog hadži 
Selim-age i oportunističkog Numan-efendije, u ko- 
Jem je izvršena polarizacija pristalica na štetu ha- 
dži Selim-age, jedini je Ahmet od činovnika bio uz 
njega. Njegovo opredjeljenje je, nakon piščevog 
opisa i stilizacije, i literarno i psihološki odmah 
dobilo kvalitet zablude i pogreške, a on sam kao 
ličnost unaprijed je određen za žrtvu. Čvorište ne- 
mira, grča i razdvojenosti koje se formira u njego- 
voj psihi, pri čemu mu je bio jasan oportunizam 

ostalih koji su spokorne sluge svog starješine i 
svoje kesec, ali je bio u nedoumici prema Numan- 
-efendiji, — reljefno se odražava u kombinovanom 
i unakrsnom djelovanju stavova pisca, opisanih li- 
ca, te njegovog nagnuća i odmjeravanja svega iz- 
nesenog vlastitim kritičkim pogledom u pasažu u 
kojem je pomiješan solilokvij sa direktnom i indi- 
rektnom introspekcijom. 

U ovom zapletu epohe, Ahmetovo opredjeljenje 
za pristalice otpora predstavlja disonancu kako u 
odnosu na sam ovaj zaplet tako i u odnosu na plan 
njegove vlastite životne sudbine. Ahmet je u stvari 
iznevjerio ne samo brata, činovnike i ostale kon- 
formiste, nego i piščevu generalno zacrtanu kon- 
cepciju o njima kao sporazumašima i protivnicima 
otpora, pa i samog sebe sa svojim staleškim i druš- 
tvenim opredjeljenjem i ličnom životnom težnjom. 
On je od početka bio za borbu. Svjesno se upustio 
u nju i protiv svoje ljubavi i svog života. Predstav- 
ljajući tako sudbonosni otklon od generalne linije 
sižea i piščeve koncepcije, nalazeći se na lijevoj 
strani toka historije, on je morao završiti tragično, 
prethodno razočaran. Ali pisac je Ahmetovim op- 
redjeljenjem razbio svoj vlastiti šablon, produžio 
lični, ljubavni okvir historijskog događaja do sa- 
mog njegovog stišavanja i završetka, ostavio jednu 
sudbinu po strani kao stalni predmet tajne, kao 
povremenog animatora interesovanja i prekidača 
monotonog toka historije u romanu. Time je rad- 
nju učinio" dinamičnijom i realističnijom, stvorio 
odnos idejne ravnoteže između opšte koncepcije 
oportunizma i Ahmetovog buntovničkog lika, iako 
je njegovu pogibiju na kraju ocijenio kao tragediju 
zablude. 

Stilski potez atmosfere započet prvim vijestima 
o predaji Bosne dobija, nakon podjele stavova 

muslimanskog stanovništva prema novim vladao- 
cima, oznake neizvjesnosti, predosjećanja, brige u 
čaršiji, pri čemu se mržnja okreće više prema izdaj- 
niku Osmanliji nego prema napadaču i okupatoru 

vabi — sasvim epski, u skladu sa epskom narod- 
nom etikom, a otpornici se daju stilski pejorativno, 
kao bundžije, predstavnici svjetine i nižeg sloja, sa 
Jasnim odnosom piščevog negodovanja (sda se 
digne galama, nek se buni svijet, nek se samo vi- 
čex). Parola oportunista (Numan-efendije) je: yda 
se krv uzalud ne proljevaa, ysultan nas je predao 
zato što mu nismo pokornik, a odgovor otpornika 
je: ako mu kad nismo bili pokorni, to je zato yšto 
nam se zulum činix. Vijest o Švabinoj neposrednoj 
blizini, u ovoj atmosferi djeluje kao udar, kolektiv- 
nopsihološki, koji prekida i skreće tok radnje i di- 
Jaloga, kao stilska disonanca i otklon od trajanja 
atmosfere, poslije koje dilema boj ili mir ostaje u 
posebnoj oštrini. Atmosfera kahve gdje se sastaje 
mladež data je živo, a burkanjem mašte i uzavrele 
krvi, i pokretom piščevog pogleda na Ahmeta, u 
duši razdvojenog epskom dilemom: kukavičluk — 
junaštvo, Aiša i - odsudni događaj, u kome ipak 
nadjačava riješenost za boj. 

Psihologija i motivika narodne poezije prisutna 
Je i u sceni sastanka Ahmetovog sa Aišom, u kojoj 
se polariziraju njegova odluka da se odupre nepri- 
jatelju i njeno strahovanje koje se transformira u 
sjetno blaženstvo, u kojoj mu ona daje čevru da se 
njome razgovara pošto je prethodno stavi u njed- 
ra, a tako isto i u završnoj sceni halala, opraštanja. 

Atmosfera predbojnog raspoloženja i bezvlašća, 
sa konačnim definisanjem strukture otpornika 
(Ovbijahu sami seljaci, slugea, a među njima sgra- 
đanina ni od lijekax) i dodavanjem stilskih poteza 
nasilja i divljanja, u kojoj Ahmet ostavlja svoju po- 

rodicu i djevojku i priključuje se ustanicima, pre- 
rasta u atmosferu napetog iščekivanja neprijatelja, 
sa glasovima uznemirenja među građanstvom, pa- 
nikom, sakrivanjem dragocjenosti i spremom za 
bijeg. Ovo su najbolji pasaži romana, dati impre- 
sivno, sa dosta psiholoških pojedinosti, koje izgle- 
daju nevažne i besmislene u prisjenku opšteg išče- 
kivanja, ali su žive i realistične u tkivu ove proze, 
sa životom koji se nehajno dalje odvija i na jednoj 
i na drugoj strani rijeke, među oportunistima i me- 
đu otpornicima, iznad ljudi, izvan vremena, kao 
da mu ništa ne prijeti, u kome ljudi šute ili drije- 
maju sa ukočenom jednom mišlju u duši svakog 
pojedinca, u grču zebnje, iščekivanja i straha, an- 
drićevski, sa tragičnom neumitnom dvojnošću ap- 
solutnog i relativnog života, tragične svijesti o 0g- 
raničenosti i prolaznosti u šumoru vremena, koje 
prekida uzvik, leden, uzbudljiv, tragičan, 1 Čist, 
prost, jednostavan, sonoran: vxEto Švabeee!a Stra- 
va, plač, bježanje nakon toga. Pobježe stanovniš- 
tvo. Tako isto 1 vjunacic. 

Umjetnički čist, sveden, sa uzvikom u centru 
kao prelomnim momentom atmosfere Ii zbivanja, 
ovaj fragmenat IX glave podsjeća na docnijeg An- 
drića. Ima u njemu kolektivnog zbivanja, kolektiv- 
ne psihologije, pokreta masa, vizuelnog, slušnog i 
psihološkog jedinstva 1 sinhroniteta, i proste dra- 
matike koja odapinje grč napetosti nekud u praz- 
no, u svima, jednim povikom kao sa onoga svijeta, 
i dolazi kao apokaliptična, neumitna, 1 nejasna, 
neshvatljiva, nemušta sveopšta kazna. Ovaj odlo- 
mak predstavlja klimaks prve etape pripovjednog 
tkiva romana. A sva dramatična panika sadržana u 
njemu stoji u kontrastu sa mirnim ulaskom austro- 
ugarskih trupa, disciplinovanim kretanjem vojni- 
ka, i zvukom borije prema paničnom uzviku-najavi 

njihova dolaska, koji označavaju početak druge 
etape pripovjednog tkiva. 

Pripovjedno tkivo romana razgranjava se od po- 
četka druge etape u dva paralelna toka, koji se iz- 
lažu i prate naizmjeničnim tretiranjem pojedinih 
njihovih epizoda. Jedan tok je hronika ratnih ope- 
racija, u koju se upliće Ahmetova sudbina, pripov- 
Jedački ostvarena dijelom piščevom naracijom a 
dijelom preko direktno ekspliciranog Ahmetovog 
doživljavanja. Drugi tok predstavlja hroniku oku- 
pacije među građanstvom nakon pada Maglaja u 
austrougarske ruke, zbivanja u ratnoj pozadini, ko- 
Ja se prati preko niza scena vezanih za Ahmetovu i 
nešto manje za Aišinu porodicu. Idejni odnos pre- 
ma hronici otpora ostvaren je u romanu u kontinu- 
itetu već ranije naznačenih stavova, u stvari psiho- 
logijom pozadine, oportunističke, konformističke, 
i onih koji su ostali u njoj, a ne psihologijom učes- 
nika u otporu, ostvaren čak više kao naknadna, 
aposteriorna piščeva ocjena, kao kasnije staloženo 
saznanje, stečeno kao iskustvo pod utiskom docni- 
Jeg života Muslimana pod austrougarskom vlada- 
vinom, kada se otpor prema Austro-Ugarskoj, u 
svjetlu činjenice o historijskoj ulozi i zasluzi ove 
uprave kao posrednika izneđu Muslimana 1 za- 
padne kulture, kvalifikovao kao naivna i reakcio- 
narna historijska greška i zabluda. Ovaj historijski 
docniji stav projiciran je u roman kao idejni regu- 
lativ. Na taj način je idejni odnos prema otporu i 
ustanicima objelodanjen kao piščeva težnja, teza i 
zadatak. 

Atmosfera Maglaja pod okupacijom daje se u 
ovom dijelu pripovjednog tkiva realistički, bez pri- 
vom idealiziranja okupatorske vlasti kao uredne i 
na zakonima zasnovane uprave. 

U prikazivanju ustanika pisac, međutim, pravi 
jednu distinkciju: pored poznatog stava prema do- 
maćim, maglajskim otpornicima kao prema dezor- 
ganizovanom čoporu ljudi nižeg reda, koje vodi 
hadži Selimaga sa uvjerenjem da čini patriotsko 
djelo, pisac je ustaničku vojsku iz Sarajeva, koja je 
nakon niza pobjeda pala u Maglaj, opisao sa sim- 
patijama, slikovito, kao vojsku snage, mladosti i 
smjelosti: vSve je čilo i veselo, a po svem vidiš, da 
tu nije bilo izbora po rodu 1 soju, po snazi i godi- 
nama, već sve ustalo za din i za ognjište svoje. x U 
tome opisu nema ironičnog ni pejorativnog prizvu- 
ka, i dobija se utisak da je epsko raspoloženje u 
piscu za trenutak preovladalo i njegov idejno-poli- 
tički stav. U ovom trenutku se pisac, preko ovog 
opisa idealno-etičke prirode, prožetog čistim rodo- 
ljubljem, identificira sa prirodnom, razumnom, 
spontanom i iskrenom reakcijom rodoljubivih Bo- 
sanaca na izdaju sultanovu i dolazak tuđinske voj- 
ske. Ova dvojnost i suprotnost stava prema ove 
dvije kategorije pripadnika otpora zadržaće se 
kroz cijeli tekst romana, sve do završetka ratnih 
operacija: za jedne, među kojima se obreo i Ah- 
met, pisac je imao samo podsmješljivi komentar i 
riječi koje govore o rasulu i anarhiji, teroru i nasi- 
lju, za druge, one koji su pružali organizovan ot- 
por, osobito za vojsku pod pljevaljskim muftijom 

emsekadićem, imao je ozbiljan ton ratnog hroni- 
čara sa objektivnim prikazom njihovih sukoba sa 
neprijateljem, pobjeda i poraza, kod Šahin-Kame- 
na, na Jajcu, na Zepačkom brdu, kod Gračanice, 
kod Han-Bjelalovca, kod Sarajeva, na Preslici. 

Ahmetov lik i sudbina nalazili su se razapeti iz- 
među ove dvije ustaničke vojske: fizički vezan za 
naličje otpora i hadži Selimagu, on je čeznuo za 
pravim ustanicima, za licem otpora. Kao kompozi- 

ciona spona dviju radnji romana, ratne i pozadin- 
ske, sa sudbinom u početku istaknutog, glavnog 
Junaka, Ahmet ima u romanu značajnu kompozici- 
onu i kohezionu ulogu, iako više indirektnu, ostva- 
renu više njegovim prisustvom i nazočnošću ne- 
gdje u ratu, ali svježu u mislima njegovih ukućana 
1 Aiše. Zamah opšteg osjećanja, finale događajne 
sekvence obično se koncentrišu ili završavaju na 
Ahmetovom liku ili u vezi s njim, na opisu njego- 
vog doživljavanja i reagovanja, ili na sjećanju nje- 
govih bližnjih na njega, i to bez prekida, vještač- 
kog prelaza ili stilsko-kompozicionog skoka, neka- 
ko svedeno i prirodno. Zbog toga je cjelokupno 
tkivo prožeto istom jedinstvenom atmosferom ra- 
ta, koja se sa opštih događaja nastavlja u pojedi- 
načnim, individualnim. Samo s tom razlikom što 
se početak romana daje kao opis individualnih 
sudbina na fonu historijskih događaja, dok u 
ovom centralnom dijelu romana dominiraju histo- 
rijski događaji, a individualne sudbine, osobito 
Ahmetova, daju se na njihovom planu, ponesene 
njima, kao da se vrijeme i historija igraju ljudima. 
Pa i pored toga fatalističkog opšteg utiska, Ahme- 
tov lik, pored epskih, nije lišen psiholoških 1 etič- 
kih dilema. Čuvši da u Maglaju vlada mir, u Ah- 
metu se javlja misao: slušao je iz ćitaba da se ne 
smije živjeti pod neprijateljem i mirno gledati zlo, 
— a njegovi sugrađani, čak i hodža njegov, koji to 
znaju, ipak ne pružaju otpora. 

Završetak ratnih operacija u XXIII glavi, nakon 
prebacivanja preko turske granice muftijine vojske 
u povlačenju i momenta kada hadži Selimagu o0s- 
tavlja njegova četa a on se na zapovjednikovu riječ 
vraća u grad, predstavlja završetak kompozicionog 
toka ratnih zbivanja u romanu i ujedno kraj dijela 
pripovjednog tkiva ovog djela, koje se od tog mjes- 

ta pa dalje koncentriše oko dvije porodice, Ahme- 
tove i Aišine, u nastavku toka pozadinskih zbiva- 
nja. 

Situacija u pozadini do tog trenutka od časa iz- 
nenađenja, zbog mirnog i disciplinovanog utiska 
pri prvom susretu sa okupacionom vojskom, izlo- 
žena je u nizu događaja 1 mozaički složenih utisa- 
ka, koji upotpunjuju opštu atmosferu nelagodnos- 
ti, dvoumice, oklijevanja, i novog, neobičnog Živo- 
ta sa stranim, neobičnim ljudima. Događaji koji se 
zbivaju u vezi s novom vlašću pokazuju historijsko 
osciliranje između linije zapovjednikovog uvjera- 
vanja i umirivanja muslimanskih činovnika (vSvak 
neka bude miran, sve će bit, ko što je i bilo, ništa 
se promijenit ne će.x) i linije nade kršćana da će 
smjena turske vlasti austrijskom donijeti i potpun 
socijalni preokret stanovništva. Andrićevska scena 
susreta Mehmeda, Ahmetovog brata, sa sugrađani- 
ma Varošanima i riječi Anđuše krčmarice, nalik na 
riječi kmeta Simana, ilustruju ovu liniju nade 1 na- 
gomilanog otpora: 


- Čini mi se, Meo, da je odzvonilo tvom sudu, 
vašem gospodstvu, — nastavlja ona, a on se i ne 
osvrće, ide, ali čini mu se, u zemlju propada. — Ej, 
Bože, tebi vala, kad nam dođe Švabo, kad nam 
dođe babo! Nema, prođe tursko, što bi, bi... 


A ova linija priželjkivanja socijalnog preokreta 
može da se prati kroz cijeli tok ove radnje u poza- 
dini pod okupacijom, 1 to incidentalno, u obliku 
niza scena sa ispadima ironije i zlobe, ali i dojavlji- 
vanja, klevetanja, koji socijalnu temperaturu ro- 
mana drže u istom povišenom položaju a tako isto 
i radnju romana u napetosti. 

Kao protutežu ovoj slici socijalnih osjećanja, 
Mulabdić je dao i sliku socijalne idile posjednika i 
kmetova, vskoji su dijelili tugu sa svojim agama, a 


32 


u drugu ruku bili sretni, što tako gostoljubivo mo- 
gu dočekati svoje age i čeljad ima, ali se u napo- 
meni ipak otkriva zacrtana političko-socijalna feu- 
dalna situacija: 


Možda toga gostoprimstva ne bi ni bilo, da su 
čuli iz zapovjednikovih usta, kako će se svakom 
krojit pravica, kako se ne smije nikom dirat u ima- 
nje, obraz i vjeru, kako će pred zakonom biti svi 
jednaci. Kasnije je ove riječi prosti svijet zbilja 
shvatio tako, da će se ta jednakost u svemu pro- 
vesti, pa je s toga nastala mala smetnja, kad dođe 
da se odasipa prva tretina za o Švabina vaktac, jer 
o tretini niko nije govorio, ni da se daje kao prije, 
ni da se ne da. 


Pisac ovdje daje realnu društvenu situaciju 172Z- 
vanu okupacijom, ali iz ugla zemljoposjednika, sa 
kojima se on poistovećuje zastupajući njihove feu- 
dalne interese, mada ipak više u sistemu cjelokup- 
nog ekonomskog položaja Muslimana. 

A između ove dvije slike Mulabdić je situirao Ži- 
vot prvih dana preokreta, koji se normalizuje u 
prisustvu okupatorske vojske, ali oživljava promi- 
jenjen, dinamičan u tom transformiranju i osvaja- 
nju, sa nizovima iznenađenja, novih oblika življe- 
nja, rada, sticanja i zarade. Prikaz ovog života Mu- 
labdić je dao u smjeni slika, zadihano, sa privid- 
nom kontradiktornošću životne logike, u kontrastu 
sa prikazom nedoumice, čuđenja i mrtvila fanati- 
zovanog i zbunjenog muslimanskog stanovništva 
na drugoj strani, i sa vlastitim aktivnim stavom kri- 
tike prema toj njihovoj nedoumici. 

Muslimansko stanovništvo Mulabdić je u sušsti- 
ni dao ne samo između dvije uprave nego između 
dvije društvene epohe, 1 kada bi se u njihovom ro- 
manesknom suprotstavljanju, koje pomoću suko- 
ba, akcija i reakcija vuče radnju naprijed, tražilo 

piščevo nagnuće, to bi bilo novo vrijeme i novi ob- 
lici života. S njima se Muslimani nalaze u nepre- 
kidnom dodiru ili sudaru simpatije ili češće anti- 
patije. Novo vrijeme je njihov suprotstavljeni pro- 
tagonista, sistem životnih pojava koji se oblikuje u 
jedinstven simbol, koji oni doživljavaju, u svome 
konzervativizmu i fanatizmu, cjelovito i gotovo 
personificirano, ali sa različitim odnosom prema 
njemu, jer ih zbunjuje, izaziva borbu u njima, raz- 
dvaja ili ostavlja u nedoumici. U prikazu reagova- 
nja zbunjenog muslimanskog stanovništva u Mag- 
laju na okupacioni režim i sve ono što on nosi, 
Mulabdić' izdvaja jedan njegov dio sa Numan- 
-efendijom na čelu koji novu vlast prihvata bez 
predrasuda, praktično, kao način i uslov života, 
čak i više, kao uslov napretka. Ti pojedinci pred- 
stavljaju u idejnoj konstelaciji romana piščev pravi 
oslonac i stav. Drugi dio nezbunjenog stanovniš- 
tva, koji ne priznaje činjenicu postojanja nove 
vlasti, nadajući se povratku starog vremena i po- 
retka, i živi između života i iluzije, sa tvrdokornim 
i fanatičnim Muharemagom, koji, dosljedno kon- 
cipiran u relativizmu stvarnog i mogućeg Vjerova- 
nja, predstavlja najbolji lik u romanu lako nije u 
centru radnje, postavljen je u romanu prema ovim 
prvima kao njihova kompoziciona životna i idejna. 
antipozicija zablude, uzaludne nade, sljepila i na- 
ivnosti. 

Sve te suprotnosti date su u prikazu života Ah- 
metove i Aišine porodice, u panorami događaja od 
kojih svaki predstavlja dramatični iktus atmosfere, 
incident društvenog nesuglasja, spor između klasa, 
vjera. Zbivanja vezana za Ahmetovu porodicu Či- 

ne, s druge strane, nit posebne individualne rad- 
nje, formiranu u početku, za razliku od opštih, ko- 
lektivnih zbivanja Koja se stapaju s atmosferom. U 

tome je sadržana jedna od kompozicionih crta 
ovog romana, iako se ova nit zbivanja ne može po- 
smatrati izolovano od atmosfere, jer je njom pro- 
žeta, niti od opštih zbivanja jer je za njih posljedič- 
no vezana. Niti bi, najzad, opšti hod vremena, isto- 
rije u romanu mogao egzistirati bez ove individual- 
ne radnje, jer bi izgubio i onaj ostatak oznaka lič- 
nog doživljavanja od strane junaka romana, ne- 
posrednosti živog zapamćenja i interpretacije, i 
postao suha hronika, izgubio bi slikovnost, scenič- 
nost, psihologiju, emocionalni odjek, sve ono što 
određuje književnu prozu i diferencira je od dru- 
egih opšteproznih oblika. Niz događaja i scena u 
kojima se Ahmetov brat Mehmed ili cijela njegova 
porodica dodiruju s vlašću i poretkom, sa svojim 
susjedima i njihovim reagovanjem u novim uslovi- 
ma, sa selom, sa opozicijom u gradu i sa lojalnim 
pristalicama nove vlasti, sačinjavaju onaj pojavni 
vid opšteg toka dramatičnih zbivanja, sa klimak- 
som u jednom tragičnom događaju, koji je opisan 
u glavi XXV. Kao što dramatika prvog dijela pri- 
povjednog tkiva dostiže vrhunac u uzviku koji pa- 
ra atmosferu, djelujući kao sudbonosan prekid 
zbivanja, tako je zamišljeno da i događajna linija 
Ahmetove porodice u ovom drugom dijelu tkiva 
romana dostigne klimaks i prevršenje u pljačkaš- 
kom napadu predstavnika ratnog ološa u kome 
pogine Ahmetova majka a brat mu bude ranjen. 
Ova epizoda, međutim, nije dostigla umjetnički ni- 
vo ni dramski intenzitet ranije spomenute epizode, 
mada se one u suštini, i pored iste kompozicione 
funkcije, ne mogu ni upoređivati jer se struktural- 
no razlikuju, pošto se u ovoj radi o individualnoj 
psihozi, a u onoj prvoj o kolektivnoj. 

Pošto je epizoda razbojstva bila lični doživljaj 
piščev, on se, očigledno zagušen osjećanjima, nije 

uspio dovoljno distancirati od njega tako da je, 
umjesto kondenzovanog umjetničkog klimaksa, is- 
pao razvučen opis događaja, verbalan i knjiški, sa 
mnogo dijaloških ponavljanja i sa odsustvom pra- 
vog dramskog intenziteta. Vijest o Ahmetovoj po- 
gibiji, koja dolazi uskoro poslije toga, zajedno sa 
ovim prethodnim događajem, uokviruje stradanja 
ove porodice. Linija individualnog zbivanja u ro- 
manu nastavlja se na Aiši i pokušaju njenog oca 
da je uda, onako ojađenu i slomljenu, i na Ahme- 
tovom najmlađem bratu Aliji, koji druguje sa Aiši- 
nim bratom Mustafom i uči novo, zapadno pismo. 
A uz ovu liniju nastavlja se kolektivna atmosfera u 
težnji za seobom. 

U stvari nakon ovog drugog klimaksa — zbiva- 
nja i atmosfera i ton romana u cjelini počinju da se 
pune melanholijom i tjeskobom: paralelno počinje 
da preovladava osjećanje nespokojstva u rodnoj 
zemlji, osobito kada ubicu ne kazniše. Mehmed 
nešto zbog majčine smrti, a nešto zbog novog inci- 
denta — podmetanja požara — počinje da pije, Aiša 
tuguje za Ahmetom, evocirajući slike iz prošlosti s 
njime uz odluku da mu ostane vjerna, i pored oče- 
ve namjere da je uda za Rašida. Roman se tako, 
nakon ratnog vihora, pokreta masa i vremena, smi- 
ruje u melanholiji koja prožima nered, dileme i ne- 
spokojstvo u dušama ljudi. Ovo raspoloženje smi- 
renja, odumiranja, umora i otpočinka u rezignaciji 
dato je u somanu isto tako vješto kao i napon uz- 
buđenja u početku, svjedočeći o piščevoj sposob- 
nosti da dočarava sve vrste i stupnjeve atmosfere. 

U ovom trećem dijelu pripovjednog tkiva data 
je i slika života pod okupacijom u miru, nakon 
prestanka bojnih događaja, ali u suprotstavljenosti 
ljudi, ideja i stavova u vezi sa isticanjem vitalne 
problematike muslimanskog stanovništva, i domi- 

nantnim i aktivnim piščevim stavom kritike, buđe- 
nja, odgajanja i usmjeravanja na put razvitka, Um- 
Jjesto adaptacije — misao o seobi, ili nagađanje, ja- 
lovi razgovori, iščekivanje rješenja s neba; umjesto 
školovanja, zapadnog obrazovanja i usvajanja sav- 
remenih kulturnih tekovina — preziranje pnjihoveć 
nauke; umjesto rada i sticanja - alkoholizam, rasi- 
panje i raspusan život omladine, i kao cinizam uv- 
jerenje da tako postupaju vpravi turcić. U ovim 
antipozicijama pisac daje prikaz života, upotreb- 
ljavajući sva stilska i idejna sredstva da izvede raz- 
borite zaključke o zabludi i pravoj istini: od ironič- 
no-podsmješljivog tona do isticanja kontradiktor- 
nosti moralnih pojmova, od indirektnog monologa 
vrezonerar do direktnog piščevog komentara, i do 
pouke izražene sudbinom i završetkom pojedinih 
likova. 

Pod utiskom porodične tragedije i poražen po- 
stupcima susjeda, Mehmed se propije; zaprodava 
imanje. Avdaga ga jedva odvrati govoreći mu piš- 
čevim riječima: + Vi mladež današnja, puneći nji- 
hove kese, a ispijajući njihove čaše, i ustovarili ste 
ih na vrat sami sebi!... Zar dušmanu kesu punit!e 
Ahmetov i Mehmedov brat Alija i Aišin brat Mus- 
tafa krišom izuče vnjihovo pismoć i oko toga se 
razvije dijalog i dva stava, za i protiv daljeg školo- 
vanja i njihove nauke uopšte, koji se okončava ti- 
me što Mustafu kažnjava otac Muharemaga i on 
okreće krivim putem, a Aliju brat Mehmed pošalje 
na školovanje u Sarajevo uz komentare koji pred- 
stavljaju historijsku ironiju {i paradoks: vAlija je 
uistinu otišao, i to da je kud na tursku nauku — već 
u školu. 

Najzad, Aišu otac daje za Rašida, koji je po op- 
štem uvjerenju, kod pisca ironično i paradoksalno 
intoniranom, čestit momak i ypravi turčine: vŠto 

će on otić u mahalu, što će otić i u kahvu zabavit 
se sa svojim drugovima, pa gdjekad i popit što god 
s društvom svojim, to ga ništa neće skrenut s pra- 
vog puta. Ali Aiša vene za Ahmetom i na posljet- 
ku umre, kao tragična žrtva sudbine, okupacije, ali 
i očevog protivljenja da se uda za njega u pravo 
vrijeme. Opisi Aišine ljubavi i tuge liče na slična 
mjesta u tadašnjim turskim romanima što se tiče 
atmosfere, stila i mjere uzdržljive erotike. Glavna 
oznaka im je sentimentalnost koja tjera na suze. A 
"1 tok ljubavi im je identičan: neispunjena čežnja, 
razdvojenost, smrt jednog od zaljubljenih, tugova- 
nje drugog i vjernost, splet okolnosti koje teže da 
se djevojka uda i tako smiri, i najzad njena smrt sa 
gorko-opojnim osjećanjem blaženstva. 

Ali opis Aišine smrti u završnoj glavi sav je u 
stilu i tonovima muslimanske narodne lirske pjes- 
me: kad se daje drago za nedragog. — Aiša vene od 
tuge. Obilaze je, a ona u teškoj vrućici. Žene uče, 
plaču, mati krši ruke. U sumrak ona umrije, a plač 
žena razleže se. A sama sahrana je pravi pogreb 
xpod prstenom djevojkeće. Lirizam završnih scena 
prostire se i na završetak romana, kao intonacija 
finala koja obuhvata i piščev idejni rezime vreme- 
Se PIPORKE rata, umiranja, i sudbina glavnih ju- 
naka: 


Alija se povratio s pokopa Aišina, posjetio on- 
da majčin grob, otišao sjutri dan na Preslicu, da 
vidi, gdje mu je brat pao, a kad se povratio u 
Maglaj, opazio gore, malo više Delibegova hana 
lijep spomenik onim vojnicima, koji padoše na 
Maglaju. Sve je obišao, suzaa oka, promatrao one 
nevine žrtve onog vremena, sudbine, koje je. Sada 
pokrivalo zeleno busenje... 


Završetak ove glave sav je u znaku izmirenja u 
smrti, u znaku stavljanja pokrova na žrtve okupa- 

cije, s pripovjednim tonom sagledavanja događaja 
u proticanju i hirovima vremena i sudbine, dakle, 
njihovog podizanja u više sfera fatalizma i zbiva- 
nja na koje čovjek ne može uticati, nego im se ne- 
moćno potčinjava. I okupacija se tako prikazuje 
kao nešto neminovno, kao dio opšteg procesa i to- 
ka vremena. A žrtve tih zbivanja u piščevom 0s- 
vjetljenju daju se na kraju bez krivice, nevine i bez- 
azlene. 

Tok vremena u atmosferi ovog romana izražen 
je inače kao koncepcija i vrhunska ideja koja rela- 
tivizira kako sva ljudska nastojanja, tako i sva 
umovanja i rezonovanja njihova. To je i konačni 
stav piščev prema konkretnim događajima, prema 
životu 1 stvarnosti. To je ujedno i njegova individu- 
alna umjetnička crta — to strujanje vremena, nečeg 
predodređenog, nečeg superiornog, iznad čovjeka 
i života — izvjesna epska mistika, koja suštinski 
svemu daje ton melanholičnog poetskog trepere- 
nja i spiritualnosti, a u spoljašnjem vidu zamah i 
intonaciju epopeje. 

Konkretno — u epilogu ovog romana vide se svi 
rezultati okupacije Bosne odraženi na Muslimani- 
ma: žrtve pale u neravnopravnom otporu; socijal- 
ni jaz u novom svjetlu; podvojenost. Muslimana u 
odnosu na Švabu, na austrougarsku Vlast, civiliza- 
ciju, prosvjetu; odnos prema Osmanlijama; uticaj 
negativnih tekovina evropeizacije, krčme, kocka, 
piće, žene; težnja za iseljavanjem u Tursku; naj- 
zad, lične drame i tragedije, — u stvari, gotovo pot- 
pun tematsko-motivski kompleks muslimanske 
proze austrougarskog perioda. 

U Mulabdićevoj prozi stječu se prošlost i savre- 
menost, tradicija 1 realnost života Bosanskih Mus- 
limana iz vremena austrougarske vladavine, ali do- 
življene intimno 1 lično kao sastavnice piščeve 

vlastite sudbine i života. Uzete u cjelini, ove proze 
predstavljaju jedinstvenu epopeju i dramu prela- 
manja bića jednog naroda u smjeni dvaju života i 
plimi novog vremena, kada stare duhovne 1 život- 
ne vrijednosti još traju, ali tančaju i slabe pod 
nadolaskom novih duhovnih i društvenih oblika. 
U toj smjeni svjetova Mulabdić je i sam bio iskuše- 
nik, ali i rezonator koji je svemu što se zbivalo da- 
vao lični stvaralački izraz i ton, nastojeći da, na 0s- 
novi narodnog razbora i svoga iskustva, pronikne 
u složena kretanja novog života i vremena, koji su 
na tlu dotad orijentalno-feudalne Bosne i Herce- 
govine predstavljali one izdanke evropske civiliza- 
cije i kulture kakve je mogla donijeti austrougar- 
ska uprava i prodore buržoasko-kapitalističkih od- 
nosa. Taj lični doživljaj bivše i savremene historije 
sadrži ograničenja pisca kao saučesnika u tom pre- 
lomnom zbivanju, ali i spontanost sopstvenog svje- 
dočenja, saosjećajnost stvaralačke identifikacije, u 
koju se humano uklapa i onaj odmak piščev kada 
kritički razmišlja i sudi o sudbinama junaka svoga 
pripovjedačkog svijeta. 


Muhsin RIZVIĆ 

ZELENO BUSENJE 


Bilo je to u petak, u predvečerje divna ljetnog 
dana. Sunce je istom zašlo, a nad maglajskim ku- 
ćama hvatao se već suton. Uskim putićima, što vo- 
de iz pitome okoline u varoš, svaki čas prolazile 
hrpe gizdava ženskinja i vesele mlađarije, vraćalo 
se iz obližnjih zaselaka kud je izišlo tog dana da se 
proveseli. Po kitnim se baščama kola vodila, pjes- 
me orile, cika i vriska momaka razlijegala se na 
sve strane. 

Među ovim skupinama vesele čeljadi išao stasit 
i tankovijast momak, i kao da je izbjegavao sva- 
kom društvu. Bio mlad, nausnice istom trgle; nešto 
crne masti, crna oka, žarka pogleda. Išao putićem, 
a misao mu nekud daleko lutala; no pred očima 
mu neprestano lebdila slika lijepe Ajiše. Često bi 
osporio hod, zamislio se o onom čarobnom licu, 
osmjehu, onim divnim očima, umiljatu pogledu, a 
slatke njene riječi i sad mu zuje u ušima. To je 
prvo djevojče koje je Ahmetu palo na srce. 

Ahmet je i dosad hodao kao i ostala momčad, 
al! nikad da mu oko zapne za kojugod djevojku. 
Ali on nije ni nalik na današnju mlađariju. On ho- 
dao po mahalama, al' vazda skroman i stidan kao 
djevojka; nikad riječi, nikad one razuzdanosti kao 
u druge momčadi. Na prvi se mah vidjelo da je sin 

čuvenog Omer-efendije koji je nekad kasabom up- 
ravljao. 

Kakav je bio Omer-efendija tako je i djecu svo- 
ju odgojio. Najstarijeg Mehmeda izuči i postavi pi- 
sarom kod kadije uz lijepu plaću, srednji mu, Ah- 
met, iza njegove smrti svrši ruždiju i pade u tenzi- 
mat, a najmlađi, Alija, eno ga vazda prvi u nauci 
među svojim drugovima. Kad ih je tako izveo na 
pravi put, onda je mirno legao u grob, ostavivši ih 
sijedoj hanumi koja se dičila s njima. 

No majci je ipak najstariji, Mehmed-efendija, 
zadao dosta brige. Odgojen u zgodi, ostao iza oca 
u lijepu imanju, čijim se prihodom kuća uzdržava- 
la kao malo koja u kasabi, a on, mlad, pao pod aj- 
luk, pa se dugo naprovodio, momkovao, dok se 
jedva oženi i smiri. Pa i sad, već i otac, ne može da 
se otrese starih svojih drugova, i sad često zađe s 
njima kud na zelen, protefereči i proveseli se. Ni- 
kad on doduše nikom ne bi na putu, ja I' da kome 
rekne scrno ti u okuć, al! mati se za njeg bojala, 
kakav je današnji naraštaj. 

Zato je sijeda hanuma bila u strahu i za Ahme- 
ta, često govorila, da se i on ženi, al! Ahmet ni da 
čuje o tom. Da je tome bilo vrijeme to i on vidi, al! 
Ahmet... ta malo je onakvih, to su mnogi rekli: 
mlađi, a opet uviđao neurednost starijega brata. 
Razumio je majčinu bojazan, al' je bio ipak tvrdo 
uvjeren da on nikad neće bratovim tragom. Sa svo- 
jom se ženidbom nije žurio jer je htio sam sobom 
da steče i namakne sve što mu treba, a u drugu ru- 
ku opet: Ahmet je bio svojih misli. Propustio je to- 
like lijepe prilike, za što ga je i mati korila, a samo 
da nađe onu koja će mu bit u srcu, i kojoj će se i 
on sviđati. U takoj je ženidbi on tražio sreću svoju. 

Sjutri dan Ahmet nije mogao odoljeti srcu da ne 
prođe ispod Muharemaginih prozora. Prolazio je 

on tuda i prije, al' prije se i ne ču da je Muharema- 
gina Ajiša već djevojka na udaju. Pa i viđao je ne- 
koliko puta, al" nikad mu se ne učini onaka kakvu 
je vidje na jučerašnjem sastanku na Ibriševu brije- 
gu. A kad je tu smotri, a ona stala izvan kola, njež- 
na i umiljata, njemu je srce jače zakucalo. Zbunio 
se u prvi mah, pa onda okrenuo se k njoj a ona... 
sva porumenila pa se sklonila za jednu drugaricu 
svoju. Tada joj se približio i... progovorili po ne- 
koliko riječi. Ahmet joj pri polasku obećao da će 
je potražit sjutri dan kod kuće njezine. 


Od tog je dana Ajiša ispunjavala dušu njegovu. 
Jutrom bi bacio pogled u kuću Muharemaginu a 
pred večer svakog dana kojasio se ispod njenih 
prozora. Doskora počeo i obnoć odilazit Ajiši pod 
prozor i ostajao do neko doba, a ljubav tiha i njež- 
na sve čvršće spajala srca njihova. 

— Ah, ne znam kako bih ti kazao koliko si mi za 
srce prirasla! — govorio joj on jedanput. 

— Vjerujem ti, Ahmete! — odvraćala ona al' vje- 
ruj i ti meni! = 

— Otkada smo ono prvi put progovorili, znaš...? 

—- Onog dana nikad neću zaboravit! 

— Ja odonda vazda o tebi mislim! 

Ahmetu se činilo da se njih dvoje nikad nijesu 
vidjeli da bi se ipak jedanput našli. 

I zima je bila na izmaku, a Ahmet nije propustio 
dana ili noći da ne vidi Ajišu, da ne progovori s 
njom koju riječ. Što koji dan, što koji sastanak, lju- 
bav sve vruća, oni mislili, čeznuli jedno za dru- 
gim... 

II 


Kad je Omer-efendinica, mati Ahmetova, sazna- 
la za ljubav Ahmetovu s Ajišom, silno se obrado- 
vala. Makar da za Ahmeta nije bilo bojazni da bi 
udario stranputicom kao mnogi drugi, ipak mati je 
htjela da ga smiri, da doživi i njegovo veselje. Mu- 
haremaginu je kuću dobro poznavala, s Muhare- 
maginicom, kao dvije sestre, a Ajiša joj već odavna 
srcu prilegla, i kao da joj je samo srce za nju nešto 
šaptalo. Zato je ona sad sigurnije navalila na sina 
da se ženi, a on se nije zatezao kao prije; i začas je 
sve bilo spremno i sporazumno za Ahmetovu že- 
nidbu. 

Te je večeri otišao Ahmet Ajiši pod prozor i 0s- 
tao do neko doba noći. Nikad još tako vatreno ni- 
jesu razgovarali kao te noći. On joj se zaklinjao da 
je ona prva i jedina koja mu je pala na srce, a i ona 
tako njemu. Napošljetku zadali jedno drugom ri- 
ječ, zavjerili se da će biti svoji. 

Omer-efendinica je sjutri dan poslala ženu Mu- 
. haremaginoj kući da onamo provuče kroz uši da se 
zna u koje će se ime zaprosit. Ali doskora stiže od- 
govor kakvu se niko nije nadao. Muharemaga nije 
dao spomenut o tom. To Omer-efendinicu iznena- 
di, čak uvrijedi, a Ahmeta rastuži. Ko bi se još to- 
me nadao! Svak je znao da njihova kuća bolje stoji 
od Muharemagine. U njih osim dvadeset čifluka, 
onako selište uza samu varoš, a on, i što ima, steče 
zakupljujuć desetinu; a kako je čovjek rijetke ćudi, 
prezirao i kolišio sve što je osmanlijsko i od suda 
ne bi ni u desetinu udario da ga ne pozva u ortak- 
luk Salihaga Šapčanin, desni mu prijatelj, čovjek 
vrlo lukav i promišljen. Možda mu je baš taj Sali- 
haga zavrtio mozgom, jer Muharemagi sama mi- 
sao nalijetala: u njeg jedinica kći, a u onog jedinac 

sin Rašid. Pa čini mu se da ga je i viđao blizu svoje 
kuće i već pomišljao da mu ta sveza ne bi bila neu- 
godna, da bi je čak i želio; ali od Salihage još ni- 
kakva glasa, makar da mu je sin već i odavna na 
ženidbu. 

Omer-efendinici je bilo teško što ih je Muhare- 
maga odbio. Njoj se sviđala Ajiša a i s majkom joj 
se pazila; pa je čak uvrijedilo što im Muharemaga, 
tanji od njih, ponizi tako kuću njihovu. A i onako, 
sva je varoš odavala čast njenu Omer-efendiji, dok 
je sudio nekad, a tako i sad sinovima njegovim. 
Sad je htjela preko svoje volje da Ahmeta oženi s 
drugog, možda boljeg, mjesta zbog Muharemagina 
takog odgovora, pa čak nabrajala Ahmetu svom 
stotine boljih prilika, al' on ni da čuje za drugu ko- 
ju. Njega nije nimalo zbunio odgovor Muharema- 
gin. Poznavao je on njega dobro, a baš taj odgovor 
uspirio je u njemu još vruću ljubav, ulio mu u srce 
neku snagu da savlada i još veću poteškoću. Mati 
govorila, a Ahmet šutio. On je dalje odlazio svojoj 
Ajiši, samo što se sad obdan rjeđe viđao, al' je zato 
obnoć dulje ostajao i oni vodili ljubav vruću nego 
li prije. I Ajišu je rastužio očin odgovor, al' je sad i 
u njoj usplamtila ljubav silnija, čežnja veća za Ah- 
metom. 


Dani tako prolazili. Ahmet nije odustao od Aji- 
še, a nije se sklonio na ženidbu s drugog mjesta. 
Kako je vazda šutio tako je i mati mislila da će se 
sve na tom razminut, pa ga se i prošla. No peklo je 
neprestano što ih Muharemaga onako odbi, pa to 
svakom prilikom govorila i pred Ahmetom. Ali 
Ahmet vazda šutio o tom, a znao da je Muharema- 
ga čovjek od starih ljudi, pa mrzi i prezire sve one 
koji se po sudu povlače. 


47 


Muharemaga je zbilja mrzio sve one koji se s 
Osmanlijama miješaju. To su njihove ulizice, go- 
vorio je on. Ta rijetki su tada učeni ljudi uopće, a 
pogotovo oni koje kalem i u sud uvede, pa makar 
da onako ni potrebni nijesu, ona plaća u svačijim 
očima bila cilj i svrha učenosti njihove. No to je 
sve uzalud; oni su u Muharemaginim očima bili 
gori i od samih Osmanlija. 

Muharemagi nije ništa bilo smiješano s njiho- 
vom kućom, on se klonio i sjene njihove, al' ipak 
osjećao neku štetu od njih; a šta bi tek bilo, da se 
sprijatelje? Prije dvije, tri li godine sinčić mu Mus- 
tafa saleti ga da ga pošalje u ruždiju. Njemu je ta 
ruždija bila odvratna jer se u njoj djeca pripremaju 
za askerluk, a drugo: začudo mu bilo da se druga 
djeca nagone na nauku, njegovo od sebe moli. Nit 
ga je mogao dat ni ne dat; a dijete čekalo da ga 
otac pošalje, i najposlije pošlo u ruždiju, a otac 
ušutio. Kasnije saznade da je svemu tom povod 
onaj najmlađi Omer-efendijin Alija, vršnjak Mus- 
tafin. Djeca odmala. naučila zajedno, pa jedno 
drugo i tamo povuklo. Dijete učilo, a otac puhao 
od ljutine; nikad da ga upita: šta uči, kako li na- 
preduje. Nekoliko puta odlučivao da ga izvadi 
odatle, al' nekako mu se nije dalo. Vidje ga prošlo- 
ga ramazana kako lijepo uči u džamiji pa odonda 
kao da mu srce omekša. Već se i Boga bojao da di- 
jete svrgne s onog puta. Mislio: ako uči tamo - nji- 
hove kojekakve bresposlice, uči bar i drugo što tur- 
činu treba. Srce mu nije dalo da ga odvrati od tog, 
a ni sad mu ne bi mrsko bilo da se dijete od sebe 
prođe. Kad god bi se zapovrgo govor o nauci Mu- 
haremagi bi niknuo pred oči Rašid Salihagin. On 
nije ni zavirio u tu ruždiju, pa eno ga, šta bi mu re- 
ko? Ocu svom u ruci, često u džamiji, momak ko 
zlatna jabuka. Vele doduše da gdjekad zađe i u 
mejhanu, ali mladost ko mladost. 

Tako je Muharemaga gledao Ahmeta i njihovu 
kuću, a otkad mu žena reče da bi htjeli da zaprose 
Ajišu, od to doba bio prama njima hladniji. No za 
to niko nije znao osim njihovih kuća, a Omer-efen- 
dinica se pazila s Muharemaginicom kao i prije, 
jer je i ona želila tu svezu. Ahmeta to ništa nije 
smetalo, on je ustrajao u svojoj ljubavi a bio je pri- 
pravan udarit i na veće zapreke, samo da dođe do 
svoje drage. 


III 


Bijaše sparna ljetna noć. U cijeloj varoši grobna 
tišina, a tek kroz prozirnu tamu vidiš gdje zatitra 
na nebu po koja zvjezdica. Sa strane Muharemagi- 
ne kuće pribio se Ahmet uz duvar pa šapće, izljeva 
boli srca svog onom, što je skriveno za mušepkom. 
Najedanput će on svim žarom svoje duše: 

- Ah Ajiša! Da znaš kako je meni teško živjet 
bez tebe! 

Ove su riječi parale srce njeno... Ona je znala 
koliko nju Ahmet ljubi, al' je morilo što i ona nje- 
ga ne može uvjerit o svojoj ljubavi. On je zove već 
odavna da sama pođe, ali ona bez očine volje pre- 
koračit prag očin, to nije mogla. 

= Ako sam ja jedini na tvom srcu, — govorio on 
— onda... 

— Jedini ti, svega mi na svijetu, — izusti ona 
drhtavim glasom. 

— Onda hajde, bit ćemo sretni! 

T Ah kud sam pristala, da me stigne kletva oči- 
na! 

On ušuti. Žarka je ljubav zaokupila dušu njego- 
vu, on se borio: živjet bez nje ne može, a silit dje- 
vojku da ide bez očine volje, navući na nju kletvu 
roditeljsku, to mu srce nije dalo. 

— Da šta ćemo? — izusti on boreći se sam sobom. 
Šta da čekamo? Ja se bojim. 

ta se bojiš? 

— Ah, otac tvoj... zar ne bi moglo svašta biti da 
te da... 

— Ti se, Ahmete, toga ne boj! — slobodila ga 
ona. Mati je s našu stranu, a otac me ne bi dao 
gdje i njoj nije u volji. 

— Pa šta da čekamo? — opet će on u strahu. 
Znam, kad god te zaprosim da mi te neće dati! 

- Pa i ne zna se. 

— A kako to? Misliš da me ne bi odbio? 

— Pa da i odbije, niti si prvi ni pošljednji. 

— Ah, Ajiša! Ne bih ja žalio za te sve učiniti, i tu 
sramotu podnijeti, da budem odbijen; ali... zbilja 
Ajiša, ako sam ja jedini na tvom srcu, hoćeš i ti za 
me nešto učinit? 

— Sve što god hoćeš. 

— Dobro! — ushićeno će on. — Ja ću te zaprosit, 
ali... ako me odbije otac, onda... te iste noći da si 
moja! 

Ona se zbuni. Oduprijet se Ahmetu, najdražem 
na svijetu, nije mogla, a poći preko očine volje, ah, 
to je bolilo. Ali čas je došao, gdje valja ubrusit, ko- 
račit, pa bilo to s očinom voljom ili sama. Ona se 
borila sama sobom, a on nastavi: 

— Otac zna da sam te i zimus htio Šrdćte a nije 
dao o tom spomenut; pa ako me i sad, drugi put 
odbije, svak će živ reći da si pravo uradila što si sa- 
ma pošla. A i on, najposlije će popustit, smilovat 
će se i pomiriti s nama. Već reci mi sad — hoćeš po- 
ći, ako me odbije! 

Ona je šutila, oklijevala časak-dva, a on opet: 

— Hoćeš, Ajiša? Sad mi reci! 

Časak tišina.. 

— Hoću! — izusti ona jedva. 

Jedna jedita ova riječ svali silan teret sa srca 
njegova, rasplinu tamu s duše njegove, otvori vrata 
životu njihovu. On se čas topio u nekom milju, bio 
ushićen, dirnut; sav klonuo pod utiskom tog slat- 
kog časa, podao se blagu čuvstvu srca svog, a bio 
jači, silniji spram svake smetnje — i začas zahvalji- 
vao Bogu na skoroj budućoj sreći. 

Dugo joj govorio, htio da joj preda srce svoje, 
otkrio sve nade, pozlatio život njihov. On već gle- 
dao, kako će biti sretni, kako će ih paziti majka 
njegova, ma sve — sve joj kitio tako slatko, ushiće- 
no, a ona se zanijela, topila u nekom blaženstvu. I 
koliko joj je srce treptilo od njegovih slatkih riječi, 
toliko je u isto doba duša prezala od nekog časovi- 
tog straha i zebnje za onu jednu riječ, što ovako sa- 
ma o sebi odlučuje. 

— Pomisli, Ajiša, kako ćemo sretni biti! — govo- 
rio on. — Ja, vjeruj mi, kud god hodam, šta radim, 
miso mi je vazda uza te. Kad u konaku sjednem da 
pišem, pomislim u sebi: baš sad moja Ajiša veze! 

— Dina mi i ja tako! dočeka ona. 

Pijetli već učestali, noć se presvratila, vrijeme 
rastanku. 

— Ali sad... sad kad pomislim — veli on, — da si 
zbilja moja, ah! sad je, čini mi se, sav svijet moj. 
Sad ne bih odlazio od tebe! Kad bi se mogao ovaj 
mrak zastavit... 

— Zbilja, Ajiša, da se dogovorimo! — trže se on 
poslije male stanke. — Eto, j ja ću, akobogda, sjutra 
zaprosit... 

— Uh, pa zar baš odmah! 

= Odmah, odmah! Ja ti kažem, ja ne žalim za te. 
i tu sramotu podnijet da budem odbijen; ali i ti... 
nek si gotova, spremna, ako te ne dadne! On neće 
ni slutiti da će šta biti baš iste noći — je li tako? 

— Ne znam ništa... kad pomislim. " 

— Ma ne boj se! To će se sve razminut, kako je 
najbolje! 

Nju sad poduzimala briga, bojala se oca, al! Ah- 
met pritvrđivao dogovor i odmicao od prozora: 

- Eto tako! Čekaj me sjutra odmah iza jacije! 

— Uh pobogu, pa zar baš sjutra? — ubrusi ona u 
brizi. 

- Odmah iza jacije! — šapnu on pa iščeznu u 
mrak, a ona osta na prozoru... 


IV 


Svanulo. Pijetli pjevali i pjevali i umuknuli kad 
su već rastjerali noćni mrak i izmamili rujnu zoru. 
Još neki polumrak i ljudi, koji se rijetko kojasili 
putem, izgledali kao sjene. Tišina, samo katkad ču- 
ješ gdje se neko iskašlje, negdje vrata škrinu, ili či- 
je konjče prokasa kaldrmom, neko se ranim jut- 
rom požurio za poslom. Hladan vjetrić popuhivao, 
a slap se na Bosni čuo sad jače, sad slabije. 

Ovu tišinu prekide glas mujezinov sa munare, 
zauči sabah. Tanahni mu glas odjekivao po hridi- 
nama na kojim se koči starodrevna maglajska gra- 
dina, po okolišnim brežuljcima: Tepetu, krševitoj 
Stranici i Voljevcu, pa se onda razlijegao onamo 
preko talasaste Bosne duž i širom zelenog maglaj- 
skog polja. 

Iz časa u čas okolica bivaše sve življa. Vrata se 
otvarala i svaki čas izlazili ljudi zijevajući još dre- 
movni, iza kratkog sna ove ljetne noći. Nehajno 
koračaju k česmi da se umiju, da se osvježe hlad- 
nom vodom i da se onda oduže prvoj dužnosti tog 
dana, da klanjaju sabah. 

Iznad hladne Bosne, koja zapljuskuje pećine 
pod bedemom maglajskog grada, opružio se duga- 
čak i tanak pokrov sive magle, pa se i u širinu pro- 

teže na obje strane, lijevo zelenim poljem, a desno 
iznad samih šljemena kućnih, koje se poredale duž 
Bosne ugibajući se stijeni s jedne, a valovima s 
druge strane. Bit će ih do četiri stotine, pa su zare- 
dale kao da još uvijek putuju ovim povojem sve 
gore do iznad grada. Zbile su se uz onaj grič i uko- 
pane tu, kao da su iz samog topa bačene, a ni jed- 
na se ne usudi onamo, preko vode u onu širinu i 
prostoriju. Ali i kako bi? Ta sredinom tog prostra- 
nog polja vijuga se eno cesta, što vodi iz Broda do 
Sarajeva, baš ravno iz kaurske zemlje. 

Da, žalit ih treba što su se zbile tu sve rame o ra- 
me i mnoga željna voćke pred svojim pragom, a 
onamo ona silna plodna ravan! Da, žalit ih treba 
još više kad pogledaš gdje svaka, čim osvane, Zuri 
onamo makar u razo ili diljčicu, i gleda: je I' vrije- 
me orat, kopat, je I' zrelo da se trga i žanje, a preko 
široke i duboke vode ni ćuprije, već valja kumit i 
bratit osorna skeledžiju da te prebaci prijeko. 

Ali — strahovita su to i opasna vremena kad sva- 
ki čas može kaurin i ozdol i ozgor, kako mu još 
proklete Osmanlije Omer-pašine načiniše cestu, 
svaki čas more s vojskom i brzom katanom da pri- 
tisne polje, pa da je još ćuprija, eto ti od te kasabice 
za nekoliko časaka gotova zgarišta, same pustoši. 

No ipak tri su metnule svoju glavu u torbu i pre- 
šle onamo, kć ljudi vele: što Bog da! Delibegova, 
Bektaševa i kuća Hasaničića ugnijezdile se na sa- 
moj obali do ceste, a za leđima im široka i plodna 
ledina. Oko kuće su još poredane zgradice i staje, 
blago je uz kuću, a mišice jake, pa od miline da 
gledaš kako to sve cvate, buja, raste, a kuće pune, 
koševi i hambarovi da pucaju. Pređi samo koji dan 
da vidiš kako tuda prolaze ljudi s golemim škrlja- 
cima, a natovarilo na golema kola buradi, možda 
vina šta li, i vuku sve onim carskim murtatima, a 

našim zulumćarima, štono sjede u Travniku i Sara- 
jevu sve od Omer-paše. 

Stoga one dvije kuće Bektaševa i Delibegova 
podigoše tu još po jedan han da putnici imaju gdje 
prenoćit. Njih zareda koji dan po deset-petnaest 
kola, sve jedno drugom uza šarugu a konji — u se 
ne daju gledat. Istom čuješ: Heee, bistaaa! i stade 
li prvi, stanu svi. Pa jedni Bektašu a drugi Delibe- 
gu. Dok ispregnu konje i polože im, dotle je i nji- 
ma večera metnuta ondje na ledini pred hanom. 
Kako koji ide, kapu na plot pa za sofru. A!' jela se 
dotaknut rukom, Bože sačuvaj! Već potegni svaki 
nešto kć ostve ili nož, pa nabadaj zalogaj po zalo- 
gaj. 

Eto tako oni prolazili a svijet ih od čuda gledao, 
ko bolan kauri usred kaurske zemlje, al! začudo 
govore ama na dlaku kd i mi, pa čak šale se s han- 
džijama. Handžije ih već uzaznale, sve po imenu: 
često spominjali nekakva Vilaša, Šima, pa Sticu. 
Kako bijaše puška učestala na granici, a i ovako se 
koješta govorilo, ovi kolari tješili handžije: Ako, 
veli, zagusti odozgor, vi bježite k nama na Brod; a 
ako mi odozdol udarimo, vi se i tako sebi ne boj- 
te.x Tako se oni pazili s njima. 

Do nekoliko časaka nesta svakog traga mraku 
noćnom. Iza Tepeta se ukaza blago jutarnje sunaš- 
ce i obasja najprije ove brežuljke, onda onamo 
preko Bosne Jelovac, Micurić i Sikolu, pa onda 
trošne kule u gradu, a doskora i Maglaj i sve ono 
zeleno prostrano polje onamo. Varošica oživje, 
čaršija se otvori. 


Do to je doba Omer-efendinica već ustala i kah- 
vu popila pa sad samo čeka svog Ahmeta da joj se 
po svom običaju svrati, kad pođe u konak. Ona će 

ga tom prilikom ponudit kahvom i razgovorit će se 
njih dvoje o najnužnijim kućnim poslovima. Stariji 
joj je sin Mehmed starješina kućni, al' on, oženio 
se, već davno i babo, pa nema kad da razgovara O 
poslovima, već samo plati što mu mlađi brat kaže. 

Ona je sjedila u svojoj sobi i po svome običaju 
kako nikad ne bi besposlena, uzela pa nešto ušiva. 
Hrpa je za njom oprane rubenine, a pred njom ku- 
tijica puna ustrižaka, konaca, igala, ko žena bila 
starinska, najmanja stvar u njezinoj kući nije bila 
uzalud. Sijeda je, već pedeset prevalila, al' još ja- 
ka, svježa. Tijelom bila krupna, svjedočila da je 
najstarija od jedanaestoro djece koje je sijedi Bek- 
taš izrodio. 


U taj se čas vrata otvoriše i k njoj upade Ahmet, 
srednji joj sin, glavit momak, mlad, u dvadesetoj 
godini. ' 

— Kako si, Hama, jesi li ustala? — upita je on, 
kako su je običavali zvati. 

— Jesam vala davno; jesi li se ti naspavao? 

— Kamo Alija, je li on usto? — obazrije se on po 
sobi. 

— A jest, usto je; eno ga u kući doručkuje. Hoćeš 
ti kahvu? 

On je krio od matere da puši, a kako je unišo s 
namjerom ne bi li se kako otvorio razgovor O nje- 
govoj ženidbi, mati je dobro uradila što ga je po- 
nudila. Uze kahvu. Srkao je pomalo a premišljao. 
Htio da joj kaže sinoćnju odluku svoju za Ajišu ali 
mrsko mu bilo da prvi otpočne razgovor o tom, a 
bojao se da ga mati ne uzme odvraćati od Muhare- 
magine kuće. No svakako je očekivao da ona za- 
povrgne razgovor o njegovoj ženidbi, kao što je 
često činila, a on kako se bojao za Ajišu da će je 
dati otac ili da će sama poći, zatezao sa ženidbom 

svojom govoreći da još nije nabavio svega što mu 
treba. 

— Ta imamo evo svega, — odvratila bi mu ona na 
to. — Ne treba ti puno trošit, a već i vakat ti je, uh 
kolišni se žene! 

On je htio da i sad ona otpočne prva pa da joj 
on onda kaže da je naumio zaprosit i to odmah. 
Ali, ona šutila ovaj put. Popio je kahvu i posjedio 
nekoliko časaka, a niko ni riječi. Ona bi gdjekad 
bila nešto horna, mislio on u sebi, pa bi zašla sa si- 
nom daleko u razgovor, a sad, sad kao da je nešto 
pometena. 

— Čini mi se — reći će ona u neko doba, — da je 
došlo vrijeme da me glava zaboli, ili će se vrijeme 
promijeniti. 

Ona je trpila od svoje mladosti od silne glavo- 
bolje koja bi je držala po nekoliko dana. No on us- 
prkos htjede da otpočne razgovor, jer taj je dan va- 
ljalo naći i prosce i da odu i zaprose djevojku, pa 
vrate li se praznih šaka, onda... 

A!' u taj se čas otvoriše vrata, a na pragu se po- 
javi Mehmed-efendija stariji mu brat. I on ustao i 
pošo u konak, i eto preko svog običaja, svratio se 
nešto materi. 

— Kako si ti, Hama, jesi li se naspavala? — upita 
on majku pa i ne čekajući odgovora svrnu oči u 
brata: 

- Hajde, hoćeš ti u konak? 

— Evo sad ću vala, pošo sam — ozva se brat i ko 

 šćaše da ostane, premda se začudio ovom pozivu. 

Ali Mehmed-efendija ne odlazi s vrata. 

— Hajde, hoćemo I' zajedno? 

— Nije druge, brat skoči i oni se zaputiše u sud. 
Ahmet je već opazio da ga brat zove da se s njim 
za nešto razgovori, pa mislio da i on njemu tom 
prilikom kaže za svoju ženidbu. 

Kad izađoše iz avlije, Mehmed-efendija skrenu 
putićem da će spasti Bosni pa tuda u konak, mjes- 
to kroz čaršiju. Ahmet vidio da brat voli pustom 
ulicom da ih ko ne čuje u razgovoru pa nazrijevao 
da ima nešto tajno. Kad se nađoše kod Bosne, ot- 
poče stariji brat; 


— Ti si jučer malo ranije otišao iz konaka? 

— Ja, — odvrnu Ahmet. — Svrših neki poso pa po- 
hitih nešto u čaršiju; šta ću, rekoh, sjedit bespos- 
len nekoliko časova. 

- Ama ti kao da i ne znaš ništa šta se amo čuje! 

— Ne znam, šta je? — u čudu će Ahmet. 

Mehmed-efendija se zgleda okolo da ga ko ne 
čuje pa gotovo šapnu bratu: 

—- Govori se da je Bosna data, ali šuti! 

— Štaaa? — izvali ovaj oči u brata, pa stade. 

— Šuti! — opet će Mehmed-efendija u brizi, — da 
nas ko ne čuje? To valja kriti ko guja noge. 

— Ma zašto, molim te! — opet će Ahmet u čudu. 

— Ah, čudnovat si ti, vjere mi! 

— Pa ako je data, data, šta je; šta se ima kriti? 

- Ama nek se od nas ne čuje! 

— A kome je data? 

— Austriji; al" se još potvrdo ne zna. U turskim 
novinama nema o tom ništa, već kajmekamu dola- 
ze nekakve francuske, pa u njima to piše; ali šuti. 

Stariji je brat dobro poznavao ćud Ahmetovu 
pa ga onako ušutkivao. Znao, da bi on brzo pla- 
nuo na ovaj glas, kao i svi oni od kojih treba kriti 
tu vijest dok carska vojska ne zauzme Bosnu. 

— Dobro, ja ću šutit! — odvrati Ahmet hladno; — 
ali ja ne znam zašto da se krije,kad se najposlije ne 
može sakrit. 

- Ali, pobogu brate, ti znaš naš svijet. Mi smo u 
sudu, ja ne znam kako će se to razminut; al" meni 
se čini da bi po nas moglo loše biti. 

—- Zašto? 

—- Ah, mučna je to stvar kad prosti svijet uzme 
đem na zub, a nas drže ko i Osmanlije koji su Bos- 
nu dali. 

— Ja se za to ne bojim nikog! Mi svi treba da za- 
jedno branimo svoju domovinu! 

Mehmed-efendija ga omjeri oštrim pogledom 
pa završi: KAN 

— Ti šuti! Najposlije, mi smo za sud svezani, mi 
smo carski memuri. 

Mehmed-efendija bijaše stariji od Ahmeta četiri : 
godine ali je ovaj vitak i tankovijast uzrasto i dosti- 
go brata. Jednaki rastom išli tako tiho cestom, što 
vodi obalom Bosne do suda. Ahmet je mlađi u sve- 
mu pa i u znanju i iskustvu i s toga slušao pokorno 
što mu brat zbori. Slušao je, ali je slabo šta čuo jer 
čim shvati one bratove riječi da je njihova domovi- 
na data odmah se zadubio u misli. Na jednoj stra- 
ni bila Ajiša, ženidba i sve osnove, nade, život bu- 
dući, sve to bilo kao kakvo zamršeno klupko, kog 
se on taj čas od drugih misli nije mogao dotaknuti. 
Na drugoj strani opet peklo ga nešto drugo. Bud 
smo prodani Švabi, mislio on, bud opet da šutit va- 
lja. Zašto to? On ako je u sudu, u carskom poslu, 
nije za to Osmanlija niti je prodo Bosne, već straši- 
ve Osmanlije prodali ih, i sad hoće da se o tom i 
ne govori već da Švabo što lakše uđe u njihovu do- 
movinu. Čim se tako duboko promislio, taj čas mu 
se pričiniše bratove opomene odveć niske, lukave i 
nekako baš u tom gledao neku veću sramotu nego 
li u samoj prodaji Bosne. 

- Ja ti to kažem samo neka znaš! — dodade stari- 
ji brat kad bijahu pred samim sudom. — A naše ni- 
je da se pačamo i u što; vidjet ćemo sve što će biti. 

Sud bijaše na kraj varoši na obali, uprav napra- 
ma Bektaševu hanu, gdje cesta dolazi obali i tu na 
lakat zakreće uz Bosnu. Golema je to zgrada, stari 
begovski konak, golemih vrata i prozora. Pri zemlji 
je zatvor i staja za konje zaptijanske, a široki i iz- 
glodani basamaci vode u prvi boj gdje su se oko 
mračna hodnika poredale odaje, lijevo malene dvi- 
je i među njima golem kauš zaptijanski, a desno 
kajmekamova i kadijina, te među njima carska 
hazna. Memuri u svojim odajama rade, a zaptije u 
kaušu razgovaraju, šale se. No memuri kao da ma- 
lo mare za posao. Kad koji zaptija uđe među njih i 
unese im komu kahvu, učini im se da sve po dva 
šapću nešto među se. 

U neko doba oćutiše tutanj uz basamake i po- 
znadoše kajmekamov hod. Zaptije se ustrkaše 
hodnikom, jedni da mu otvore vrata, drugi da mu 
prihvate štap, kaput... a tada i memuri prihvatiše 
za posao. 


V 


Doskora je bila kajnekamova soba puna. Svi 
memuri i medžlisi kajmekamovi i kadijini, po dva 
od svake vjere. Niko pravo ne zna zašto je taj 
skup, a ipak nešto se nazrelo pa se čeka da razgo- 
vor otpočne. Pošto zaptiju jednog postaviše pred 
vrata, otpoče kajmekamov pisar: 

- Evo emername iz Tuzle. U berlinskoj konfe- 
renciji, gdje su bili zastupnici sviju sila, zaključeno 
je da u Bosnu uđe Austrija. Na to je i sam sultan 
pristao. U ovoj se emernami nama naređuje kako 
treba da se držimo dok carska austrijska vojska za- 
uzme Bosnu. 

Dok je pisar ovo govorio sve je šutilo, sam Ha- 
dži-Selimaga sijevao očima tamo-amo i svaki čas 
htio da nešto rekne. 

— Nama se ovdje naređuje, — nastavi pisar, -— da 
se niko ne opire ovoj naredbi; car je dao Bosnu i 
stvar je svršena. A mi, ovdje u sudu, treba da gle- 
damo da se narod ne pobuni, već da svak gleda 
svog posla kao i prije. Ko bi digo pušku na Austri- 
ju, digo ju je na sultana, jer ovo biva njegovom vo- 
ljom. Mi smo dužni da narod održimo u miru, po- 
što je znano — da ustane sva Bosna i Hercegovina, 
ne može iznijet s jednim carem. Pa je šteta da se u 
ludo krv proljeva... — dovrši pisar, a u sobi nasta 
grobna tišina. Najedanput se trže Hadži-Selimaga: 

= Ja prvi u tom nijesam s vama! 

Svi svrnuše oči u njeg. 

-— Ko je turčin, bit će se. 

— AL! evo čusmo šta nam sultan poručuje! — javi 
se kadija. 

- A zašto nam, efendija, nije poručivao kad je 
Bosnu davao? Kakva je to pravda: dati Bosnu ka- 
urinu a i ne upitati nas, kao da nas i nema? 

— I još nam poručuju da se ne bunimo -- javi se 
drugi. 

— Ja evo prvi neću da znam za tu emernamu! — 
opet će Hadži-Selimaga. 

— Stani malo, umiri se! — javi se sad Numan- 
-efendija, čovjek poznat sa svoje oštroumnosti. — 
Sad o tom nije govora, je li pravo ili nije što su nas 
dali Austriji, već pitanje je: moremo I' mi iznijet, 
moremo !' se oduprijet sili austrijskoj, da ustane- 
mo svi, ne samo Maglaj, već sva Bosna? Ah, šta 
velite? — obažre se naokolo. 

- Kako oduprijet! — povikaše ostali; — šta je 
nas, šaka. 

- Naša je dužnost, braniti se, — opet će Hadži- 
-Selimaga. 

— A ne zna se šta se radi i u drugim mjestima! —- 
pritače Mujaga. 

— Eto, ne čuje se da se igdje narod oruža; ali 
svejedno, da se sve digne, opet... more bit da bi se 
oduprli sili neko vrijeme, al" poslije po nas gore. 


Odmah se vidjelo da je veća polovica protiv bo- 
ja, a sam gotovo Hadži-Selimaga sa dva-tri druga 
galamio i dizao bunu. Kajmekam, Osmanlija, ne 
poznavao dobro jezika, pa šutio, ali ipak nazrije- 
vao klicu bune. U neko će doba Numan-efendija: 


= Ja mislim, braćo, kad iznijet ne moremo s Car- 
skom vojskom, da ne treba da se u ludo krv prolje- 
va? Mi se biti nećemo; a pogotovo mi ovdje carski 
službenici treba da slušamo što nam car naš poru- 
čuje. 

— On nije naš, kad nas daje drugomu! — skoči 
Hadži-Selimaga da će put vrata., 

-- Čekaj! — viknu kadija, da je zazvonilo u dvo- 
rani. — Mi se evo nećemo biti, ali stoga što smo evo 
još u carskom poslu, mi smo dužni da i narod sa- 
čuvamo od boja, A braćo? 

— Pravo veliš! -- ozvaše se ostali. 

- Hoćemo !' kazivat narodu za ovi glas ili ne? 

— Ako kažemo, boj se, uzbunit će se! — prihvati 
Numan-efendija, a mi smo kod naroda kć i Os- 
manlije, pa digne li se buna, to je odmah povrh 
nas, pa onda istom na Švabu. 

= Pravo veliš! -- prihvatiše neki. - Dok smo ov- 
dje na okupu, da se dogovorimo da ne kazujemo 
svijetu ništa, kad ga ne moremo savladat. 

— Stoga i ti, Hadži-Selimaga! — okrenu se kadija 
k njemu, — dužan si da šutiš. 

— Ja ću šutit; al! neka znate, pođe li jedan, ja 
sam mu drug u boj. 

— To moreš, samo ne diži narod. 

—- Narod će se sam dignut. Svak će vidjet ovu 
nepravdu gdje se Osmanlija titra s nama, a gnječi- 

Io nas i mučilo tolike godine, pa najposlije kaurinu 
u šake! Turčin ko je, taj će se dignut. 

- Najposlije, nek se tuče ko hoće, mi nećemo, — 
dočeka Numan-efendija. Nemamo mi u ruci ni as- 
kera, ni džebhane, a što je najpreče, nemamo car- 
ske zapovijedi. 

- I ne treba nam! — osiječe Hadži-Selimaga. 
Ako nas je dao car, ne treba da se mi pokorimo. I 
kad cara nije bilo, bili smo mi u svom vatanu i bra- 
nili ga, kao što valja da čini. svaki turčin. 

- Ljudi, što se mi tu natežemo vazdan! — trže se 
kadija. — Ko će se bit, eno Švabo, bujrum! — upri- 
jevši rukom kroz prozor; — mi nećemo. Samo ne 
treba da mi koga napućujemo. Je li tako, braćo! 

- Tako je, tako! — povikaše neki, dok Hadži-Se- 
limaga skoči put vrata, a za njim Mujaga i Mula 
Omer. 

Kad se vrata za ovim pritvoriše, nasta tišina. 
Dok se trže Numan-efendija: 

—- Braćo, nastala su strašna vremena! Jedan je 
čovjek kader uzdignuti čitavu varoš, a svi je ne mo- 
žemo umirit. Dajte da se raziđemo svaki svojoj ku- 
ći. Napane li te ko, imaš pušku, brani se; a ako 
vojska austrijska dođe, a boj ne plane, treba da se 
ovako svi skupimo, pa da javimo zapovjedniku da 
se nećemo bit. 

Svi prihvatiše ove mudre riječi Numan-efendiji- 
ne i doskora se sve raziđe. 


Za vrijeme razgovora svi su činovnici šutili kao 
zaliveni; a pored kajmekama i kadije oni se ustru- 
čavali miješat u razgovor. Kako ostali, tako i Ah- 
met. No ostali su u mislima bili protiv boja, a jedi- 
ni Ahmet bio uz Hadži-Selimagu. Sva ona gospo- 
da, pred kojom se on do tada stidio kao mlad mo- 

mak i činovnik, sva ta gospoda pade u njegovim 
očima, duboko pade, a nada sve diže se Hadži-Se- 
limaga. Njemu žao, upravo muka mu bila, što i on 
nije onako slobodan da se sad može ispravit zajed- 
no s Hadži-Selimagom, pa im doviknut što ovaj ni- 
je mogao ni umio: da su izdajice. Muka mu bilo 
što se još osjećao kao sluga u carskom poslu, što 
ima tu starijeg brata, pred koga se ne može uple- 
tat; sve ga to jedilo pa prezirno gledao one činov- 
nike, gledao u njima žive slike onih Osmanlija koji 
dadoše Bosnu Švabi. 

No, brzo im opet razumio. Vidio da su to ljudi 
pokorne sluge svog starješine i svoje kese; ama mu 
začudo bilo za Numan-efendiju. Zašto on da ona- 
ko govori? On, koji je na glasu pametan čovjek, a i 
turčin dobar, koji zna što je šerijat, pa da se tako 
odmah pokori bez puške, bez noža! Najposlije ni 
činovnici ne bi trebalo da budu taki, ja kamo li slo- 
bodni ljudi kao što je Numan-efendija. Ta zašto 
čovjek živi? Ako živi, da se sprema za onaj svijet 
pa da onda umre, kako i treba da radi pravi turčin, 
ima li onda boljeg mejdana od boja za domovinu, 
a da stečeš onaj svijet, da i svom rodu pomogneš, 
da — najposlije pokažeš da si potomak Hrnjica i 
Halila? Tako je Ahmet umovao. 

Baš te godine njemu je reda bila da ga pozovu 
na kuru (vojništvo); al" on se nije toga bojao kao 
drugi. On uprav svega srca čekao da mu se pruži 
prilika da se ogleda na junačkom mejdanu. 

Pa začudo, njegov brat, isto onako kao i drugi, 
razgovarao o tom događaju i zabrinuo se samo to- 
liko koliko i drugi: da li će se moći narod odvratiti 
od boja, a o obrani vatana svog nije ni govora. Nji- 
ha dvojica, rođena braća, jedan otac, jedna mati, i 
onako ko da si jabuku raskrižio, samo što je Ah- 
met malo crne masti, — a ovako nejednakih ćudi. 

Ali bilo je sasvim očevidno. da je Mehmed-efendi- 
ja sin očin u svemu, a Ahmetu kao da je mati dala 
srce djeda mu Bektaša koji nikad nije ušivao para 
u opanak il' u samar, kad bi se u proljeće, prodavši 
žito, vraćao kroz hajdučljivu Pomrklicu. U obojice 
bijaše očina pamet, u Mehmed-efendije još blaga 
ćud očina, a u Ahmeta srčanost djedova. U tom je 
bila među njima velika razlika. 


VI 


Svak je proveo taj dan u nekoj neizvjesnosti. Či- 
novnici i medžlisi šutili ko zaliveni, a građanstvo 
bilo nekako sumnjivo, zamišljeno. Nešto se naču- 
lo, vidi se da se nešto kuha, narod predviđao neka- 
kav događaj. Ljudi se po čaršiji pošaptavali, a u 
sudu kao da se ništa i ne zna. Primicao se mrak. 
Po večeri bijahu sve tri kahve u gornjoj čaršiji pu- 
ne. Ljudi se po običaju sastali na razgovor, ali ovaj 
put sve nekako zabrinuto, sve šutilo. Dok se u jed- 
noj javi Sefer, čovjek potanak onako, ali znatiže- 
ljan u svačem: 

— Ljudi, prodani smo, neka znate! 

Neki kao da se probudiše iz duboka sna, uprije- 
še oči u Sefera, a neki kao da su to znali pa samo 
uzdahoše, dok će sam kahvedžija Bajro: 

- "Šta, bolan! Kome? 

— Švabi! 

— Osmanlija, proklet on bio! — odriješi Bajro, a 
Sefer mjerio družinu očima. 


No, drugi kao da su to znali pa nastaviše svoje 
duboko razmišljanje. Razgovor nastavi Sefer s Baj- 
rom. Njiha su se dva podudarala u mislima; oba 
su htjela da se digne galama, da se buni svijet, nek 
se samo viče. Doskora sabiralo se još ljudi i pro- 

druživalo njima u razgovor. Na Osmanliju hiljadu 
kletvi. U to će među njih Hadži-Selimaga. Družina 
umuknu čas-dva dok on sjede i pozdravi ih. 

Hadži-Selimaga je kao i drugi šutio taj dan, no 
bio je zato da se povede boj; ali kako je bio kod 
suda, a ono što se danas vijećalo bila neka tajna, 
on šutio, nek svijet na drugi način sazna za Švabu. 
Stoga se danas nije mogao odlučit da on zapov- 
rgne skupljanje vojske, već htio da to narod od se- 
be započne pa da se i on tome pridruži. 

I tek što je sio, kad se vrata otvoriše, a k njima 
upade Numan-efendija. 

Koliko su se jedni oveselili Hadži-Selimagi, toli- 
ko su opet drugi Numan-efendiji. Svi su držali ovu 
dvojicu za pametne, za najpametnije u kasabi, a 
bijahu ljudi i od suda. 

— Prodani, prodani, moj dragi Hadži-Selimaga! 
— produlji Sefer svoj prekinuti razgovor gledajući 
u njeg. 

— Pa nije ovo prvi put! — dočeka ovaj. — Sto je 
puta nas Osmanlija prodo..., ali mi ako budemo 
stari, mi se ne damo! 

Numan-efendija šuti. 

— Fala Bogu kad vidjeh jednog turčina! — na to 
će Bajro. — Aškosum ti bilo! 

— Ja šta ćemo, Hadži-Selimaga, ako Boga znaš? 
— Sefer će tobož zabrinuto. 

—- Bogme, kud ostali turci tud i mi. 

—- Nemoj tako, Hadži-Selimaga! — trže se Nu- 
man-efendija. — Već reci: kud sva Bosna, tud i mi! 

— Pa ja, šta ostali svijet to i mi! 

— Al sva se Bosna neće biti. Eno čovjek sad iz 
Tešnja, pa veli, da se oni neće biti. 

— Mi nijesmo ni za kog svezani! 

- E ja šta govoriš: kud svi turci... 

— Ma šta hoćeš ti? — dreknu Hadži-Selimaga. 

- Hoću da se krv uzalud ne proljeva! 
—- Kako uzalud! zašto? 
— Kad ne moremo iznijet sa... 
-— Ama bolan, turčin ko je neće se predat lako. 
— Beli vala! — Sefer će. 
: = Mi ni od cara nemamo zapovijedi da se bije- 
mo! 
— I ne treba nam je! 
— Biva, ti ne pripoznaješ cara ni njegova emera? 
— Kako ću ga pripoznati kad me je prodo? 
— A zašto te je prodo? 
— Šta ja znam; prodo, prodo! 


_ = Evo, ja ću ti kazati: Prodo baš zato što mu ni- 
jesi pokoran. 


nam se zulum čini. 


- Ha, ha, ha! — ironički će Numan-efendija. — 
Nama se zulum čini? Dođe zapovijed da damo ko- 
ju stotinu momaka, da se naša domovina obrani 
od dušmana, a mi se krivimo među se, ne damo as- 
kera! 

— Pa! U cara dosta askera, nek nas brani! 

— Eto, kako pravo govoriš! -— dočeka Numan- 
-efendija. - Ne može se kovat asker kao pare. Ako 
mu ga narod ne da... 


Ne izgovori Numan-efendija a vrata se naglo ot- 
voriše. 

— Eno Švabe u Doboju! — viknu čovjek sav pre- 
strašen. 

Svi svrnuše oči u njeg. 

- Šta! u Doboj stigo! — Bajro će stojeći zapa- 
njen uz odžak, a findžan mu ispade iz ruke. 

—- U Doboj, u Doboj! 

= Ma kad, bolan? 

— Eto sad stiže čoek ozdol, a Švabo, veli, pritis- 
ko polje dobojsko u sami zahod sunca. 

k — Ih! — čudili se ljudi i zanijemili nekoliko časa- 
a. 

— JA šta ćemo, pobogu braćo? — trže se prvi Se- 
fer i podboči objema rukama nasred kahve. 

Ovim časom i Hadži-Selimaga i Numan-efendi- 
ja prekidoše svoj razgovor. Istina izbi na srijedu: 
da Švabo ne dangubi, već zauzima jedno po jedno 
mjesto. Nastupio je dakle odlučan čas: boj ili mir. 
Po ovoj maloj družinici moglo se saznat da je tako 
i cijela kasaba u strahu, u brizi, a odluke nikakve, 
ko kad nema nikog ko bi narod sklonio na nešto. 
Narod opet kanda je očekivao da se kolo povede 
od suda, od gospode. Makar da Sefer bijaše čovjek 
komu se nije moralo odgovorit, ipak odlučan je 
čas pa Hadži-Selimaga diže glavu, raskolači oči, i 
prozbori ozbiljno, gledajući u Sefera. 

- Dati ja kažem šta ćemo! Hućumet se neće bit. 
Mi nemamo koga čekat, već turčin ko je, za silah! 

— Ne, Hadži-Selimaga! — dočeka Numan-efen- 
dija. - Ne nagovaraj svijet da gine džaba! Čuli 
smo i ja i ti danas carske riječi, koje nam kažu da 
ne dižemo puške! 

Svi svrnuše pogled u Numan-efendiju. Ljudi do 
tada nijesu ništa znali za emernamu; mislili da ni 
car ne zna za to, već da je Švabo od sebe udario. 
Numan-efendija uhvati tu priliku pa nastavi: 

- Car je dao Bosnu Austriji, i kaže nam da nam 
nema fajde opirati se tome, već da se odmah pred- 
amo. 

- Kad je tako... — progledaše ljudi drukčije i 
kao da se probudiše iza sna. 

— Istina je, braćo, da nam to Osmanlija poruču- 
je, — sad će Hadži-Selimaga; — ali mi treba da se 
šerijata držimo. 

— Pa šerijat ti kaže da starijega slušaš! — ulovi ga 
Numan-efendija. 

— Ja neću da znam za onog koji me je prodo! 
Šerijat hoću... Uto provali u čaršiji, u onoj tišini, 
tugaljiv glas: 

— Braćo, eno Švabo u Doboju. 

Taj glas uzburka svijet koji je sjedio po kahva- 
ma, pa sve posuka napolje. Ljudi potekoše svojim 
kućama; mislili da će Švabo do zore niknut u 
Maglaju, pa da se je spremno ginut ili bježat, da se 
možda ne zaglavi u plamenu svog doma. Sve se 
raziđe pa napošljetku i Hadži-Selimaga i Numan- 
-efendija, bez sporazuma, bez ikakve odluke. 

U trećoj, Arapovoj kahvi sjedila je mladež i slu- 
šala kroz otvorene prozore onaj razgovor. Mladež 
ko mladež; krvca uzavrela, mašta se razigrala, pa 
škripalo zubima, htjelo se nešto, al? niko nije znao 
što. Neiskusni momci nijesu mogli povesti sami 
boja, a ona hladnoća i briga u starije im braće za- 
davala veće ogorčenje i ko neku veću srčanost. Sa- 
mo da ima ko razvit bajrak i pozvat svijet u boj, 
eto gotovih vojnika, sivih sokolova, da obrane og- 
njište svoje. No većini ta obrana nije titrala pred 
očima već da se ogledaju, da pokažu onim strašivi- 
cama: što je junaštvo. Pa možda bi se i našo ko bi 
to kolo zapovrgo, da nije bila noć, da nije bilo 
onako kasno za svake spreme. Svijet se razbjego 
svojim kućama, da tu kod svoje dječice čeka zoru i 
sudbinu svoju. ' 

Dok je ovako mladež sanjala o svojoj pobjedi, o 
junaštvu, u jednom se kutu zbio Ahmet i razmiš- 
ljao kanda jedini zrelo i razberito. Njega su trle 
dvostruke misli. Mjesto Ajiše, prosidbe, ženidbe, 
mjesto takih slatkih nada, sad napade ovaj veliki 
događaj. I kad bi predobio Ajišu, i kad bi bar za 
neko vrijeme odgodio sve to, šta će bit sa Švabom? 

Ako je istina da je došo u Doboj, onda eto ga sjut- 
ra i u Maglaj, a nigdje ni vojske, ni kakve spreme! 
Čuvati kuće svoje, kao što se eno ostali razbjegoše, 
sjedit uz ostalu svojtu, skrštenih ruku, sramota, a 
da ti dušman uđe u zavičaj pa možda i u kuću! Pa 
zašto i ne bih? Čuvati staru majku svoju, a i Ajišu 
držat na oku dok ovo sve mine; ali šta? Onaki mo- 
mak, još hoće da se ženi; ta šta bi mu rekla prva ja- 
uklija njegova? Muško bajagi, a krije se sa ženski- 
njem! Jok! Ići u boj? Da svakako ljepše, dostojnije 
ovakog momka; pa il' obranit i majku i dragu svo- 
ju i vatan i sve, ili poginuti. A poginut, ah to je sve- 
to, to je... stoput bolje nego li sramotno živjet! A -- 
ko zna, kad bi on tako kukavan bio bi ' ga i Ajiša 
imala zašto volit onako kć prije? Ta s kojim bi ob- 
razom izašo pred nju?... 

Niti je družina gledala u njeg niti je on čuo nji- 
hova razgovora. Najedanput skoči on odvažno i 
pođe prema vratima, ali ga u taj čas zastavi druži- 
na. 

= Bezbeli, i ti ćeš s nama? Mi smo te ubrojili. 

- E kuda? : 

— Na Švabu! 

— Slobodno! — osiječe on svega srca. - U me se 
morete pouzdat kolik i u kog. 

To izgovori pa zamače na vrata a družina osta 
izmišljajući: ko bi po prilici još htio i mogo poći s 
njima u boj. 


VII 


Noć je tamna da se prst pred okom ne vidi: no 
nije pusta i nijema kao druge, već ti se čini da iza 
svakog kuta viri neko, da za svakim vratima bdije 
po jedan čuvar svog doma. Glas o Švabi dopro je 
u svaku kućicu, a osobito ovo otkad se smrče i re-' 

koše da je stigo u Doboj, munjevito se rasprostro, 
pa ti to sve sijeva vatrenim okom kroz mrak poput 
plahe zvijeri i čeka napadaja. Svjetlo se vidjelo u 
svim kućama, znak, da je sve budno, na oprezi, al! 
sve mukom muči. ; 

Ahmet prođe mimo svoju kuću; časak jedan pri- 
sluškivao, pa kako vidje da je i u njeg sve budno, 
krenu kud je pošo. Na malenu prozoriću tamne so- 
bice nađe on po običaju svoju Ajišu gdje ga čeka. 
Nije je mogao vidjeti u onoj tami al' naslućivao da 
je tužna i sjetna, pa čak mu se pričinilo da mu se 
kroz plač odazvala. Uspe se na prozor i oni zađoše 
u aovoC 
= Čini mi se ko da si mi nešto tužna! — poče on, 
premda se vidjelo da je i on neveseo. 

— A ko nije? - dočeka ona. — Nije šala dušma- 
nin...! 

— Ta ne boj se, to će se sve lijepo razminut, kako 
mi i ne mislimo! 

— Dabogda! — uzdaše ona. 

- Mi ako budemo stari, sve će to proći ko mut- 
na voda! Ali u nas nema sloge! 

— A kako to? 

— Ma eto tako, da svijet hoće prifatit za silah, 
Švabi se ne bi za trag znalo. 

Ona ušuti čas-dva dok on okrenu razgovor na 
drugo: . 

— Vidi, Ajiša, našeg sinoćnjeg razgovora, a vidi 
noćašnjeg! 

Ona se bacila u brigu, kao da i ne čuje. 

- Ali svejedno; ti ćeš mene pričekat, je li? 

— A što me to pitaš? 

— Ma eto onako, ne zna se kako se more okre- 
nut! ! 

- Pa bezbeli, nikom nije ni do šta, dok ovo pre- 
grmi. 

—- Akobogda, kad mi dušmana naćeramo, on- 
da... 

- Uh, da Bog sakloni da bude boja! 

— A bogme ne valja, ako ga ne bude. 

— Pa! — osnaži se ona malo; — ako ga i bude ti 
ćeš bezbeli čuvat majku svoju, braću i... 

- Mi muškinje stvoreni smo da idemo u boj, da 
čuvamo Vas, sibijan. 

- Uh! i ti misliš... 

— Dužan sam! 

— I nije ti žao ostavit majku i kuću? 

— Majku ima ko čuvati, a ja da sam oženjen, bel- 
ći bih čuvao svoju ženu i djecu. 

Ona umuknu. 

— Da si me poslušala, kad sam te zvao; da si da- 
nas moja ja bih opet bio dužan u boj, ali čuvao bih 
i kuću svoju, a ovako... 

— A zar sad nijesam tvoja? 

— Jesi, Ajiša, jesi: vjere mi jedina ti na ovom svi- 
jetu; ali molim te... mlad momak neoženjen... sra- 
mota, da se krije po budžacima sa ženskinjem. 

— Uh! Žalosna ti sam! — promuca ona drhtavim 
glasom pa umuknu, a on nadoveza: 

— Opet se to još ne zna kako se more okrenut... 
— htio on da joj malo ublaži tugu, al? djevojka krši- 
la prste, uzdihivala. 

I on je bio smeten, satrven, ali opet na silu se 
držao junački. Raspredao govor i htio da joj kaže 
svoju odluku da će u boj, a htio opet da se od nje 
rastane, da ona to potvrdo i ne zna. Htio joj reći 
mnogo koješta: Ako se ovi događaji lijepo razmi- 
nu, kao i svi oni napadaji crnogorske i srbijanske 
eškije, onda da će njih dvoje sretni biti, sretniji od 
svega svijeta. Ali ako bi se, ne daj Bože, drukčije 
okrenulo, htio bi da se od nje lijepo rastane, da se 
halali i... ako se on po čem soženi crnom zemlji- 

comx, da ga bar često dovom spomene. Ali djevoj- 
ka se već kod prvih riječi rastužila, pa daj, ko bi joj 
otkrio sve te svoje nakane. 

- Čuješ, Ajiša! — poče on dirljivim glasom; — 
pomisli, kako ćemo sretni biti kad ovo sve mine! 
Ja sam sve svoje momkovanje proveo samo o tebi 
misleći, tebi se nadajući; sve što radim, radim jedi- 
no da s tobom mogu lijepo živjeti; sav moj život 
začinjaš mi samo ti; i da nije tebe, moje bi sve bilo 
drukčije, ja nit bi ovo radio nit bi se čemu nado, 
ni... more bit da me ne bi ni bilo ovdje. Da budeš 
moja, da proživim s tobom makar dan jedan, ne 
bih žalio još dvostruko raditi, veće muke snositi, 
mnogo trpiti, pa ni sad ne žalim i u krv ugaziti, 
gdje sam najposlije i pozvan, a sve samo s tebe, sve 
za te, sve za našu sreću... 

Djevojka je šutila, a na svaku bi mu riječ s uzda- 
hom odvratila. i 

— Pa molim te, nastavi on, sad ne budi ni ti tuž- 
na; vazda nek ti je pred očima naša sreća, naš ži- 
vot, komu je i ovo jedna zapreka, a koju ja evo ho- 
ću da uklonim. Ako sam ti na srcu, nemoj me žalit, 
već me prati bistra oka, vesela lica; išći nam od 
Boga selamet, uči i za me i za se, pa će Bog dat da 
i tvoja dova kabul bude... 

Nju su ove njegove riječi časovito bacale u veću 
tugu, a opet srce još više čeličile, pa se ona tuga 
sve pomalo pretvarala u sjetno blaženstvo koje je 
onda opajalo cijelo biće njeno da bude pripravna 
na sve što on zaželi. 

Pod utiskom svojih riječi, svog srca umuknuo 
on, i čas-dva, pa onda nekako nenadano prozbori: 

— Već hoću, Ajiša, da te još nešta molim: 

Ona kao da se prenu na ove riječi: 

— Šta je? 

—- Hoćeš li me poslušat? 

- Ma šta je? 

- Kaži mi hoćeš me poslušat? 

— Ja ne znam, Ahmete, šta ja tebe mogu poslu- 
šat! 

- Moreš nešto! 

- E, ako mogu, onda ne treba da me pitaš... 


— Evo čuj! — poče on. — Vidiš evo šta se sprema, 
valja belći braniti svoje ognjište, svoj mal i džan; a 
ko je turčin, poći će sve od šesnaest do šeset. Ras- 
tat ćemo se neko vrijeme pa bih htio da imam.. 
štogod tvoje uza se. 

— A ko šta? — u čudu će ona. 

— Na priliku eto makar čevru jednu što si ti svo- 
jom rukom vezla. Ja neću amaneta, nit ću ti ga da- 
vat, to nek stoji do svog vakta, akobogda; već ovo 
dok smo rastavljeni, kad bude ovako vrijeme da ti 
dođem na pendžer, ja... ću onda uzet tvoju čevru 
pa ću se s njom razgovarat! 


Djevojka pokri lice rukama. Sad j je vidjela da je 
on tvrdo odlučio poći u boj. Koliko j je obuze strah 
od tih događaja, koje ona taj čas nije mogla ni za- 
mislit kakvi će bit, toliko žalost za njim; pred oči- 
ma joj lebdilo kako će on bit daleko od nje, sam 
bez nje, a ona bez njeg. Pa baš u tom još više nazri- 
jevala njegovu žarku ljubav, a sad žalost s rastanka 
njihova, strah od onih događaja koji mogu bit i za- 
mašniji neg ona misli, pa sve to pobudilo u njoj 
tešku tugu; ona strepila... 

Ahmet je to sve predviđao, pa makar da je i sam 
bio dirnut s njezine tuge, opet govorio, šaptao da 
je utješi: 

— Pomisli samo našu sreću, naš život! A ja, ako 
zbilja dođe do tog da se odmaknem odavle koji 
konak, da se tebe sjećam, da mi... — i dalje nije 
mogao. 

Da učini neki kraj tome razgovoru, da se ne ža- 
losti više, nije slušala zadnjih riječi, ustala i od- 
makla se od prozora. Za čas-dva opazi on na pro- 
zoru, kako se bijeli čevra. Ona je donijela i spustila 
tudi. Dobro je čula kako je triput poljubi, milo, 
vatreno, pa postavi u njedra. 

Šutili su oboje. On ju gledao, živu sjenu u gustoj 
tami: sad ko čarobna vila u onoj tišini, sad nevin 
anđeo na ovom svijetu, milo ucviljeno siroče koje 
on žali i ljubi, koje izgubit mora, da ga poslije 
nađe, koje ucvilit hoće, da ga poslije utješi. 

Htio još da joj govori, al' njen svaki uzdah pa- 
rao srce njegovo, jer njegove riječi izazivlju taj uz- 
dah... I njemu se stijesnilo u grudima, zapinjala 
mu riječ u grlu. Nije znao šta bi u tom času činio. 
Kad bi se on pitao, jednim bi mahom zapriječio i 
te sve događaje i — svoju ženidbu; on bi sad najvo- 
lio da se svemu ukloni, on bi sad samo plakao. Sa- 
me mu suze navaljivale na oči. Ali — zašto da pla- 
če, on, momak koji treba da tješi plačne, da brani 
nejake. 

On se malo sabra, zađe da tješi dragu svoju. 

-Ajiša! 

Ona šuti. 

— Ta nama valja da budemo snažni, da moremo 
podnijeti i šta više. Ne budi tužna, ta razvedri se 
malo! Ja, da sam znao da ću te rastužit... 

— Čuješ, Ajiša! — opet će on. — Neću da tuguješ, 
da plačeš! Ta ovo je sve od Boga, a šta su naši stari 
premetali preko glave... 

Ona je teško uzdisala... plakala. 


—- Nemoj bit taka! — Budi vesela, razborita; znaj 
da je sve ovako naređeno, nama ovo valja podno- 
sit; ali sve će se ovo razminut, kako se mi i ne 
nadamo. I : 

Ona nije odgovarala, a on joj čuo samo teške 
uzdisaje. Činilo mu se što dalje govori da je više 
rastužuje. 

— Ja idem, Ajiša! — poče se on spremat, - a ti... 
ne budi tužna; išći nam od Boga selamet, nadaj se 
sreći našoj! 

Nije bilo snage nije riječi da bi je mogao razved- 
rit, utješit. On je govorio i spuštao se niz duvar, a 
ona — tužna, ražalošćena, sve se više ukazivala na 
prozoru. 

— Mi ćemo se, Ajiša, opet vidjet! — Rastajemo se 
samo za kratko vrijeme, ali sad... ali molim te, Aji- 
ša, nemoj tugovat! 

Ona sve jače uzdiše. 

— De, reci mi, da nećeš biti tužna, jer sam i ja 
onda.. 

- Dobro, poslušat ću te! — izusti ona jedva. 

- Eto, vidiš; sad je i meni lakše, sad sam i ja ve- 
seliji. A sad... — tu je zastao. Htio nešto da rekne, 
al' mu se nije dalo. 

—- Znaš, Ajiša, da... da se je lijepo... halalit i 
kad se insan rastaje od danas do sjutra. 

Ona je pri tim riječima tako bolno uzdahla da je 
potresla srcem njegovim, al' on se ipak sabrao pa 
pobhiti: 

— Ta ne boj se, Ajiša! Vjeruj da se brez smrti ne 
umire, a — znaš da je halal lijep sa svakim! Ja tebi 
eto halalim što smo se očima vidjeli i riječ progo- 
vorili, a ti... hoćeš i ti meni? 

Ona jecala, tiho plakala. 

— Naš će nam halal dati više snage da podnosi- 
mo ovo, pratit će nas svud sreća i napošljetku će- 
mo se opet sastat. Zar mi nećeš halalit? — šaptao 
on. 

— Ja ti halalim! — izusti ona kroz plač. A tada se 
trznu, skoči, stade uz prozor pa zakrši prstima. 

Njegov se šapat čuo iz mraka: 
— Ne tuguj, Ajiša! Skoro ćemo se vidjet... — i ne- 
stade ga. 


VIII 


Osvanuo petak, dan pun brige, pun straha, ma- 
kar da ne bijaše nikakve sveze između Doboja i 
Maglaja, ipak je do zore stigla puna pregršt vijesti. 
Sve kazivale da je Švabo u Doboju, neke, da se već 
krenuo uz Bosnu i blizu Maglaja. No bilo je glaso- 
va i za tursku vojsku koja je išla niz Bosnu; odoz- 
gor od Zenice, veli, zamračilo, čitav oblak pješadi- 
je i konjanika. Koja će vojska prije u Maglaj, gdje 
će se sukobit, to je bila briga i strah u narodu. 

Svijeta u čaršiji vrlo malo. U brizi se provela 
noć koja, Bogu hvala, prođe bez uzbune, bez vatre, 
a sad evo dana, evo nove brige. Čaršija pusta i 
kahve prazne, samo se u jednoj vidjela na prozoru 
dva mladića. Od one družine u Arapovoj kahvi os- 
tao samo kahvedžija Arap 1 Gazija koji je ionako 
tu noćivao. Odmah iza sabaha došao im 1 Ahmet i 
njiha se tri bacila u razgovor. Između njih je najvi- 
še govorio Gazija, jer Ahmet bijaše nešto sjetan, 
zabrinut, a Arap negdanji rob, kog dovede beg sa 
sobom s Ćabe, i koji po smrti gospodara svog po- 
stade slobodan pa otvori tu kahvu, slabo je i razu- 
mio razgovor. Gazija bijaše uistinu gazija — na je- 
ziku. Sakato je to momče u jednu nogu i ruku, lica 
opržena, a tijela sitna i žilava. No kad zađe zborit, 
bi rekao da to ne izlazi iz tog slabića, već ih kak- 
vog plećata momka. Glas mu bio krupan, a kad bi 
govorio, zubima škripio, a rukama razmahivao da 
si se divio njegovim junaštvima, o kojim bi vazda 
govorio, premda se znalo da njega nikad nije bilo 
gdje se tuče drvenim ili željeznim oružjem. Zato ga 


76 


zvali Gazijom. Otac mu je zaista pao negdje na ju- 
načkom mejdanu, a Gazija osto iza njeg od dvije 
godine, pa čuo to, i očino junaštvo htio da na se 
prenese. 

= Sramota, Ahmete, koja se čula nije! — govorio 
Gazija. 

Ahmet mu samo glavom odobravao. 

— IT unići će dušmanin, a ni puška puknut neće! 
— veli on. — Ama zbilja, kamo, gdje je ta vaša gos- 
poda odozdol, gdje je hućumet? — kao da se prenu 
Gazija i izvali oči u Ahmeta. 

—- Mahni se, bogati, Gazija! — odriješi on hlad- 
no. 

— Oni treba da pozovu svijet! 

— Oni se, brate, neće bit! 

— Ja šta vele, zar predat se? 

— Eto, vele, da je stigla nekakva emernama od 
cara da ne treba puške dizat. 

- Lažu ti, vjere mi, Ahmete! Oni su je po sebi 
načinili, a za to ništa car i ne zna. Hej, moj brate, 
šta je cara do pravog cara! 

Ahmet je gledao u Gaziju tužnim pogledom i 
odobravao mu govor. 

- Murtati sve! — osiječe on. Oni su nas i dali. 

- Zbilja, Gazija, ne pitam te šta učiniste vi sinoć 
ovdje iza mene? Bilo je mladeži dosta! 

— Pravo da ti kažem: ništa. Nabrojili smo do sto 
i pedeset momaka, sve kao drijenova, ali i ono nas, 
što bi ovdje, raziđe se. Svaki kaže: ako ostali pođu, 
ja sam gotov. 

— Oh, da mi je samo... pedeset drugova! — uzda- 
še Ahmet. 

= Ma da mi je deset! — dočeka Gazija. — Dva 
nek pođu, evo im druga; pa nek vide strašivice šta 
se radi, - mahao on rukom i pokazivao kako će 
odsijecati glave. 

Gazija govorio, razmahivao rukama, a Ahmet 
zaplivao u misli pa bi se gdjekad prenuo i odobrio 
Gaziji razgovor. Mjesto da se oduševljuje, ushiti, 
da zapliva u borbi, da se unaprijed naslađuje po- 
bjedom, on padao sve dublje u neku tugu, srdžbu, 
gnjev. Nije šala kaurin da dođe, a niko da ne stane 
spram njega! Trnci ga spopadali kad bi pomislio 
da pane kaurinu u šake cijela domovina, pa i nje- 
gov Maglaj, a u njeg majka, braća i — Ajiša. Nje 
kad bi se sjetio, srce bi mu jače zalupalo, u duši bi 
se zagrozio, sam bi se sebi zakleo da to on neće 
gledat skrštenih ruku. Kao da mu je ko šaptao lu- 
du misao da je to sve samo zbog njegove ženidbe, 
zbog Ajiše. Tu misao oćerivao od sebe, al' se uisti- 
nu najviše zbog Ajiše zaklinjao da će proliti krv, 
da će — il' osvjetlat lice pred svakim il'... 

aršija se pomalo otvara; al' ljudi samo skidali 
katance, neki spuštao samo donji ćefenak i sjedili 
tako sumnjivih lica, oprezni, pogledajući nešta, bo- 
ja, uzbune, bježanja, a možda i vatre, a mnogomu 
ono u dućanu, makar i u ovo doba, padalo na um 
da mu je to krvavo stečena para, da su mu to polja 
i livade, kmeti i čifluci, vrelo života njegova. Soka- 
kom se kojasili ljudi, s puškama za pasom, a ko 
zna zašto ih je zadio, od koga će se branit. 

No između građana često si opazio po gdjekog 
seljaka, ciganina ili kakvu skitnicu, koji se nekako 
kočili čaršijom, zvekećući hotimično svojim oruž- 
jem. Glas o Švabi brzo dopro i u sela, pa se ljudi 
požurili da brane vatan i din svoj. 

Sve je hodalo, a sve mukom mučalo. O boju ni- 
ko ni riječi. Al" je sve muklo pogledalo u Bajrinu 
kahvu, gdje je bivalo iz časa u čas živahnije. Ljudi 
nastavili sinoćnji razgovor o boju; jedini govorili 
da se ne puca, dok bar ne stigne glas o kakvoj voj- 
sci da ide naprama Švabi, al' drugi nijesu dali pro- 

bijelit, već pozivali sve pod bajrak, a strašivice 
grdili i psovali najžešćim riječima, a da ih bar tako 
prisile u boj ili ocrne pred cijelim svijetom. 

Nastala prava galama, vika. Oni spolja, koji su 
samo strijeljali vatrenim očima, upadali jedan po 
jedan u kahvu i pripomagali dizati svijet u vatru. 
Vrata se i ne zatvaraju, jedni ulaze, a drugi izlaze. 
Čas od časa zamašniji, napetost, uzrujanje, vri, sve 
u boj! I kad se oni u kahvi u neko doba obazriješe, 
kad i nema nikog ko neće u boj. Oni koji bijahu 
protiv boja iščezavali jedan po jedan i kojasili se 
tuda po čaršiji i začas nestani ga iz očiju; bilo je 
preče čuvati kuću i čeljad svoju. 

U jedan čas posuka sve na ravan. Zgledaše se, 
bijahu sami seljaci, sluge i cigani. Negdje talambas 
kucnu, a Hadži-Selimaga udari bajrak nasred čar- 
šije. Ljudi veselih lica, razuzdane kretnje, počeše 
se kupit pod bajrak. Međutim iz časa u čas stizava- 
li odnekle glasovi o Švabi. Već ga pogledaju da ni- 
kne ozdol iz Tukova. 

Sunce već obasjalo svu okolicu, cijelu varoš. 
Svijet se skupljao pod bajrak, a dok se to radilo, 
trojica se mladića u kahvi uprav probudili, oživje- 
li. Ushićeni ovom halabukom, skočili i oni i potek- 
li u čaršiju da vide kud li će se, na koju li stranu. 


Nekoliko časaka stajaše ova rulja ljudi nasred 
one tijesne čaršije. Zgledaše se još jedanput, kad 
građanina ni od lijeka osim Ahmeta i dvojice mu 
drugova. Puče kletva, osu se psovka na izdajstvo, 
na kukavice. 

Jedni ovako stajali, drugi se vrzlali čaršijom da 
sabiru tobož, ako koga vide, pod bajrak, a Cigani 
mrki i bijeli, mučke se šuljali i čekali samo da puk- 
ne, da udare, ne na Švabu već na — trgovačke du- 
ćane. I 


79 


Najedanput niče odnekle preko čaršije čopor 
ljudi, vodeći jednog među sobom blijeda, uplaše- 
na. Bio to Omeraga, muhtar, koji je imao i dućan 
tu i u njemu sto pušaka ostraguša i trijestak sandu- 
ka džebhane, što mu prije nekad sud dade u po- 
hranu, ako ustreba za bašibozuka na Drinu. I ne 
osvrćući se na bajrak i na one po čaršiji, dovedoše 
oni Omeragu pred dućan mu i zatražiše da im ga 
otvori, ako mu je žao da mu se razlupaju ćefenci. 
Mubhtar se otimao, govorio da on ne smije dijeliti 
carskih pušaka, da će ih predat sudu, otkle su mu 
ih i dali. Ali zadrta svjetina ćuškala ga i nogama i 
rukama, a drugi mu se zagroziše golim gvožđem, 
da ga to more i glave stati ako ne otvori. 

Videći zlo pred očima, čuvši onu psovku i škri- 
pu zubi, otvori dućan i stade tu podbočivši se obje- 
ma rukama. Ljudi uskakivali u dućan i iznosili teš- 
ke puške djelomice već zahrđale, a drugi opet raz- 
bijali sanduke i prosipali fišeke. Među svjetinom 
nađe se i Ahmet sa dvojicom drugova. Spopadoše 
po jednu pušku, zgrabiše po nekoliko fišeka, pa 
krenuše uz čaršiju da se spreme na put u boj. 

Hadži-Selimaga je vidio razuzdanost svjetine, a 
vidio i da je strašno prevaren, jer njegovih prijate- 
lja i znanaca nigdje ni na vjeru. Uzeo čovjek 
ozbiljno razmišljat: može li se šta učinit s ovom če- 
ticom? Čaršija je vrila, jedni vikali: eno Švabe kod 
Šahin-kamena, drugi: eno pod Moševcem, a treći 
kazivali za tursku vojsku al" niko nije pravo znao: 
gdje je ta vojska. Kroza sve to vikali ljudi nepres- 
tance: 9 Pod bajrak, ko je turčin; u boj, ko nije ku- 
kavica!a 

Hadži-Selimaga dozva Ahmeta i drugove mu k 
sebi. 

— Vidiš šta uradiše naši Maglajani? — prezirno 
će Ahmetu. 

Ovaj saže ramenima. 

— Ali svejedno; mi se s Božijom pomoći ne boji- 
mo već samo da nam je kakogod saznat za onu 
vojsku ozgor! 

— Eto, govori svijet da ide sila odozgor? — doče- 
ka Ahmet. 

— Ama govori svijet, al' ja bih htio da znam: ko- 
liko ima te vojske i gdje je; hoće I' skoro amo? 

— Pa da pošaljemo koga pred nju? 

—- Koga ćemo? 

— Evo, ako hoćeš, nas tri! 

— Kad nema nikog drugog, — Hadži-Selimaga 
će, — jer ja bih volio da ste vi uza me. u 

— Eto nas amo prije mraka. Mi ćemo do Zepča 
pa bi-nebi, vratit ćemo se da vam kažemo. 

— Dobro! Pa hoćete I' odmah? 

— Samo da odemo kući da se spremimo. 

Hitrim su korakom stigli do Arapove kahve, 
gdje se Ahmet žacnu. Opazio je dva dječaka koji 
su radoznalo gledali što se radi po čaršiji, a kad su 
spazili Ahmeta, stali tu i ko pobojali se da ih Ah- 
met ne ukori. Bio je mlađi brat njegov Alija i Mus- 
tafa Muharemagin, brat jauklije Ahmetove. 

— Šta vi hodate ovuda? — ukori ih Ahmet. 

— Ništa; gledamo šta se radi, kako se svijet spre- 
ma. 

— Bježite kud u kraj, sakrijte se gdjegod, gore u 
stranu! — naputi ih Ahmet, jer ih nije mogao natje- 
rat kući, bojao se da malić ne kaže majci mu da ga 
je vidio s puškom. Da izbjegne daljoj pratnji svr- 
nuo je s drugovima u Arapovu kahvu, a djeca malo 
zatim krenuše putem kanda Muharemaginoj kući. 

Ahmet kao da je i slutio da su dječaci njegove 
uhode koje je poslala Ajiša. Kako nikad ne bi da- 
na da se njiha dva ne bi sastala, tako i ovaj put Ali- 
ja otišo po Mustafu kući mu da zajedno gledaju 

vojsku, što je njiha vrlo zanimalo. Ajiša, od sinoć- 
njeg razgovora s Ahmetom, puna brige i straha za 
svog dragog, naputila ih tom prilikom da vide gdje 
je Ahmet, sprema li se u boj. Zapovijedala im je to 
obojici, jer brat je kao mlađi slušao, a ona nije od 
njega ni krila svoje ljubavi s Ahmetom. Ta oni su 
dva, ako će i djeca, nazrijevali u toj svezi još veće 
prijateljstvo i drugovanje svoje. Ahmet se bojao je- 
dino majke da mu ne sazna za odluku, a dječaci 
otišli da kažu Ajiši šta su vidjeli. 

One puške pred muhtarovim dućanom povalja- 
ne i prislonjene, oni prosuti fišeci koji se sjajili po 
kaldrmi, razjariše ovu i onako razuzdanu svjetinu 
još više, pa je pomahnitala kao divlja zvijer, kada 
se okrvavi svojim plijenom, a u onim otetim puš- 
kama gledala svoj prvi uspjeh, pa nastala divlja vi- 
ka čaršijom: + U boj, ko je brat turčin!x Ali vojska 
nit se množila nit umanjivala. Oni vikali, a kuće, 
zgrade oko njih nijeme. Kako Švabe ne bi ozdol, a 
vojske ozgor, građani opet posakrivani po kuća- 
ma, najedanput ovoj četi sunu nešto u glavu, i ona 
se rascijepi na troje: jedni će sudu da potraže gos- 
podu, drugi po mahalama da zaokupe age i trgov- 
ce, a treći ostaše pod bajrakom. 

U tom su Gazija i Ahmet otišli svojim kućama 
da pritegnu lake opanke a Arap ostao u kahvi da 
polupa ono pet-šest findžana i dva-tri suda zemlje- 
na — sve što je imao u svojoj kahvi, kad mu to sad 
ne treba, a ako i ustreba, zamijenit će to sve novim, 
plijenom, — što će ga zadobit u boju. 

— Do sad je sve dobro! — pomisli Ahmet u sebi, 
kad se približio kući. AI! kako će se sad ukrast il' 
kutarisat od matere, ako ga spazi? Spopadala ga 
sve veća briga. Zna on svoju mater; ta nju rasplače 
tuđe dijete, kamo I? neće njen Ahmet, koji joj je, 
kako mu se čini, najdraži od sve trojice. Ta za ma- 

log se još i ne boji, a Mehmeda već predala ženi 
mu i djeci; ni za ovoga više nije bojazni, pa samo 
njega sad prati svud, nad njim samo lebdi. Šta će 
činit ako mu se tužna objesi o vratu? Ko bi gledao 
da sirota krši prste, da proljeva suze za njim, da ga 
moli, da ga zaklinje, da ne ide? To je Ahmet mislio 
i toga se najviše plašio. 

A Ajiša?... sad se i nje sjetio. Sirota, da zna sad 
šta je on naumio, kud je pošao! Šta bi radila? Pla- 
kala, plakala i plakala; šta može drugo"... 

Stiže kući i muče se ušulja da ga niko nije opa- 
zio. Zaključa vrata svoje sobe, i poče se spremati. 
Čarape, mestve, opanci na toku s kajišima, o pasu 
ben-silah, a za nj zadi dvije pećanke, nož, pa gu- 
njić čohani preko ramena; sve je bilo gotovo, kolik 
što bi dlan o dlan. Išulja se iz sobe na prstima pa 
put kućnih vrata, al' u taj se čas otvoriše vrata jed- 
ne sobe a ženski glas vrisnu. Bijaše to snaha, bra- 
tova mu žena. On se prestraši, zbuni, a pored nje 
niče i brat mu Mehmed-efendija. 

— E, kud si se to zametnuo svojom ludom gla- 
vom? — ukori ga brat porugljivim glasom. 

— Odoh! Halalite mi! — promuca on, pa da će 
put vrata. 

— Ali čekaj, čoeče, kud si pohitio, kud ćeš? — oš- 
trije će brat. 

— Šta me pitaš, molim te? Idem — osiječe se on 
pa se opet požuri strahujući da se mati ne pojavi. 

— Vidi ti junaka! — posprdno će Mehmed-efen- 
dija. — I on mi ide od cijele kasabe, našć se on sam 
da brani vatan?! 

— Makar ja bio sam, svejedno; ja za se idem. 


- Sjedi, bolan, kod svoje kuće kć i ostali svijet i 
čuvaj mater svoju; preče ti je neg da ludo gubiš 
glavu. ' 

Mehmed-efendija je vazda držao njega da je 
opore ćudi i to mu predbacivao više puta pa ga 
stoga i odvraćo ovako porugljivo, ismijavajući nje- 
govo tobožnje junaštvo, a da ga tako zaustavi. Ali 
to Ahmeta više razdraživalo i ulijevalo mu neki 
prkos da je sve tvrđi bivao u odluci svojoj. Jedina 
bi ga sad sila mogla zaustavit. No snaha je dobro 
poznavala ćudi njihove, pa se dosjetila jadu da će 
to još gore usplamtit Ahmeta. Stoga skoči ona kao 
srna preko hajata da će niz basamake u magazu po 
mater koja je dolje slagala suđe u sanduke. Ona je 
među tim i sama oćutila razgovor, pa pošla gore. 

- Bolan, da svak pođe, mi treba da se ne miče- 
mo od svoje kuće! — govorio Mehmed-efendija. — 

uo si, što veli carska zapovijed! 

Sve uzalud. Brat ga nije mogao odvratit od na- 
kane, a pogotovo ukorom i podrugivanjem. Kad 
ga mati smotri naoružana, ciknu kao ljuta zmija, i 
poletje prema njemu vičući: 

- Ahmete, sine moj! 

Ali njega nesta s praga kućnog, a ona mu teško 
razabra riječi pošljednje: 

— Ja odoh, mati; halali mi! 

Nasta metež, uzbuna; mati udari u vrisak, brat 
zagalami, svi istrkaše na basamake. 

— Ahmete, drago dijete moje! — vikala mati. 

On se s kraja avlije obazre na nju, pa zamače na 
kapiju; ona zakrši prstima, zamaha rukama, Zazi- 
nu: sAhmete, Ah... i sruši se onesviještena... 

Mehmed-efendija je već bio poletio da na silu 
zastavi brata; al! kad smotri šta bi od majke mu, 
vrati se. Strkaše mu se strine, te 1 On i žena mu udri 
vodu na sirotu mater, dok se osvijesti pa je klonu- 
lu unesoše u sobu. 

Poteci sad za bratom. Gdje je koga vidio, pitao 
za brata; al' mu svak kaza da je eto sad prošao tu- 

da i prevezo se prijeko. Spade na obalu, uze lađu i 
jedan ga skeledžija prebaci za jedini čas onamo. 
Pred Delibegovim hanom saznade da je otišo s 
Arapom uz Bosnu pred onu vojsku što ozgor ide 
pa će se, veli, ovdje sastat s ovom vojskom i udarit 
na Švabu. Gledao Mehmed-efendija pustom ces- 
tom nekoliko časaka, pa se vratio kući tužan, ogor- 
čen. 


IX 


Doskora se vratiše one dvije četice bajraku. Ovi 
htjeli iz kuća da izazovu age i trgovce; pa kad im 
se nigdje niko ne odazva, zađoše u kletvu, u psov- 
ku, al" opet ništa. Onda se zagroziše vatrom da će 
popalit, al" daj ko će pristupit tuđem domu, kad 
svagdje ispod strehe viri puščano zjalo i čuva svoje 
dobro. Oni dolje nađoše sud zatvoren, samo U 
njem nekoliko zaptija, čuvali carsku haznu. Ni tu 
ništa. Ogorčeni skupiše se pod bajrak. 

Varoš bila kao pusta. Svak se zatvorio u svoju 
kuću, sa svojom čeljadi, pa se tu slagalo suđe, u 
zemlju krila dragocijenost, da se može poslije ma- 
kar pod zgarištem naći siromaštvo. Sve je to u po- 
slu, a sve pripravno, plane li mu krov nad glavom, 
da bježi... kud i ostali svijet. ' 

Glasovi učestali za Švabu a i za tursku vojsku 
odozgor. Ona četa pod bajrakom, ljuta i ogorčena 
s izdajstva građana, a uplašena da ne izgori tu u 
onim trošnim zgradama, pa kako se pogledale obje 
vojske lijevom stranom Bosne, oni najedanput po- 
tekoše iz čaršije k Bosni, te se prevezoše prijeko. 
Tako ih se kutarisa nekom srećom i čaršija i cijela 
kasaba. 

Neko je u toj halabuci šapnuo skeledžiji da po- 
vrati skelu natrag, pošto preveze sve ustaše onamo. 

Tako i bi. Doskora se pojaviše u čaršiji građani, či- 
novnici i uopće svak ko je bio protiv boja. Kajme- 
kam pozva sve činovništvo i sud na zdogovor, šta 
će se radit ako se onamo Švabo sukobi s onim us- 
tašama. 

- Hvala Bogu! — veselo će Numan-efendija — 
kad se oni sami ukloniše između nas! 


Drugi se smijali ustašama gdje se ovako sami 
prevariše. Dok su oni amo u sudu mirno sjedili i 
razmišljali o svojoj sudbini, oni onamo pred ha- 
nom Delibegovim pjevali i pocikivali. Skela se za- 
bravi i ključ predadoše kajmekamu. 


Kad se Mehmed-efendija bez brata povrati ku- 
ći, zastade majku gdje se oporavlja od silnog onog 
udarca, al' još klonula, satrvena. Sumornim pogle- 
dom pitala ga za Ahmeta, a on je na brzu ruku 
skrojio da je otisnuo dvojicu momaka za njim da 
ga povrate. 


Sjedila tako negdje u podne blijeda, satrvena, 
suznih očiju. Dvije je jetrve tješile i tješile, al' suze 
njene ne prestajale. Od velike bojazni posadila je 
do sebe svog najmlađeg sinčića Aliju, da joj i njeg 
kogod ne otme, pa ga čvrsto držala i milovala. Di- 
jete što od vrućine što gledajuć majku svoju zajata- 
rilo se u licu, istom što nije i ono prolilo svoje vre- 
le suze. —— I I 

Dok su jetrve ovako tješile Omerefendinicu, 
druge su, kone njihove, sakrivale što je opreče, ve- 
zale nakit oKo sebe pa čekale sa svojom djecom i 
mužem, ako plane, ko što jedni vele, da se bježi, 
da se očuva duša; a ako ne bude vatre, kć što su 
opet drugi kazivali, onda gdje si, tu si. Sve, eto ta- 
ko, bilo zamišljeno, oprezno; čekalo samo, da puk- 
ne, il" da se odakle vikne: hi, bježi! I makar da već 
dva-tri sata skela ne hoda, opet svaki čas stižu od- 

nekle glasovi, da je Švabo na eto tu, istom što nije 
bahnuo. I 

Dan se otego. Ljudi se kojasili po čaršiji, zamiš- 
ljeni, zabrinuti, a ona četa pred Delibegovim ha- 
nom onamo već počela da zdvaja od puste dosade. 
Jedni govorili da se kreće niz Bosnu prema Švabi, 
drugi uz Bosnu naprama turskoj vojsci, a treći 0z- 
lojeđeni do grdila s izdajstva građana ovamo, što 
sad eno mirno sjede po kahvama, a oni evo svo- 
jom se krivnjom prevariše i izložiše Švabi. Toliko 
su bili razuzdani, a i nedosjetljivi, da se nikakav na 
skelu ne obazrije, pa sad ljuti, prije bi izlili svoj 
gnjev na age maglajske nego li na samog dušmani- 
na: al' šta ćeš kad je skela u njihovim rukama? Da 
pucaju u one trošne krovove, kojim je sunčana že- 
ga izritila daske, koja korist; nigdje nikog živa da 
mu se osvetiš. 

— Nije |1' majka rodila junaka, — govori jedan le- 
žeći u debelu hladu Delibegova hana — da prepli- 
va onamo i da nam preveze skelu da im se osveti- 
mo, pa onda na Švabu? 

Ali taj se junak nije javljao. Pri ovim su riječima 
ljudi drijemali, šutili; a kad bi koji nabrajao: kako 
bi trebalo one strašivice povezat, opljačkat im ku- 
će i dućane, pa ih onda zajmit naprama Švabi, on- 
da bi se mnogi probudio i zubima škrinuo, sijeva- 
jući vatrenim okom preko široke vode. 

Sunce već spalo na samu ićindiju, pošto je dotle 
peklo odozgor i uprav zažeglo onaj pijesak na pru- 
du. Svak klonuo od silne. žege, a duhom umoran 
od puste brige, kretao se čaršijom zabrinut, il! sje- 
dio pred svojom kućom i spokojno čekao udarac 
nesretne sudbine. Svud grobna tišina. Najedanput 
kao sami grom razleže se ovom tišinom odnekle 
glas krupan, tugaljiv: 

— Eto Švabee?... 

Nasta strava. Jedni trgoše pogled onamo Bekta- 
ševu hanu gdje bi se imao pojaviti Švabo; drugi se 
zdadoše u bijeg; treći gledali: odakle glas. dopire. 
A hi! opazili da nema više Šajkana na bedemu sta- 
re gradine, gdje čami još od jutros da prvi smotri 
čiju god vojsku i da javi narodu. Bit će da je opa- 
zio nešto negdje na daleko, pa onda i on stisnuo 
tabanima vatru da traži glavi selameta. 


Nasta strah, vriska, plač; nasta bježanje. I čas- 
-dva, pa si vidio gdje narod vrvi uz Tepe, Stranicu 
i Voljevac, neko s djetetom u naramku, neko vode- 
ći staro il" nejako; bježi sve da se skloni u šikaru 
da ne zaglavi, da možda ne izgori, jer će dušman 
sve popalit. U ovoj stisci niko nije ni gledo ni opa- 
zio šta bi od one čete pred Delibegovim hanom. 
Čim se razleže onaj strahoviti glas s grada, prhnu 
to sve poput jata plašivih ptica na sve strane kroz 
kukuruze i šenice. To bi kolik što bi okom trenuo, 
bez puške i noža, bez topa, bez kapi krvi, strugnu- 
še ovi junaci bez cigle riječi: kud, zašto? A zar ti je 
što na umu tog kobnog časa, kad ti samo život tvoj 
lebdi pred očima, kad samo glavi svojoj gledaš 
spasa, kad imaš priliku vidjet, osjetit: koliko si 
sam sebi drag! 


Sve kuće ostaše puste, sve se razbježe glavom 
bez obzira. I Mehmed-efendijina se kuća uzdiže, a 
s njom i svojta njihova preko Stranice u njihove 
Trnine. Mehmed-efendiji je valjalo ostati po kaj- 
mekamovoj zapovijedi u čaršiji. Ako ustreba, da se 
nađu svi na okupu. 

Nit ko ču puške ni topa; ni gdje planu kuća, ni 
vojske nigdje na vidiku, a svijet se satra bježeći. 
Putem se sustigoše Omer-efendinica i Muharema- 
gina čeljad. Zena mu je odmah pristupila 
Omer-efendinici, Alija i Mustafa se nađoše, a Mu- 

haremaga uporedi s amidžama Mehmed-efendiji- 
nim. Zene su kukale nad sudbinom svojom, muški- 
nje šutilo, a Ajiša se krišom primakla Aliji. Kad je 
saznala za Ahmeta, zatušila se od plača. Može li 
biti većeg udarca za ono nježno srce, kad sama s 
roditeljima svojim ostavlja svoj dom bježeći od 
dušmana, a tome dušmanu u susret otišo njen naj- 
draži na svijetu! I dok su žene, bježeći i spasavaju- 
ći dušu svoju od predviđene vatre, tješile slomlje- 
nu, ucviljenu majku, Ajiša za njima strepila ko 
prut na vodi... Na raskršću pozvaše oni Muhare- 
magu sa sobom u Trnine; al' on ne htje. Njemu je, 
ako će i u tom kobnom času, ona kuća njihova, ta 
sav rod ovaj nekako odvratan. Amidže Mehmed- 
efendijine kao i brat im Omer-efendija bili ljudi. 
sudbeni, u Muharemaginim očima ulizice osman- 
lijske koji su Bosnu dali Švabi pa sad i sami bježe 
da se uklone vatri, kojoj je ta vrst ljudi kriva; pa 
on da se skloni pod njihov krov! On ode sa svojom 
čeljadi Ibrišu u Olišnjak, makar u pušnicu njego- 
vu. 
Kad je varoš opustila, kad se ona četa ustaša uk- 
lonila, kad nije u kasabi bilo nikog ko bi se plašio 
Švabe, baš u taj čas zatrubi borija na cesti, na sa- 
mom laktu pred Bektaševim hanom i carska aus- 
trijska katana zaokrenu cestom uz Bosnu Delibe- 
govu hanu, sve dva i dva u redu. Bit će ih do sto 
ljudi. Po onoj tvrdoj cesti čuo se samo oštar topot 
konjskih kopita i zveket oružja. Ni otkle puške, ni 
topa, ni juriša, ama ni ciglog glasa, sve mirno, tiho. 
Padoše pred Delibegov han. Spadoše s konja i po- 
češe se raspremati. Handžija sa dva-tri momka 
svoja nađe se u hrpi stranaca; al' vičan čovjek, ko 
handžija, a i vojnik nekdašnji, koji je još na Krimu 
vidio i tursku a i tuđu vojničku spremu i vještinu, 
nađe se tu da im što pomogne ako je nužno, al' oni 

ne dadoše. Svaki junak svog konja rasprema. Tek 
će jedan onako ko u šali, valjda zapovjednik im: 

- Hoćemo li se biti, komšija, 4? 

- Meni niko nije skrivio! — požuri se on na to, — 
a mislim da ni ja nijesam nikom. 

- A hoće li se drugi biti? 

— Pravi građani neće; a ima, more bit, ljudi koji 
i nama prijete, a kamo !' vama. 

— Pa gdje su? 

— Razbjegli se; a more bit da će vas gdje i doče- 
kati! 

U taj čas opaziše skelu koja se navezla odonud 
od Maglaja i u njoj desetak-petnaest ljudi. Vojnici 
jedni raspremali konje i uvodili u han, a drugi, de- 
setak, zaputili se uz Bosnu valjda na stražu da ču- 
vaju ove. Zapovjednik sa nekoliko vojnika stade 
na obali i gledaše u skelu, koja se već primicala k 
njima. U skeli bili činovnici i nekoliko građana. 
Kad stupiše na obalu, pozdraviše se sa zapovjedni- 
kom i rukovaše svi redom, pa onda posjedaše po 
onoj travi. 

— Dakle, gospodo moja, Maglaj se neće tući? — 
upitat će on poslije ovog srdačna dočeka. 

- Neće! — ozva se kadija. — Mi smo zato i došli 
da vam javimo; ali opet nijesmo odgovorni za sve 
jer imade i u nas ludih glava pa prijete čak i nama 
što nećemo boja! 

— Pa gdje su? — zapovjednik će. 

—- Sad ih nema ovdje. Klatarili su se od jutros 
onamo po čaršiji i nagonili svijet na bunu. U neko 
doba, srećom nekom, pređoše amo, a mi zastavis- 
mo skelu. I bili su evo ovdje sve dok se vi ne poja- 
viste. " 

— Prije su oni škrinuli! — požuri se handžija. — 
Čim je onaj s grada viknuo, prhnulo je sve, kud 

koji. A onaj baš ko da je mene pito; zavikao, prije 
vas, a bezbeli hotimično, da vidi šta će bit od njih. 

Svi udariše u smijeh. 

—- Od podne već leže ovdje i protežu se, a ne 
znaju šta će; — nastavi handžija. — Da idu pred 
vas, ne pouzdaju se u se; da idu gore, ne znaju ima 
I' vojske ozgor. 

— Ima li ih koliko? 

- Bit će ih do jedno sto momaka, al' sve su to, 
gospodine, većinom naše sluge, cigani, seljaci; i 
uprav ona eškija koji ništa drugo i ne misli već da 
opljačka koju kuću našu il' dućan. Evo ovdje ležali 
i zijevali, a ja ih u neko doba počeh zvati da mi po- 
mognu kupit sijeno il' žeti, da zarade po koji groš! 
- dobaci handžija šaljivo, — al' ne htjedoše. 

Opet smijeh. 

— Pa gdje su sada? — opet će zapovjednik. 

— A sve je to strugnulo ispod žita, kojekuda! — 
učini jedan od građana. — Bit će da su se skrili po 
šumi i po selima oko druma, a more biti da su op- 
ružili ravno Žepču. 


— Mi smo još i sada među dvije vatre, — drugi će 
na to. — Oni se mogu noćas prevesti gore gdjegod, 
pa doći k nama i uznemiriti nas. 

— Ta neće, more bit! — treći će. 

- Mi ćemo se valjda sukobiti s njima sjutra, gdje 
bilo do Žepča! — učinit će zapovjednik. 

- More bit! — opet će handžija; — ali, gospodine, 
meni ge nešto vrlo čudo za vas! 

— Šta to? — okrenu se zapovjednik. 

- Što ide vas tolišna četa baš u samu vatru! 

Zapovjednika iznenadi ovo pitanje prosta čovje- 
ka naoči, pa se okrenu i promjeri handžiju. 

— E šta ćeš, — sleže on s ramenima; zapovijed je 
zapovijed! 

— Znam ja, gospodine, što je zapovijed! — pohiti 
handžija nekako oholo, — ali to nije dobra zapovi- 
jed! 

- Kako to? — u čudu će ovaj. ; 

- Molim vas, vi idete ravnom cestom sasvim 
- mirno, a živica s obje strane! Deset najvećih straši- 
vica, ta desetoro djece, pobit će vas iz živice ko sa- 
mu janjad! 

— Da šta ćemo? 

- Gdje je veća vojska? 

—- U Doboju. 

—- Zašto odmah ne ide? 

— Svejedno; ako će ko mučke pucat na nas iza 
busije, pobit će nas nekoliko, bilo nas ovoliko ili 
čitava vojska. No svakako će nas pasti manje, ako 
nas je manja četa. 

— E, ja mislim drukčije! — poče handžija razmiš- 
ljajući, a zapovjednik se čudom čudio primjedba- 
ma njegovim. Vojnici ih sve opkružili pa slušaju 
razgovor. 

— Ona eškija, kad vidi vas tolišnu četicu, mislit 
će da vas i nema više, da je to sva sila. Zapucat će 
iz guste živice, i sasuti vatru na vas da vam je onda 
reda ginut il' uzmicat! A kad bi vas, gospodine, bi- 
la čitava vojska, kad bi prekrili čitavo polje, ne bi 
se, vjere mi, usudio ni opalit! 

- E, šta ćemo; tako je naređeno — dodade za- 
povjednik. 

— Ja neću da se miješam u vaše poslove, al' vje- 
rujte mi, ja da sam na vašem mjestu, ja se ne bih 
krenuo odavle dok ne stigne veća vojska. 

Zapovjednik nije dalje raspredao ovog razgovo- 
ra već se okrenu činovnicima koji su šutili. Oni, 
misleći da su već svršili što su imali, počeše se di- 
zat da će natrag, dok zapovjednik ustade, te pri 
rastanku poče vrlo srdačno: 

—- Hvala vam, gospodo moja! Ja ću se potrudit 
da priopćim vašu izjavu gdje treba, a vi idite svo- 
jim kućama i umirite svoje sugrađane, neka ne bje- 
že, neka čuvaju svog doma i u njem dočekaju glav- 
nu vojsku. Niko ne treba da bježi kuda, da se plaši 
nas. Mi nećemo nikom ništa učinit. Svak neka bu- 
de miran, sve će bit ko što je i bilo, ništa se promi- 
jenit neće. Dakle, zbogom, prijatelji moji! — dovrši 
zapovjednik, a izaslanici se rukovaše s njim, pa je- 
dan po jedan niz obalu u skelu. 

Dok je ovo šaroliko društvo sjedilo onamo na 
obali i razgovaralo sa zapovjednikom, virio je be- 
zazleni svijet iz daleka, odozgor iznad Maglaja, ne- 
ko iza drveta, neko iza živice i čudom se čudili: da 
taj Švabo, sa svom svojom vojskom dođe tako ti- 
ho, tako mirno; da se sve razmine na onom prija- 
teljskom sastanku! Ta to nije moguće, to nikako 
nije Švabo, već neko drugi. Tako kaurin ne dolazi, 
već uh, da Bog sačuva, kako kazuju stari pamtioci: 
najprije, veli, nešto zatutnji, zaječi: začuje se ne- 
kakva gradja, uzavri sve. Hrtovi im, kaže, zalaju, ko- 
nji zanjište, a oni viču, galame, pjevaju, urliču; on- 
da najedanput opali top, dva, tri; puška složi, kuće 
planu, dim se uhvati; a oni onda, ako koga živa 
uhvate, raznesu ga, da Bog sačuva, živa na svojim 
sabljama. Tako oni dolaze, a to nije kaurin; ni voj- 
ske, ni cigle puške, ni vatre...! 


X 


Izaslanici pristaše obali, zadovoljni i veselih lica 
što se sve to svrši tako mirno. No neke ipak plašile 
handžijine riječi: da bi oni buntovnici mogli po- 
plašiti i natjerati onu četu u bijeg pa eto onda zla! 

Ni to im nije po ćudi što ono vojske, i ako će bi- 
ti malo, ostaje onamo u hanu; zašto se ne bi pre- 

vezli u varoš 1 zauzeli je da tako bolje sačuvaju i 
sebe i narod? Jedni veseli, a drugi ovako razmišlja- 
jući ispadoše u čaršiju i tu se raziđoše svaki svojoj 
kući. 

Mehmed-efendija je znao da ga majka ionako 
tužna za Ahmetom očekuje u silnoj brizi. Stoga se 
požurio u Trnine gdje su njegovi pobjegli, a uz 
njih i čitav komšiluk njihov. 

Voljevačka se kosa spušta u dnu kasabe i zaba- 
da u Bosnu da se jedva ispod nje provukla cesta 
koja te vodi u Gračanicu. Prema toj kosi uzdižu se 
Kujundževače a između njih teče potok Jandrašac 
pa se tu salijeva u Bosnu. Na samom laktu Voljev- 
ca, odakle je lijep pogled na Maglaj, pokitilo se 
dvaestak kućica, skromnih, svaka sa vrtićem i ko- 
jim deblom voćke. Već po tom što su otcijepljene 
od kasabe vidiš da je to mahala za se; to je , Va- 
roša gdje rišćani stoje. Prođeš li kaldrmom između 
tih kuća, valja ti zaokrenuti na lakat i Maglaj ti os- 
taje sasvim za leđima, za brdom, a prije još nego si 
mitio i zadnju varošku kućicu, pred očima ti nikne 
strmenita ravan, koja se prema tebi spušta u potok. 
To je sve jedna jedita njiva, Trnine; selište Meh- 
med-efendijino i braće mu, za koje je otac im rah- 
metli dao golemu hrpu para, jer tolika prostorija, a 
na pragu kućnom, kako govorahu ljudi Omer- 
-efendiji. Su dvije strane šikara a s treće lijep gaj, 
pa se tako na kljun svršava tu za Varošem, gdje se 
u potoku Jandrašcu i ove dvije kose sastaju. Put je 
taj otvoren za svakoga dok se drugi, ženski, vere 
gore, Voljevcu iza leđa, kuda bi ženskinje izlazilo 
Omer-efendinim na teferič. Na vrhu Trnina, gore 
već na brijegu, viri kućni šiljak iz guste bašče a po 
dnu je pušnica i pojata. 

Mehmed-efendija ostavi čaršiju i primi se volje- 
vačke kose. Kad se rasta od prijatelja, saletješe ga 

nekakve misli. Znao da će sad naći u Trninama ža- 
losnu majku, naći će tu čitav komšiluk svojte, sve 
pobjeglo i uzbunilo se, a Švabe onako kršni ljudi, 
onako slatke riječi. No pored svega toga mislio i o 
bratu. Šta će bit od njega? Hoće li se proći boja i 
doći kući svojoj? Poznavao on brata svoga pa se 
stoga uplašio; nije mogao ni pomisliti da bi Ahmet 
odustao od svoje nakane. Ahmet je momak jake 
naravi i čvrste volje, to on zna: ali sad se Mehmed- 
-efendija kajao što ga je onako ukorio za njegov 
odlazak. Da mu se svakad trebalo narugati, tada 
nije. Mokru guvnu malo kiše treba. Pa tada, kad 
sam sebi priznade da je brata uprav onim ukorom 
više potpirio mjesto da ga odvrati, onda ga počeo 
više žaliti. Koliko je Ahmeta držao opore ćudi, ne- 
promišljena, toliko je sad sebe osuđivao što mu je 
onako govorio pri polasku. Da mu ga je sad doba- 
viti kući ne bi ga lako pustio, a iako bi pošao, 
drukčije bi govorio s njim. Ali zeblo ga da to sve 
njegovo kajanje ne bude kasno. 

Uđe kaldrmom među varoške kuće. Sve pusto, 
nigdje nikog, pa ni starca Cvjetka komu se on ni- 
kad ne bi oteo da ne svrati i ne popije crnu kahvu, 
ili čašicu domaće. Pa ni Ilije Ristića, njegova naj- 
boljeg prijatelja. Kuće zatvorene, avlije puste; pa 
ni pod starim brijestom, gdje je vazda skup bio, ni- 
kog živa. Nekako mu tugaljivo bilo pogledati sva 
ta mjesta pusta, gdje je prije tako dočekivan, gdje 
je dosta janjaca pojeo, dosta puta oteferičio i pred 
zoru se kući povratio. Nekako nazrijevao da je 
svemu tomu kraj, da toga više neće biti! Ali nije, to 
se njemu samo tako pričinjalo, neobično mu bilo 
vidjeti pust sokak gdje je prije tako živahno bilo, a 
osobito njega onako poštivali. Bit će valjda da su 
se i Varošani razbjegli kojekuda kć i ostali svijet, 
kad su nazreli ovaj događaj. Mehmed-efendiju je 

svak pazio, svak ga ljubezno dočekivao, a Varoša- 
ni pogotovo. Ta zašto i ne bi? Momak je to komu 
treba para tražiti, mlad, pristo, kršan, pametan, od 
soja, a u sudu je. Pored svega toga proveo svoju 
mladost, a nikad nikom nažao učinio. Bože saču- 
vaj! Pa ga svagdje držali ko malo vode na dlanu. 

Prelazio kroz tu pustu mahalicu, a bilo mu vrlo 
tugaljivo da mu se niko ne javlja. Ali što dalje, či- 
nilo mu se da gdjegdje čuje razgovor; razgledao 
po prozorima i najedanput mu se pričini da je vi- 
dio čeljade jedno. U nekim kućama dobro razpoz- 
navao žamor, čeljad se čula; neke je i smotrio na 
prozoru i kućnim vratima, ali to bijahu oni kojima 
on nije zalazio u kuću. 

— Od, otkuda ti Memede? — javi mu se neko što 
ga vrlo iznenadi, zovući ga ovako običnim ime- 
nom, ne rekavši efendija. Obazrije se i smotri na 
prozoru Arsena Perića koji mu se nikad prije ne bi 
javio. On se brzo snađe. Vidje da je to Arsen Perić, 
onaj naduti i podmukli Arsen koji je dobro poznat 
sa svoje rijetke ćudi, koji je vazda nagovarao neuki 
svijet da se protivi carskom sudu, najveći neprija- 
telj turski, makar da je dosta puta za to i popašu 
platio. No, prije nego mu je mogao odgovoriti što- 
god, pojavi se na drugom prozoru iste kuće Joso 
Blagojević koji je bio duga jezika pa svašta brb- 
ljao, al' zato i ostao isprebijanih leđa. Nazivali ga 
suludim, al' on, ako će biti i sulud, znao što je tur- 
cima muka, pa ono i govorio. 

— Dobar večer, Memede! — javi se on, pa nedav- 
ši vremena ni da mu što odvrati, nadoveza: 

- A ko je ono onamo, Memede, 4? 

Mehmed-efendiju kao da ko poli vrelom vo- 
dom. Zbuni se, vidje, u što je ugazio, pa ne zna šta 
bi mu odvratio. No brzo se sjeti da je to suludi Jo- 
so Blagojević, pa ko šćaše da mu odbije na buda- 

laštinu, i bijaše nasočio da prođe; al' evo ti treće 
napasti: 

— A vidje li, Meo, oni" sokolova onamo? — zaga- 
lami žensko čeljade s kućnog praga. Bijaše to An- 
đuša, poznata udovica, krčmarica, i žena na sva- 
kakvu glasu. 


- Čini mi se, Meo, da je odzvonilo tvom sudu, 
vašem gospodstvu, — nastavlja ona, a on se i ne 0s- 
vrće, ide, ali čini mu se, u zemlju propada. — Ej, 
Bože, tebi vala, kad nam dođe Švabo, kad nam do- 
đe babo! Nema, prođe tursko, što bi, bi... 


Išao, slušao i čuo što je zla žena jezik razdriješi- 
la pa klikti. Rumen ga oblila, grudi mu se stisle, u 
ušima mu zujilo; pekla ga ova napast, teško mu 
što ga ona najgora ženetina ovako dočeka; jedilo 
ga što mu ovako uvrijedi ponos, što mu natače na 
nos nekakvo gospodstvo za koje on nije ni mislio 
niti se kad njim isticao. Šta? Zar stati, pa se odup- 
rijeti onoj napasti, on, Mehmed-efendija koji se u 
tom času stidio 1 svoje sjene što ga ovako susretoše 
oni kojima on zla nikad ni pomislio nije? Sad je 
ubrzao hod da što prije izmakne iz tog rugla, pa 
mu se činilo da se one kućice primiču putu da mu 
proći ne daju... 


Pretrpio, projurio ko kroz maglu, al" mu bilo 
teško, gorko, žao. Znao je da se ti ljudi vesele Šva- 
bi, znao da oni žele kraj gospodstvu turskom; ali 
žao mu bilo da se to baš iskali na njemu, da se to 
sve saspe u oči njemu koji nikad nije ni mrava oče- 
pio. On je uprav sam sebi laskao, bilo mu vazda 
ugodno kad bi pomislio da on drži svakog podjed- 
nako, kao i njegov rahmetli otac. I otac mu se pa- 
zio ovako sa viđenijim Varošanima kao i on, i osta- 
li im svijet, ako ćeš pravo, za to i prigovaro, ali oni 
taki bili. 

Sve je to njemu taj čas izašlo na oči, cijela pro- 
šlost, sav život njihov, pa mu sve to povređivalo 
ranu. Svakom da bi prkosili, njihovoj kući ne bi 
mogli, jer im ništa ne učiniše. Ako je koji kadgod i 
platio koji groš potrice, što bi mu krava ušla u 
Trnine, to je sve zlo što je Mehmed-efendijina ku- 
ća učinila Varošanima. Pa ni to nije s Mehmed- 
-efendijinom voljom, već ovo otkad Ahmet priras- 
te. On bio više odan kući i domaćem poslu, pa pre- 
žao da ko zijana ne učini u njihovu selištu; a Varo- 
šani, pusta sirotinja, nigdje pedlja ledine, pusti 
kravicu a ona razvali ogradu pa u njivu. Mogli bi 
se otimat da je zirat hrđavo ograđen, ali i tomu su 
krivi oni. Kako god se ogradi, oni raznesoše; u je- 
sen ni klipa ograde. 


Oborivši glavu od stida, pao u duboke misli i 
išao, dok ga tanak glas odnekle prenu iz misli: 
— Mehmedeee! 


Trže oči i opazi Aliju, najmlađeg brata, viče ga 

oda or ispod pušnice. 
ta je? — ozva se on i požuri. 

— Je si li ti to? 

— Jesam, šta pitaš? 

— Ništa, pogledamo te, a ne znamo, jesi li ti. 

On pobiti. U prvi čas mišljaše da se i gore nije 
šta dogodilo, ali se doskora dosjeti: zadržao se du- 
go ovamo, a zna svoju mater. Plače za Ahmetom, a 
kako se diže ova pobuna i rekoše da ide Švabo, i 
njemu se pobojala. Brat ga valjda vikao nek mati 
čuje da je ort, premda ga je mogla poznat, ako bi 
se očima svojim vjerovala. 


Za nekoliko časaka stiže on gore. U bašči nađe 
čitavo društvo muškinja: amidže su, neki dalji ro- 
đaci, pa tri druge komšije, a u kući ženskinje, dje- 
ca, žamor, plač, stiska. Nazva ljudima selam i šća- 

še da se tu odmori, al? ga oni uputiše pred kuću, 
veleći mu da ga mati čeka. 

Mati žalosna, plačna, istrkala preda nj, a drugo 
ženskinje nasrnulo za njom. Nema tu da se ko kri- 
je, sve brat i sestra. 

= Di si, ako Boga znaš? — zacvili mu mati; — jesi 
1 mi živ? 

- Ta evo me, zaboga, šta ti je? — gotovo ukori je 
on. 

— Ah, moj Meho, ja se brinem što si osto do to 
doba? 

= Ama kajmekam zapovjedio da odemo pred 
Švabe kazati im da se nećemo bit. 

- Uh, pobogu, pa je si |' išo? 

— JA. Govorio s njima, ko sad s tobom. 

— Uh, uh! Pobogu sestro! — trže se nekoliko gla- 
sova ženskih. 

= Ja kakvi su pobogu? — neko će opet iz kuće. 

—- Bogme insani ko i mi! Još da vidite kako slat- 
ko govore, kako su lijepe lakrdije! 

eljad se kamenila od čuda, dok će opet mati: 
= Ja, pobogu, Mehć, ima I' išta za Ahmeta, je si 
1 čuo? 

— JA, ima... oni... smeteno će on, kako se nije 
nadao tom pitanju. — On je u Žepču. Čeka bajagi 
ozgor vojske, al? ništa. Nema nigdje nikog; doći će 
on, ne boj se! 

Mati gledala u njeg čas-dva pa onda duboko uz- 
daše, a on se vrnu dolje među ljude. 

Ljudi ga obasipali stotinama pitanja. Neki pi- 
tao: kakve su Švabe, je su I' ko oni kolari: drugi: 
koliko ih ima; neki, kakve su im puške, jesu I' ok- 
retni, jesu 1' mladi il! stari; a sad ovaj najedanput: 
kad bi se, biva, bili, bi I' čovjek smio udarit na tro- 
jicu? Najpametniji će u to: šta govore, hoće I' nam 
dirat u naš 'rz i namus itd. Mehmed-efendija im na 

sve odgovarao i uvjeravao ih da su puno pametniji 
i kršniji od naših, biva, vlaha; riječi da su slatke ko 
Osmanlije i bolje; a čak, veli da je sreća što su do- 
šli, ako ne povlaste našim vlasima, da rade šta ho- 
će. Tu im sad pripovijedao svoju napast u Varošu. 

Sunce već zapalo za brdo, sve ostalo u hladu. 
Svjež vjetrić ljetne noći popuhivao a ljudi na onoj 
zeleni siti se naklapali i razgovarali o Švabi, o bo- 
ju, o svojoj sudbini. Ženskinje u kući: neko plakao 
znajući ovako da je dušman zauzeo već Maglaj, 
druga čeljad, starije žene, učile i klanjale, iskale od 
dragog Boga:da se to sve razmine bez krvi, bez vat- 
re... onako kakono je najhajirnije. 


xk 


Nikad okolica maglajska nije bila tako živahna 
kao taj dan. One male seoske kuće, pojate, pušnice 
i košare, sve je to puno, grči. Pa čak i po ravnoj le- 
dini naložile se vatre pa tuda ljudi posjeli i čekali 
nekakav čas da gdje samo pukne pa... da se i odat- 
le bježi. Sjedili, razgovarali, čekali da plane, Mag- 
laj; ali dolje bila grobna tišina. 

I kod Ibriševe kuće u Ulišnjaku zaokružilo kolo 
ljudi oko vatre i razgovaraju, a među njima Muha- 
remaga kao da je najtužniji. Njega pored ove brige 
napala još jedna: tek što je tu stigo) sa svojom če- 
ljadi i odah6 dušom, kad mu žena kaza da im je 
kći nešto pometena, da je nešto naglo zaboljelo. 
'Ljudi govorili, a on šutio. 


Sirota Ajiša, ionako slomljena rastankom sinoć- 
njim s Ahmetom, kad još potvrdo saznade da je 
otišćo u boj, ona tiho proplaka. Da ukrije suzne oči, 
da joj se razgali, i ne uđe s materom u kuću, već 

ostade tu u bašči da odahne na zeleni. Sklopila je 
tugu za Ahmetom, zadubila se u misli pa pomicala 
korak po korak baščom, livadom; a kad bi smotri- 
la koje čeljade u blizini, sagela bi se i — tobože — 
brala cvijeće. Slika joj Ahmetova lebdila pred oči- 
ma, vidjela ga naoružana, s nožem u ruci. Otišao 
zbilja, i nju ostavio! Mjesto da sad s njom govori, 
da je utješi, a on... i ona stala, zagledala se preda 
se i duboko uzdisala. Ali ne, nije! najedanput bi se 
trznula, bježala od strašnih misli; on nije otišao u 
boj, te kad bi svak otišao, on treba da ostane, on, 
onaki momak, lijep, pametan, ta pored nje treba 
da ostane. 

Ali... on je zbilja otišao! ona bi se opet zamisli- 
la. Zašto ga nije zaustavila kad su pošljednji put 
govorili? Zašto ga nije zaklela svim na svijetu da 
ne ide; zašto je onako šutila? Ali ko bi se mogo 
oprijeti onim slatkim riječima njegovim, ko bi ga 
mogo odvratit od čega? Ta ona bi ga slušala, sluša- 
la i šutila, a on neka govori šta hoće, i o boju, nek i 
on ide, al'... samo nek njoj opet dođe. Ali ko zna 
hoće li se on... i ona bi u tim strašnim mislima po- 
hitala kao poplašena, poletjela bi da kakogod po- 
bjegne od neke strašne slutnje. 

Najedanput bi joj se pričinilo da je to strašan 
san; ona ne treba da se čega boji! Ta njezin Ah- 
met! On sam kaže, kune joj se svim na svijetu, da 
samo o njoj misli, pa zar da on ode nekud a nju 
posve zaboravi! Ah, ne; ta doći će on; to se ona sa- 
mo straši. On ne može bit jednu noć a da s njom 
ne progovori, doći će on i naći nju, utješit, obrado- 
vat. 

Najedanput je vrisnula i odmah se obazrla daj je 
nije ko čuo. Došla je baš na brežuljak gdje su se 
ono prvi put zagledali. Evo ovdje se baš uhvatilo, 
kolo, a ondje je ona stajala. Pored nje onamo uz 

plot bio Ahmet, a Bože...! kakav je lijep... pristo. 
Eno, odanle se prvi put na nju nasmiješio umilja- 
to, nježno, slatko; onda je pristupio bliže i progo- 
vorio s njom prvi put. Sad sjela baš na ono mjesto, 
klonula, zadubila se u misli... 

Kao iza sna prenula je majka njena, prestraše- 
na; tražila je svud, i sad odmah vidjela da joj je 
kćeri nešto naudilo. Povede je u kuću a ona joj re- 
če na silna pitanja njezina da je glava boli... 


XI 


Baš u ono doba, kad je carska katana stigla u 
Maglaj, Ahmet se sa svojim vjernim drugom Ara- 
pom primicao Žepču. Bio je silno ogorčen na ne- 
slogu u Maglaju; ta bilo mu nekako zagonetno: da 
oni pravi građani i gospođa u sudu, koji nešto zna- 
ju, da oni neće boja! U ono malo vojske, što se 
skupilo oko Hadži-Selimage, nije vjerovao da bi 
mogla šta učinit, stoga ga povuče neka neodoljiva 
sila gore uz Bosnu, da vidi da li je svagdje onako 
mrtvilo ko u Maglaju. Na cijelom putu od Maglaja 
do Žepča ne vidje nikakve spreme do li pogdjeko- 
je zabrinuto lice kod seljaka. Nikakvoj vojsci ni 
traga. Raskolačenih očiju spuštao se on niz žepač- 
ko brdo k varoši; ali ni tu ne opaža kakva skupa. 

Kad je ulazio u čaršiju, činilo mu se da se tu još 
i ne zna za Švabu; ali se prevario. Glas ovaj ras- 
prostro se brzo svud munjevnom brzinom, a u Sa- 
rajevu kanda se najprije saznalo. Ahmetu kazaše 
da se odozgor niz Bosnu primiče Žepču silna voj- 
ska, a on obradovan tim glasem prođe Žepče, da 
svojim očima vidi tu vojsku. 

_ Đok su manja mjesta, bila ovako u nekoj trzavici 
i ne znajući pravo šta se iza brda valja, Sarajevo je, 

glavni grad zemlje, bilo davno na nogama. Ravnih 
petnaest dana prije nego je austrijska vojska pre- 
koračila Savu, Sarajlije su kao i vazda skočile da 
brane ne samo svoj rodni grad, već i cijelu zemlju. 
Nazrijevajući da se nešto kuha, preotimali su sve 
veći mah nad osmanlijskom vladom u Sarajevu, a 
naročito kad vladu preuze Hafiz-paša koji ne bija- 
še u stanju da uzdrži red dok stigne austrijska voj- 
ska. Građanstvo vođeno tom misli da obrani svoj 
vatan od svake navale opažalo u vođama osmanlij- 
ske vlade u Sarajevu ljude koji dadoše Bosnu, 
mjesto da je s građanstvom brane, pa s toga buknu 
ustanak, pravi rat ne samo na tuđina, koji će za ko- 
ji dan poplaviti domovinu njihovu, već i protiv Os- 
manlije i njegovih oblasti. Začas su bili sokaci pu- 
ni, sve pod oružjem spremno u vatru za dom svoj, 
ali kao i obično bez valjana razborita vođe. Tri se 
paše s askerom zatvoriše u carsku kršlu, a oko nje 
se zgrnu silna svjetina. Doskora nastađe i puškara- 
nje, ali bez žrtava, jer oni iznutra pucali u zrak, sa- 
mo da poplaše građanstvo, a zapovjednici se sami 
zatvoriše. 

U neko doba noći, pošto se svjetina razišla, Ha- 
fiz-paša se išulja iz kršle sa malim odjelom konja- 
nika vođen svojim vjernim javerom Murat-efendi- 
jom, rođenim Bosancem, te izmače višegradskom 
cestom da će preko granice put Carigrada, ostaviv- 
ši zemlju i narod njegovoj sudbini; ali ga kod 
Mokrog prepoznaju i povrate u Sarajevo. Zapov- 
jednik Bosne, doveden pred Begovu džamiju kao 
sužanj, odreče se svoje časti, vladanje zemljom pa- 
de narodu u šake. Sad se izabraše pred džamijom 
usred crne noći nove vođe i zapovjednici narodnoj 
vojsci Hadži-Muhamed Jamaković i Smailbeg Tos- 
lidžak, dok Hafiz-pašu postaviše ipak na čelo gra- 
đanske uprave. 

Sjutri dan počinje narodna vlast svoje djelova- 
nje. Dok su vođe zrelo razmišljale o svojoj zadaći, 
Hadži-Lojo je prolazio kroz narod i poticao ga u 
boj, na obranu svoje domovine. Najprije optužiše 
Murat-efendiju javera Hafiz-pašina da je naredio 
pucanje iz kršle na narod, a da je i Hafiz-pašu htio 
da izvede iz Bosne. Zatvoren u Kuršumliji medre- 
si, spasava se ipak bijegom, ali ga u najživahnijoj 
ulici stigne narodna kazna — tane puščano, smrt. 
Lukavi Osmanlija Hafiz-paša, kao član narodne 
vlade, to je sve mirno gledao. Da se ukloni svaka 
smetnja narodnoj vladi, te ustanku protiv navale 
na domovinu, odlazi izaslanstvo Mazhar-paši i 
Konstant-paši, te ih prisili da ostave Sarajevo. Na 
zahtjev narodne vlade odlazi i konsul austrijski iz 
Sarajeva, a za proklamaciju, koju on daje izaslan- 
stvu, neće članovi ni da čuju. 

Dok je narodna vlada ovako uklanjala sve za- 
preke za narodni ustanak i boj, dotle se vojska sil- 
no umnožila; sve je bilo oduševljeno, sve spremno, 
osobito zanosna mlađarija ugledajući se u svoje 
stare, koje pjesma hvali i koji su vazda znali obra- 
nit svoj dom od svake navale. No trebalo je ipak 
dosta vremena, dok se silna svjetina dovede u red, 
dok se tolikoj vojsci postave vođe. Da se s tim ne 
zakasni, odaslana je jedna vojska niz Bosnu, da 
pohvata važne klance i bogaze, dok se velika voj- 
ska krene iz Sarajeva. Ova je prva vojska brzo sniš- 
la niz Bosnu do Žepča, a narod gledajuć ove hrab- 
re junake, odsvakle pritjecao i četa se neprestano 
množila. 

Tu je vojsku Ahmet našao sat nad Žepčem i kod 
nje se opkonačio. Kolikog veselja za njeg kad je vi- 
dio ovu braću, a oni zanosno pohrlili u susret Šva- 
bi! Kolike li razlike između njih i njegovih sugra- 
đana, mislio Ahmet! Vojska je pala u jednom pro- 

dolu do same Bosne; moglo je biti do hiljadu mo- 
maka gotovo sve mladeži, sve jedro ko drijen, živa 
vatra; pa je pusta okolica oživjela s njihove pjes- 
me. Ahmetu je bilo kasno da se vraća u Maglaj, da 
to javi Hadži-Selimagi, već on osta u ovoj četi 
spremajuć se, kako će sjutra niz Bosnu, — pa — 
gdje se s vojskom austrijskom sukobe, tu će od- 
mah i zažeći vatru. 


Dok je carska austrijska katana mirno počivala 

u Maglaju, razmišljajući o svom daljem putu, a 
turska vojska nad Žepčem provodila noć u veselju 
i pjesmi čisteći svoje oružje i spremajući se za boj, 
dotle se po prilici na sredini puta od Maglaja k 
Žepču držao u tami nasred ceste čudan dogovor. 
Hadži-Selimagina četica, koja je prhnula na onaj 
glas a i ne videći Švabe, sjatila se sad po mraku go- 
re iznad Liješnice, pa — nit znao vođa ni vojska, 
kud li bi se, na koju li stranu. Ovi junaci i ne spo- 
minjući svog bijega sad ozbiljno razgovarali o bo- 
ju, kako će se natjerat Švabo, te jedni htjeli da se 
tu učvrsti vojska i čeka Švabu, drugi govorili da se 
prijeđe na desnu stranu Bosne, pa da se udari na 
Maglaj; ako ga je vojska austrijska zauzela, da se 
po noći istjera, a treći, to je nekoliko drugova Ha- 
dži-Selimaginih, napošljetku uvidjeli da ta šaka 
ljudi nije ništa kadra bez veće vojske, pa htjeli uz 
Bosnu pred onu vojsku, koja se ozgor očekuje. Ha- 
dži-Selimaga je sam ovako mislio, pa najposlije i 
okrenuo ravnom cestom kroz pustu noć prama 
epču, da se sastane s onom vojskom niz Bosnu, a 
družina osta po dogovoru da tu čeka i njeg odoz- 
gor, ili Švabu odozdol. No tek što je Hadži-Selima- 
ga zamako uz cestu, sva gotovo družina nagazi na 
Bosnu i prijeđe na maglajsku stranu, govoreć da je 

preče čuvat svoj dom nego li tuđi. Pregazivši Bos- 
nu rasprši se ova četica kojekuda po selima, a neki 
krenuše ravno u Maglaj. Hadži-Selimaga je osva- 
nuo u Žepču i tu dočekao vojsku, koja se sporo 
spuštala niz Bosnu. 


XII 


Pred ranu zoru zaredalo je četiri-pet ljudi od 
Memed-efendijine pušnice dolje niz Trnine, ut- 
vrdivši još jednom s onima što ostaju da će obić i 
njihove kuće, a oni opet da čuvaju tu čeljad. Nije 
toliko brige ni za kuću, kad je kasaba i onako pus- 
ta, koliko radoznalost: šta će bit od katane; a Meh- 
med-efendija, koji je teškom mukom majku sklo- 
nio, pošao, nebi li šta saznao za Ahmeta. Kao kak- 
ve slike spuštali se oni rosnatom travom u dolinu; 
zanijemili svi kroz onu pustoš u ono doba u ranu 
zoru, samo bi po gdjekoji put zveknula u kog sab- 
lja krivulja o hrastić ili zejtinica, koja je visila o ka- 
jasi. Svud tiho, pusto; ništa ne čuješ do li ugodna 
cvrkutanja ptičjeg. Visoka stabla hrastova nicala 
časovito iz noćne tmine i stršila uvis poput kakvih 
prikaza. Oni išli dremovnih očiju, a svaki čas nicali 
im crni panjevi i gusto grmlje iz noćne tmine. Ma- 
kar da su znali da idu pustom okolicom, ipak hod 
im bio tih, držanje oprezno. 

Putić uzak, okolica nijema, šikara još mračna; 
pa što koji korak, mraka nestajalo, njima sve vidni- 
je. Dok Voljevcu na zatiok, dotle i rujna zora obli 
zelene i rosnate brežuljke svojim rumenilom, a sad 
i putnici prozboriše po gdjekoju riječ. S Memišagi- 
na brijega lijep pogled na sve strane. Maglaj pust, 
ni da se koja kuća dimi, žive duše nigdje. Onamo 
preko Bosne pružilo se zeleno polje, dugo i široko, 

i ono pusto, samo pred Delibegovim hanom vidiš 
po gdjekoju sliku; ne moreš raspoznat: ko je, šta 
je. 

Spustili se u pustu varoš, obišli svaki svoju ku- 
ću; al? nigdje nikog. Pobjegć i zli i dobri i ostavio 
svoj dom. Sunca još ne bijaše iza brda, a onamo 
pred hanom žurba, sprčma, sve se ushodalo. Konji 
'se izvode iz hana, opremaju se; sve ih više i više, 
dok valjda bijahu svi gotovi; borija udari, sve u 
red. Svi ko jedan, nogu u uzenđiju, pa pojahaše 
debele konje. Čuo se i glas zapovjednikov, sablje 
trgoše i sve zareda cestom uz Bosnu, da ni jedan 
ne osta pred hanom. 

Ono malo ljudi, što se bijaše sabralo u kahvi, 
čudili se vojničkoj vještini; drugi se sad sjetio tur- 
ske suvarije, pa sad tek vidio da su sve one vojske 
po jednom kalufu udešene, a treći se čudom ču- 
dio: da se sve te strahote, od kojih svijet strepi, ta- 
ko razminu. Biva došć, prošo! E, čekaj, čekaj! Mo- 
re bit da je ovo samo neko kušanje, a prava će sila 
istom sad zamaglit odozdol! — domišljali se opet 
neki. 

Ljudi tako gledali sad u onu pustu ravan pred 
Delibegovim hanom i sad istom ne znaju na čem 
su, čemu da se sad nadaju, šta da očekuju. Što koji 
čas, sve ih više pridolazilo, no svi još pod oružjem, 
ko kad se još ništa ne zna; a najmirniji da si, reda 
ti se branit, ako ko nasrne na te, ja I' na kuću ti, ko 
sve bez zapta. 

Sunce granulo i pozlatilo okolicu, a svijet, koji 
je dotle virio iz šikare, slijegao se u čaršiju. Jučer 
bio dan brižan i strahovit, a danas zagonetan. Jed- 
ni došli i prošli, a od drugih ni habera. Varoš opet 
bez ikakva zapta; kajmekam, makar da je jučer bio 
onamo u vojsci, još se ne pojavljuje. Iz časa u čas 
padao svijet u veću brigu; al' evo ti najedanput go- 

reg jada: odnekle počeše nicat oni jučeranji junaci 
štono strugnuše kroz žita, kad onaj povika s grada. 
Kao po zdogovoru ispadali oni odnekle ovamo 
pod oružjem i počeli se kočit po čaršiji. Klatarili se 
i posjedali po dućanima; a kad bi prošao koji gra- 
đanin, koji je jučer bio protiv boja, nastala bi škri- 
pa zubi. Ali Bog dao svakom dvije ruke, a za pa- 
som zapete kubure, pa oni tako samo mrmljali ne- 
što u sebi, a ne smjeli da udare kome u obraz za ju- 
čeranje tobož izdajstvo. Iz časa u čas slijegali se 
građani, a pridolazili i buntovnici. Svijeta skoro 
puna čaršija, a sve šuti; ljudi se ramenima kose, a 
niko nikom ni bijele ni crne. 

U neko doba opažali građani pravi jučeranji 
dan, pa ih počelo nestajati, a buntovnici preotima- 
li mah. 

— U boj! — provali neko usred čaršije. 

— U boj, ko je turčin! — dočekao drugi. 

— Kukavica je ko neće u boj! — treći će. 

Spopade ih pravi bijes. Nasta trka čaršijom. 

- Kamo, izdajice! — vikali jedni. 

— Skelu nam jučer uzaptiše! — drugi će. 

— Gdje je kajmekam? 

— Kukavica! 

I rulja osu niz čaršiju prama sudu. Drugi su 
trkali niz čaršiju da se zemlja tresla; treći zašli po 
sokacima da traže ko je izdajica. Ali im se niko ne 
ozva, već se svak sklonio u kuću, kud je mogao. 
Nasta nova buna, vreva. Htjeli zapalit čaršiju, htje- 
li čitavu kasabu; al' niko ne smije da pristupi pod 
tuđu strehu, jer ga more ispod nje ubojito tane sas- 
tavit s crnom zemljom. 

Onim pred zatvorenim sudom zaptije napošljet- 
ku baciše ključ od skele, i baš kad se tada još više 
počeše grozit kajmekamu za kog nijesu znali gdje 
je, provali opet jedro grlo s grada: 

— Eto vojske ozgor! — a drugi dočeka: 

- Eto Švabe, bježi! 

Nasta zabuna, sve poletje obali da vidi šta je. Iz 
one ravni nije se vidjelo daleko; vidio se samo ob- 
lak prašine niz Bosnu. Čas-dva vidiš gdje se crni 
cestom. Niko ne zna ko je, čija li je vojska. Ako je 
turska, šta je onda bilo od katane? A ako je kata- 
na, onda... biva natjerana natrag. Što će biti? Stre- 
pili oni što su se jučer rukovali pred Delibegovim 
hanom. Ljudi se pokitili po obali, drugi vire iza 
kuća, treći s grada, a sve uprlo oči gore cestom uz 
Bosnu i gleda kad će ona crna hrpa niknut hanu. 

- Konjanici su! — vikao neko. 

— Nizam je! — drugi nadovezao. 

Doskora izbiše iza onih makljenova hanu na tri- 
jestak koraka. Zatisnuli cestu. I sad se dobro raza- 
braše crvene čakšire carske katane koja je jahala 
na visokim svojim konjima. 

Kad je svak raspoznao katanu, odape odovud 
puška, dok dočeka druga, treća... 

Katana zasta, uskomeša se. Neprijatelj ih suzbio 
kod Žepča, evo ih sad tu, gdje su jučer prijateljski 
primljeni, a sad eto hoće da ih pobiju do jednoga. 
Dogovor! Prevara! Mislili vojnici, ali valjalo je ne- 
kud udariti, jer neprijatelj je jedan već za leđima, a 
drugi evo puca. Šta će? Desno voda, lijevo ograda, 
žito, nepoznata poljana, koja je možda puna puša- 
ka; a onamo već vide, po obali se pokitio svijet i 
puca. Jedina se cesta pružila gola, pusta, kojom 
valja proći ispred onih puščanih zjala, što su odo- 
nuda naperena. 

Nije kud, jedan ubrusi; popusti dizgine svom 
vjernom doratu, leže po njem i složi cestom kao 
obrvom, sama munja! Prvi, drugi skok... puška 
planu ko smreka, a vojnik se pred samim hanom 
sruši na cestu. Konj i ne pomećući skoka odmazdi 

dalje bez svog gospodara. Drugi je već naletio i 
jedva da je do svog druga, kad mu ubojito tane po- 
godi konja, koji se kao brijeg svali pod njim. Voj- 
nik se diže, da će umaknut kud, usprkos zrnju kao 
kiši, kad se stropošta na nj mrtav mu treći drug sa 
mrtvim konjem. Na ovu su gomilu sad nalijetali i 
zdravi i ranjeni, i komu bi uspjelo da preturi ovu 
hrpu, tog bi zrno stiglo bar do onog lakta kod Bek- 
taševa hana. Tako siromasi nalijetali jedan za dru- 
gim pripustivši se svojoj sudbini, objesivši život o 
samoj dlaci, a sve gotovo pogađala taneta, ne dav- 
ši im da umaknu pustom cestom. I 

I sav taj boj bi kolik što bi dlan o dlan. Puška 
presta, dim se rastupi, a po cesti onamo crnili se 
trupovi mrtvaca i ranjenika. U čaršiji sad istom na- 
sta vreva i galama. Buntovnici udariše u divlji bijes 
sa svoje tobožnje pobjede i jednim skokom sve po- 
hrli u skelu, pa prijeko. Išlo to sve i grnulo onamo 
hrpimice, a sve psovalo i grdilo maglajske građane 
— izdajice. Urnebesnom vikom izazivali ih da vide 
što je junaštvo, da vide pobjedu! Osim one gomile 
konja i konjanika, što je palo pred hanom, viđao 
se na svakom koraku mrtvac il ranjenik, gdje leži 
ko klada il moli, cvili pružajući ruke prama tebi. 
No ko bi ih sve dobro promotrio, odmah bi vidio 
da tu ne leže svi oni, koji prođoše uz Bosnu, nešto 
ih je valjda palo i gore, a možda koji ipak umako 
kiši zrnja, živ i zdrav i otrko Doboju glavom bez 
obzira. S napetim puškama u ruci primicali se bun- 
tovnici k njima da vide nije I' možda koji novac, 
dobra puška i sablja. Sva cesta krvlju išarana, a po 
njoj ljudi divljih lica, laka skoka. I podne ih je ta- 
ko zateklo. 

Dok su ovi tako premetali mrtve vojnike, i ne 
misleći drukčije, već da se tim mahom Švabi trag 
zameo, drugi su, braća njihova, onamo u kasabi 

šuljali se kroz sokake kć plahe zvijeri kroz šikarje 
gusto. Blijedih lica od straha, kršili oni prste i pita- 
li sami sebe: šta će sad biti? Sad ih spopala dvos- 
truka briga: jučer onako gostoljubivo primiše car- 
sku vojsku, a danas im pred pragom kućnim sva 
izginu, baš na onom istom mjestu, gdje se rukova- 
še i zadadoše poštenu riječ. Povrh tog znali da je 
velika sila u Doboju, pa daj sad znaj hoće li se tu 
moći razlučit krivi od pravoga. 

— Stoput bi bolje bilo da smo odmah zapucali, 
čim su se pojavili, — govorio jedan od prijatelja 
kajmekamovih, koji su bili sakriveni u kući s njim. 

- Bezbeli, — drugi će. — Bar bi se moglo reći: 
brane prag svoj; a ovako primili ih na vjeru, pa... 

— Pa! — dočekaj treći. Mi smo im odmah kazali 
da ima buntovnika. 

— Ali koja fajda! Oni nas u Doboju neće razabi- 
rat. Uza suho ođe i sirovo. 

— JA da se koji živ dočepa Doboja, pa će kazat, 
kako je. 

- Dabogda, ali... zlo! 

Na onoj strani onamo kojasili se ljudi tamo- 
-amo između leševa. Svaki se čas vidjelo, kako se 
vuku kabanice, sablje, puške, ma sve, sve to svjeti- 
na raznosila i ne misleći: može 1' mu to u što pri-. 
stat, hoće I' mu uopće trebat — sve se razvlačilo, pa 
čak i otimalo. Negdje će smotrit bijeli cigo Čerga- 
ša, a on vuče katanskog konja, bez sedla, bez hor- 
me, a konj stupa za neobičnim gospodarom kć na 
tuđim nogama. Smatrajući se i kod Boga i kod lju- 
di pribranijim od Čergaša, spopane ovaj za konja, 
nasta svađa, otmica, — a vrijeme je to kad je čovje- 
čija glava jeftinija od horozije dok sinu nož... i ote 
konja. Ko jači, taj kvači. 

XIII 


Podne je davno prevalilo, a nikakve Vojske ni 
ozdol ni ozgor. To je osobito pazio Mehmed-efen- 
dija, jer je već peti, šesti li put spao na obalu i gle- 
dao ima I' koga god niz Bosnu, da sazna što za Ah- 
meta. Napošljetku umoran klonuo, vrati se on u 
pustu kuću, pa pošto se zaključa, zađe prebirat po 
mutvaku, po policama, nije li gdje štogod gotova 
da se okrijepi, jer od jučirašnjeg jutra nije ništa 
okusio. Al' uzalud; kuća oila puna, a gotova ništa. 
U taj čas neko pokuca na vratima njihovim. On 
sav protrnu. Mislio da su buntovnici došli valjda i 
po njeg, pa muka otvorit, a gora ne otvorit. 

On se prišulja kućnim vratima kad opazi na ba- 
samacima majku svoju i Aliju. On im otvori, a 
majka zacvili: 

— Uh, za draga Boga, Meho, di si, je si |' živ? 

— Ta evo me! — on će na to, pa nadoveza u stra- 
hu: 

— Ali šta ćete vi sad amo, kad vidite šta se radi? 

— Ah, moj sinko! — dočeka mati suznih očiju. — 
Puške ispucaše, a tebe nema u Trnine. Da si mi ti 
bar uza me, jedna bi mi briga bila. Ah, moj dragi 
Ahmete, di li si mi ti sad...? — i ona opet udari u 
plač. 

= Ta mahni se, bogati, mati! — on će na to. - Ja 
sam stoga i ostao do sad. Išao nekoliko puta obali, 
al!" ozgor još nikoga; a on će doista s vojskom. 

— JA šta ćemo pobogu, Meho? 

— Ma nemaj ti brige. Hajde ti s Alijom u Trnine, 
a ja ću čekat ovdje dok vojska stigne, pa ću poslat 
koga po Ahmeta; da mi ga se samo dočepati, ne bi 
se on meni više izmako. 

Mehmed-efendija je tražio koga pouzdana da 
pošalje uz Bosnu pred brata, ali čaršija bila pusta, 

tek da bi se po koji buntovnik kojasio i odmah od- 
jurio prijeko među one koji se skupljaju pred ha- 
nom. Zato on krenu preko avlije kapiji, pa poče 
odatle virit a doskora mati za njim. 

Put bio pust. Rijetko da se kojasi koji seljak s 
bijelim šalićem oko glave, il' ciganin koji, a svaki s 
puškom u ruci. U pustoj se čaršiji čuo gdjekad 
glas: 9 Pod barjak, ko je turčina, a onamo pred De- 
libegovim hanom galama, pjesma, vreva. 

Nijesu dugo sjedili kad ispred kapije njihove 
miti ciganče, momče žilavo i okretno. I ono s puš- 
kom u ruci. Mehmed-efendija oškrinu kapiju pa 
ga dozva po imenu. 

Ciganče se vrnu i začas upade u avliju. Ono je 
služilo u njiha dvije, tri li godine, pa je vično tudi. 
Kad opazi sijedu hanumu, tu za kapijom u feredži, 
obori oči zemlji, pa stade. 

- Kud si ti pošao? -— poče Mehmed-efendija. 

—- Onamo prijeko — dobaci ciganče, sijevajući 
podmuklo očima. 

ta se sad radi onamo, gdje je naša vojska? 

- Eno je onamo pred hanom, čekaju one od 
Žepča. 

— A ako prije udari Švabo odozdol? — dočeka 
Mehmed-efendija šaljivo, a oni će opet ispod žita? 

Ciganče se osmjehnu. 

— Drž se ti, Avdo, kraja, ako ćeš mene pitati. 
Znaš, bježanova nije plakala, a moglo bi ti biti i da 
ne ideš nikako. Već bi 1' ti mene nešto poslušć, kad 
si već pošo onamo? A ne bi ti džaba bilo! 

ta je? — ubrza ciganče, — hoću vala da mi ne 
daš pare; dosta sam ja u vas soli i hljeba izio. 

— Ako se prije pomoli turska vojska odozgor, 
stani gdjegod ondje blizu nećeš li opaziti našeg 
Ahmeta. 

- Hoću, vjere mi; pa šta ću ako ga vidim? 

- Reci mu da mu ne more bit da ne dođe u Trni- 
ne. Ti ga se nemoj proći dok ga ne skloniš da ide, 
reci: neko se je razbolio, mati, reci, pada u neznan! 
i ti hajde s njim amo u Trnine, pa ćemo noćit i dat 
ću ti još, a evo ti sad! — i pruži mu tri cvancike. 

-— A ako on ne htjedne? — požuri se ciganče. 

— Gledaj da ga skloniš, povuci ga na silu! 

-— De, dragi Avdo, živ bio! — projavi se sad 
Omer-efendinica, koja je i prije govorila s Avdom 
dok je služio u njih. 

- A hoću, draga hanuma, kad vas ne bih poslu- 
šo, jd koga bih? 

— Ako ga ne bude nikako, — opet će ono Meh- 
med-efendiji, ako ga ne nađem, hoću I" doći kazat 
vam? 

— Ako ga nikako ne vidiš, gledaj bar da razabe- 
reš gdje je, pa dođi i kaži nam. Ali svakako gledaj, 
pa... ne dovrši Mehmed-efendija, a ciganče već 
promače na kapiju obećavajući da će izvršiti zapo- 
vijed. 

Sjedili tu još nekoliko časaka, pa se digoše i 
pođoše u Trnine, al' sve šuteći, ona tužna, često 
uzdisala, a on zabrinut malo govorio. Zaključaše 
kuću, pa se prošuljaše kroz mala vratašca što vode 
u komšiluk 1 proverugaše kroz pustu mahalu, pa 
uza Stranicu. Začas ispadoše na Memišagin brijeg. 
Tu se zastaviše. Mjesto je uprav za odmora, a iona- 
ko, oko im i nehotice skrenu onamo prijeko, Deli- 
begovu hanu. 

Tada su se baš namirila dvadeset i četiri sata od 
onog kobnog časa kad Omer-efendinici iščeznu is- 
pred očiju dragi joj Ahmet. Za to vrijeme nit je je- 
la, ni okom trenula, već neprestano mislila o Ah- 
metu. Donekle ga žalila i gubila se u tuzi i misli- 
ma, a tušila u plaču, a od neko je doba spopala po- 
red žalosti i neka ozbiljnija briga i slutnja: hoće li 

joj se povratit, hoće li ga još koji put vidjeti. Vidje- 
la je na svoje oči da su nastala strašna vremena, da 
je nastao boj, krv se lije, pa pored Ahmeta nije 
mogla ni umjela ni mislit o tim događajima kao 
drugi svijet. Nije se umjela upitat: ni zašto se vodi 
taj boj, kao drugi svijet; ta čula je ona i prije o bo- 
jevima, al' eto prešla pedeset, a da to još nije do- 
živjela. Da, slušala o bojevima, al' ti bojevi bijahu 
daleko, daleko od njezina doma; — da, to je bilo 
daleko, dok ona nije othranila svog Ahmeta, ona- 
kog čestita momka. I uto je — u pustim mislima — 
sirota pala, da je sve to porad njezina Ahmeta, da. 
se, - o Bože sačuvaj, — radi njemu o glavi! " 

Tako je ona mislila i Ahmet joj neprestano leb- 
dio pred očima, zebnja je poduzimala. Začas bi se 
svrnula i korila sama sebe zašto ga na silu nije 
obustavila; ali ona, ženska glava, ta zar to nije tre- 
balo da Mehmed-efendija zapriječi? I tračak bi joj 
ove zle misli o Mehmed-efendijinoj nehajnosti 
proletio glavom. Začas bi joj se pričinilo da je to 
on mogao učiniti, pa bi duboko uzdahla na rođe- 
nog sina, a začas bi se opet žacnula da ga možda 
ovako mišlju ne potvara. 

I koliko god joj je jasno da bi i Mehmed-efendi- 
ja volio da mu se brat vrati, a eto sad je vidjela ka- 
ko šalje momka po njeg, opet, opet, žao joj bilo na 
Mehmed-efendiju što ga nije na silu zaustavio. 
Strašne je misli obuzimale, tuga srce sapinjala, a 
pogled iz suznih joj očiju vrludao onamo po pro- 
stranom polju, pak bi se zastavio kod onih slika 
pred hanom; začas preletio svu onu ravan i upiljio 
se gore u onaj klanac pod Sikolom gdje se cesta, 
što vodi u Žepče, jedva provukla ispod litice, a 
odakle bi se mogao svaki čas pojaviti njezin Ah- 
met; — i Bog sam zna, dokle bi tako ostala da je ne: 
opomenu sin, Mehmed-efendija, da idu kući, dok 

je Alija podnimiv se na oba dlana i upiljiv svoje 
oči onamo prijeko, gledao one leševe po cesti. 
Sunce već spalo na Micuriće, kad se digoše odatle 
i udariše strmo, ostavivši Brijeg i za njim varoš za 
leđima. Žena se spuštala debelom, tamnozelenom 
travom, a gledala za se, gdje joj jedna po jedna 
maglajska kuća zapada za brijeg. Kad joj se šćaše 
da sakrije i ona u kojoj je proživjela punih trideset 
i sedam godina sretna 1 zadovoljna života, ona sta- 
de, pusti glas, zacvili. Mehmed-efendija se nije 
obazirao, a znao je, Vidio je kako mu se mati rasta- 
je od svog doma, dok je mali Alija sad tek naslutio 
zamašaj svega što se oko njega zbiva pa se zarume- 
nio, zajatario, a oči mu se ovlažile. Mehmed-efen- 
dija nijem, mali tek da prolije suze, a mati im ste- 
njala i jecala, išli prama Trninama uskim putićem 
oko kog je bila nijema ljeskova šumica... 


XIV 


U Doboj je stigla sila vojske, i pješaka i katane. 
Premda su se dočepali Doboja, prošli lijep koma- 
'dić Bosne a bez ikakva otpora, ipak se sve više 
držalo spremno, sve pod zaptom starijega očeku- 
juć svaki čas zapovijedi da se krene naprijed. Sun- 
ce je dobro naglo zapadu kad se jedno odjeljenje 
počelo spremati na put, prama Maglaju. Jutros 
oko ručanice stiglo je tu desetak konjanika njiho- 
vih i donijelo glas da je u Maglaju mir, da je ono 
prvo odjeljenje primljeno gostoljubivo, pa se ra- 
nom zorom zaputilo prema Žepču. Sad se ovaj 
drugi odjel sprema u Maglaj đa tako sazna za Žep- 
če, je li boj ili mir. Vrijeme je bilo da se bolje pože- 
ljeti ne može, suho, čisto kao procijeđeno; vojska 
tek da krene ravnom cestom uz Bosnu, kako će s 

mrakom na pouzdan konak u osvojeni već Maglaj, 
ali baš u taj čas smotriše, kako se vije oblak praši- 
ne cestom prama Doboju. U vojsci nasta mala žur- 
ba, žamor; raskolačiše oči, a prvaci potegoše dur- 
bine. 

— Naši su! — reći će jedan. 

— Nose glas o Zepču? — dobaci drugi. 

Ali ne! Svi su znali da se glas o Žepču ima tek u 
Maglaju primit. 

Pometnja, radoznalost, napetost nekoliko časa- 
ka; no doskora se oćutio topot kopita konjskih, a i 
vojnici se dobro raspoznavali. Čas-dva i evo ih 
pred vojskom, umorni, blijedi, zaprašeni. 
nekoliko riječi, kad puče glas među prvacima. 

Grozno izdajstvo, lukava prevara! Sve je sijeva- 
lo vatrenim očima od gnjeva, od srdžbe na Maglaj 
za to nečovječno djelo. Primiti ih onako prijazno, 
propustit u Žepče, pa onda dočekat, to je užasno! 
Vojnici su kazali kako su na Žepču suzbijeni, ali 
da ih je na Maglaju više izginulo. Među prispjelim 
vojnicima bilo ih i ranjenih, pa će jedan još prije 
nego mu je pružena pomoć, zaći među prvake i 
početi pričat prijateljski doček u Maglaju. Taj voj- 
nik desio se nekom srećom na obali, kad je maglaj- 
sko izaslanstvo došlo njihovu zapovjedniku, te slu- 
šao njihov razgovor, uzimljući u obranu prave gra- 
đane, kojima je on na licu čitao miroljubivost. 
Osobito istače opaske čestitog handžije, koje, veli, 
da su poslušali, da ništa toga ne bi bilo. 

Eto tako, Bog dao, da se ovaj vojnik desi pri 
onom razgovoru pa da on mimo svoje drugove iz- 
bjegne kiši taneta, a tako svojom iskrenom riječi 
spasi Maglaj od pravedne kazne. 

Dok se to zbivalo u Doboju, u Maglaju se digla 
urnebesna graja i galama. Kao da su iz zemlje ni- 
kli, bahnulo tu desetak konjanika i kazaše da se 
ovaj čas primiče od Žepča turska sila. Oni da su 
dotrkali da vide šta je bilo od Švabe, ima li mjesta 
za onu vojsku, ima I' ugodna konaka. U istom trku 
vrnuše se oni cestom uz Bosnu da jave vojsci. 

Taj glas prekide onu mrtvu tišinu, probudi one, 
što su isprevrtali i najmanju čanticu mrtvih vojni- 
ka, pa tu sjedili i naslađivali se pobjedom svojom. 
Sve to u jedan mah poskaka na noge, uzbuloži se i 
poče komešati amo-tamo, a sve u divljem bijesu, 
vici 1 halabuci. 

Doskora se oču talambas niz Bosnu. Ona četica 
ispred hana ispade cestom da dočeka vojsku; po- 
staviše se s obje strane. Cesta, što izbija ispod Si- 
kole, bila sva pokrivena vojskom. Zelen se bajrak 
vije, pjesma ori, a talambas pokuckuje jednovito, 
nehajno. Naprijed su išli konjanici, momci čili, a 
sve kićeniji od kićenijeg, ko da u svatove idu. Bi- 
jesni konji pod njima hržu i priječaju cestom amo- 
-tamo. Ima momaka mladih i pristalih, a ima ih i 
sredovječnih, pa i staraca; al' sve jedre mišice, ot- 
vorenih njedara, rumena lica, smjela srca, jedan 
bolji od drugog. U svakog virile pećanke iz pasa, a 
uz njih handžar otoboljio uši, ostraguša mjeri ju- 
naku širinu pleća. 

Na ove se nadovezala pješadija, momci vitka 
stasa, laka skoka, u goru, u vodu, svud spremno. 
Talambas poktickuje, a dva i dva složila narodnu 
putničku, pa kad svrše, onda sve u ciku, u vrisak, 
dok opet pjesma složi. Sve je čilo i veselo, a po 
svem Vidiš, da tu nije bilo izbora po rodu i soju, po 
snazi i godinama, već sve ustalo za din i ognjište 
svoje. 

! Vojska pade pred Delibegov han i bajrak se 
udari. Prvaci će u prazan han, da se razoružaju, a 
ostalo pade po cesti, po meraji. Vesele ustaše mag- 
lajske kazivali vojsci pogibiju Švabinu upirući u 
one leševe pod obalom, a ovi pokitili se obalom, i 
kako su suzbili neprijatelja na Žepču, veselili se 
uspjehom svoga djela. 


Vojske bila sila, pa kako su se u hanu smjestili 
samo prvaci, vođe i bajraktari, ostala je vojska pa- 
la po ravnoj ledini i cesti ispred hana. Oni u hanu 
odmarali se, a neki pregledali oružje, no sve je u 
slatku razgovoru, u smijehu 1 veselju. Po podu i 
hodniku viđali nekakvih kutijica od masti, podera- 
na papira i odbacaka cigara, što im je odavalo da 
su tu noćili strani ljudi, pa svaki čas dobacivali 
razne šale, koje bi onda kakav starac prekinuo 0z- 
biljnom riječi, kako on misli da se ne bi trebalo do 
Broda zaustaviti, dok se dušman ne pretjera u svo- 
ju zemlju; — a onda zaći odozdol i kazniti izdajice, 
dodao bi drugi. 


Sunce već zapalo za brdo i ostavilo svu onu ra- 
van u hladu. Vatre se naložiše i sve hrpe i hrpe lju- 
di sjedili u okrug, razgovarali i spremali se za sut- 
rašnji boj. I suton se počeo hvatati, pa se neki latili 
torbe i brašnjenica, da založe grlo, a Bosna mu 
pod nogama, da zahladi večeru. Jedni sjedili, dru- 
gi napola ležali uznagnuti na svoju prtljagu, a sve 
čuvala straža dolje na laktu, da dušman u snu ne 
napane umornu vojsku. 


U taj je čas miješalo kroz ovu šaroliku svjetinu 
žilavo, okretno momče, smeđe kože i strijeljalo 
vatrenim, lukavim okom po svakom junaku. Kad 
je vojska stizala, propustilo je ono svu ispred sebe, 
al! nigdje ne smotri onog koga traži, pa sad zašlo 
još jedanput. Kako je i ono bilo pod oružjem, niko 

, 
nije mogao ni pomisliti, s kakvom namjerom hoda 
tuda, a i onako, niko ga ne zna; ta tu je i onako lju, 
di s raznih strana koji eno sad leže jedan uz dru- 
gog, a nikad se prije i ne vidješe, već sad: deder, 
brate, stanider, druže, dozivlju jedan drugog. 

— Ti ko da nekog tražiš? — upitat će ga jedan po- 
tičuć vatru. 

- Tražim dvojicu drugova, odvrati momče. 

— A odakle su, ko su? 

— Odavle su oba, jedan je momak onako pristć, 
a drugo je Arap. Pa su jučer otišli gore pred vas, a 
ja sam im obreko, da ću ih čekati ovdje. 

— Ne znam ti ništa! — dok će drugi iz bliže hrpe: 

— Znam ja, brate; eto ih gore u hanu u Liješnici 
(sat uz Bosnu), ostaše s onom vojskom. Tako je re- 
čeno, da jedni ostanu gore, pa će sjutra poranit 
amo, da svi zajedno krenemo niz Bosnu. 

Pošto Avdo saznade za Ahmeta, vrnu se natrag. 
Hodao cestom i miješao kroz vojske a neprestano 
razmišljao. Mrak već pao na zemlju, pa mu se ne- 
kako nije dalo gore u Liješnicu, ko zna — ako ništa, 
more bit da se koji katana skrio gdje u žito, pa bi 
se mogao sukobit s njim, a to lukavi cigo ne bi že- 
lio. Nije se fajde ni šalit svojom glavom u ovo do- 
ba. Da ostavi do sjutra, da sjutra na prolasku do- 
čeka Ahmeta, opet obreko Mehmed-efendiji da će 
mu noćas dovest Ahmeta il' donijet glas o njemu. 
Dugo je tako hodao cestom i jacija se već primica- 
la. Stade na obalu i raskolači oči onamo u pustu 
varoš, htio je da kroz tamu prozrije, kako je ona- 
mo; ali iz kasabe nije se čuo ama ni glas ni šušanj 
kakav. On odluči, da će gore u Makljenove, gdje je 
još za vidna pričvrstio lađicu, da se preveze i otpa- 
ne u Trnine, kad... odape u hanu puška ko sami 
grom u onom žamoru vojske. I tek što se čula ona 
jeka, kad nešto potrese čitavim hanom. Za čas 

'opet puška, dvije... tri, u hanu nasta uzbuna, tu- 
tanj, gudnjava. Dok sve posuka na ravan ko same 
pčele. Diže se ova vojska i sklopi oko pusta hana, 
u kom je gorilo svjetlo u svim odajama. 

— Šta je?! — vikalo stotina grla u jedan mah. 

— Švaba pun han, pun, tavan, — vikali oni izlije- 
ćući iz hana. 

— I naš jedan pogibe! — dodali drugi. 

— Udri, pucaj! — zagrmiše opet. 

— U što, pucaj! — zapriječiše drugi, — već odmak- 
ni od zgrade, ako ti nije omrzo život! Dok bi mi 
jednog kroz onu strehu, nas bi stotina pala. 

— Zapalite han! — potekoše neki po naviljak sije- 
na. 

—- Odmakni od zida! — zagrmi jedro grlo, — ubit 
će te ko samu muhu. 

U onom polumraku, pri onim vatrama stajale 
stotine ljudi oko hana raskolačenih očiju; strašan 
izgledao taj skup ljudi. Sve napeto, sve oprezno 
gledalo u han, al' gore grobna tišina. Oni što su is- 
trkali iz hana najdalji bili od njeg, i jedan pripovje- 
dao drugu, kako je bajraktar, čim su došli u han, 
opazio kako šiše popuckuje i veli, naslućivao, da 
gore ima nekog. Napošljetku uzeo svijeću, i pošao 
uz ljestve da pogleda kroz onaj kapak na sredini 
tavana... 

— Sama ga smrt vukla gore, — prekida ga drug. 

- JA, veli onaj, — i čim je podigao onaj poklo- 
pac, a puška odozgor ko grom; ni živ na zemlju. 
Naši zapucaše, al' koja fajda kad ne znaš u što pu- 
caš! 

Avdo je prisluškivao taj razgovor, i kad saznade 
sve, brzo se nađe u svojoj lađici i zaplovi tihom vo- 
dom kroz mrak. 


Vojska je dugo stajala oko,hana, pa napošljetku 
se sve umiri, samo ostao debel zid ljudi oko hana, 

a ostalo leže po meraji. Negdje po jaciji stiže Avdo ' 
u Trnine. Musafiri ga Mehmed-efendijini jedva 
dočekaše da saznaju za one puške u hanu. Pošto 
im sve iskiti natanko, odazva ga Mehmed-efendija 
za pušnicu da sazna za brata. To je on krio da dru- 
gi ne čuju, jer je slutio nepovoljan glas za Ahmeta, 
a kad bi to svi čuli, brzo bi to doprlo i materi do 
ušiju, a on će ovako moći da joj skroji lijep odgo- 
vor koji će je bar donekle utješiti. 

Kad su one puške ispucale u hanu, ljudi su se u 
Mehmed-efendijinoj bašči žacnuli od čuda, a u is- 
to je vrijeme ženskinje u kući pomislilo da je to 
onaj kobni čas kad će sve planut, pa je sve udarilo 
u vrisak, i muškinje je imalo posla, dok ih umiri. 
Stoga se dolazak Avdin, iako će po noći, brzo saz- 
nade i u kući, i Omer-efendinica brzo posla po ci- 
ganče da čuje što za sina. Ciganče kaza po nagovo- 
ru Mehmed-efendijinu, da je Ahmet ostao pred 
Delibegovim hanom s vojskom, i da će sjutra, kad 
se sve bude spremalo niz Bosnu u boj, ukrasti se 
od vojske i skrenuti u Trnine. Tužna mati zadovo- 
ljila se na silu tim odgovorom, pa opet obasu: al' 
je preteče Mehmed-efendija, govoreći da će i on 
rano s Avdom da dočeka brata u čaršiji i da ga po- 
vede kući. Tako se ona donekle umiri. 


XV 


Osvanu nedjelja, dan mutan i oblačan, a ranom 
se zorom već 'opažalo kako se onamo pred hanom 
kreću ljudi ko kakve sjene. Što koji čas, sve jasnije, 
sprema sve življa. Vojska umorna, a neuznemirena 
od neprijatelja, odmorila se; a kako se preko noći 
vrijeme promijenilo, puhnuo svjež vjetrić, vojnici 
se uprav okrijepili slatkim snom na tvrdoj ledini. 


122 


Već je sve na nogama, al' ne može još za dugo 
da se pođe; prvaci se sastali da se vijeća: gdje li će 
se dušman dočekati. Jedni mislili da Švabo.ide sa- 
mo lijevom obalom, a drugi htjeli, da se vojska ras- 
cijepi, pa da tako uporedo ide prema Švabi. I dok 
su oni okruženi dobrim zidom vojnika na samoj 
obali vijeće vijećali, dotle su drugi opkružili han i 
počeli pucati pod potkovanu strehu, da soneć na 
tavanu pobiju il! prisile na predaju. U to je vrijeme 
stizala i ona vojska iz Liješnice, sve u hrpama, a 
baš u prvoj i to uza sami bajrak išao Ahmet sa svo- 
jim drugom Arapom. Tek što se bijaše zastavio 
kod one gomile na obali, kad mu se približi Avdo i 
pozdravi ga. On se obazrije pa će smiješeći se: 

— Oho, jesi !I' ti to, Avdo? Zar i ti? 

— Evo i ja! ozva mu se ciganče pa mu u isti mah 
dade znak okom i izmače na stranu. Kad bijahu 
nasamu, reći će prvo ciganče: 

— Ma imam da ti kažem nešto. 

— Šta je? — otvori on oči. 

— Mati ti ne zna za se! Ti kako si otišć, ne zna, 
šta radi od sebe, kosu čupa, prste krši, već hajde 
prođi se toga, hajde kući. 

Ahmet se žacnu na ove riječi, zamisli se malo pa 
će cigančetu: 

— Jesu I' oni tebe poslali po me? 

— Jesu vjere mi! I jučer da te to sinoć dočekam, 
pa kako te sinoć ne bi, ja odoh u Trnine i kazah 
im, al! ona opet poče molit da te dovedem, kumi, 
zaklinje, cvili. A eno i brat ti onamo u čaršiji čeka. 

Jasno se moglo vidjeti da to Ahmeta zbuni, ras- 
tuži. Znao on svoju majku, kakva je srca, mekana, 
milostiva; ta nju će ubiti tuga za njim, ona neće 
vjerovati ni da je živ. Pa ko bi je pustio da tako ja- 
dikuje, da vene? Ciganče je čekalo odgovora neko- 
liko časaka, a Ahmet stajao pred njim, zamišljen, 

gledao u zemlju. Oko njih se kojasili ljudi, nepoz- 
nati, naoružani, sve spremno, čeka zapovijedi. U 
taj je čas jedan miješao kroz vojsku pokuckujući u 
talambas i vičući. 

- Čujte ljudi i počujte! Sad čemo s hajrom kre- 
nut niz Bosnu na Švabu, a za dan i vatan svoj. Ko 
god ne pođe s nama, udarite slobodno, murtat je! 
A sad na noge, braćo, hajde deee!! — otezao on i 
miješao dalje. 

Taj glas prenu Ahmeta iz misli. 

— Čuješ, Avdo! — reći će on. — Idi ti k njima i ka- 
ži im da ću im doć, akobogda, kad Švabu natjera- 
mo preko Save; prije ne mogu! 

— Zar baš pustit majku da ono radi oko sebe! — 
dočeka ciganče. 

- Meni je žao... ali šta ću! — Ahmet će. — Nijes-. 
mo se zajedno izrodili, pa nećemo ni pomrijet. Me- 
ni je preče ići s ovom braćom za din naš, a... nju 
ima ko čuvat! 

— Ali eno, molim te, sav Maglaj, sve je prhnulo 
gore 1 posakrivalo se po pušnicama; kud ćeš ti mi- 
mo sve svoje... 

— Ja ne idem ni za kog, ni ko za me. 

- Hajde deee! Ustaj, turčin ko je! — vikao je 
onaj kroz vojsku i prošao mimo njih. Ahmet preki- 
de razgovor; smotrio je gdje se naveze prva skela 
vojske preko Bosne, a isto toliko odjeljenje krenu- 
lo lijevom obalom. 


On se naglo trže da će i on niz Bosnu, a Avdo ga 
zastavi pa će čisto tugaljivo: 

— Zar baš hoćeš...! 

Ahmet zastade. Zamisli se malo pa odvrati: 

— Vidiš ti, Avdo, ovih junaka? I oni: svaki ima 
il" staru majku, il' ženu i djecu, pa opet... sve po- 
šlo za din, za... Tako ti njima kaži: Čim Švabu 

pretjeramo preko Save... i ne dovrši, zamače ces- 
tom, umiješavši se u vojsku. 

Ciganče ostade samo. Obazre se oko sebe, pa... 
zamače u kukuruze. 

Skela se pribi onamo uz obalu i vojska posuka 
iz nje. Pred ovom je vojskom išlo nekoliko maglaj- 
skih ustaša, pa oni svrnuše kroz pustu čaršiju, dok 
vojska upravi cestom niz Bosnu. S njima je bilo i 
nekoliko stranih ljudi; svrnuše tuda da potjeraju, 
ako koga nađu od građana. 

— Pogledajte, braćo! — reći će jedan ljut na Mag- 
lajce. — Nigdje nikog! 

— Murtati! — zaori nekoliko grla. 

— Da gdje su? — škrinu jedan stranac zubima. 

— Sve se razbjeglo! 

— Strašivice! 

— Evo, ovom sam išao kući i zvao ga! — veli jed- 
no momče, sluga nečiji, upirući puškom u jedan 
zatvoren dućan. 

— Pa šta ti reče, bolan? — u čudu će opet stranac. 
— Zašto se ne ide bit? 

— Ma ko! Malo što me ne ubi! — zagrmi momče, 
— murtat jedan! i lupi nogom u pritvoren ćefenak, 
da tako iskali gnjev svoj. 

— Strašivice, kukavice! — vikali drugi. — Sram ih 
bilo! 

— To je sve napola vlah, izdajica, murtat! — bjes- 
nili oni čaršijom, a zatvoreni dućani i prazne kah- 
ve mukom mučale. 

— Da ih zažežemo! — zaori sluga, — i već bijaše 
uočio hrpu smetlja, da potpali dućan. 

— Vatru im! — prodere se krupan glas i lati se 
kresiva. Iskre počeše frcati, trud se upali; onaj će 
sluga po smetlje da naloži vatru pod ćefenkom, i 
za jedan čas bit će sve u plamenu, kad se iza ćoška 

jedne zgrade pojavi zjalo puščano, a potresan glas 
jeknu čaršijom: 

— Stoj! — Iza ćoška se pojavi stasit momak, crve- 
na lica, crnih brkova, pristo ko djevojka. Fes potu- 
rio natrag, pa držeći ostragušu naperenu, produlji: 

— Ne primiči tuđem dobru, ako ti je život drag. 

Sve se trže na ovaj glas. 

— Jesi I' ti odavle, momče? — ozbiljno će jedan 
stranac. 

— Jest, odavle je, — požuri se onaj sluga, a stra- 
nac nastavi: 

— Pa što se ne ideš bit, pobogu brate? 

— Za me nije niko svezan, — odriješi momak oz- 
biljno. — Eno, bujrum, ko hoće! — upre on rukom 
niz Bosnu. 

— To nije turska, momče! — ujedljivo će stranac. 

— A je I' turska palit tuđe dobro? 

— Vas nije grjehota sve popalit, kad ste kuka- 
vice! 

— Ako ste pošli u boj na Švabu, ja vam kažem 
da on nije tu u dućanu, već doli! 

— Vatru ti njemu! — trže se jedan na onog što je 
držao Vatru u ruci. 

— Ne šali se glavom svojom! — zaprijeti momče 
prinesavši pušku oku. Horoz zape... 


Ljudi se zgledaše. Ostraguša zapeta i dok bi oni 
svoje naperili, trojicu bi možda momče ukinulo. 
Međutim, a u pravi čas, kucnu talambas udnu čar- 
šije, prevezla se druga skela, te ovi sunuše niz čar- 
šiju, a momče iščeznu za ćoše. 

I zadnja se skela preveze, zadnje odjeljenje kre- 
nu niz Bosnu, a oko hana se neprestano puškaralo. 
Dok bi se jedan hitac izmamio odozgor, odozdol 
bi ih po deset opalilo, al' sve uzalud. Oni hitac s 
tavana rijetko i promašao, no sreća je bila za one, 
što je tane bilo vrlo sitno, pa jednom tek malo si- 

lah probuši, drugom zahvati lista nožnog, trećem 
odbi nosić od opanka. Ovi pucali, u zatvoren han, 
u potkovano šiše i isprobijali ga već, od njeg sve 
komadi otpadali. No gore se niko nije mogao opa- 
zit ni kroz one šipile, kroz koje se pucalo. Napoš- 
ljetku opali jedan seljak, koji se bijaše skrio za ćo- 
še zida, i gore se nešto stropošta. Pošto iza tog ne 
bi odozgor više pucanja, ljudi potekoše u han s na- 
petim puškama i doskora izvukoše mrtva katanu. 
Od ranog jutra pa do tog časa ljudi se gotovo sva- 
đali za vonex na tavanu. Jedni govorili da ih ima 
najmanje pedeset, drugi dvadeset i iz časa u čas 
broj padao, dok se napošljetku ne razminu na tom 
jednom jedinom. 

— Vidi! — udari jedan u porugljiv smijeh, upirući 
u mrtvaca rukom — poplašio sinoć čitavu vojsku! 

Ovo nekoliko ljudi, koji zaostaše s onog jednog 
na tavanu, skupiše se u hrpu i krenuše cestom niz 
Bosnu za ostalom vojskom. 


I jedva da su ovi zadnji do Moševca, sat niz 
Bosnu, kad dolje složi puška baš ko sama smreka. 
Bit će da je na Šahin-kamenu, a to je uprav naj- 
zgodnije mjesto gdje bi se neprijatelj mogao doče- 
kat. To ti je stijena, uzdigla se do same ceste ko 
kakvo strašilo, puno bajki i orlova, a ispod sebe ne 
da ni samoj lakokriloj ptici. Tu je zasjela jedna tur- 
ska vojska, a spram nje preko Bosne, na lijevoj 
strani Švabo je zauzeo Sokolove stijene, koje se 
kanda natječu sa Šahin-kamenom u visini. I sad se 
ove dvije vojske uzele na oko, pa nastalo puškara- 
nje. Ali pod samim Sokolovim stijenama drugi je 
dio turske vojske koja je snišla lijevom obalom pa 
zbog ispupčenih obronaka ne vide one nad sobom, 
nit njiha vidi dušman pod sobom. Ovi drže u škrip- 

cu ono odjeljenje katane na desnoj strani, štono se 
šulja da prođe Safin-kamenu za leđa i da one opa- 
še, pa tako sad nastalo unakrst puškaranje. 

Kome kamen, kome hrastić, kome — kapa njego- 
va zaklonište, pa puni, pucaj — puni, pucaj, eto to 
je sve! Već za nekoliko časaka prijeđe to u neku 
jednovitost, 1 sve četiri vojske pucale ko u neznan 
— preko srca. A mnogim to bilo i' dosadno, ta to i 
nije boj! Tu ti treba jednu, dvije, pa za golo gvož- 
đe, pa il' junak nad junacima il" pod crnu zemlju, 
da te slave dok je svijeta i vijeka. Ali oni su se 
držali sasvim drukčije. Vidjeli oni svoju katanu, pa 
joj htjeli da prokrče put; ali kako će kad još topovi 
nijesu stigli! Po neprijateljskoj pušci vidjeli oni da 
i oni uzalud pucaju pa stoga odvraćali vatru hlad- 
no, nehajno. 

Sat-dva potrajalo tako, dok u neko doba ruknu 
top sa Sokolovih stijena, što ove na Šahin-kamenu 
uskomeša. Al' evo gore nesreće: već od ranog jutra 
vijaju se crni oblaci nebom, i baš kad se hladna sti- 
jena obli vrelom krvi, kanda i oblaci proliše suze, 
složi tiha ljetna kiša, a magla stišće sa sviju strana. 
Ali boj mjesto da se stišava, on bivao sve žešći. Pu- 
calo se sa svih strana i u isti mah jurišalo naprijed, 
dok se vojske ne približiše na dohvat, a onda nasta 
kreševo... 

Kiša je padala, nebo se otvorilo; munje se stiza- 
le. Dok se onamo na onoj mećavi bio boj, u Trni- 
nama je sjedilo društvance pred Mehmed-efendiji- 
nom pušnicom, al!l' sve nijemo, zabrinuto. Pažljivo 
su slušali boj na Šahin-kamenu, a neki čak brojili i 
topovske hitce. Neki šaptali i vodili tih razgovor, a 
drugi učili u sebi prebirući zrno po zrno tespiha. U 
kući u ženskinju strava, plač, užas i svaki bi čas va- 
ljalo kom od muškinja pred kućna vrata da umiri 
čeljad. Mati Mehmed-efendijina već nekoliko puta 


128 


pada u nesvijest; znala je dobro da joj je sin u 
onoj vatri. 

Kad se negdje oko ićindije oluja malo stiša, Za- 
puti se Mehmed-efendija sa dvojicom drugova u 
čaršiju da vide ima I' tamo koga, ima I' kakva glasa 
o boju, jer već od neko doba opazili, kako je puška 
urijedila. No pravi je uzrok bio Mehmed-efendiji 
brat njegov; on je htio i nadao se da što o Ahmetu 
sazna. Začas su spali rosnatom travom u potok, a 
odavde putićem kroz Varoš. Ono nekoliko kuća 
zanijemilo; vrata i prozori pozatvarani, a ni dima 
iz koje kuće. 

— Evo, i ovdje pusto! — primjetit će jedan. —- Ovo 
su se i oni razbjegli nekud. 

— A bezbeli, — hladno će drugi. — Kad grmi, 
svak se sebi boji. 

Mehmed-efendija se u taj čas sjetio svog prekju- 
čeranjeg sukoba. Na um mu pade kako Varošani s 
one katane digoše nos. Makar da je on bio protiv 
boja, makar da je u srcu svom žalio one mrtve VOoJj- 
nike pod obalom, ipak u njem zatitra neki damar, 
šćaše da se uzbudi iskra osvete na onu drzovitost 
njegovih negdanjih Varošana. Ali njegova blaga 
ćud koju nikad ni za čas ne promijeni ni najveći 
gnjev, ne dade mu da pogleda makar u jedan pro- 
zor, gdje bi sigurno smotrio glavu kog čeljadeta. 
Oborivši oči preda se, on prođe s drugovima kroz 
Varoš. 

Čaršija bijaše pusta, ama nigdje ni žive duše. Za 
nekoliko časaka obiđoše svaki svoju kuću da vide 
ima I! kakve štete i brzo se nađoše pred sudom. 
Skela bila uz onu obalu prijeko. Okretali se nekoli- 
ko časaka razgovarajući, pa napošljetku odlučiše 
da će opet u Trnine, kad jedan opazi dvojicu put- 
nika, gdje se cestom od Šahin-kamena primiču 
Maglaju. 

Začas padoše k njima dva stranca, okisli do ko- 
že. 

— Moremo li se igdje prevesti prijeko? — ubrza 
jedan zadihan ni selama ne nazvavši. 

— Vjere mi eno vidite, - dočeka Mehmed-efen- 
dija, — skela onamo; već idite ovako uz Bosnu 
ovom obalom, pa... jd da nađete gdje god lađu! 

Putnici promakoše, dok će za njima jedan od 
društva: 

-— A šta bi dolje? Ko je jači? 

— To se zna, moj brate, — odvrnu jedan s gorkim 
osmjehom. — Dok nemamo ni topa svog, pa ni vo- 
đe čestita ni reda u vojsci —, šta će bit već svak svo- 
joj kući. Mi odmah vidjesmo da se iznijet ne može 
pa se kanismo... 

— A mi smo to i prije znali, — dobaci ovaj prkos- 
no se smiješeći. 

Putnici zamakoše uz Bosnu. 

Kad se tri druga povratiše u Trnine mišljahu da 
će imat šta kazat onim pred pušnicom, da je biva 
boj na Šahin-kamenu svršen; ali ih ovi pretekoše. 
Od ićindije, veli, promiče po gdjekoji putnik iznad 
Trnina šikarom. Razbio ih Švabo dolje, pa prhnu- 
lo sve na sve strane, i bojeći se valjda da ih Švabo 
nije preteko, ne smiju kroz kasabu, već udarile 
kroz šume. Pred sami suton ubrusi jedan seljak k 
njima u bašču, kad vidje braću turke pred pušni- 
com, da se bar odmori ako mu ne dadnu noćišta. 

— Razbi nas, veli, dušman, baš ko jato vrabaca. 
Dok oni sa, Sokolovih stijena ne opaziše one pod 
sobom, govorio seljak, a more bit da im to ovi odo- 
vud kazaše, hajde, de; ali u neko doba osu odoz- 
gor rep, ko pčele niz vrlet i dolje u ravni nasta vre- 
va. Tako ti je i amo bilo, a.top im jednako dere. 

Tako se svrši boj pod Šahin-kamenom i Sokolo- 
vim stijenama. Turska vojska uzmače da traži valj- 

da boljeg mjesta, a Švabo osta zauzevši ova dva 
klanca, na ravnom polju. U to je pao mrak, nastala 
tamna i gluha noć. Od Šahin-kamena pa do Mag- 
laja možda nije bilo plasta, panja il! kolibe čoban- 
ske gdje nije bio po koji vojnik turske vojske, a tek 
mali dio u skupu stiže u Maglaj i opkonači se u ha- 
novima... 


XVI 


U bitki na Šahin-kamenu i Sokolovim stijenama 
vojska kao da se na sito prosija. Što bi strašivica, 
to prhnu kojekuda ko jato ptica, a ono junaka, po- 
tisnuti topom i jačom silom, zbiše se kroz noć oko 
hana Delibegova da se tu sjutri dan još jedanput 
okušaju. 

I zbilja, sjutri dan, u ponedjeljak, sasu vatra na 
onu njihovu stražu, koja je čuvala dolje kod Hasa- 
ničića kuća na onom laktu, odonud s desne obale, 
s čakalovačkog brijega. Soldati se desnom stranom 
Bosne već primakli Maglaju, pa im je valjalo još 
cestom kao obrvom u čaršiju, al? opaziše onamo 
neprijatelja, pa sasuše vatru. Sva se vojska od ha- 
nova sleže u onaj kut, pa opet jagmi drvo, panj, 
busen, što bilo, pa žezi. Nasta boj, puškaranje pre- 
ko vode. 

Iza one sinoćnje kiše dan osvanuo oblačan, mu- 
tan. Oni iz Trnina mogli su mirno gledat kroz onaj 
promašak između Varoši i Kujundževača kako se 
soldati, jedan po jedan veru jarkom da se kako do- 
grabe kuća, varoši, grada, da saspu na one vatru sa 
dvije strane. Ali čim je puška složila u toj njihovoj 
blizini, udari ženskinje u plač, nasta strava, pa ko- 
lik što bi dlan o dlan sve se diže i osu u dugu lancu 
žena, ljudi, djece kroz šumicu uskim putićem da se 
dograbe druma, pa eto im onda sela na sve strane, 

samo da se od vatre skloni. Ni Mehmed-efendija 
nije mogao ostati mimo sav svijet. I on je otišao sa 
svojom čeljadi, a Trnine ostaše puste kao što je i 
sam Maglaj. 

Kako to bijahu većinom age i posjednici, svaki 
je imao u obližnjim selima kmetova, pa se tamo i 
skloniše. Sve se to raziđe po selima, žene u plaču i 
stravi a ljudi tužni i zabrinuti. 

Međutim, boj na Maglaju nije dugo potrajao. 
Soldati su pucali s Čakalovca nekako sporo, ne- 
hajno, kao da ih je bila malica, il' da su štedili pra- 
ha i olova. Zato od Hasaničića kuća pucali svom 
žestinom, a s tvrdim uvjerenjem da su zaustavili 
neprijatelja, pa prionuli, žegli, čekajući svaki čas 
da neprijatelj uzmakne. U toj žestini nijesu ni opa- 
žali one soldate što su promicali u čaršiji, a zabo- 
ravili su čak i to da su se jučer bili dolje na obje 
strane Bosne. Kad se u neko doba obazriješe za se 
smotriše na užas da neprijatelj promiče povrh Je- 
lovca i Micurića, pa hoće da ih zapaše s leđa. Voj- 
nici se teško mogli razlikovat od drveća, tek dobro 
oko opazi da se kreću onom gredom sve jedan za 
drugim. Začas će bit polje opasano, a onda eto 
ovih u muhaseri, sužnji do vijeka. 

Sve ostavi boj, pa jurnu uz polje, da je zemlja 
tutnjila pod njima. Većina će kroz kukuruze, boje- 
ći se onih taneta iza leđa, a drugi, konjanici, kre- 
nuše cestom. Sve je uprlo pogled gore u onaj kut 
pod Sikolom gdje se neprijatelj već spuštao cesti 
da im zatvorj put, čuli su još one puške iza leđa ka- 
ko ih prate taneta, vidjeli svoj položaj među dva 
neprijatelja, koje je samo voda dijelila, kad evo i 
treće napasti: iza samih maglajskih kuća sasu se 
na njih vatra, da su se zbunili, ne znali, kud da 
udare. Čas je odlučan, pa im je valjalo jedinim ot- 
vorenim putem, cestom uz Bosnu ispred Delibego- 

va hana i to ispred samih puščanih zjala skrivenog 
neprijatelja. Puška je složila u nekoliko mahova, a 
tane posulo kao kiša. Kome bi suđeno taj promače 
da se istom gore bori za onaj komadić puta, a dru- 
gi padoše po obali, među mrtve katane. Tako se na 
istom mjestu i na isti način osvetiše ona mrtva, još 
nesahranjena tjelesa pod obalom. 

U samom kljunu maglajskog polja, gdje se Siko- 
ta zabada u Bosnu, propustivši ispod sebe samo 
usku cestu, nasta boj, kratak, žestok. Iz same šika- 
re, iz onog griča, virila puščana zjala i sipala vatru, 
a ispred njih nalijetali konjanici i pješadija. Cesta 
uska, gore grič, pun vatre, a dolje duboka voda, 
natrag se nema kud. Jedni padali, drugi promicali, 
i za tren oka boj presta, još se samo primicao 
ovom klancu konjanik sa dvojicom pješaka. Vatra 
posu, konjanik pade, a jedan pješak, Arap, proma- 
če uz vilena konja držeći mu se dizgina. Drugi pje- 
šak, bijaše to Ahmet, nađe se na goloj cesti, svrnu 
okom oko sebe pa se baci s obale u vodu i nestade 
ga. Deset koraka od obale pojavi se na površini da 
predahne, puška opet složi, a on opet u vodu. 

Puške prestaše, presta boj, Maglaj pade... 


Ahmet prepliva vodu i nađe se na obali, sklo- 
njen u gust i visok kukuruz; bio mokar, umoran, 
poražen. Stajao zapanjen, čudio se svemu što se 
zbilo, stidio se svoje sjene; ta on je eto srtao u boj 
kanda tražio smrti, sad... o! u vodu skoči, prepliva 
i umače zrnu puščanom. Brzo se opet prenu iz tih 
misli. Tišina svud, puške prestale, zadnje su na 
njeg ispucale; a sad — sad je valjda i boj svršen, i 
Maglaj je uzet! Sad ga zaokupio neki prikor: 

Zašto se sve to tako razminu? Zašto oni pobje- 
goše onako sramotno uz Bosnu? E, to su ljudi 

stranci, koji imaju svoj krov, oni će možda još jed- 
nom na svom pragu dočekat Švabu. Ali zašto se 
njegovi Maglajani nijesu tukli, zašto on, ta u vodu 
se baci da samo smrti izbjegne! Oh lude li pameti, 
hrđava li srca! korio on sam sebe. Zašto se on nije 
tuko, zašto nije branio svoj zavičaj, svoj prag kuć- 
ni, koji su sigurno dušmani već prekoračili do sa- 
da! 

U ovaj se čas sjeti one vatre što ih dočeka iz čar- 
šije. Zbilja da li su već ušli u Maglaj? Trže se iz 
misli, naglo se okrenu i svrnu pogled onamo, kad 
opazi gdje se austrijski bajrak vije na gradu. Ne- 
ma, svemu je kraj! klonu on. A mati, braća, gdje li 
su oni, gdje li — Ajiša? Šta je od nje bilo? Oh, da 
ga sad vidi kakav je mokar, izmučen, sramotan... 
pobjegć od dušmana, u vodu skočio, samo da gla- 
vu iznese! Ta zašto poginuo nije? . 

Dugo je sjedio tako pokunjen, razmišljao, tugo- 
vao, korio sam sebe. A sad? pitao se. S kojim obra- 
zom da potraži majku svoju, s kojim obrazom da 
izađe bratu na oči, koji ga onako isprati misleći da 
on nije kader ni stati prama Švabi. A kako da se vi- 
di s Ajišom svojom koju je već donekle pregorio i 
unaprijed onako rastužio, dok se rasto od nje? 
Ako mu i ne bi rekla, zar ne bi mogla pomisliti u 
sebi: vidi tokošnjeg junaka! Nit natjera Švabu, nit 
se rani, nit poginu, već došo sad da se sa ženski- 
njem krije po trnju! A tek kad bi znala, kako je 
strugnuo sramotno! Ne! tu ljagu valja prati, on se 
mora biti, jedno stoga, a drugo: ta svaki je turčin 
dužan ustat proti dušmanu; to on zna i vjeruje, ta 
koliko je puta čuo od čestitog svog hodže, kog do 
duše nije bilo u boju, ali... za din i dom svoj ginut, 
to je dužan svaki turčin... 

Naglo skoči, odlučnim korakom pođe uz Bosnu. 
Kad bijaše puškomet od varoši, stade, obazre se 

još jedanput na svoje rodno gnijezdo pa uzdaše. 
Poljem se onamo vidjela vojska gdje miješa poput 
mravinjaka, na gradu se vije zastava, a on sam, ni- 
gdje nikog. Ali kuda, zašto? Ta eto tri puta okušo 
sreću i junaštvo svoje, a časkom mu se pričini, da 
je i dušman mnogo silniji, a kod kuće je mati, bra- 
ća i... Pa zar vratit se i predat dušmanu u šake? 
Ne! Ostavit majku i sve, pa ići opet tražit boja? 

Opet ga bijahu spopale nekakve misli i cijepale 
mu srce na dvoje, na troje... Trže se, jurnu svom 
snagom uz Bosnu sam sebi govoreći: Još nije kas- 
no, Još ima vremena, da se čovjek ogleda, da opere 
onu ljagu, da možda domovinu oslobodi, u boj, u 
boj!... 

Carska vojska uđe u pust Maglaj. Red, koji vla- 
da u vojsci uopće, vidio se i ovdje. Varoš je puna 
vojske, onamo polje prekriveno, sokakom ne mo-. 
žeš proći; al! ti za sve to ne znaš, dok ne bahneš 
među njih. Ni galame, ni kakove vreve, ni gudnja- 
ve, svud mir, tišina. Vojnici, sve mlado, sve jadna- 
ko odjeveno, ma na dlaku jednako; kad prolaziš 
putem i sretaš ih, bi reko da si sad te iste vidio, sve 
ko podrezano, sve ko braća. No u prednjacima 
opaziš neku razliku. Sad vidiš vitka i tankovijasta 
čovjeka, odijelo bi reko priraslo uz njeg; sad krup- 
na i debela prvaka, crvena lica, kad evo ti opet 
mlada momka bez nausnica i da ne nosi pred voj- 
skom golu sablju u ruci, ne bi reko da je zapovjed- 
nik. 

Pa to sad sve na nogama, sve hoda i čovjek bi 
rekao da je neka zabuna, smetnja, pa se to sve kre- 
će tamo-amo; ali ne. Jedni su već određeni da obi- 
laze zauzetu varoš, da čuvaju i straže, a drugi se 
odmaraju na taj način, šeću i razgledaju kasabu, 
okolicu. ' 

Negdje pod večer toga dana preveze se Ahmet 
pod Zavidovićima na lijevu stranu Bosne, a' još 
prije je opazio gdje se silan svijet skuplja na žepač- 
kom brdu. Razbijena vojska na Maglaju i Šahin- 
-kamenu sastala se sad ovdje, a u pomoć joj ne- 
prestano pridolazila druga niz Bosnu. Narodna je 
vlada u Sarajevu dotle preotela sve, pa joj napoš- 
ljetku pao šaka i onaj nešto okrnjeni tabor anatol- 
skog nizama sa zapovjednicima i svom spremom. 
Do deset hiljada ljudi sleglo se sad na žepačko 
brdo da se tu dočeka austrijska vojska, koja se već 
sjutri dan mogla očekivat ozdol od Maglaja. Tu će 
se tek otvorit prvi pravi boj, za koji je vojska imala 
dva dana vremena da se spremi. 


XVII 


Maglajsko se građanstvo raštrkalo na sve strane 
po selima. Najbliži su bili sat od Maglaja, pa dalje, 
već gdje je ko imao čifluka, tu se sklonio. Meh- 
med-efendija je pao u svoje selo, tri sata od varoši 
i smjestio se u prostranoj pojati svog čestitog kme- 
ta, Lazara. Kako su i seljaci osjetili za ovu oluju, i 
oni bili brižni, pa dijelili tugu sa svojim agama, a u 
drugu ruku bili sretni što tako gostoljubivo mogu 
dočekati svoje age i čeljad im. Možda toga gostop- 
rimstva ne bi bilo da su čuli iz zapovjednikovih us- 
ta kako će se svakom krojit pravica, kako se ne 
smije nikomu dirat u imanje, obraz i vjeru, kako će 
pred zakonom biti svi jednaci. Kasnije je ove riječi 
prosti svijet shvatio tako da će se ta jednakost u 
svemu provesti, pa je stoga nastala mala smetnja, 
kad dođe da se odasipa prva tretina za oŠvabina 
vaktac, jer o tretini niko nije govorio, ni da se daje 
kao prije, ni da se ne da. No u ove prve dane bija- 
hu aga i kmet svoji, onaj veseo što agi svom pruža 

zakloništa, a ovaj zahvalan kmetu, što mu je to 
pružio. 

I čestiti Lazar, komu se nikad, pa ni kasnije ćud 
ne promijeni, bio sretan što prvi put u vijeku doče- 
kuje svoje hanume. Da je moguće, sve bi im svoje 
otvorio, sve bi metnuo pred njih. Mlijeko, kajmak, 
voće donosio i on sobom i djeca mu, a svaki se 
dan okretalo janje na ražnju; ali sve uzalud. Nje- 
govi gosti bili ko otrovani, tužni i brižni, a u njiho- 
vim licima seoska čeljad gledala zamašaj toga kob- 
nog događaja, ta pogledali čak kad će se dolje nad 
Maglajem uzvitlati crn dim, a pocrvenit nebo, kad 
će planut kasaba. To se očekivalo svaki čas, al' 
odozdol nit se šta čulo, ni vidjelo. 

No ta tuga nije bila baš za sami događaj; gosti 
su Lazarovi bili tužni sa sijede hanume, a ona... 
što koji dan, čas vidi da se sve više odmiče od svog 
dragog Ahmeta. U prvi mah nije niočem drugom 
ni mislila, već o njem; pa kako nije mogla ni pred- 
viđati svršetak onih događaja, ipak je mislila da će 
se kad-tad dograbit svog sina; ali sad tek vidi, sad 
naslućuje da će možda dosta vremena proći dok je 
obraduje. Ovo je već gotovo nedjelja dana kako se 
rastao od nje. Najviše je bolilo što se on onako na- 
glo odlučio, spremio i otišo, bez ikakve pripreme, 
da ona ništa nije mogla naslutiti. Nikad se sinovi 
nijesu tako rastajali od svojih matera kao on od 
nje. I 

U tom je sirota mati i naslućivala ono najkobni- 
je, što može bit: da je suđeno, da se u onaj gorki 
čas onako zadnji put vide i rastanu. Ova prava bri- 
ga za te događaje, da li će se sve mirno svršiti, šta 
će biti napošljetku, čitala se svakom na licu, al' u 
nje bila sporedna pri onoj tuzi i žalosti za sinom. 
Ona gotovo nit jede, ni pije, otkad je to nastupilo. 
Zelila je sna, tražila da zaspi, jer prve večeri po do- 

lasku njihovu iz Trnina umorna zaspala, a na snu 
joj se odmah ukazo Ahmet njezin. Vidjela ga zdra- 
va i čitava, al! među njom i njim nekakva golema 
provalija koju nit bi mogla prijeći ona ni on. Zato 
je tražila da zaspi da ga se bar u snu nagleda, ali 
ražalošćeno srce neda joj ni toga. 

Onaj dugi ljetni dan bio im još dulji, a nijema 
seoska noć još pustija. Mehmed-efendija bi se za 
dnevne žege izmakao kud u hlad i s Lazarom tu ti- 
ho razgovarao o događaju, o ljetini, o svačem, pa 
bi u takozvanom času Lazar iznio po koju bočicu 
domaće šljive, a Mehmed-efendija je nije odbijao, 
tek da se malo razvedri iza one oluje koja se bila 
stisnula oko svačijeg srca. Alija se već upoznao s 
Lazarovom djecom, pa trče kojekuda po livadama, 
po šumi, a čak stoku s njima goni na pašu, prebiru- 
Ći glasove pastirske sviralice. On je prvi počeo za- 
boravljat minule dane. 

Dvjema j je ženama bilo najteže samovati u kme- 
tovskoj pojati. Snaha Omer-efendinice zabavljala 
se oko djece. Tek što bi mališana svog od nekoliko 
mjeseci uspavala, obazrla bi se da joj kći, koja j je 
istom prohodala, ne pane gdje na dvorištu, il' da je 
paščad ne preplaše, a da bi se upuštila s kojom 
kmeticom u razgovor, tek da koju rekne, ne može, 
gledajući tužnu svekrvu svoju. Kad bi ih koja kme- 
tica i posjetila, donesavši im mlijeka, sira il! koje 
jaje djeci, popostojala bi tu kao svijeća ne usuđu- 
jući se ni progovorit, kad vidi sijedu hanumu, ka- 
ko se duši u suzama. =, 

Tako su se oni sklonili od svake strave, od boja, 
pa su provodili vrijeme da ni sami ne znaju kako, 
u nekoj magli, neizvjesnosti. Ali ni to im se dugo 
ne dade. 

Peti dan po njihovu dolasku opaziše oni nekako 
oko ručanice, gdje odonuda od Rudina pobrda- 

ljem ide pješak i, kako je dobro oko Lazarovo Vi- 
djelo, bio je stranac u crnu. Odmah su naslutili da 
je neko od Maglaja s nekakvim glasom. Putnik j je 
doskora svrnuo preko njiva i upravio Lazarovoj 
kući, a sad su već poznali da je zaptija. Još došljak 
ne bijaše ni kod njih, a Mehmed-efendija ga pre- 
teče: 

— Šta je, Huska, ako Boga znaš? 

— Valja vam u Maglaj! — odriješi on. 

— A što, bolan? 

— Taka je zapovijed od obrstara. 

- Od koga? — priupita Mehmed-efendija ne ra- 
zabravši dobro. 

— Od obrstara! 

— A ko je taj obrstar? 

— Ta zapovjednik ,njihove. 

— Pa je li te baš po me poslao? 

— Jest, i po te i po druge memure; sve su zaptije 
razaslane po nahiji, da kazuju svijetu da ide svak 
svojoj kući, da svak gleda svog posla; a i Vi, me- 
muri, da ćete sjesti na svoja mjesta, da ćete radit 
ko što ste i do sad radili, sništa se, veli, pometat 
nećexa, ponavlja zaptija zapovjednikove riječi, xsve 
će bit, ko što je i bilox. Već odmah hajde, spremaj 
se! 

Mehmed-efendija je gledao u zaptiju raskolače- 
nih očiju od čuda, al' što koji čas taj ga glas predo- 
bivao, on u tom nazrijevao svršetak buni 1 nesigur- 
nosti života, a u isto doba uviđao onu brigu, onu 
zadaću nove vlade da se odmah svijet sabire svo- 
jim kućama, da nastavi svoj svagdašnji život i rad 
koji se bio prekinuo, poremetio. 

Zaptija je sio i odmarao se a Mehmed-efendija 
uđe u pojatu da javi materi tu vijest. No kako se to 
razgovaralo u blizini, ona je sve čula, pa kad joj 
sin uđe, ko na pola radostan, ona je kršila prste 

predviđajući novi užas, pravu onu kob koja ih če- 
ka, koja će ih snaći. Kad joj sin ipak sve ispripovi- 
jeda, ona odlučno odbi taj poziv. 

= Da šta ćemo? — u čudu će on. — Zar ovdje os- 
tat! 

Ona je plakala. Nije mogla drugo da misli, već 
da joj je onaj poginuo, pa sad hoće i ovoga da joj 
oduzmu. 

-— Meni valja ići, kad me zovu! — Opet će on— a 
ne morete ni vi ostati ovdje. Najposlije ćete svojoj 
kući, kao i ostali svijet. 

Mati je vidjela da je sin odlučio ići, zastavit ga 
nije mogla. Da ga pusti bez sebe il' da i ona i svi 
idu kući, nije se mogla skloniti, pa je to cijepalo. 
Uto je opet Mehmed-efendidja počeo razlagati da 
je baš bolje po njih ako ovako odmah odu kući, jer 
sad u Maglaju nit ima bune, ni bojazni za novi ka- 
kav nemir; Švabe da svakog čuvaju i štite, pa da su 
tamo sigurniji nego li baš u samoj Lazarevoj pojati 
gdje ih svaki čas može napasti kakva eškija koja se 
sad po šumama i selima skita. No te riječi ne bi ni- 
kad sklonile tužnu i zabrinutu hanumu da je ona 
mogla odoljet svom srcu, da se i s drugim rastane. 
To nju skloni i oni se počeše spremat da odmah 
iza podne krenu kući svojoj. 

Zaptija se odmorio, ručao u Lazara i otišao da- 
lje, da svijetu javi poruku iz Maglaja. Mehmed- 
-efendija se zaputi poslije podne sa svojom čeljadi 
u Maglaj, a pratio ih jedan kmet, da nijesu sami u 
putu. ; 

Kad bijahu na raskršću, odakle putić skreće u 
Trnine, mati se Mehmed-efendijina predomisli i 
oni po želji njezinoj krenuše u Trnine. 

O zapadu sunčanom stigoše u Trnine gdje nađo- 
še sve kao što su i ostavili. Mehmed-efendija se 
odmah po dolasku zaputi u čaršiju da se javi za- 

povjedniku. Sijedu je hanumu sam kmet tješio, 
premda ni sam nije ništa znao o Švabama, ali ona 
strepila od straha dok joj sin bijaše u čaršiji. No 
još se ne bijaše ni smračilo, a Mehmed-efendija ni- 
če iz Maglaja, sasvim vedra lica, nekako umiren, 
pošto je svojim ušima čuo riječi zapovjednikove, 
kako ne treba da se svijet ičega plaši, da radi svak 
svoj poso itd. Prijatelj ga jedan, također memur, 
uputio kako se valja rukovat sa zapovjednikom i 
reći mu: sDobro došlic. I tu im sad on pripovije- 
dao o Švabama mnogo koješta, kako ih ima puno, 
a red kakav im je, da ih, veli, naši ne bi mogli nad- 
bit da ih je bilo trostruko više... 

Pobogu, Meho, ima I' igdje išta za Ahmeta, jesi 
I čuo? — prekide ga mati usred ovog pričanja. 

Mehmed-efendija joj nije mogao ništa odgovo- 
rit jer nit je imao vremena da hoda po čaršiji, nit bi 
možda imao od koga pouzdano šta saznati. Oni za- 
šutiše, a Mehmed-efendija je sad tek opazio da će 
biti muke s majkom ako:se zbilja Ahmet ne povra- 
ti. Da je samo koji čas umiri, odlučio je da joj koji 
put i skuje kakvu vijest, ako uistinu ništa ne sazna. 


XVIII 


Narodna je vlada u Sarajevu izaslala svu silu, 
što je mogla skupiti sve niz Bosnu prema Švabi a u 
posljednoj četi pošli i sami zapovjednici i odličnici 
narodnog ustanka. Ovi su išli s tvrdim uvjerenjem 
da će im austrijska vojska najposlije okrenut leđa; 
no ne dogodi li se to, odluka je bila čvrsta: borit se 
do zadnje kapi krvi! Odličnici narodnog ustanka 
imali su na umu još i to da se lijepom pokuša od- 
vratit austrijska vojska od Bosne, jer će se inače 
sva zemlja krvlju natopit, a na to valjda ni sama 

Austrija ne ide. Ovdje su ovaj zaključak i napisali i 
razaslali na više strana. 

Onaj dan, kad se zapovjednici narodnog ustan- 
ka primicali Zenici, taj je dan najzamašniji u ono 
doba. Dok je narodna vojska uperila oči samo do- 
linom Bosne, da se tu suzbije sila austrijska, dotle 
je već i Mostar pao; al' baš taj dan otvori se ljut 
boj na tri različita mjesta Bosne, na Jajcu, žepač- 
kom brdu i kod Gračanice. U Doboju se ocijepilo 
od glavne vojske jako odjeljenje i pošlo dolinom 
Spreče prema Tuzli, ali već kod Gračanice dolazi 
kajmekam gračanički i podnosi zapovjedniku je- 
dan primjerak Hafiz-pašina zaključka i odvraća 
austrijsku vojsku od daljeg napredovanja. Zapov- 
jednik i ne pogleda u spis, već ide naprijed vršeći 
savjesno zapovijed svoga starijeg. 

Ovaj se glas brzo rasprostre po Tuzli i svud oko 
Majevice, i sad sve ustaje na oružje da obrani sve- 
tinje svoje, jer će austrijska vojska porušit i džami- 
je, kako se pronosi glas po narodu. Zato austrijska 
vojska nailazi uza Spreču na svakom koraku na 
žestok otpor. 

Maglajsko građanstvo, razasuto po svoj okolici, 
čulo je graju pušaka i gudnjavu topova sa dvije 
strane: sa Spreče i sa žepačkog brda. Zato je svak 
bio u strahu, i znajući već da je Maglaj pao, niko 
se ne usuđuje da potraži kuću svoju, da se vraća u 
Maglaj, doli ono činovnika koje zaptije odazvaše. 

Napošljetku se svrši dvodnevni boj na Žepač- 
kom brdu. Turska vojska uzmače uz Bosnu, pre- 
pustivši i Žepče austrijskoj vojsci, pa krenu na 
Vranduk na bolju zgodu, a sav nizam do 400 ljudi 
pade u sužanjstvo. U samom se Žepču nađoše Ah- 
met i Hadži-Selimaga. Ahmet se borio kao lav, al? 
zaludu, nit nađe smrti ni pobjede, pa krenu za voj- 
skom uz Bosnu, a Hadži-Selimagu nešto vuklo na- 

trag, sjetio se svoje čeljadi, a opet naslućivao da će 
najposlije pasti i Vranduk i Zenica kao i Zepče i 
Maglaj. On odluči prijeći na maglajsku stranu, pa 
— ako uzmogne skupit kakvu četu u nahiji da udari 
na Maglaj, a pogotovo ako još gdje u blizini bude 
boja, jer se čulo da se na Spreči mnogo oštrije tu- 
ku. 

Po okolici maglajskoj brzo se raznese glas da je 
zauzet Maglaj, da je austrijska vojska unišla i u 
Žepče i otišla dalje uz Bosnu. Dok su se čule puš- 
ke, i seljaci su mogli nagađati gdje je boj, al" sad 
presta sve pa i sa Spreče ne čuje se puška, vojska 
je valjda odmakla prama Tuzli. Po selima se tako 
raznosili glasovi da je boj prestao pa da treba svak 
da se seli kući svojoj. O Švabi se pripovijedalo 
mnogo, da ga je sila u Maglaju, al' da su vrlo mir- 
ni, nikom da ništa ne čine. Širile se uz to i poruke 
iz Maglaja da se svijet vraća svojim kućama i pri- 
hvati svak za svoj posao, pa se stoga pametniji po- 
češe spremat natrag u varoš, a tvrdokorniji odlučili 
još čekati neznajući ni sami zašto ostaju. Zaptije 
su obišle svu nahiju pa napošljetku stigle i u Brati- 
niće gdje su odsjele amidže Mehmed-efendijine, a 
i Muharemaga sa svojom čeljadi. Oni nijesu čekali 
druge već odmah krenuli u Maglaj, a Muharemaga 
ostao i odah6 iza onih ulizica osmanlijskih, koji će 
se sad i Švabi ulagivat. On nije bio s amidžama 
Mehmed-efendijinim ni u komšiluku, oni bili na 
jednom kraju, a on na drugom, al' bi se često sas- 
tali pred seoskom džamijom ili gdje u kog seljaka 
na sijelu, gdje bi se onda razgovarali. Dok su oni 
bili tu, Muharemaga je vazda šutio, a sad uprav 
odahnuo, pošto oni odoše, razgovarao sad sa selja- 
cima mnogo povjerljivije, iskrenije... 

Muharemaga sad provodio vrijeme sa seljacima 
u razgovoru, a vazda grdio Osmanlije i ulizice nji- 

hove. Pa i čeljad njegova već se svikla na selu, pa 
im onaj život uprav prijao. Prestravljeni od onog 
boja, a umorni od bijega i puta odmorili se i opo- 
ravljali. Al' ipak briga i strah za bunu, za kuću nji- 
hovu, pa za svršetak svega onog zamršaja nije ih 
ostavljala. Ajiša je znala samo to da je daleko od 
svog zavičaja, a možda — još dalje od Ahmeta. Nit 
je ovdje mogla čuti što za njega, nit imala koga pi- 
tat. Sirota hodala sa seoskim djevojkama pa bi se 
mahom i poslom kakvim zabavila, a misao o Zavi- 
čaju, o Ahmetu ne spadala joj s uma. 

Muharemaga bi možda ostao u selu zadnji od 
sviju građana da se ne pronese čudnovat glas nahi- 
jom: Nekakva se vojska skupila na Klisu (dva sata 
na istok od Maglaja) pa hoće da udari na Maglaj. 
Svijet pripovijedao kako je Hadži-Selimaga skupio 
četu na Klisu, pa razašilje momke svoje po selima 
i saziva narod pod bajrak. Govorilo se kako se 
mnogi pridružuju toj četi, osobito seljaka mnogo, 
a i građana, koji još ne odseliše. Mnoge taj glas 
obradova pa i Muharemagu, a!l' on se ipak bojao 
da ne bude kasno svaka sprema i navala. 


Tako sad nastade u okolici maglajskoj neko 
dvoumlje. Jedni se pridruživali Hadži-Selimagi, a 
drugi dobivali poruke iz Maglaja da se sele kući 
svojoj. Oni koji se odazvaše prvom pozivu nijesu 
se kajali jer se tu zaista uvjeriše da je prestao svaki 
strah za bunu, za boj. Carska vojska zauzela Mag- 
laj, zavirila u svaki kutić, svaki sokak, svaku kuću 
držala na oku, je ' joj se domaćin povratio, pa da- 
vala zapovijed da se vatra loži, da se po dimu ras- 
pozna, da nije kuća prazna. To je vojska činila 
osim toga: da se građanstvo povraća svom obič- 
nom životu, još i stoga što se mnogi do sad potužio 

da je našao svoju kuću obijenu i poharanu, a to su 
činili neki zlikovci, videći, da u mnogoj kući nema 
gospodara, zavlačili se u njih i kazivali vojsci da je 
to njihov dom. 

Čim se koji građanin povratio, valjalo mu je 
predati oružje carskoj vojsci. I trgovci su otvarali 
svoje dućane, al' ne stoga da pazaruju, već po za- 
povijedi da se uspostavlja stari red i promet u čar- 
šiji. 

Sav se varoški svijet slijegao neopazice, a svak 
dolazio u brizi, u strahu, svak gledao vojnike ispod 
oka, svak sa svojim posebnim osjećajem 1 dojmom. 
Ljudi se slijegali u kasabu videći da nemaju više 
razloga župiti u selu, a da će Švabo najposlije i u 
sela stići; al" ipak svaki preko volje ulazio u svoju 
avliju, u svoju kuću, a tako se nehajno laćali i svog 
posla, što je kome bio zanat. 

Za carskom je vojskom navalilo i drugog svijeta 
sila božija. Gdjekad bi osvanulo cijelo ono polje 
pokriveno sve samim kolima. Vuklo se tu što je 
vojsci trebalo, a novac pada ko kiša. Građani, koji 
se istom doseljavali a svaki čas nicale nekakve daš- 
čare, kolibe, a istom opaziš čitav dućan ili gostio- 
nu, pa se to trguje, mete. Građani u čudu gledali 
kako se novac troši. No rijetko da se koji lati pa da 
i on udari u kakvu trgovinu. Mnogi je gledao na 
svoje oči kako je skuplji tovar no konj, a nadniča- 
ru se povisila nadnica da sad zarađuje toliko forin- 
ti koliko je prije groša zasluživao. Ali još će se do- 
sta novca tu potrošit dok se one age nakane da za- 
suču rukave. Na bunu se prvi digoše drvari i ciga- 
ni, pa i u ovaj rad udariše oni najprvi. Onaj, štono 
prije na heftu tudi na cesti plijenio mrtva katanu, 
eno ga sad dovuče breme pruća, oplete do podne 
kolibicu, a po podne je već u nioj pekć i prodavao 
vytursku kavuć, da je do noći više stekao nego mu 

pokućstvo valja. Drugi je na sebi donosio zob, ko- 
ju je kupovćo od jednog age pod običnu staru cije- 
nu, a ovamo prodavć cijenom koju je vrijeme do- 
nijelo, pa svakom prodatom vrećom kupio po dvi- 
je od age. Tako je radilo i ono nekoliko dućana što 
se u prvi mah sjeti da se okoristi prilikom, pa se tu 
nemilice trošili orasi, šljive, duhan, žito itd. 

Ali ako se ikom s pravom može prigovoriti što 
se ne lati rada u taj prvi mah, to su Varošani. Što 
drugom građanstvu, agama, onaj prirođeni nehaj 
nije dao da se osvijeste, a pogotovo ova nagla pro- 
mjena prilika, da se nijesu mogli preko noći snaći, 
Varošanima je smetala pretjerana radost i veselje. 
Raširenih ruku oni dočekivali carske vojnike, a 
osobito kad još počeše razgovarat ama na dlaku 
kao oni, pa i imena im ista njihova i sve. Oni poot- 
varaše svoje gostione, koje su tada zbilja odgova- 
rale svom imenu, jer se tu više gostilo neg prodava- 
lo. Vojnici u ono doba puni para, plaćali, prosipali 
pare; al' gazde ni da pogledaju, već istom onda za- 
zivaju nove prijatelje kućama svojim na pravu goz- 
bu. A soldati, i onako u čaršiji stiska, kud će se iše- 
tat, kad nije u službi, već u Varoš, gdje može nać i 
pokoju djevojku da se ugodno porazgovori, zabavi 
koji čas. 

Tako bijahu prvi dani. I Mehmed-efendija je 
često dolazio u čaršiju ili da šta kupi kući ili da 
sazna za Ahmeta. Kako nije mogao skloniti majku 
da se presele u Varoš, on onda odluči da sobom 
sputi ono ljetine što je došlo do ruke. Bašča rodila 
kć kita, on nikad sobom nije brao šljiva, nije radio 
onih težačkih poslova, pa ipak se skloni da to so- 
bom i s bratom uredi, jer ionako je besposlen, a u 
drugu ruku i radnici skupi. Nije dakle bilo druge 
već zasukat rukave pa sobom podabirat šljive i na- 
stjerat na ljesu. Mati mu već počela gubiti nadu da 

će se više vidjet s Ahmetom. Sin joj doduše svaki 
put donese vijesti kako su ga vidjeli na Klisu kod 
Hadži-Selimage, kako se neprestano spremaju da 
udare na Maglaj, ali kako se sirota nije sastajala s 
drugim svijetom, da još od koga čuje što slično, 
ovim vijestima nije mogla vjerovati. Mehmed- 
-efendija je radio iz dana u dan, a pamet mu bila 
vazda zaokupljena majkom i bratom. Vidio je da 
ju sklonit ne more u Varoš, a oni o Ahmetu nije 
mogao ništa pouzdano čuti. Gdjekad bi razgova- 
rao o poslu pa bi tu nuzgredno spomenuo kako će 
kad se sve sredi, prenijeti ono suhih šljiva u Mag- 
laj, a tu da će ostavit momka koji će čuvat kuću; 
htio kako god da se i mati zauzme Za posao, da je 
ostavlja pomalo ona briga i tuga, ali ona bila vaz- 
da jednaka, a o selenju njihovu u kasnu jesen ni ri- 
ječi ne bi rekla. Kao da je bila sklona da uvijek tu 
ostane. Njemu se ovo samovanje u Trninama nije 
sviđalo pa stog nije znao što da čini. Idući u čarši- 
ju ili iz čaršije često bi udario kroz Varoš, al tek 
kad bi nastupio između kuća pokajo bi se što je 
naišo tim putem. Varošani sjedili pred svojim ku- 
ćama, a po puna avlija vojnika. Tu se šali i razgo- 
vara, a Varošani, negdanji njegovi prijatelji, smiju 
se sad na sav mah, tek onako čemu bilo, samo nek 
to on čuje, a čini mu se čat da bi se i njemu pod- 
smjehivali ispod brka i kao da bi nešto kazivali za 
njeg soldatima. Jedne večeri iđaše on pred sami 
suton iz čaršije oborivši oči preda se. Sve je prošao 
da se nikud nije obazro, makar da je čuo govor, 
galamu i pjesme; al' kad naljeze ispred Josine ku- 
će, ne može se održati da se ne obazre. Pred ku- 
ćom bio Joso pjan i nekako razuzdan, a zagrlio se 
s jednim vojnikom, sve mu se čini bradatim čovje- 
kom krupnih očiju. Joso je nazdravljao proljevaju- 
ći čašu u ruci, pa kad spazi Mehmed-efendiju, bi4 

jaše zazinuo: O Mehmede, Mehmede!... al' mu to 
zapriječi onaj vojnik i on ne izreče što je htio, a 
ovaj promače mimo njih. 


XIX 


U Vranduk se slegla sva turska sila. Tu je voj- 
ska, koja je razbijena na Žepču pa se povratila u 
velikom neredu uz Bosnu, a stigla je i zadnja četa 
sa zapovjednicima. Premda je sve uprlo oči u kla- 
nac pod Vrandukom, da se tu dočeka austrijska 
vojska, ipak već u prvi mah opažala se u vojsci ne- 
ka nesloga i razdor. Jedni su izgubili svaku nadu u 
otpor pa upravili ispod Vranduka ravno svak svom 
domu da tu ščekuje svoju sudbinu; drugi se čvrsto 
uzdali u vrandučki klanac pa htjeli tu otvorit od- 
lučni boj, a gospoda vidjevši sad silu austrijske 
vojske, spremali izaslanstvo pred zapovjednika da 
ih ozbiljnom riječi opomenu da se ne proljeva krv 
uzalud, da se u miru povrate natrag preko Save. 
Ova je nesloga u vojsci mnogom otela i zadnju 
nadu u pobjedu, no druge opet još jače osnažila, 
osobito kad se pronese glas o pljevaljskom muftiji 
koji sad brani dolinu Spreče. Dakle je izaslanstvo i 
opomena austrijskoj vojsci sasvim umjesna, pa 
ako još to ne poslušaju onda nek ne žale krvi koju 
će prolit osvajajuć Bosnu. Tu je misao prihvatila 
sva vojska i po savjetu Hafiz-paše i drugih poglavi- 
ca uputila se prama Zenici, a zapovjednici ostali 
čekajuć austrijsku vojsku da joj uruče tu opome- 
nu. - 

Pod Vrandukom bijaše i Ahmet. Snužden i 
ogorčen došao je on s vojskom od Žepča, a pogo- 
tovo kad je opazio onu neslogu razbijene turske 
vojske. No najedanput on oživi kad ču za pljevalj- 

skog muftiju kod Tuzle, i makar da ne bi požalio 
krv prolit na svakom kraju svoje domovine, ipak 
srce ga povuče u one krajeve, nek je bar blizu svog 
rodnog mjesta, a vojska mu se ona činila složnija 
pod mudrom upravom pljevaljskog muftije. On se 
brzo odluči. U Zenici ostavi nesložnu vojsku, pri- 
jeđe na desnu stranu Bosne i preko planina upra- 
vo Maglaju. Sjutri je dan bio u svojoj nahiji, gdje 
je saznao za četu na Klisu, a i na Spreči da se žes- 
toko tuku. 

Prvaci glavne turske vojske pod Vrandukom 
opet padoše u neslogu. Ostaviše doskora i Vran- 
duk, pa i Zenicu, gdje austrijska vojska uđe bez 
ikakva otpora. Tek sad dođe Hafiz- -paša i priopći 
zapovjedniku austrijske vojske opomenu narod- 
nog ustanka, ali naravno bez uspjeha; i austrijska 
se vojska sad pomicala uz Bosnu, dok ne naiđe na 
otpor kod Han-Bjelalovca, a kasnije i i Sarajeva, ko- 
je poslje dvodnevnog boja i zauze. 

Treći je dan Ahmet stigao na Klis. Hadži-Seli- 
maga je bio zapovjednik a vojska, skoro ona i ona- 
ka štono prvi dan na onaj glas prhnu ispred hana a 
drugi dan pobi bježeću katanu. Ahmet je odmah 
vidio u što je pao, on nije mnogo držao do ove Voj- 
ske koja je samo vikala i nestrpljivo čekala Hadži- 
-Selimagine zapovijedi da se udari na Maglaj. I 
Hadži-Selimaga je uvjeravao Ahmeta da čeka gla- 
sa sa Spreče, pa će istom jedne noći na Maglaj. 


Dok je glavna vojska uz Bosnu napredovala, 
oko Spreče se vodio žestok boj. Kadno se zapov- 
jednik ovog odjeljenja i ne obazre na opomenu 
gračaničkog kajmekama, već udari uza Spreču, 
skočilo je onda oko Tuzle sve što je bilo za oružje i 
= suzbilo austrijsku vojsku. Ova pobjeda osnažf 

narodnu vojsku još više, te potisne neprijatelja 
niza Spreču. U to stigne pljevaljski muftija, koji 
onda razvija na tromeđi Maglaja, Doboja i Grača- 
nice onaj niz okršaja štono trajahu više od mjesec 
dana. 

Za sve to maglajsko građanstvo nije znalo. Svi- 
jet se samo čudio: da se sva ta promjena dviju vla- 
da sastoji u tom da dođe sila carske vojske i napu- 
ni grad! Tek poslije će stići narod neko zlo, a zato 
se i oružje oduzelo da se narod ne može branit. Ta- 
ko umovali jedni dok su drugi uistinu očekivali 
kad će se to porušit svetinje turske, da turci budu 
ono što su bili oni za stare vlade. No mnogi svijet 
nije vodio brige o tom, jer je u čaršiji silan promet 
i rad pa se nema kad ni da naspava. Već i seljaci 
navalili svakojakim živežem na čaršiju, suda još ni- 
kakva pa prodaji što hoćeš, i duhana puna čaršija. 
U tom seljaci nazrijevali onu pravu promjenu, no- 
vu slobodu. 

Mehmed-efendiji su bili teški ovi dani. Mati ne- 
prestano tugovala za Ahmetom, a on joj na silu ko- 
vao svakojake vijesti da je kakogod utješi. Osim 
toga zeblo njeg i od mnogih zlih ljudi koji nijesu 
mogli čekat da nova vlada otpočne svoj rad, da 
pritište i uništuje turke, već zašli sad i panjkali mir- 
ne građane, podmetnuvši im prije oružja pod poja- 
tu, da imaju oružja u kući, da stoje u svezi s onom 
vojskom na Klisu. Mnogi je odveden u posadu, 
prenoćio tamo ni živ ni mrtav od straha, dok bi se 
napošljetku. vidjelo da je prav, pa ga oslobodi. Ta- 
ko se i Mehmed-efendija bojao svojih negdanjih 
prijatelja, a onaj mu sukob prvog dana u Varošu 
nije spadao s uma. Stoga je sad ostajao u Trnina- 
ma za poslom, a vrlo rijetko dolazio u čaršiju. 

U neko doba učestaše glasovi za onu vojsku na 
Klisu. Seljaci dojavljivali da se spremaju na Mag- 
laj, i čak koju'Večer kane udarit; ali posada mag- 
lajska malo marila za te glasove; kao da je u dušu 
poznavala Hadži-Selimagu koji nije mogo zastavit 
carske vojske na boljim klancima a da je sad izag- 
na iz tvrde maglajske gradine! 

Ali Hadži-Selimagina je četa zadavala dosta 
straha svojoj okolici. Donekle se sami seljaci pri- 
druživali k njemu, a kad to presta, onda je Hadži- 
-Selimaga izašiljao svoje vojnike po selima i nago- 
nio svijet pod svoj bajrak. Kako je trebalo da se 
vojska Hadži-Selimagina i nečim hrani, to bi stra- 
ža njegova gotovo svaki dan ulovila po više janja- 
ca neg ljudi. 

Ova vojska, u kojoj su okolišna sela gledala ma- 
lo junaka, natjera i ono malo građanstva što bijaše 
po selima, a što se još ustručavalo među Švabe, te 
se sve oseli svojoj kući u Maglaj. I Muharemaga 
sjedio baš jednog dana u hladu pred seoskom dža- 
mijom razgovarajuć sa seljacima a u sebi razmiš- 
ljao da se krene kući, kad paščad zalajaše a k nji- 
ma hrupi desetak naoružanih ljudi. Među njima je 
bio i Ahmet, kom je zapovijed od samog Hadži- 
-Selimage da i on ide sabirat svijet u vojsku. Kad 
opazi Muharemagu žacnu se. I ne sjednuvši, zaga- 
lami vođa ove četice juzbaša Gutić: 
= Ustajte, ljudi, kamo vam oružje? 

— Šta hoćete od nas? — odupre se jedan seljak. 

— U boj, na Švabu — zagrmi juzbaša. 

— Ko će nam djecu čuvati? — ozva se drugi. 

- To nije moj poso! — prikrči mu Gutić. — Zapo- 
vijed je od komandira da sve ide u boj. 

Seljaci su vidjeli da je došlo zlo na kuću pa za- 
motavali svakojako, da se lijepom iskopaju. Za to 
je vrijeme Muharemaga šutio, a šutio je i Ahmet i 


151 


sav strepio od nekog uzbuđenja. Da je znao da će 
nabasat na Muharemagu nipošto ne bi pošo, a on 
ionako nije hodao po selima i sabirao svijet, to mu 
je bilo prvi put. Znao je da je došao u blizinu svoje 
drage Ajiše pa ga spopala neka neopisiva muka i 
tuga. Gonilo ga nešto k njoj da je samo vidi, da se 
još jednom halali s njom, da je bolje utješi, ali ras- 
tat se od one družine a učinit to na oči Muharema- 
ge komu je iz očiju čitao neki prezir, to mu se nije 
dalo. U drugu ruku, ko zna i kad bi se sastao s 
njom da ga ne bi zaklela svim na svijetu da se pro- 
đe boja, pa... Zar ko kukavica ostavit vojsku i po- 
bjeći u Maglaj il' se tu gdje sakrit? Ne, to on neće 
učinit! 


Kako je ovim naglim sukobom zaplivao u ove 
misli, prislonio se uz jedno deblo pa nije ni opazio 
šta se zbiva:oko njeg. Seljaci .pošto su vidjeli da s 
Gutićem ne mogu izići na kraj, pristanu da će u 
boj pa odu svaki svojoj kući da se spreme i oboru- 
žaju. Tako i Muharemaga. No uzalud je juzbaša 
čekao pred džamijom, nit se vratiše seljaci ni Mu- 
haremaga. Uzbjesniše svi od gnjeva na ovu neis- 
krenost i kukavštinu pa pođoše među kuće da ih 
silom izvuku. Ahmet se bojao da će udarit na Mu- 
haremaginu kuću, pa je ostao pred džamijom, a 
ovi se razišli po selu, no nigdje povoljna odziva. 
Seljaci ih dočekaše zatvorenih vrata, pa kad im se 
oni počeli groziti, ukaza im se zjalo puščano kroz 
šipilu, a oni natrag otkle su i došli. Tako su ih u za- 
dnje vrijeme svud dočekivali. 


Vratiše se kroz pusto selo svi gnjevni, a Ahmet 
tužan. Obazirao se nekoliko puta neće |' gdjegod 
smotrit Ajišu, pa izišao iz sela, a uvijek gledao 
onamo. A sad ga opet spopadoše misli o Muhare- 
magi. Zašto je on onako mrk i hladan prema nje- 

mu k6 da se nikad nijesu ni vidjeli, mjesto da ga li- 
jepo dočeka i još osokoli što se on jedini odvažio 
da se bije sa Švabom. To siromah nije mogao rije- 
šit. AI! u isto je doba mislio i Muharemaga o nje- 
mu. Šćaše u prvi kraj da se ukori što se ne javi Ah- 
metu; al! kad mu na um pane Ahmet, sin Omere- 
fendijin, a ko su mu amidže, brat, sva ta porodica, 
sve ulizice onih koji dadoše Bosnu Švabi, pa će se 
sad njemu ulizivat. Ahmet je eto doduše jedini od 
cijele skoro varoši pod puškom, on se sam bije, 
priznao bi Muharemaga sam sebi; ali on ne vjeruje 
da će i od tog boja što biti, kad su se oni u to umi- 
ješali. 

Doskora je cijela dolina Spreče bila u rukama 
pljevaljskog muftije. Njegova je pojava probudila 
okolicu, podigla svijet u boj. Austrijska se vojska 
povukla Doboju i tu gradila šančeve. Duje, Becanj 
brežuljci oko Doboja bijahu mjesta žestokih okrša- 
ja, a doskora muftija pređe na Preslicu, na ogra- 
nak Ozrena, kud vodi cesta od Maglaja u Gračani- 
cu. Na oblu vrhuncu ove kose zakopa muftija svo- 
ju silu i odatle suzbijaše svaku navalu neprijatelj- 
sku. 

Do tog je časa Hadži-Selimagina četa već bila 
sama sebi nesnosna. Ne usuđivali se udarit na 
Maglaj već mislili da će Švabo prije na njih nava- 
lit, pa kako se bijahu učvrstili, neprijatelj će izne- 
moći navaljujuć na njih, a oni će onda čili poiska- 
kivat iz svojih meteriza i - Maglaj je njihov za dva 
sata. Ali oni iz Maglaja kao da nijesu ni znali za 
nju. I još koji dan pa bi se ta četa razasula da ne 
odjeknu top sa Preslice, a tada ova četica nanovo 
oživje. 

Jeka topova i graja pušaka sa Preslice čula se i u 
Maglaj, pa Mehmed-efendija se odmah požurio u 
čaršiju da sazna što za onaj boj, a i za brata da što 
čuje. I majku su mu oni topovi probudili i ustrašili 
kao i sve druge, al' nju u neku ruku i obradovali, 
jer je po tom vidjela da još ima boja, da bi njezin 
Ahmet još mogao biti živ, Mehmed-efendija ho- 
dao čaršijom i već da pođe kući, pošto je razabrao 
za muftiju, kad mu poznat čovjek dade znak i up- 
ravi uskim sokačićem. Mehmed-efendija prista za 
ovim, pa kad se nađoše nasamu, otpoče ovaj: 

— Imam da ti kažem selam od brata! 

- Alejćumu-selam! — prihvati Mehmed-efendija 
pa odmah priupita: 

=— A gdje si ga vidio? 

— Na Klisu. 

U taj je čas prošao mimo njih Muharemaga, pa 
kad smotri njiha pogleda onog sa začuđenjem, al' 
odmah obori oči zemlji pa promače. Poznao je 
negdašnjeg drvara Aliju, a koji je prije tri dana bio 
kod njeg u Bratinićima s Gutićem i Ahmetom da 
ga goni u boj. Mehmed-efendija to nije opazio, već 
je govorio momku: 

— A kad si ti bio na Klisu? 

— Ja sam jutros u zoru ozgor. Došao da kupim 
koješta, da obiđem kuću, pa ću opet večeras! 

Oko Mehmed-efendije se čaršija okrenu. Nije 
mogao ni zamislit taku lukavost da čovjek diže 
pušku na Švabu i u isti mah dolazi među njih kao 
biva ni luka jeo ni... a sad opet u boj! Mehmed- 
-efendijina ćud i iskrenost nije dala da se on tome 
ne odupre. Da je bila od cara zapovijed, možda bi 
i on sam išo u boj, al" ovako ovamo se predat Voj- 
sci, a potajno se išuljat pa dignut pušku, to, to mu 
bilo nekako odvratno. To ga je zbunilo pa čak po- 
slije priupita: 

— Pa šta veli Ahmet, hoće li skoro amo? 

— Meni kako se čini da neće. Sad će nas polovi- 
na ići na Preslicu, pa mislim da će i on. 

— Bi li ti njega mogao kakogod sklonit da se to- 
ga prođe? 

— Teško. Neki dan smo zajedno hodali kojeku- 
da, nagonili svijet u boj pa se svrnusmo i u 
Smrdin. Lazar mu je kazivao tvoju poruku, al' on 
ni da čuje. 

- Meni je s matere, a ja njega ne bih molio da 
dođe. Istina, volio bih da se prođe, da ide svojoj 
kući, ali... 

- Eto nas do koji dan, — ubrza drvar na silu se 
smiješeći, - samo da ovim pogledamo u leđa, -- 
upre on palcem preko ramena u skup vojnika koji 
su mimo njih prošli. 

Mehmed-efendija gledao drvara nekoliko časa- 
ka pa onda dobaci: 

— Molim te, Alija, ako ga opet vidiš, kaži mu da 
si se sastao sa mnom, kaži mu da smo svi zdravo, 
osim matere; ona je više bolesna nego zdrava, pa 
eto, sad kako on hoće! : 

Mehmed-efendija se povratio u Trnine, ali pun 
vijesti, pun nekih zagonetki, brige. Sastajao se s 
nekoliko svojih prijatelja pa mu napunili uši o 
muftiji, o zakopanoj vojsci na. Preslici, o svemu 
tom, pa onda svi zajedno iz svega toga crpili za se- 
be novu brigu, gledali u događaje koji mogu biti 
sasvim opasni po njih. Desio se tu i Numan-efen- 
dija pa bi im kojiput raspršio te strahote i polago 
glavu svoju da će se Švabo sit nasjedit u Bosni, što 
će mu tobož naudit od muftije; ali dok se taj muf- 
tija ukloni s Preslice, ko zna šta oni mogu pretrpje- 
ti! Toga se jedinog i Numan-efendija plašio. Ta 
eto nema dana kad se ne odvede po jedan građa- 
nin onamo u ordiju; pala, veli, sumnja na njeg da 

stoji u dogovoru s onim na Klisu. Ko je to nabacio 
na njeg, nije bilo teško pogoditi. Varošani hodali 
čaršijom kao i obično, otkad se promijeniše prili- 
ke, otvorena čela, izbočenih prsa; al" otkad ovo za- 
puca i na Preslici, gledali oni građane nekako pod- 
muklo, luđi se podsmjehivali ispod brka, a lukaviji 
priječali očima. — KRALJEM u 

Sreća je bila što bi brzo istina izbila na površi- 
nu; odvedenog građanina zadržali bi po jedan dan 
i noć pa ga pusti, uvjerivši se da je ono bila kleveta 
na njeg. Pa je Numan-efendija razgovarao družinu 
i htio svakog da uslobodi, ako ga i odvedu da će 
ga najposlije pustiti. Ali baš tih se dana dogodio 
slučaj koji je svakom zadao nove brige. Trojica se, 
vele; zaklela za jednog mladog bega da je sto mo- 
maka poslao muftiji na Preslicu, pa da će i on ovo 
koji dan onamo. Vojska je odvela mladića u logor 
i tu su ga čuvali pod jakom stražom. Kad je to čula 
mati mu, koja je još uvijek stajala dva sata od ka- 
sabe, pala u nesvijest od tuge za jedincem svojim. I 
da je dulje tako potrajalo, rastavila bi se sirota sa 
životom; već stoga ubrusiše dvojica zapovjedniku 
da izbave mladog bega, ako ne sa svim, a ono bar 
da uvjeri tužnu majku da joj je živ, pa će opet dra- 
govoljno k njima. Zapovjednik usliša molbu i dade 
mladiću dvadeset i četiri sata vremena, al' kad on 
stiže onamo i obradova majku svoju, evo ti onda 
ko naručene nove nesreće: Gutić sa svojima opsje- 
de kuću. Tek što ga majka zagrlila, morala ga pus- 
tit u novo sužanjstvo. Bega odvedoše silom na 
Klis, ne da se bije, jer on za pravo još i ne bijaše 
dorasto za boja, već da ga prosto — ucijene. I beg 
je sjedio na Klisu uz Hadži-Selimaginu kolibu u 
prangama kao najveći kažnjenik, a u Maglaju je 
bio u isto doba proglašen za odmetnika. Od to su 
doba klevetnici još bolje uspijevali. 

To je mnogog bacilo u brigu, pa i Mehmed- 
-efendiju. On se bojao najviše da ljudi zla srca ne 
iznesu i na njeg da je on baš sobom otpremio brata 
u boj; al? ipak činilo mu se da oni još uopće i ne 
znaju za Ahmeta, a osim toga mislio: gdje stoji u 
Trninama da se oni njega sjete onda kada ga vide. 
Bit će dakle bolje da se uklonim, mislio Mehmed- 
-efendija, da im nijesam na očima, pa od to doba i 
rijetko išao u čaršiju, a i kad je išao nije udaro na 
Varoš. Gdjekad bi mu opet sinula glavom misao 
da ode u sud i da ponovi poznanstvo sa zapovjed- 
nikom, da je tobože sigurniji; ali Numan-efendija 
mu reče nekom prilikom: čeka se, vel:, dok pre- 
stane vatra, pa će svaki (činovnik) zauzet svoje 
mjesto. 

Međutim nastao i ramazan, Mehmed-efendija 
se usteže od čaršije s opravdana razloga, a ionako 
nekako se u Trninama vrlo obikć. U početku ga je 
mati prisilila da ostane tu, a sad bi ga ko teško 
sklonio da se oseli u kasabu. Onaj inače laki poso 
oko šljiva i pušnice, al' za njeg dosta trudan, uma- 
rao ga danju, pa slatko jeo i spavao, a svježi ga 
zrak jutarnji uprav krijepio, pa bi često dopro u 
ovo burno doba da sam sebe ukori što se davno ni- 
je kanio suda i čaršije, pa živio ovdje u ovoj kra- 
soti i uživao prirodne slasti koje mu ova okolica 
pruža. 

Koliko god se Mehmed-efendija ustegao od ka- 
sabe, ipak nije mogao pustit s vida razvitak doga- 
đaja u Maglaju, a i na Preslici. On je gotovo svaki 
dan slao malog Aliju da obiđe tobož kuću njihovu 
i da po dogovoru sazna od amidža svojih koju no- 
vost. Tom je prilikom mali imao da razabire što i 
za Ahmeta, al! njiha su dva imali dogovor muče 
matere, da mali ne kaže materi, ako što sazna pri- 
je, nego to stariji brat ne čuje. Mehmed-efendija je 

svaki put znao materi skovat po koju lijepu vijest 
za Ahmeta, da ga je neko vidio gore kod Klisa a 
on, veli, samo čeka zgode da škrine, da se ukrade. 
To je on njoj govorio samo da je utješi, a u sebi 
mislio da mu to neće trebati dalje, već samo dok 
prestane boj na Preslici da će onda Ahmet doći i 
od sebe. 

Mali je to jedva dočekao. Otišao u Maglaj, obi- 
šo kuću, vidio se s amidžama, pa onda strugnuo 
Muharemaginoj kući da se vidi sa svojim jaranom 
Mustafom, pošto je čuo od brata da se i Muhare- 
maga povratio. Kolikog li veselja kad se vidješe 
poslije toliko vremena, a tek kad ga opazi Ajiša: 
na licu joj titrala radost, saletila ga pitanjima: ka- 
ko su mu kod kuće, mati, snaha, kako su proveli 
ovo vrijeme i hoće li naskoro doseliti. U to se umi- 
ješala i Muharemaginica, i ona pitala za majku, za 
sve, pa i za Ahmeta. Alija im sve kazivao, ma kitio, 
kitio, pa bi se onda opet okrenuo Mustafi i gledo u 
njeg, kao da nije vjerovao svojim očima da je to 
njegov jaran Mustafa. Taj sukob Alijin podsjetio 
Muharemaginicu na minule događaje, pa lutala u 
mislima: šta se sve iskalilo na njima za ovo nekoli- 
ko dana! 

I Ajiša se sjetila one bune, bijega njihova, života 
u selu; al' njoj izgledalo da se već vraćaju stari da- 
ni. Bili su odmakli od svoje kuće daleko, mislila. za 
kuću, za Ahmeta, da se možda neće više vidjet; al! 
evo vratiše se, nađoše sve ko i prije, eto i Alije i 
njihove kuće, samo — samo još Ahmet da dođe, 
,Pa... i ona počela sve zaboravljat, počela se tješit a 
mislit samo o Ahmetu. I zato je molila Aliju da im 
se češće navrati, da tako sazna štogod, dok Ahmet 
jednog dana ne obraduje i nju i sviju. 

Od toga je dana Alija često dolazio u Maglaj, a 
nikad ne bi propustio da se ne uvrati Muharemagi- 

nim. S Mustafom bi se zabavio po čitav sat i više, u 
to bi došla i Ajiša i raspitivala za Ahmeta. On joj 
donekle kazivao što je znao, a od neko doba po- 
navljao one iste vijesti koje bi Mehmed-efendija 
skrojio materi, pa bio tako preprodavao Ajiši, sa- 
mo da joj kaže nešto da je umiri, jer je vidio da se 
njih dvije najviše brinu za Ahmeta. Muharemaga 
je zatjecao Aliju u svojoj kući, pa s početka mu ni- 
je bilo zazorno, a kasnije mu bivalo i zagonetno 
što to znjihovoa dijete zalazi u njihovu kuću. Da 
Alija prenosi kakve poruke od njegove kćeri, nije 
mogao ni pomislit jer je znao da je Ahmet u boju; 
ali ipak nije mu bilo po ćudi da se njegovo dijete 
druži s Alijom, ako dolazi porad Mustafe njegova, 
a pogotovo da mu Alija još i u kuću zalazi. Ali te 
ga misli obuzimale samo kad bi dječaka smotrio u 
svojoj kući, pa bi opet brzo sve smetnuo s uma. 


Ovi su dani u Maglaju bili najzagonetniji, naj- 
raznoličniji. Za ljude radine, koji shvatiše ovu na- 
valu silne vojske, ovaj rijetki promet, kao bujicu 
nadošle rijeke, za te ljude bili su ti dani najplodo- 
nosniji u životu. Samo ako hoćeš radit, sermije ti 
ne treba, svojom snagom, okretnošću moreš steći 
da se dugo sjećaš tog vremena. 

Dok su jedni pazarivali sa strancima i neslušaju- 
ći šta se okolo zbiva, drugi su pozorno slušali onu 
graju na Preslici. I čudnovato: susreteš se s ljudi- 
ma s kojim ti se eno onamo braća biju, ti gledaš u 
njeg, on u te, kao da se ona gudnjava topovska ni 
jednog vas ne tiče. I jedni su baš zbog toga izbjega- 
vali svaki sukob sa strancem, bio on vojnik il' ko- 
lar, a neki se čak ustezali i oružje predat, već se to 
zakopavalo kojekuda po potocima i dupljima bu- 
kovim, dok se vidi šta će bit od one vreve na Pre- 

slici. U tim je danima najviše moglo biti klevete, i 
ljudi toga srca, kad im je trebalo neke podloge, išli 
po okolici grada, sabirali bačeno oružje pa podme- 
tali nevinu svijetu u pojate i dvorišta da se vojska 
uvjeri, kad se na njegovu prijavu istraga povede. 

Eto, tako jedni trgovali, drugi klevetali, a treći 
gledali obješenih šaka kud Bosna teče, a u sebi 
očekivali svršetak boja, a pogledali kad će jednog 
dana zatutnjati zemlja pod katanom, koja poput 
one, što izginu prvi dan, bježi niz Bosnu natjerana 
tobože drugim dijelom muftijine vojske, dok uisti- 
nu i Sarajevo već bijaše palo carskoj vojsci u šake. 
Dok bi jedni uvečer zadovoljni prebrajali novce 
što su danas zaslužili, razmotavali pljesnive i zguž- 
vane banke, drugi bi se grlili i bratili s vojnicima 
koji su pod večer zalazili šetnjom do njihovih ku- 
ća, a gazde ih svraćale na čašicu, pa onda udri u 
pjesmu i u isto doba pogrđuj turke kako se naj- 
crnje more. Treći opet skupi se uvečer u one iste 
kahve gdje su i prije provodili po cijelu polovinu 
svog vremena, pa ili šuti i gledaj preda se ili bene- 
taj i nagađaj šta će bit na koncu konca. 

Ta svagdanja i svakonoćna sijela ne bi bila bez 
Muharemage. I on je tu sjedio i obično šutio, samo 
slušao šta se zbori. On se uopće rijetko upuštao u 
razgovor, al' je bio vazda svojih misli, nepomičan 
u tvrdokornosti svojoj. On je od oca naslijedio da 
prezire svaku novotariju pa otkad nastupiše ovi 
događaji, on samo proklinje Osmanlije što dadoše 
Bosnu Švabi; i stoga je bio u ovo vrijeme nezado- 
voljan, ogorčen. I sad da ga pitaš kako bi on želio 
da se svrše svi ti zapletaji, on ti pravo ne bi umio 
kazati. Ko zna, more bit, kad bi se sve to preokre- 
nulo nekako drukčije, more bit da bi baš i on uz 
ostale okrvavio svoj nož; ali šta bi bilo poslije i šta 
treba da nastupi, kako da se živi, pa makar eto po 

najboljoj želji njegovoj, to nit ga pitaj niti ti more 
kazat. Sjedeći u kahvi slušao on silni štropot od 
mnogobrojnih kola što bi dopirao preko Bosne, 
slušao topot vojnika koji bi svaki čas prolazili čar- 
šijom, naslušao se onog preklapanja u kahvi, pa 
onda kući — onako isto nezadovoljan. Čeljad ga 
njegova dobro poznavala, al? ipak nazrijevali po 
onoj njegovoj hladnoći da još nije kraj teškim vre- 
menima. Sirotu Ajišu pored toga morila briga za 
Ahmeta pa je svaki put teško očekivala Aliju da ih 
obraduje kojom vijesti, a — tek njegov posjet bivao 
za nju razgovor, neka promjena u onom jednovi- 
tom životu, punu brige. 


Aliji je valjalo svaki dan u Maglaj. Išao je vazda 
po zapovijedi brata i majke, a bila mu to i neka us- 
putica da posjeti svog jarana Mustafu. Prije ove 
bune oni se nijesu ovako kod kuća slazili; ali prije 
se viđali u ruždiji, bili zajedno u igri, a sad nigdje 
ni igre ni prilike da se sastanu. Osim tog njihovo 
prijateljstvo onim rastankom, dok bijahu na selu, 
postalo nekako čvršće a kako se u ono doba ni 
Muharemagini nijesu ni s kim viđali, Alija je bio 
jedini koji im je vrata otvarao. Kad bi došao na- 
trag, ispripovijedao bi majci i bratu, gdje je bio pa 
bi majci i selam izručio od Muharemagine čeljadi. 
Omer-efendinica bi drugi dan ubrala sobom po se- 
pećik šljiva pa pošalji Muharemaginici, znajući, da 
u njih nema nikakva voća u kasabi, pa kad bi on 
pošao, a ona ga isprati: 

— Eto, ponesi im to! — rekla bi mu — i selam ćeš 
im, pa reci nek nam dođe Muharemaginica! 

Mehmed-efendiju bi to obradovalo što mati 
ovako poručuje po njih; nadao se da će se počet 
slazit, da će se razgovorit i počet zaboravljat po 
malo svoju tugu. 


11 — E. Mulabdić: Zeleno busenje 16 1 


Alija bi to odnio onamo, kazao im selam i poziv 
majčin, što bi ove vrlo obradovalo; ali se još zadu- 
go neće moći usudit da kud prohodaju. 


Tako Alija bio neka svagdanja sveza između 
onih dviju kuća koje su u onaj mah bile udaljene 
jedna od druge, al' uistinu mnogo bliže neg prije. 
Svaki dan mogli čut jedni za druge. 


Muharemaginica često govorila mužu samo da 
ga kakogod odobrovolji, i radosna pohvalila se ka- 
ko im je Omer-efendinica poslala koješta iz Trni- 
na, pa bi čak i njega ponudila; al" on vazda jed- 
nak, ne bi joj ni odgovorio, a pogotovo kad mu go- 
vori o prijateljstvu s onom kućom koju on od srca 
prezire. 

Otkad je zapucalo i na Preslici, ona je četa na 
Klisu oživjela. Hadži-Selimaga se razmahao, da- 
vao zapovijedi na sve strane, dobivao glasove o 
onoj vojsci i već odaslao jednu četicu tobož u po- 
moć. Sad se evo sprema druga četa na Preslicu i 
Ahmet je obletio zapovjednika da i njemu dopusti 
da ide u boj. Hadži-Selimaga je oklijevao, žao mu 
bilo Ahmeta, a u isto se doba radosno smiješio što 
ima tako hrabrih vojnika koji od sebe hrle u vatru. 
On se ispričavao da ne može ostat bez sbuljuk- 
-eminax, makar da mu uistinu nije ni trebao, jer 
nit je on imao popisa svoje vojske, nit je znao koli- 
ko je ima. Nit joj dijelio hrane ni džebhane, svak 
donio uza se što je imao, a janjaca što se dotjera 
koji dan, to se i pojede. Nije on ni zapovijedao toj 
vojsci; kako god je mogć vojnik pristupit četi bez 
zapovjednikove dozvole, tako je mogć i otić da mu 
to niko ne zabrani. 

Mrak je pao, a do sat-dva li imala je krenut četa 
sa Klisa na Preslicu. Ljudi se čisto odjenuli, na no- 
gama lake opanke na toku, na leđima torba, kuća i 
pokućstve, a u desnici ostraguša, pripravna na sva- 

i mah. Čekalo se da se pođe. Hadži-Selimaga je 
pozvao k sebi najodabranije momke da ih nasavje- 
tuje kuda će i kojim putem, pa im još dugo koješta 
govorio ako bi im dušman presjekć put, a noć tam- 
na, gluha, kako treba da se drže kud da udare. Bilo 
je neko doba noći kad im reče da mogu ići i vojska 
krenu bez reda, kroz gustu tamnu noć, ne dru- 
mom, već stranputice, kroz šikaru. Ima znanih lju- 
di iz tih krajeva pa vode vojsku prijekim putem, a 
doskora će i mjesec da im prisvijetli. Krenuše kao 
sjene, kao strašila, nijemo, gluho, samo što bi u 
kog oružje zveknulo, il' pod nogom grana pukla. 

Odmakli su od Klisa i zapali u prisojnu dolinu 
punu mraka, a išli u dugu lancu, kad Ahmet osjeti 
nečiju ruku na ramenu. Obazre se, al' ne može ras- 
poznat druga dok mu se on ne javi. 

— Jesi I ti to, Salih? — ozva se Ahmet, pošto ga 
ovaj pozdravi. 

— Jesam. 

- Itis nama? 

- Bezbeli. 

Oni uporediše. I 

— Ma jesi ' ti s Klisa? — upita ga Ahmet. 

— Jok. Ja sam sad iz Maglaja. 

Ahmet stade od začuđenja. 

— Pa sam došao ovdje blizu Klisa i čekao dok vi 
naiđete, — nastavio ovaj. - Znao sam da će vojska 
večeras na Preslicu, a znao sam i za te, već prežam 
te evo imam da ti kažem nešto! 

— Šta je? — zastade Ahmet. 

— Da nas neće čut kogod? 

— Neće! 

— Bio sam i u Trninama. 

Ahmet se žacnu. 

— Pa brate, mati ti plače, bogami suza ne suši. 

— A otkuda ti onamo? — u čudu će on. 

— Ma sukobi me mali ti brat na čaršiji, pa kako 
me i neki dan, kad sam odlazio, Mehmed-efendija 
pitao za te, znam da će im biti drago, ja kazah ma- 
lom za te da si zdravo, al" on onda udari molit da 
idem u Trnine da mi ima Mehmed-efendija nešto 
kazivat, to da je reko njemu ako koga vidi odavle 
da ga dovede onamo k njima. 

Ahmet to tužno slušao. 

- Mehmed-efendija veli da je tražio kogagod 
mahsus da pošalje po te, al' nema nikog. Kad do- 
đoh, brate, mati ti zacvili iza vrata kućnih: + Pobo- 
gu brate, kaži mi pravo, je I' mi živ sin?a E, znaš, 
Ahmete, kameno bi srce pustilo suza kako žena 
cvili. Već daj, prođi se, pa hajde kući! U mene da 
je tako, ja bi se vjere mi prošć i Švabe i svega, ovo 
tebi kažem, znaš, a evo istina idem i ja sad na Šva- 
bu; ali brate, mati nije šala! a bogami ne bi je gle- 
d6 da onako cvili, da bi od jedanput steko pašaluk 
u ovom boju. 

— Ta niko se ne bije za pašaluk, — odvrnu Ah- 
met, pa mu se u isti čas istrže dubok uzdah. 

— Ha, a prije toga ne kazah ti, — ubrza Salih sje- 
tivši se nečega, — prije toga, kad pođoh s malim u 
Trnine, udarit ćemo preko Stranice, uputi se od- 
nekle onaj Muharemagin, eno oni su vazda zajed- 
no. Ovaj mu zar šapnu, a ono poteci kući i kad bi- 
jah pokraj Muharemagine kuće zaustavi nas mali, 
a iza kapije se oču ženski glas. To je bila Ajiša tvo- 
ja. oTako ti Boga, veli ona; selam ćeš Ahmetu, i 
kaži mu nek se prođe toga, nek ide svojoj kući!a 

Ahmeta su dirnule te riječi. Srce mu jače zaku- 
ca, u grudima neka tjeskoba, a suze navalile na 
OČI. i 

U taj su se čas muklo iskašljavali ljudi, koji su 
ih stizali, a oni išli, oba šuteći. Ahmetu je bilo teš- 
ko. Sad je vidio da je svojom tvrdom odlukom na- 
gnao u tugu, u žalost dvije ženske glave, one koje 
on najvoli, za koje bi poginuo. Išao kroz mrak, a 
zaplivao u duboke misli, tamne poput ove tamne 
noći kroz koju evo gazi — u boj, u vatru. Pa ko zna 
ne čini li možda tim gore što je prouzročio tolike 
majčine suze nego li da u boju bogzna što postig- 
ne? Išao, mislio i korio sam svoju naglu odluku, 
ali... srce ga vuklo onamo, u boj, a slutio da će tu 
biti svemu nekakav kraj. Svi su dotadanji bojevi 
bili uzaludni, a ovaj, činilo mu se, da će bit odlu- 
čan, zadnji, pa da će se on onda povratit veseo što 
je nadbio neprijatelja. To ga vuklo da se ogleda još 
u ovom boju u kom nije ni mislio drugog svršetka. 
Pa je njegova želja, ta tvrda nada stišavala u njemu 
bol što je osjećao za majkom, za Ajišom, koje sad 
tuguju, čeznu za njim. Pa sad odbijao od sebe onu 
luđu misao da bi se on pokorio dušmanu, položio 
oružje i predao se. Nije mogao ni zamislit onoga 
gorkog položaja da bi on mogao živjet pod nepri- 
jateljem, mirno gledat zla koja on čini kad bi već i 
okrenuo glavu od ćitaba i ne slušao što mu kaže. U 
taj se mah opet sjetio ostale svoje braće sugrađana, 
ta i oni znaju što je ćitab, pa čak eno hodža njegov, 
od kog je on najviše naučio, eto on najbolje zna 
božije i svečeve zapovijedi, pa on se ne bije! Ali 
oni vele da je i to zapovijed, da čovjek sluša stari- 
jeg, cara i zapovjednika, a car je dao Bosnu, pa... 
Bože dragi, il' sam ja znaniji i bolji turčin, il' su 
oni izdajice baš sve s reda? pitao on sam sebe. Za- 
što se ja bijem? Ah, dušman šala nije! Udarit će 
nam na din, obraz, imetak. a ko će to podnosit...? 

Išli tako kroz nijemu noć, Ahmet utonuo u mis- 
li. Najedanput se on sjeti Švaba, oni. već tri hefte 
sjede u Maglaju, pa se okrenu Salihu: 

— Zbilja, Salih, ne pitam te ništa za Švabe. Ima 
li ih koliko u Maglaju? 

— Sila jedna! 

— AP onako, udaraju I' na svijet? 

— Jok, brate, ko im nije skrivio. Vala sam pito 
ljudi pa vele sad zasad ništa, nikom ni mukajet. 

— Nijesu nikom na kuću udarili, il' na džamiju? 

— Jok, brate. Već čak, veli, slobode svijet da ih 
se ne plaši, da radi svak svoj posć, al'... ja im to ne 
mogu vjerovat. 

— Pravo veliš. Ko zna šta bi bilo poslije, kad bi 
oni ovdje ravno stali nogom. 

— I ja tako mislim. 

Ahmeta je ovaj mali razgovor odvratio od maj- 
ke i one tjeskobe koja ga bijaše obuzela, pa sad 
razmišljao o budućnosti, a sudbini turskoj, kad bi 

vabo osto u Bosni. Sad mu se vijale crne slike is- 
pred očiju: kako bi najprije nestalo džamija, pa 
onda... uh, jeza ga spopadala, ni mislit nije mo- 
gao. U taj se čas Salih dosjetio kud ih odvede nji- 
hov razgovor, a on se zakleo tužnoj majci Ahmeto- 
voj da će ga skloniti ako ikako magne da se povra- 
ti kući svojoj. Stoga on opet svrnu Ahmeta: 

— Ali opet, ti Ahmete, nit moreš pomoć ni od- 
moć ovoj vojsci. Na Preslici kažu vojske ko na gori 
lista; ti jedan ja bio, ja ne bio, a utješio bi majku 
svoju kad bi se vratio. — Evo, biva, oba idemo na 
dušmana, a bogami, vjeruj Bogu, u mene da ima, 
pa da onako jadikuje za mnom, ja koračio ne bih 
od svoje kuće. Al' znaš fala Bogu, nit mi staro kaš- 
lje, štono vele, ni mlado plače, pa... 

— Ti Salih dobro znaš šta bi bilo da Švabo osta- 
ne ovdje! — zastade Ahmet i pogleda u druga, koga 
je kao sjenu gledao uza se. 

— Znaš li? — ponovi on ozbiljno. 

— Znam. 

—- Džamije najprije, pa onda avlije, a znaš, čuo 
si što kazuju stari ljudi kad je ono prije nekad uda- 
rio kaurin, pa stjerao i žensko i muško pred Kur- 
šumliju džamiju, a djecu bacali pa na sablje doče- 
kivali. 

— Znam, čuo sam! — uzdaše ovaj. 

— Ja kaži mi sad, ko bi to mogo gledat? 

Salih je šutio. 

— Ja mislim da turčinu čovjeku nema preče ništa 
nego ustat i branit se, a brate Salih, ti znaš, mati je 
svaka mehka srca, vene za svojim sinom; ali... po- 
ginut, poginut svjetla obraza, bolje sto put nego li 
to dočekat. 

Ahmet je izgovorio te riječi tako ozbiljno, dirlji- 
vo, da se u Salihu istom sad stvorila prava odluka 
za boj. 

Dugo su išli šuteći, oba zaplivali u duboke mMis- 
li. Ahmet je od toga prešao na razmišljanje o boju, 
a još i od prije želio da čas prije dođe na Preslicu, 
da vidi tamo vojsku i položaj, jer ono na Klisu, ko- 
je je više sličilo četi hajduka nego li vojsci, ono ga 
često nagnalo u neku tugu pa bi sam sebi jadio i 
proklinjao današnji naraštaj. Salih je već davno 
pregorio Ahmetovu majku, i njene suze; Ahmet ga 
je potpuno predobio i on zaista mislio o tom: kako 
će sve to izgledat veselo i lijepo, kad oni natjeraju 
dušmana u bijeg. 

Pred samu zoru stigoše na Preslicu. 


XXII 
Prevalila je polovica ramazana. U Maglaju Ži- 
vot, kao i obično, raznoličan; kako je ko shvaćao 
te dane, tako ih i provodio. Vrijeme prolazilo ne- 


kom ko mutna nabujala rijeka, a nekom bi se oteg- 

lo, pa zijevao i zdvajao od silne dosade, od za- 
mršene neke neizvjesnosti, al' ipak ih zanimala 
ona graja pušaka na Preslici koja bi gdjekad pre- 
stala po dan-dva i bi reko da je 1 tom kraj, kad na- 
jedanput opet složi, opet u nebu uzavri. Svaki dan 
za radina čovjeka bio plodan, obilan, dosta je sa- 
mo jake mišice da napuniš džepove, a kamo li ko 
je imao koju paru pa otvori ćefenak. Na noge ti 
dođe i kupac i prodavac, a ti samo zgrći dobit. 
Eno jedan nasred sokaka sa saksijom i posuđem 
kahve, a sjutri dan evo ti jednog jučeranjeg mu 
mušterije, baš prednjaka njihova i nasvjetuje ti 
svog 2Mujuć da drugi put uz kahvu ponese i mli- 
jeka. Ta u nas samo djeca mlijeko srču, čudio se 
Mujo, al' ipak posluša i za nekoliko dana, ta eto 
odmah iza one vatre, kuću čovjek sagradi, pa dok 
je živ zahvaljiv6 čestitom prednjaku što ga naputi. 

No začudo, koliko je god bilo malo naših koji 
nijesu imali kad od posla brojit one topove na Pre- 
slici, čini se i vojska, posada maglajska, kao da ni- 
šta ne zna za to. Vojnici su redovito ophodili varoš 
i okolicu, dobro se pazilo i vidjelo da varoš s oko- 
licom, s vojskom na Klisu nema nikakve sveze. 

I koliko se god činilo da posada ne vodi računa 
o svemu, pa i o onoj vojsci na Preslici i na Klisu, a 
pogotovo da ne drži na oku građanstvo, ipak Varo- 
šani su bili prvi koji su imali prilike uvjerit se da 
nije tako. Gospoda, kojoj su oni dojavljivali tobož- 
nje glasove za mnoge građane da su u svezi s Voj- 
skom turskom, ta ih gospoda hladnije primala neg 
prije. Štoviše, ispituje se tu sad nadugo i široko o 
prijavi; a malo kasnije evo i zakletve, kojom treba 
potvrdit prijavu, pa onda najoštrija opomena, ako 
to bude — laž, da će onda on mjesto onog koga ho- 
će prava da ocrni. Napošljetku rekoše da je Simo 
Blagojević, sinovac onog Jose koji ne može na sve 

doprijeti, da je taj Simo odsjedio četrdeset i osain 
sati u hladu pod jakom stražom, pod teškom kaz- 
nom, što se dokazalo da je bio došao da okrivi pra- 
va turčina. Taj je glas bio nemio udarac za one ko- 
ji tražiše neke naknade u ocrnjivanju turaka za 
onaj zulum staroga vakta. I oni sad samo stenjali 
na Numan-efendiju, kog su prvaci zapazili, on da 
se znao ulaskat gospodi, pa sad njemu više vjeruju 
neg njima svjema. 

I sad ljudi toga srca, koji su do jučer osjećali na 
svojoj šiji tursko gospodstvo, ti ljudi krivili za to 
pojedine građane koji su plaćali u xaznuć porez 
ko i oni, a išli u boj i za njih i za se, — pošto im se 
kapetanova vrata počela zatvarat zađoše oživljavat 
stare uspomene turskog zuluma, a to pričali i puni- 
li uši veselim vojnicima koji su zalazili među njih 
da se zabave. A! momci to čuli i ne čuli, radije se 
šalili, pjevali i razgovarali s njihovim djevojkama. 

Eto, taki bijahu ovi dani u Maglaju, vrijeme ne- 
izvjesno, život-raznoličan: ovamo puca, ovdje se 
trguje, a zamišljen svak za svršetak svega toga. 
Mehmed-efendija je sa svojom čeljadi najmanje 
znao za tu raznolikost. Alija bi mu dosta koješta 
nakazivao što je vidio, čuo u čaršiji, a po svemu on 
nije mogao naslutit ništa kao ni oni koji su u Mag- 
laju živjeli. On se lijepo zabavljao poslom, pa i sa- 
moća mu ona ne bi bila nesnosna da nije mati bila 
tužna za Ahmetom. A nju je opet u zadnje vrijeme 
tako zaokupila čežnja i briga za Ahmetom da se 
gdjekad nikako utješit ne bi mogla. I oni su čuli 
onu vrevu na Preslici pa bi nju gdjekad one puške 
razgovorile, mislila kad još ima boja da još ima 
nade za Ahmeta, a gdjekad je opet zaokupila taka 
briga, znala da joj je sin u onoj vatri, pa... onda je 
salijetale svakakve slutnje. Kad bi koji dan puška 
prestala, ona bi se oveselila jer se sad more nadat 

sinu svom; al' kad bi je i opet nada prevarila, onda 
opet udri u tugu, u plač... 

Mehmed-efendija joj kovao vijesti, smišljao, pa 
se i zaklinjao da je živ; al' uzalud. Ona i kad bi se 
utješila, to bi bilo kao da bi joj to vrijeme donijelo. 
Kad god bi Alija pošao u Maglaj ona bi ga često 
ispratila kojom riječi, pa pošto bi znala da će se on 
i Muharemaginim svraćat, poslala bi im selam i 
poručila da im dođu. Zato je sad Mehmed-efendi- 
ja govorio bratu da on svakako skloni Muharem- 
aginicu da ih posjeti; nadao se da će mu se mati 
makar koliko utješiti. To je on kazao i bratu zašto 
čini, pa je Alija sad izručio Muharemaginici, ne 
poruku i poziv, već uprav molbu da ih posjete u 
Trninama. 

Muharemaginica je to primila kao i obično za- 
hvalivši im na tom i obećavajući, pa se u to obaz- 
rla na kćer i nju taj čas promatrala. Ajiša bila što 
koji dan nujna, zabrinuta. Pri povratku njihovu bi- 
jaše ona vesela, mislila da je svemu kraj; al' sad, 
sad eno opet čuje gudnjavu topova, a Ahmeta ne- 
ma. Muharemaginica vidjela da joj kći čezne, da je 
nevesela pa k6 baš u taj čas smišljala da bi joj se i 
kći malo razvedrila, da se izvede kud. Al" Ajiša ni 
bijele ni crne. Najvolila šutit, uzdihivat, eto to joj 
je sve. 

Dok je mati tako motrila Ajišu, Mustafa je ove- 
selio se jaranu svom, poveo ga u avliju da mu po- 
kaže nešto, a njiha dvije ostale u sobi. Mustafa je 
uzeo sohu u šake, pa se sad na avliji načinio kao 
vojnik, izbacio prsa, koračao odmjereno i sohom 
se vježbao kao vojnici sam sebi dajući komandu. 
Alija ga gledao u čudu. Mustafa svako jutro gle- 
dao tu u komšiluku kako se vojnici vježbaju, pa 
već i naučio nekoliko kretnji i vježbi i sad oba žali- 
la što i Alija nije u Maglaju da zajedno gledaju, ko 

što su prije gledali turski asker kad se vježbao. 
Tom se prilikom počela obnavljati u njima ona nji- 
hova sanjarenja da i oni budu vojnici, da izuče pa 
da zapovijedaju u vojsci. To su oni mislili prije, a 
sad im se ta misao povraćala i oni oba sjeli jedan 
uz drugog i razgovarali ko djeca o svačem: kako li 
se postane zapovjednik, gdje li se uči, šta li se uči. 
I oni tako razmišljali, razgovarali i uzdisali; da im 
je izučit, da im je pripasat sablju i vojsci zapovije- 
dat, za tim je obojicu srce vuklo. U neko se doba 
Alija sjetio da valja kući, pa kad pođe Muharem- 
aginica ga isprati obećavajući da će ih posjetit ovo 
koji dan. 

Alija je upravio čaršijom u mislima na koje ga 
potače drug mu Mustafa, a u živoj želji da se i oni 
doskora dosele u Maglaj, da se more družit i za- 
bavljat s Mustafom. Zaokrenuo je kroz Varoš i 
promicao kroz skupove čeljadi i vojnika da ga sko- 
ro ne bi niko ni opazio. Pred Josinom kućom bilo 
pusto. Tu, u avliji, sjedio Joso, a do njeg jedan voj- 
nik, oba pjani. U taj čas tuda naišla hrpa vojnika 
koji se šetali, pa kad ih onaj smotri, poče ih dozi- 
vat u avliju, al" ni jedan da svrne k njima. Ovome 
kanda bila muka što ga ne htješe poslušat pa ih 
opet zvao, al" više zapovijedao, a oni — očito se vi- 
djelo, da se voljeli uklonit onom društvu. 

Alija je međutim promakć mimo njih i brzo za- 
okrenuo kući svojoj. 

Austrijska vojska zauzimala jedno mjesto za 
drugim. Dok je glavna sila davno već prokrčila put 
dolinom Bosne i zauzela Sarajevo, a druga uz Ne- 
retvu sve do Konjica, sporedna su odjeljenja voje- 

vala na četiri razna kraja Bosne i Hercegovine, pu- 
calo u isto doba na Ključu, Trebinju, Mokrom i 
oko Doboja. No dok se onamo bilo da se osvoji 
samo ono mjesto, kod Doboja se vodio boj za cije- 
lu Spreču — sve do Drine. Muftijina je sila bila na 
obje strane Spreče, a došla je do same Bosne, pa se 
htjelo da se prijeđe na glavnu cestu što vodi Sara- 
jevu da se tako austrijskoj vojsci presiječe put. Ali 
je austrijska sila iz utvrđenog Doboja svaki dan 
navaljivala na muftiju takom žestinom da se ovaj 
napošljetku ne može dalje uzdržat u svojim ut- 
vrdama. Na lijevoj se obali oko Preslice, Lipca i 
Potočana razvi žestok boj koji je dva dana trajao. 
Muftiniji su dobrovoljci bili prisiljeni poiskakivat 
iz svojih šančeva, a tada je bila navala s obje stra- 
ne. Dim se uhvatio, sve se izmiješalo, nikom nije 
bilo do utvrde, boj se raširio na sve strane. Među 
prvim muftijinim junacima viđao se i Ahmet, pa 
koliko je sam srtao u ljuti boj i žestoko kreševo, to- 
liko se obazirao na svoje drugove, sokolio ih i poti- 
cao u vatru. 

Napošljetku crni mrak učini kraj ljutu boju. 
Vojske se povukle svaka na svoju stranu, da se pre- 
ko noći oporavi i spremi za sutrašnji odlučni boj. 
Ali kad sjutri dan austrijska vojska pođe na bojiš- 
te, muftije više nije bilo. Borio se više od mjeseca 
dana držeći cijelu Spreču u svojim rukama, borio 
se dok mu teklo hrane i džebhane, a onda skupi 
četu 1 po crnoj tami neslomljena, al' tužna srca 0s- 
tavi bojište, na njem mnogo pokopanih junaka i 
svoju uspomenu, pa krenu uza Spreču na Tuzlu i 
Zvornik pa preko granice u Tursku. Malo iza toga 
pade i ovaj kraj austrijskoj vojsci u šake. 

Okolica muftijina bojišta bila se već svikla na 
onu svagdanju graju pušaka i ne misleći najposlije 
o nikakvu svršetku, pa sad sve bijaše iznenađeno 

kad boj prestade. Mati Ahmetova upre tužan po- 
gled u Mehmed-efendiju, pitala ga za sina ako je 
živ, sad bi mogao doći. Mehmed-efendija se od- 
mah zaputio u Maglaj da čuje za svršetak boja na 
Spreči, a da što za Ahmeta sazna. Pogledao je on 
svaki čas Saliha, kog je mati mu poslala po sina, 
ali od ovog nikakva glasa. 

Bijaše uprav pazarni dan, čaršija puna svijeta 
pa sve govorilo o boju na Spreči. Mehmed-efendi- 
ja dugo hodao po čaršiji, a nigdje koga poznata, 
dok u neko doba izbi k njemu jedan momak sa 
Klisa. 

— Ima I' išta za Ahmeta? — saletje ga Mehmed- 
-efendija. | 

— Zlo, efendija — dočeka ovaj. — Čuo sam, a ne 
znam potvrdo, da ti je brat ranjen, a drugi opet ve- 
le, da je — poginuo! — izusti ovaj tiho. 

Mehmed-efendija sav problijedi. 

— Eto, nemoj mi vjerovat! — ubrza opet ovaj da 
kako utješi Mehmed-efendiju. — Jedni vele tako, a 
drugi opet... pa daj, znaj! 

Ni samu tomu momku nije taj glas bio pouzdan 
jer mu tako kazivali drugi koji su bili na Preslici; 
ali Mehmed-efendija je bio poražen; on u tom nije 
nazrijevao ništa dobra. 

Pod večer se on povrati vrlo pometen. Smišljao 
kako će utješit tužnu majku, koja sad čeka kakva 
god glasa, a najviše se bojao da ga ne oda njegova 
vlastita tuga. U tom ga donekle razgovarala ona 
četica na Klisu koja se još uvijek sprema na Mag- 
laj, kako seljaci pripovijedaju. Zar ne bi moglo biti 
nešto treće, mislio on sam u sebi iduć putem, da se 
Ahmet živ povratio na Klis i da tamo s Hadži-Seli- 
magom snuje navalu na Maglaj. Al' on u tu navalu 
nije vjerovao, poznavajući plitkoumnost Hadži-Se- 
limaginu i njegove čete, a Ahmet to može da shva- 

ti, pa videći kako uzmače muftija, mnogo snažniji, 
da istom će jedne noći niknuti k njima u Trnine 
prošavši se boja i svega, pošto se ne može iznijet s 
carskom vojskom. 

Ove je misli Mehmed-efendija iskitio majci kao 
pouzdanu vijest, a ona kao i svaki put primila sa 
suzom u oku. Da je još bolje utješi, naređuje on za 
večerom Aliji da mu sjutra zovne pouzdana nekog 
momka iz Maglaja, da ga pošalje na Klis po brata. 
No sjutra je Mehmed-efendija šapnuo Aliji da 
onog momka i ne traži, već da kaže da ga nije na- 
šao. Bojao se on još većeg jada: momak bi se mož- 
da povratio s Klisa bez Ahmeta, a onda je ne utješi 
lako. 

Mehmed-efendiji je bilo žao Ahmeta, al' od ža- 
losti nije htio da vjeruje onim vijestima; kako se 
Ahmet već odavno rastao od njih, uvijek mu se či- 
nilo da je živ, da će najposlije doći. Kolika ga je 
tuga obuzela za bratom, toliko je opet briga za tuž- 
nu majku. Ako ono bude istina, ko će joj kazati! A 
kriti se ipak ne može uvijek... I 

Svršetkom boja presličkog mnogoj se kući po- 
vratio otac, brat ili sin. No još se nije sve svršilo, 
jer se na Klisu ona četa još ne razilazi. Da je ta če- 
ta imala smjelosti i snage, ona bi davno udarila ili 
bi bar doživjela makar jednu navalu, što je nju sa- 
mu najgore srdilo. Makar da je svak vidio da joj je 
davno vrijeme da se razaspe pa i sami junaci Ha- 
dži-Selimagini. Hadži-Selimaga je ipak govorio 
kad je čuo da je muftija uzmakć: + Djeco, što će 
bit, bit će sada; sad mi se držite!a On je mislio da 
je reda najposlije i na njih došla, al' još ipak nije 
davao zapovijedi. I kad se već i njima dosadilo na 
Klisu, navale oni s molbom na Hadži-Selimagu da 
se to već udara na Maglaj. Da odluka bude malo 
ozbiljnija, on im ne odgovori taj čas ništa, dok se 

noćas ne promisli. Oni se raziđu od njeg ogorčeni 
što ne da zapovijedi da se otvara boj, pa odu muče 
njeg u paprat i vijećaju. I zaključili su nešto, a bila 
je to velika tajna da se nije smjelo ni govorit o 
tom. 

Kad se lijepo unoćalo, sjedio je Hadži-Selimaga 
u svojoj kolibi i duboko razmišljao: s kog kraja da 
se udari na Maglaj. Najedanput se zgrohtile puške 
dolje na straži, a odmah za ovim i u samoj vojsci. 
Sve je skočilo na noge i sve zamicalo u mrak, u 
paprat, a Hadži-Selimaga istrko bez duše i uzjaho 
svezana svoga konja, a ipak držao na umu što je 
najglavnije: vikao neprestano: xBašlateš!e Dosko- 
ra je vidio da se ne kreće, da je na svezanu konju, 
pa ga odriješio i ispao na čistinu; al' umjesto dviju 
vojska — nema ni jedne. Vidio da je ostavljen i 
podbo konja, pa opružio nekud stranputice kroz 
šikaru i doskora zamakć6. Osvanuo je u Kotlini, 
gustoj planini, četiri puna sata od Klisa. 

U Maglaju se brzo saznalo za sudbinu kliške 
vojske. Neki građani, prijatelji Hadži-Selimagini, 
opisivali Hadži-Selimagu zapovijedniku, a ovaj se 
treso od smijeha, i napošljetku poželio da vidi svo- 
jim očima sjunakac — kliške vojske. Odaslan bi 
Anto Zežić, kmet i prijatelj Hadži-Selimagin, te ga 
nađe u Kotlini i na svoju poštenu riječ dovede za- 
povjedniku. Ovaj se rukuje s Hadži-Selimagom i 
oni ostaše dobri prijatelji... Em 

Bijaše rano jutro. Dan jesenski, al' po onoj gus- 
toj magli vidjelo se da će bit lijep i vedar. Čim zo- 
ra, po čaršiji se oćuti topot vojnika, škripa kola, pa 
sve jače i jače. Silan je svijet, promet velik, a voj; 
ska svaki čas jedna amo, druga tamo, manji odjeli 

po hranu, na posao, a straže se izmjenjuju, sve to 
vrvi, miješa. 

Kroz gustu maglu snišlo jedno manje odjeljenje 
vojnika niz čaršiju, pa zaokrenulo oko Voljevca 
kroz Varoš, pa začas izbilo na Memišagin brijeg, 
gdje nađu toliki odjel vojnika, što su čuvali stražu 
zadnja dvadeset i četiri sata na tom brijegu. Ovako 
su bili posjednuti svi vrhunci oko Maglaja, pa ove 
straže bdile nad kasabom i među se opet dojavlji- 
vali da je svud mir. Stara se straža odmah zaputi u 
grad, a ovi ostaše da čuvaju. 

im se magla diže, vodnik ove straže obleti svo- 
ju okolicu oštrim pogledom koji mu se zaustavi na 
osamljenoj kući što joj je krov virio iz guste rodne 
bašče. On je opet brzo svrgo oči odatle, pa motrio 
dalje, a doskora razredi stražu, pa odbroji nekoli- 
ko vojnika i poče se spuštat niza stranu. Vojnici su 
znali da treba područje svoje straže ne samo na 
oku držat, već i obilazit za vrijeme dok se čuva. 

Mehmed-efendijini u Trninama još ne bijahu ni 
ustali, ramazan je, dugo se sjedi obnoć, pa ujutro 
kasno ustaje. Sunce bijaše istom iza brda, kad u 
njih neko pokuca na vratima. U isti se gotovo mah 
svi prenuše. Mehmed-efendija prvi pođe k vrati- 
ma, kad mu pogled uteče kroz prozor. U bašči sta- 
jalo nekoliko vojnika. Ženskinje pretrnu od straha, 
dok on smjelo stupi vratima kućnim pa upita: 

- Ko kuca? 

— Otvori, komšija? — ozva se jedan glas s polja. 

On oklijevaše čas-dva dok onaj nadoveza: 

— Otvori slobodno; ne boj se! Mi hoćemo da vi- 
dimo imate I' oružja? 

On otvori. Pred vratima je stajalo pet-šest vojni- 
ka a nekoliko ih opet hodalo po bašči. 

— Imate I' oružja? — ponovi jedan. 

—- Nemamo! — dočeka Mehmed-efendija. 

— Da gdje vam je? 

— Predali. 

- Kome? 

- U grad. 

- Kad ste predali? 

—- Odmah čim se zatražilo. 

Vojniku kao da je izgledalo da još niko za ovu 
kuću ne zna niti ona za koga, pa upita domaćina: 

— A kako ste vi znali da se traži oružje, ko vam 
ga je poisko? 

—- Čuo sam u Maglaju. Ja idem često u Maglaj, 
mi imamo i tamo kuću. 

— Dakle vi ne stojite vazda ovdje? 

— Samo ljeti, a zimi smo u Maglaju. 

— Pa jeste I' sve predali, i ono što ste u Maglaju 
imali? 

- Sve! 

Vojnik se malo zašuti, pa onda dočeka: 

- E, mi ipak moramo da razgledamo u kući. 
Imate I? bula, nek se one zamotaju, ako ih ima! 

Mehmed-efendija koraknu preko ognjišta do 
sobnih vrata, koja su bila otvorena, al' žene u sobi 
čule razgovor, pa se već zavile. On onda otvori vra- 
ta širom, a oni upadoše u kuću. Brzo preletješe 
očima sve, obadvije sobe i kiljer pa se vratiše na- 
trag. Oni što su postajali po bašči gledali kako se 
savile grane od silna roda. Mehmed-efendija to 
opazi pa se požuri da ih ponudi: 

— Uberite, komšija, koju šljivu, dao je Bog rodi- 
lo je, uberite! 

Svi skoro poskidaše kape, uskinuše po nekoliko 
pa krenuše čepajući jedre šljive, zahvalivši prije 
domaćinu i pozdravivši se s njime. 

Mehmed-efendija se vrnu u kuću, pa će materi, 
nekako vesela lica: 

— Eto, vidje li, kakove su Švabe? Ni jedan se ne 
dotače šljive dok im ja ne rekoh. 

I zbilja, ženskinje bijaše nekako utješeno videći 
vojnike ovako prijazne. 


Toga je jutra baš Muharemaginica nešto svrnula 
oči u svoju kćer, pa je nešto u duši zaboljelo. Kći 
joj, čini se, časa u čas opada, bila ko izgubljena, 
očita joj tuga promijenila i sami pogled i držanje. 
Makar da to ona opaža na Ajiši već dva-tri dana, 
to je istom sad baci u brigu. Sirota mati naslućiva- 
la je uzrok tuzi kćerinoj, al! šta će! Nigdje sijela, 
nigdje razgovora. I sad se ona sjeti Omer-efendini- 
ce i njenih poruka, ne bi li joj nožda taj posjet raz- 
agnao tugu sa srca? Razmišljala nekoliko časaka 
pa se okrenu Ajiši, koja se tobož zabavljala nekim 
poslom. 

— Znaš? - veli joj ona, — otkad nas Omer-efendi- 
jinica zove u Trnine! Kako bi bilo da im odemo 
danas? Na 

Ajiša je vazda šutila, na: mnoge majčine riječi, 
kojim je htjela da razgovori, uzdahom odgovarala; 
al' ovaj put trže u nju pogled nježan, umiljat, ra- 
dostan, pa opet duboko uzdaše. 

Mati nije dugo oklijevala. Ramazan je, posla 
malo, a vrijeme lijepo, povoljno. Ona ode mužu da 
kaže, al' ne da će u Trnine, već tu nekoj priji u ma- 
hali. On je šutio kao i na sve drugo, čemu se ne 
protivi, pa še one doskora spremiše i zamakoše u 
mahalu, a Mustafa će kuću čuvati. One svrnuše 
jednoj priji i doskora s ovom zajedno u Trnine. 

Bijaše uprav ručano doba kad je Mehmed-efen- 
dija sjedio pred pušnicom, a mati mu sa snahom u 
kući. Mehmed-efendija razmišljao šta će, htio u 
Maglaj gdje bi i posla imao, a mati nije bila sklona 

da ga pusti, bojala se neprestano da će opet kakvi 
vojnici hrupit, pa šta bi bilo! — U taj je čas opazio 
troje ženske čeljadi uz Trnine. On se sjetio da su 
nečije žene iz Maglaja pa se obradovao; odmah 
potrko u kuću da javi to materi. I one obje izađoše 
u bašču pred žene, a Mehmed-efendija se udaljio 
preko njive da ih ne smeta. 


Žene su se već iz daleka poznale. Kolikog vese- 
lja kad se sastaju poslije toliko vremena, poslije 
onih strašnih doživljaja! Ali dok su to žene kitile 
zahvaljujući Bogu što se ovako opet vide, Omer- 
-efendinica se tušila u suzama. Podsjetile je prije 
na minule događaje; a ti svi događaji, sve te bune 
vrtile se oko njezina Ahmeta. I sve je eto minulo, a 
njega nema. Žene je opet obasule hiljadama riječi i 
razgovora, premda i same glede nje lile suze, i ona 
se malo primirila. 

Sad posjedale u bašči, u onom zelenilu, pod kit- 
njastim granjem i zašle opet u razgovor, o buni, o 
bježanju njihovu, o životu na selu i sve to redalo, 
kitilo, nabrajalo s najvećim užasom i stravom, i ko- 
načnim dodatkom: Bože, spomenulo se, ne povra- 
tilo se! I tužna se mati doskora utješila, al' za čas 
svrne pogled u Ajišu, u nesuđenu, možda, snahu 
svoju, pa onda opet u plač, u suze. 


—- Ah ne plači, sestro draga! — govorila joj ona 
uz Muharemaginicu; — ah doći će ti, seko, zdrav i 
živ, ko što je i otišo! A eto jučer, prekjučer li reko- 
še da su ga vidjeli gor na Klisu. 

I Ajiši je sijevnulo oko, zatreptilo srce od ovog 
tračka varljive nade, slušajući razgovornu ženu. I 
žena se klela svim na svijetu da su ga vidjeli, eto 
nema nekoliko dana a samo, veli, čeka zgode da se 
izmakne. A žena se nije klela u džabu, slušala je ta- 
ke glasove, a ti su glasovi već davno stigli. 

Razgovor se opet raspletao o svem i svačem, a 
tužna se mati u neko doba i utješila. Sjedile tu du- 
go, a ramazan, ne jede se, kahva se ne pije, pa ne- 
gdje iza podne ustale, hodale zelenom baščom i 
prostranom čajrom; onda se vratile, latile abdesta 
i klanjale podne, pa onda opet u razgovor, u hod- 
nju. 

Mehmed-efendija je već davno otišao u čaršiju, 
a Aliju ostavio kod kuće. Ženama je zaista godio 
taj sastanak, a tako i Ajiši. Pretresle su se i sve one 
gorke uspomene, al' se i razgovarale i tješile same 
sebe. Začas bi, šećuć debelom travom, zastale raz- 
govarajući pa onda gledale zelenu okolicu, nasla- 
đivale se krasotama ljetnog o! ilja, pa onda opet 
po koji korak. Neka smotri kroz onaj promašak iz- 
među Voljevca i Kujundževača onamo prijeko po- 
ljem po koju sliku gdje se kreće, pa zastavi sviju i 
nagađaj šta je; ova opet udari nešto pričat, pa on- 
da opet korak po korak pomiči nekako nehajno. 
Jedna će smotrit kako se dva vojnika veru iza Va- 
roša gore uz Voljevac, pa upozori sve i izusti sva u 
čudu: Ah, kud li će, sestro draga! 


. - A ima ih svud, — dočekaj druga. —- Svud se ko- 
jase. 

I tu sad Omer-efendinica pripovijedala za jut- 
rošnje vojnike, kako su se one bile uplašile, al' 
bogzna, veli nijesu im ništa, samo što su u kuću za- 
virili; traže, veli, oružja. 


— Ah, svakom su, sestro draga! — dočekala žena, 
=— svakom su u kuću zavirili. 


Sad se opet povrate u bašču. Opet posjedaju, a 
svaki čas opominjale same sebe da je vrijeme kući. 
Omer-efendinica ih zadržavala, očito joj bilo 
ugodno što su je ove prije posjetile. Ta prvi put eto 
razgovora poslije toliko vremena, prvi put se vidi 

sa starim drugama svojim, a šta se sve prebacilo 
preko svoje glave! 

I Muharemaginici godio ovaj sastanak, pa se i 
ona malo razgovorila, a mislila da je tako i Ajiši 
njezinoj. Ali ona sirota, dok su žene razgovarale, 
slušala tobož, a pamet joj bila daleko, lutala po 
minulim danima, ponavljala negdanje uspomene 
koje joj sad srce parale. Najprije se sjetila onog 
kobnog dana kad su prvi put bježali iz Maglaja. A 
ono je bio istom prvi dan po odlasku Ahmetovu, 
po rastanku od nje. Sjetila se onda Ulišnjaka, pa 
sela gdje su bježali. Sve joj to lebdilo pred očima, 
pamet lutala po onim dalekim krajevima, a onda 
opet na onu stranu, gdje je onda Ahmet bio. I on- 
da mislila da se odmakla od njeg daleko, kasnije 
se doselili u Maglaj i ona se bila počela radovat 
što se približuje Ahmetu; al' sad? Sad tek vidi kud 
su sve hodali, a koliko je vremena proteklo, a Ah- 
meta još nema. I ona sad dolazila do tužnih misli, 
do strašne slutnje da je silna zapreka, da se oni 
možda neće ni vidjet... i ona bi sirota sva pretrnu- 
la od straha. 

Sunce već bijaše nagelo zapadu kad one smotri- 
še Mehmed-efendiju, a on se vraćao iz čaršije. I 
one se počeše spremati da će kući. Omer-efendini- 
ca ih još zadržavala, al' one ustale, a zvale i nju da 
se doseli u Maglaj, ili bar da ih koji put posjeti. Iz- 
mijenile tako na nogama nekoliko riječi, pa onda 
se rastale. 

Kad se žene daleko već odmakoše, Mehmed- 
-efendija se svrnu pred pušnicu gdje je mati sjedi- 
la. On teško čekao da vidi majku, a tvrdo je znao 
da će joj se tuga ovim sijelom makar malo ublažit. 
I našao ju je bez suze u oku, al' onako bila nešto 
ko dirnuta, blagim pogledom još pratila žene koje 
su se već primile druge kose, pa promicale između 

drveća. Kad se približi k njoj, ona se obazre pa mu 
se javi: 

— Zar ti dođe, Meho? 

— JA, — ozva se on. 

I oboje ušutiše. Mehmed-efendija je mislio da 
će se mati koliko bilo utješit, al' sad vidi da je ona 
nekako tužnija. Vraćajući se iz čaršije, smislio je 
već bio da joj kaže kako je Ahmet sa Klisa otišao u 
njihovo selo, pa da je on već poslo momka po 
njeg, al! sad ni za to nije imao odvažnosti da joj 
pripovjedi. Najposlije mu i to dođe na pamet da je 
već skrajnje vrijeme i tom odgađanju. Vojska se 
razišla i sa Klisa i s Preslice, a za Ahmeta se ne ču- 
je ništa više osim onog jednog glasa. Da je živ, 
valjda bi se čulo za njeg; al' u taj bi ga čas nešto 
odvratilo od te misli, on ne može njoj kazat prave 
istine, dok se bar ne osele. I u taj čas njemu sinu 
misao glavom da ju skloni u Maglaj. U jednu ruku 
i njeg već savladala briga i žalost za bratom, a u 
drugu opet dvostruko ga mučilo gledat iz dana u 
dan tužnu nju, krojit joj vijesti i odgađat da ni sam 
ne zna šta će biti na koncu konca. I on najedanput 
prozbori nekim ozbiljnim glasom: 

— Ja bih tebe, Hama, nešto molio! 

Ona se obazre. 

= Da se mi preselimo u Maglaj! 

— A što, Meho! — u čudu će ona na ovaj neočeki- 
vani poziv. 

— Ma eto! I meni se nešto već dosadilo ovdje sa- 
movat, a — i za te bi bilo bolje. I 

Ona uzdaše, a oči joj se orosiše suzama. 

— Ja znam! — pohiti on nekako sigurnim glasom, 
— ti nećeš onamo s Ahmeta, dok i on dođe, a!' ja ti 
kažem, ni tri dana neće proći, a on će bahnuti. 

- Moj Meho! — uzdaše ona opet — on se naležo 
do sad u zemlji! 

- Ko ti to kaže? — trže se on i pomisli na one Že- 
ne. 

— Ne kaže vala niko, — dočeka ona brišući suze; 
— ali ja vidim... 

— Ta mahni se ti te misli! Ja ti kažem: on će na- 
skoro amo; već ja bih se, vjere mi, preselio u Mag- 
laj, što je rijet, noćas, samo da me ti hoćeš poslu- 
šat. - 

Ona šutila, uzdihivala, a on neprestano govorio. 
Al uzalud. I on je već vidio da je strašna slutnja 
ovladala srcem njenim pa sad i ne misli i ne vjeru- 
je da je on živ, što ga živa ne bi vidjela. Kratko iza 
tog ona ustade, krenu kroz bašču prema kućnim 
vratima, pa izusti ko sama sebi: 


- Ah, kakva sam nešto satrvena, sve mi se čini 
da ću i ja skoro za njim... 


Mehmed-efendija je vidio da će biti teško odga- 
đat onu strašnu vijest u koju još ni on neće potpu- 
no da vjeruje. No svakako ga peklo to još više gle- 
dajući nju onako tužnu, a ko zna — more svaki čas 
stići kakav pouzdan, strašan glas za Ahmeta pa se 
ne moći sakrit od nje, onda... a ko bi je mogo utje- 
šit? Zato opet tvrdo odlučio da je nagovara da se 
sele, mislio: tamo je komšiluk, tamo će moći lakše 
da podnese onaj teški udarac, a ovdje sami, nigdje 
nikog riječ da progovori, da je utješi. 

Doskora je i mrak pao, vrijeme večeri. Svi se 
slegli u kuću i večerali. Ta večer bijaše dvadeset- 
-sedma, sveta noć: lejlei-kadr, koju bi trebalo pro- 
vest u učenju, u klanjanju. I oni su klanjali i učili 
dugo, al! ne onako kako su to činili prijašnjih ra- 
mazana. Oni sami u onoj samoći, a svako. u svojim 
mislima, s tugom na srcu, svi nekako tronuti, sjet- 
ni. U neko doba polegoše oni kć sužnji u onoj pus- 
tinji, šestero njiha, među četiri zida... 

XXV 


Kako je u to noćno doba nijemo u samim Trni- 
nama, tako je i u cijeloj okolici. Tek da te prene iz 
misli cvrčak u grmu, il' da se javi vojnik na straži 
sa vrhunca kog oko Maglaja. Baš u to doba, oko 
po noći, otisnula se četiri vojnika sa straže na Me- 
mišaginu brijegu, vodnik sa tri svoja pratioca. Kad 
spadoše na put, zaokrenut će u Varoš, al' tiho, mir- 
no. Naprijed je išao vodnik s jednim vojnikom i 
njih dva šaptali nešto, dok su ih dva vojnika otraga 
samo pratila. Ova dva otraga znali, kao što je to 
mislila i cijela straža na brijegu, da se mora obila- 
zit svoje područje, al' su u isto doba naslućivali da 
je vodnik nečem uhvatio trag što valja samo op- 
sjesti, uhvatiti. Uđoše u puste varoške kuće gdje je 
bila tišina, sve spavalo. Svrnuše pred jednu kuću. 
Pošto je vodnik dao neki znak tiho pokucavši, vra- 
ta se otvore, i njiha dva upadoše u mračnu kuću, a 
vodnik zapovidje ovoj dvojici da stoje pred vrati- 
ma. 

Nijesu dugo čekali, vrata škrinuše, a njiha dva 
ispanu na polje. Vodnik opet upravi s drugom svo- 
jim, a ova dva za njima. Vratiše se istim putem. 
Dva vojnika otraga nijesu ni slutili ništa, a nijesu 
se ni brinuli za njihovo noćno tumaranje; mislili 
prosto da je to njihova noćna ophodnja, a u drugu 
ruku — oni su vojnici, a stariji vodi brigu o svemu. 
Noć bila tako tamna da bi često s puta skrenuli. 
Stoga ova dva otraga nijesu ni opazili da ih je ko 
pratio, nit su mogli čut topot ni vidjet sjenu koja je. 
išla za njima deset koraka. Svi su išli po zapovijedi 
vođe svog u najvećoj tišini. 

Prva su dva išla poznatim putem, dočim su se 
zadnja dva zagubili, neznajući kud su zašli, pa su 
samo slijedili one prve. Tako svi prijeđoše potočić 

i zaokrenuše uzbrdice debelom čajrom; išli uz bri- 
jeg i upravili kući u Trninama. 

Pred pušnicom, pred samim zjalom pećnim ku- 
njalo psetance i gdjekad samo zirnulo u žeravu, 
koja se već bila skalila. Najedanput skoči, i zalaja, 
al' brzo umuknu. U isti se čas prenula i Omer- 
-efendinica, kO da joj se pričinilo da je neko tiho 
kucnuo na njihovim vratima. Podiže glavu i poče 
osluhivat. Kad se kucanje ponovi, ona sva pretrnu- 
la. Bože! Ko će to bit u ovo doba! Poče budit stari- 
jeg sina, pa kad se on ozva, šaptala mu ona i kazi- 
vala da neko kuca. On se približi prozoru, otvori 
kapčić pa upita: 

— Ko kuca? 

- Otvorite! — javi se iz mraka jedar glas. 

- Ko si, šta hoćeš u ovo doba? 

— Otvorite, komšija, mi smo! — ponovi onaj. 

Mehmed-efendija se obazrije na mater: 

- Švabe! — šapnu joj on. 

— Uh, žalosna ti sam! — zakrši ona prstima. — Šta 
sad hoće? 

— Ma šta hoćete, molim vas, u ovo doba? — opet 
će on kroz prozor. 

— Otvorite, komšija, ne bojte se ništa, — kao da 
se tiši glas javi. - Mi hoćemo samo da vidimo ima- 
te li oružja? 

= Nemamo mi oružja? — pohiti on; — mi smo 
sve predali. 

- Mi moramo vidjeti, otvorite slobodno. 

Nije druge, otvorit valja, pomisli Mehmed-efen- 
dija, pa se okrenu majci. Sjetiše se onih što su do- 
lazili minulog dana i pitali za oružje, pa napošljet- 
ku odlučiše da i ovim otvore. Dvije se žene odmah 
zamotaše u feredže, a kako se i djeca bijahu pro- 
budila, svaka uze po jedno u naručaj; Alija upali 
svijeću, koja je bila u staklenu fenjeru. Međutim 

Mehmed-efendija je već bio kod vrata kućnih koja 
odmah i otvori. i 

U kuću upadoše dva vojnika s puškama i boda- 
ma na njima, a za ovim doskora još dva. Mehmed- 
-efendija se u taj čas zabezeknuo od čuda. Četiri 
su vojnika stajala pred njim, al' prvi koji stupi u 
kuću, bijaše u svoj vojničkoj opremi, a na glavi je 
imao mjesto kape — fes s malom kiticom. Mada je 
to malenkost, u ovaj čas je to izazvalo u Mehmed- 
-efendije strašnu sumnju. Kad je bacio pogled u 
drugog vojnika, opazi gdje je ovaj zamotao krmez- 
-šal oko glave, obavivši i po licu dvije-tri burme, 
da su mu samo crne živahne oči virile. No nije se 
tome čudio samo Mehmed-efendija, već i ona dva 
vojnika koji kasnije uđoše, a na kojim ne bijaše ni- 
kakve promjene. I njima je sad tek puklo pred oči- 
ma: kud su zavedeni, da to nije čist pos. 

Prvi vojnik koji je unišo stupi korak naprijed. 
Bijaše čovjek visok i koštunav, očiju zelenih krup- 
nih, nad koje se nadvile debele obrve, bio je žute 
rasječene brade. On prozbori: 

—- Koliko vas ima ovdje u kući? 

- Evo ja i brat mi, - ozva se Mehmed-efendija, 
— mati i žena i dvoje djece. 

= Izađite svi amo! — oštrim će glasom on. 

Mehmed-efendija se obazre na čeljad koja su 
stajala na pragu sobe. Svi stadoše pred sobnim 
vratima. 

— Nema vas više? 

— Nema. 

— Koliko soba imate? 

— Dvije. 

— A šta je ovo ovdje? 

— To je kiljer, stoji nam tu suđe i ostalo koješta. 

Onaj u fesu koji je, Vidjelo se, bio njihov vođa, 
okrenu se onom što mu je šal oko glave i reče mu 

nešto svojim jezikom, a ovaj na to ispade pred ku- 
ću u mrak. Začas se opet vrati i kao da kaza ovom 
nešto, a tada vođa pristupi pred čeljad, pa prozbo- 
ri ozbiljno: 

- Znate li vi zašto smo mi došli ovamo? 

Svi su šutili prestravljeni, dok će Mehmed-efen- 
dija jedva kroz zube: 

— Ne znamo. 

- Nama je data zapovijed da uzmemo od vas 
sto dukata! 

Svi se žacnuše od začuđenja. Vođa je gledao 
ravno Mehmed-efendiji u oči, a ovaj tek shvatio 
svoj položaj. Nije bilo vremena da se i o čem raz- 
mišlja. Četiri su vojnika stajala, naoružana, vidio 
je odmah, da će tome biti težak i mučan izlaz. On 
podiže oči u vođu, pa gorkim osmjehom jedva 
izusti: 

—- Mi nemamo tih para! 

- Mi moramo vršit carsku zapovijed! — dočeka 
vojnik. 

— Zaista mi to nemamo, — opet će Mehmed- 
-efendija malo slobodnije, dok mu i mati pritače: 

— Za draga Boga, ta i vi vidite da u nas nema tih 
dukata! 

Vođa se opet okrenu onom u šalu, dade mu 
znak, a on ispade pred kuću. Kad se povrati i kaza 
ovom nešto, ovaj opet stade ozbiljno: 

- Dakle! Novce ovamo! 

—- Mi nemamo novaca, - dočeka Mehmed-efen- 
dija. 

- Ako ne date novaca, mi moramo nosit glave 
vaše. 

— Uh, pomagaj! — udari ženskinje u jauk, kad 
začu one riječi. To ovu dvojicu malo uznemiri, do- 
čim su ona dva mirno stajala. Vođa se zagrozi žen- 
skinju nataknutom bodom: 

— Ni riječi više! Novce ovamo il' vaše glave! 
Oni šute. I 
— Novce ovamo! — ponavljam. 
Oni kć nijemi. 
- No! Hoćete |' dat novce? 
Niko ni riječi. 
= Kažite, hoćete I' dat sto dukata ili nećete? 
= Mi nemamo novaca! — izusti Mehmed-efen- 
dija. 
ja Ne! To vas ne pitam; nego hoćete I' dati ili ne- 
ćete? 
- Dali bi, kad bi imali. 
— Samo vas pitam: hoćete I! dat, ili ne? 
— Ako Boga vjerujete, kad vam velimo da nema- 
mo! — procvili mati. 
Vojnik kao da ne čuje tih riječi, ponavlja pita- 
nje: 
- Hoćete I' dat? 
Oni šute. 
= Dakle nećete? Nećete dat? 


On se okrenu družini pa im dade oštru zapovi- 
jed, a oni poskidaše puške s ramena. Sva je čeljad 
strepila od straha. Sad im vođa poče davat zapovi- 
jed, postavivši se i sam u red s njima. Kapci se u 
četiriju pušaka izotvaraše; povadiše naboje iz ćan- 
ti svojih, napuniše puške i zaklopiše. Sav taj zveket 
pušaka izazivao je u čeljadi novi strah. Sad vođa 
opet ispade naprijed, pa prozbori smjelo i ozbilj- 
no: 

— Hoćete li dat novce? 


Oni šute. 

- Hoćete li dati sto dukata, pitam vas zadnji 
put? 

— Mi nemamo tih novaca! - prošapta Mehmed- 
-efendija pa činite što hoćete od nas. 

= Dobro! — dočeka on. Dakle dat ćete vaše gla- 
ve? 

Oni opet šute. 

= Ako ne date sto dukata, ovaj ste čas svi goto- 
vi! Ti stani ovdje, - okrenu se on Mehmed-efendi- 
ji. - mali do tebe; bule neka stanu ovdje do vas, ta- 
ko, dobro je! 

Kad ih tako poreda ispred sobnih vrata, on se 
izmače uz drugove, koji su bili leđima uz protivni 
duvar, pa onda reče: 

— A sad vas još jedanput pitam: hoćete li dati 
sad ovdje sto dukata ili vaše glave? 

Oni se skamenili, ni usta da otvore, strepe. 

- Hoćete |? dat? — ponovi on. 

Pošto ne dobi odgovora, on se obazre na druži- 
nu, dade znak i četiri puške naperiše u četvero če- 
ljadi, a oni mirno gledali u zjala puščana. 

Trenutak jedan gorak, užasan. 

Vojnici nišane, a čeljad šuti, čeka smrti svoje. 
Onaj u šalu stajao do vrata kućnih, pa najedanput 
spusti svoju pušku, pošto mu vođa dade znak, te 
ispade pred kuću. I ostali skinuše puške s nišana, 
al' još bijahu uperene na čeljad. Mada je to bio čas 
gorak, čas pun straha, očaja, kad se lebdi između 
smrti i života, Mehmed-efendiji je ipak sinuo tra- 
čak nade; on nazrijevao da ih vojnici samo plaše. 
da neće smjeti pucati. 

Pošto se onaj povrati i izmijeni sa starješinom 
pogled, ovaj opet prozbori: 

— Evo vidite! Samo da ja dam zapovijed, puške 
će planuti i vi ste gotovi! Dakle kažite, hoćete li 
dati novce? 

- Mi nemamo novaca! -— promuca Mehmed- 
-efendija. 

-— To te ne pitam, već hoćete I' dati sto dukata 
po carskoj zapovijedi? 

Pošto ne dobi drugog odgovora, osim šutnje, on 
dade znak, a puške se opet digoše i uperiše u njih. 
Opet tišina, čas težak, koban, odlučan. Pod svjema 
noge strepe, trnci ih poduzimlju. U tom času Bog 
sami zna kakve su se kome misli vrzle po glavi. 
Neko je mislio da je to samo kušnja, neko opet ni- 
je vjerovalo ni očima svojim da se to zbiva oko 
njih, već da je to puki san. No kanda je majci 
Mehmed-efendijinoj bilo najteže izdržat ovaj gorki 
čas, pa bijaše zazinula da nešto rekne, al' u taj čas 
iskuca njihov sat sedam (jedan po ponoći). 

Sat kao da smete vojnike, da ne ispucaju. Oni 
odmakoše puške s oka. Opet Mehmed-efendiji je- 
dan dokaz, da je to sve samo kušnja. Samo mu bi- 
lo teško što to i ženskinje ne može da uvidi, već se 
prestrašilo, zabezeknulo od užasa. 

Onaj u šalu ispade u mrak i brzo se povrati, a ta- 
da starješina udari opet na Mehmed-efendiju: 

— Pazite sad! — Pošto nijeste htjeli dati novaca, 
prije nego što po carskoj zapovijedi uzmemo vaše 
glave, mi ćemo sobom pretražiti. 

— Tražite! - dočeka Mehmed-efendija. 

-— A ako nađemo? 

— A vi nosite! 

— Dakle imate novce? 

— Nemamo! 


— Pazi, momče! — zagrozi se vođa. — Ako mi'ne 
nađemo novaca, mi mjesto toga moramo nosit va- 
še glave; a ako ih nađemo, mi opet možemo da 
vam ne poklonimo života, pošto nas varate. Dakle, 
je li vam bolje dati novce, pa da ne diramo u vas! 

— Vi morete činit od nas što hoćete, ali ja vam 
kažem i kunem se da u nas nema tih novaca. 

— Mi ćemo tražit! — osiječe on i odmah poče raz- 
ređivat vojnike. Jednog postavi na vrata, drugog 
između kiljera i jedne sobe, a trećeg na vrata druge 

sobe u koju onda uđe s čeljadima da pretražuje. 
Baci pogled po sobi. U kutu jednom bila dva san- 
duka i inače ništa više osim prostirke. 

— Gdje su ključevi? — upita on, pošto vidje, da 
su sanduci zaključani. Dobaciše mu ključ, a on ot- 
vori sanduk. Unutra bijaše sama rubenina, sve 
svežnji naslagani. Poizbaciva haljine, a novaca ne- 
ma. 

— Gdje je ključ od drugog sanduka? 

Zaludu se žene obazirale okolo, zaludu tražile, 
ključ se negdje zagubio. Kad mu to kazaše, on us- 
plamti: 

— To nije istina! ključ ovamo. 

Uzalud, ključa nema. 

— Nećemo se mi dugo s tim baviti, mi ćemo to 
silom otvoriti. - Mahnu rukom na jednog vojnika 
od one dvojice što im se do sad ni glas nije čuo, pa 
mu zapovjedi da obije sanduk. Vojnik pristupi 
sanduku, a upre moleći pogled u yođu. Ovaj ras- 
kolači svoje velike oči od bijesa, a vojnik izusti 
dvije riječi što drugi ne čuše. Bijaše to skromna 
molba siromaha vojnika da se kane i sanduka i 
svega, ali tek što to bijaše izustio, ovaj ga tako sil- 
no udari šakom po licu da je siromah poteturao, a 
sva čeljad zadrhtala. 

Vojnik je obio sanduk, ali i taj pun rubenine; od 
novaca ništa. Tada se zaputiše u drugu sobu. Tu 
bijaše u jednom kutu hrpa suhih šljiva, a pri vrhu 
sobe nešto prostirke. Zaviriše i u kiljer, tamo samo 
suđe. Novaca nigdje. Vođa gnjevan s toga neuspje- 
ha vrati se otuda pa onda iznova povika: 

— Gdje su novci, kazujte! 

Mehmed-efendija šuti. 

- Hoćete 1? dat novce, pitam vas? 

Niko ni riječi. 

— Nećete? Nećete? Dobro! Postavite se u red! 

Dok su se oni poredali ispred sobnih vrata on je 
davao zapovijed vojnicima: kapaka i naboja zve- 
ket stojao. Digoše puške na oko. Horoz zape. 

-— Jedan!... viče on. 

Oni šute. 

— Dva! — nastavlja on i nišani ravno u Mehmed- 
-efendiju, a drugi u ostalu čeljad. 

Jedna riječ još pa će puške planuti; al! vođa 
gnjevan na onu tvrdokornost skide pušku s nišana, 
okrenu kundak, pa viknu na Mehmed-efendiju: 

— Ti si zanijemio! — pa ga u taj čas udari u prsa 
da je posrnuo natrag. Sve udari u jauk, pa i sama 
djeca koja su dotle šutila, a i vojnici se žacnuše. 
Mehmed-efendija se u jedan čas zbuni od ovog 
udarca, a tada krv mu navali u glavu od nekog 
gnjeva, mrak mu pade na oči, i samu bi smrtnu bol 
lakše pretrpio; on se baci ko bijesan lav, razdražen 
u svom leglu, spopade ga za prsa, pa njim o duvar 
da se sva kuća potresla. To izazva još veći užas, če- 
ljad zavrišća, a mati poletje za sinom, kad i nju 
suzbi drugi kundak, a ona posrnu i udari o duvar. 
Mehmed-efendija se prikrpio uz onog, pa ga ne 
pušta, čeljad sve jednako vrišti, a i drugi se vojnici 
zbunili, pa nikako da se učini tome kraj neki. Kad 
onaj drugi udari mater, ona jeknu, potetura, pa se 
oporavi i poletje opet za sinom govoreći u divljem 
strahu: 

— Meho! Podaj im što imamo, nek nas se prođu! 

— Aha! — uskliknu vojnik i najedanput se preki- 
de ova uzbuna, sve se umiri, a i Mehmed-efendija 
se raskrpi s vođom. Sad je svršeno, nije više treba- 
lo ni prijetnje ni grožnje; sad treba samo dukate 
primiti. 

Mehmed-efendija je u taj čas klonuo, poražen, 
što mu se majka ovako zaletjela. Naslućivao je da 
će ih progonit i kad im oduzmu sve, jer su ih vara- 

li. Međutim je mati bacila pred vođu svoju ječer- 
mu od tanka platna, u kojoj je bio zašiven njen na- 
kit, dvije ogrlice dukata, starih jigrmiluka, što ih je 
čuvala za snahe svojih mlađih sinova. Vođa podiže 
haljinče i napipa u njem novac. Brzo ispara plat- 
no, izvadi dukate, pa ih sasu u džep. U to je žena 
Mehmed-efendijina skinula s vrata ogrlicu svoju i 
fes s potkitom rubija i bacila na tle pred vojnika. 
Možda se na onom prvom moglo i razminut, ali 
žena sirota nije znala drugo nego da se da što se 
ima. 

Dok je vođa primao dukate i ne gledajući kako- 
vi su, ni da li ih je baš stotina, dotle je onaj u šalu 
ispao pred kuću u mrak i zadržao se nekoliko ča- 
saka. Mehmed-efendiji je uopće bilo zagonetno 
oni istrkivanje onog vojnika, pa je baš u tom od- 
mah nazreo ono pravo Zlo; ili je pred kućom neko 
ko je doveo njiha amo, ko je dakle svemu začetnik, 
ili su vojnici u bojazni, da ih ko ne zateče u ovom 
njihovu djelu. Vojnik se povrati i izmijeni sa starje- 
šinom nekoliko riječi. Zatim će ovaj dosta hladno i 
ozbiljno: 

-— Evo, ženskinje se odužile, sad dajte vi muš- 
karci! 

Kad to vođa izusti, oko Mehmed-efendije se ku- 
ća okrenu. Sad mu je bilo jasno, sad je vidio da 
tom zlu izlaza nema. Tražili su prije sto dukata, a 
sad, sad kad im oduzeše sve, sad iskrenuše na dru- 
go. On sav poražen, jedva odvrati: 

— To je sve, što smo imali! 

— Nije istina! - usplamti vođa. — I za ovo ste nas 
htjeli prevariti. Novce ovamo! 

Mehmed-efendija šuti. 

- Hoćete I? dati? Nećete? Dooro! — zaključi on 
bez daljeg natezanja i okrenu se vojnicima da im 
da zapovijed. 

Mehmed-efendija je sad nazreo pravo zlo. Znao 
je da oni nijesu imali te zapovijedi da ih opljačka- 
Ju, znao je da se sad ti razbojnici boje i sebi, pa da 
će sad gledat da uguše sve što bi im moglo odati 
trag djelu njihovu. U ovom odlučnom času, kad je 
smrt lebdila pred očima, sjeti se on nečega i upot- 
rebi onaj trenutak, dok su vojnici skidali puške s 
ramena i punili ih, pa šapne svojim da bježe u so- 
bu, kojoj su gotovo pred pragom stajali. I u jedan 
čas sve četvero njiha zamače u sobu, da vojnici još 
ne bijahu ni naperili pušaka. 

Svi zapadoše za vrata da ih zatvore, a vođa gnje- 
van i u divljem bijesu da mu žrtve tako ispred oka 
umaknu, navali za njima. Nastade strava, nasta 
boj, za ona vrata, koja jedni hoće da zatvore, a 
drugi da provale. Troje je čeljadi zapalo za vrata i 
bilo je u tom kobnom času, sasvim pri sebi: ako se 
vrata zatvore, da su se i oteli iz čeljusti gorke smrti. 
Mati je stajala nasred sobe, jaukala, kršila prste 
držeći uvijek unuče svoje u naručju. 

Vojnici su vidjeli da će na taj način svašta biti, 
pošto im je gotovo jednaka protivna snaga. Stoga 
je jedan, onaj u šalu, navalio na vrata uz onu dvo- 
jicu, koji su tobož tiskali vrata, al? i htjeli i ne htje- 
li, a vođa se izmakao nasred kuće i uperio pušku 
svoju na onaj otvor, koji je svakog časa bivao ma- 
nji i veći. U tom bi času, kad bi se vrata bolje otvo- 
rila, pokušao on da se uvuče silom u sobu pa bi 
unio čitavu lijevu ruku i rame; al' onda bi ovi iz- 
nutra navalili takom snagom da bi njemu pritužilo 
i on se opet povukć natrag. 

Napošljetku on se opet izmače nasred kuće i na- 
peri pušku na onaj otvor. Vrata su škripala, skoro 
da se izvale, kad najedanput puška kć grom kroz 
onaj otvor, a mati se Mehmed-efendijina sruši za- 
jedno s unučetom na pod do samih vrata. Dim za- 

guši, barut zaudari. U tom očajnom času, kad život 
visi o koncu, kad smrti u oči gledaš, u tom se času 
majka sjeća čeda svog. Žena Mehmed-efendijina 
ostavi vrata i pritrka svekrvi da joj iz naručja uzme 
čedo svoje da vidi je li joj živo. Opet planu puška, 
sad na nju, al! ona se diže zajedno s djetetom, pa 
opet za vrata. 

Sinovi se bore i u isti čas gledaju majku svoju, 
ogrezlu u krvi. Trenutak kom nema vječne zabora- 
vi, čas tužan, gorak, očajan, kad nevina žrtva ok- 
rutne zvijeri gleda u krvave čeljusti njen?, a ona... 
savladana za čas divljim bijesom udiše novu snagu 
da novom silom navali na plijen svoj. Pravedni 
gnjev slio se s očajnom tugom, ulio je braći nove 
snage i taj čas bi oni bacili se za vrat ubojici majke 
svoje i krvniku svom da ih ne opominjaše gorak . 
plač troje čeljadi, koje je za njima tugovalo zdravo, 
još netaknuto. To im podade nove snage i oni na- 
vale na vrata takom silom, da evo... samo, samo 
malo još pa će ih zatvorit; al' u taj čas, da im se to 
zapriječi, promoli puška s bocom između vrata i 
dovratka. Stariji brat prihvati za bocu, da je otme 
il! da slomi, kad odaše puška, a njegova ruka klo- 
nu, ranjena. I 

— Oh! - izmače se Mehmed-efendiji težak uz- 
dah. Puške nestade, a vrata se pritvoriše. 

Ključanicu! — viknu Alija, al' u taj tren odjeknu 
puška kroz vrata, no nikog ne pogodi. 

Kad se vrata potpuno zatvoriše i zaključaše, u 
sobi, a i u kući zavlada grobna tišina. 


XXVI 
Nekoliko časaka stajali oni izvan sebe, blijedi, 
izgubljeni. Poslije one silne borbe, oni odahnuli,, 
al! jak dojam ovog gorkog časa, ove smrtne borbe, 

zahvatio ih je tek sad potpuno, i oni pali u neku 
polutamu, pa se odatle istom osvješćivali, spozna- 
vali šta se sve zbilo oko njih. 

U prvi mah pomislili da će dušman čekat na 
vratima pa da iznova navali. Zato privukoše oba 
sanduka za vrata. Da ih ne bi dohvatio pri svjetlu s 
obližnjeg brežuljka kroz prozore, digoše prostirku 
i zastrše ih. Sad tek pristupiše mrtvoj majci, koja 
kanda ni živa na zemlju nije pala, okrenuše je, a 
svjema se svrnuše suze u ovom gorkom času nad 
izgubljenom majkom. U Mehmed-efendije šibala 
krv iz ruke, a rana bila još vruća, pa čovjek još ne 
osjeća boli. Zaviše mu ruku. 

Sve su to obavili za nekoliko časaka, a još uvijek 
u smrtnom strahu da otkle ne zapuca ili da će naje- 
danput kuća planuti. Svaki čas osluškivali, al?! svud 
mir, svud tišina, ni ljudskog glasa, ni topota, ni pi- 
jetla da zapjeva... 

Sad se malo smiriše. Posjedali jedno uz drugo i 
šutili — čekali još uvijek nekakva svršetka ne vjeru- 
jući, da će se na tom razminut. Iz časa u čas 0po- 
ravljali se oni od onog straha, užasa, i oni sad bis- 
trije razmišljali o svom kobnom događaju. Sad im 
se one slike redom prikazivale, a oni se zgražali 
nad njima šta sve pretrpješe. Uto su počeli i govo- 
rit, šaptat po koju riječ. 

Sat po prilici kako se zatvoriše, oni su već bili 
slobodniji, bili su sasvim pri sebi, no još uvijek u 
strahu da ih neprijatelj čeka pred sobnim vratima. 
Napolju nigdje ni glasa kakva ni šušnja; izgledalo 
im kao da je sav svijet pomrć. Tako su presjedili 
do zore. 

U neko se doba Alija primakao prozoru i opa- 
zio, da se dobro razvidnilo. Sad nastane između 
njih dogovor: šta će činit, valja majku sahranit, a 
Mehmed-efendiju osim toga opominjala rana da 

valja potražiti liječnika. Uz to je tvrdo odlučio da 
događaj prijavi zapovjedniku u Maglaju i da se ne 
prolazi dok se krivci ne iznađu. Danje je svjetlo 
već i kroz zastore prodiralo u sobu pa Mehmed- 
-efendija ustade, da će k vratima, al' mu žena Za- 
krči put. 

— Ako Boga znaš! — zakrši ona prstima. 

— Šta je? — u čudu će on. , 

— Ne otvaraj! More bit da nas i sad čekaju pred 
vratima. 

Mehmed-efendija nije mogao sklonit ženu da 
otvore vrata pa je onda zapita: 

— Da šta ćemo? Ne možemo ostat cio dan zatvo- 
reni ovdje! 

Ona mu ne odgovori na to, al" nije mogla do- 
pustit da se vrata otvore. Najedanput se ona sjeti 
nečeg: 

— Znaš! — veli, — jučer smo poručili po Buljuba- 
šićku da nam dođe danas oprat haljine, pa ja je 
baš sad pogledam. 

— Pa? 

— Dok ona ne dođe, da ne otvaramo. 

— A ako oni budu još i sad u kući, biva da i ona 
gine zbog nas? 

Žena ne odgovori. 

-— Kako bi bilo đa ja njiha viknem odavle, nek 
ide i sin s njom? — učini Alija. — Svakako će nam 
trebati. 

Mehmed-efendija bi pristao na to, al' nikako ne 
može da se skloni, bojeći se da i drugi ne nastrada 
s njiha. 

Buljubašićka bijaše siromašna udovica sa svoja 
tri sina. Imali su kućicu, koja se iz Trnina jedva 
raspoznavala na protivnoj kosi u prisoju Memiša- 
gina brijega. Imali tu nešto bašče i zemlje pa kad- 
god u Mehmed-efendije bilo kakva potežeg posla, 

zovi njiha da pomognu. I Alija nije oklijevao du- 
go. On odmače zastor, pa kao što bi ih vazda dovi- 
kivao, on i sad povika kroz gustu jutarnju maglu: 
-— O, Smajo! 
Sa što je drugi put viknuo, odonuda se ozva 
glas. 
-— Dođi i ti s materom amo, imamo posla nešto! 
— Eto nas, et666! — ozva se onaj. 


Uto je njihovo psetance pred pušnicom oćutilo 
da je čeljad kućna poustajala, pa ono potrča k vra- 
tima. To je ove vrlo razgovorilo. Mehmed-efendija 
je motrio i osluhivao, a psetance uđe u kuću, pa 
dođe na sobna vrata i poče grepsti nogama. Po 
tom oni vidješe da u kući nikog nema i otvorište 
vrata. Zaviriše u drugu sobu, u kiljer, nigdje nikog. 
Zlikovci su po svoj prilici odmah otišli, čim su se 
vrata pritvorila. 

Kad je došla žena sa sinom nije se mogla dosta 
načudit gledajući onaj prizor i slušajući šta su sve 
pretrpjela huda čeljad. Mehmed-efendija ih do- 
skora ostavi kod kuće i djece, a on se zaputi s Ali- 
jom u Maglaj da se stvar prijavi. Kako bijaše ra- 
mazan, građanstva još nikog ne bijaše u čaršiji ; sa- 
mi vojnici hodali tamo-amo za poslom. Oni se za- 
putiše Numan-efendiji da potraže u njeg savjeta. 
Pošto je i onako bilo još rano jutro, kod njega se 
dugo zadržali i on ih naputio ravno zapovjedniku. 

U begovskom konaku, komu zid oplakuje tala- 
sasta Bosna, stanovaše tada zapovjednik maglaj- 
ske posade. Tek što bijaše ustao i odjutrio se kad 
mu sluga javi da mu žele ući dva turčina. On dade 
znak i sluga uvede dvojicu braće. 


— Što želite? — upita ih zapovjednik umiljato pa 
najedanput opazi u Mehmed-efendije zavijenu ru- 
ku i približi mu se. 


198 


Mehmed-efendija mu ukratko ispriča cio doga- 
đaj. Zapovjednik se čudio pa mu se onda i na licu 
opažalo koliko ga se to neugodno dojmilo. Pošto 
je posadio braću, dozvao je slugu i davao mu neke 
zapovijedi. Doskora unišao k njima kapetan koji 
je potanje ispitao Mehmed-efendiju o događaju, a 
za ovim liječnik. Odvedoše Mehmed-efendiju u 
drugu sobu gdje mu ovaj pregleda i zavi ranu. 

— Šta vam se čini, — upitat će poslije toga kape- 
tan, - možete li poznat koga od tih momaka što su 
bili kod nas? 

- Ako ne mognem sviju, — Veli Mehmed-efendi- 
ja, mogu makar jednog. 

Tada pođoše svi, i zapovjednik i kapetan na ces- 
tu pred konak. 

Dok su se gore zadržali, dolje se pred konakom 
skupila sva vojska i poredala ispred konaka da joj 
se drugi kraj nije ni vidio. Kad je Mehmed-efendi- 
ja vidio kako se brzo slegla sva vojska, kad je malo 
prije vidio, kako se zapovjednici čude i u isto vrije- 
me žale što se to zbilo, bio je ugodno dirnut. On je 
znao da on sad pozna sva četiri vojnika pa da ih 
sviju kazne najtežom kaznom, njemu neće nit mo- 
gu povratit matere njegove, ne mogu mu ni rane 
zacijelit da sakat ne ostane, ne mogu mu izbrisat iz 
glave onih grozota koje je pretrpio te noći; ali 
opet, opet... u njemu srce jače kucalo, on gledao, 
pronicao u svaku crtu lica svakog vojnika, on tra- 
žio ubojicu svoje nedužne majke. Vojnici stajali 
ukočeno, izbačenih prsa, gledali ravno u zapovjed- 
nika. No uzalud je Mehmed-efendija doveden na 
korak pred svakog vojnika, uzalud se zagledao 
svakom u lice, nema onog žute prosječene brade, 
zelenih krupnih očiju, koga bi i na pedeset koraka 
mogao raspoznat. On je njemu zadao najviše jada 
i muke, a oni drugi, kako su došli, činilo se njemu, 

jedino pokoravajući se njegovoj okrutnoj volji, oni 
drugi su bili nejasni Mehmed-efendiji, njihove su 
mu slike sasvim iščezle iz svijesti. Išli tako pomiču- 

ći korak po korak. I zapovjednik je motrio vojnike, ' 


hoće I1' se koji možda promijenit u licu, ako ga ovaj 
pozna, a motrio je u isto doba i Mehmed-efendiju 
da vidi hoće I' mu poznavanje biti sumnjivo il' od- 
lučno. 

Najedanput Mehmed-efendija upre pstom u 
jednog koji je bio deset koraka od njih. 

— Ovaj je! — obazre se on na zapovjednika. 

Vojnik je bio zaista onaj isti, krupan momak, 
one iste brade, onih očiju, sve na dlaku. Kad ga za- 
povjednik izazva preda se i on poče govorit, Meh- 
med-efendija je bio sasvim uvjeren da je i glas isti 
onaj, koji mu se toliko grozio prošle noći. 

Vojnika razoružaše i odvedoše pod stražom u 
konak, a oni odoše dalje. No brzo su stigli na dru- 
gi kraj, a da Mehmed-efendija ni jednog više nije 
prepoznao, mada je viđao sumnjivih lica. Vojska 
se zatim raziđe i oni krenuše u konak. 

Taj se čas povede prva, prethodna istraga. Voj- 
nik je odgovarao na sva pitanja odlučno, smjelo, a 
priznavao nije ništa. Ko ga nije poznavao, njegove 
prošlosti i vladanja u vojsci, taj bi s mjesta reko da 
je to sve gola potvora na čovjeka prava zdrava. 
Starješine su ga njegove dobro poznavale, bio je u 
službi dosta tačan, al' inače drzovit, a osobito pri 
piću je uprav obijestan. Porijeklom je iz Crne Go- 
re, odakle je prije nekad uskočio, nastanio se ne- 
gdje u Dalmaciji i tako pao u vojništvo. No sve to 
nije mogao biti nikakav dokaz da je on baš onaj 
krivac koji je to počinio, a osobito zapovjedniku 
bilo nepojmljivo da bi to mogla počiniti četiri voj- 
nika zajedno, koje Mehmed-efendija ni poznat ne 
može. Zatim uvedoše Mehmed-efendiju, pošto 

ovog otpratiše u zatvor, te ga zapovjednik poče po- 
tanje ispitivat o vojnicima. Kad reče da je ovaj 
imao na glavi fes, on odmah naredi da se vojnik 
dovede, te sim mu pretraži džepove i — nađe fes, 
onaj isti. Vojnik reče da je kupio taj fes da ga poša- 
lje kući svojoj kao poklon iz Bosne. 


Zapovjednik prekide ovu prvu istragu, a Meh- 
med-efendiji reče da se nađe tu poslije podne, da 
će komisija ići u Trnine pa da se dotle ni mati ne 
ukopa. 


Dek se to zbivalo u konaku, gore se cijela kasa- 
ba zgražala nad tim događajem. Munjevitom se 
brzinom rasprostro glas o tom, dvoje gdje se sasta- 
jalo kazivalo jedno drugom što se dogodilo u Trni- 
nama. Ljudi bili zamišljeni, dirnuti ovom vijesti, a 
žene lile suze za čestilom Omer-efendinicom, žali- 
le i hudu čeljad, kako ih je dušman mučio. Zato je 
i pošlo onamo sve što je svojte i komšiluka njiho- 
va, da otprati čestitu ženu do hladnog groba, da 
utješi ožalošćenu braću i ublaži im bolno srce. 


Kad je minulo podne, došao je čitav red prvaka 
vojničkih u Trnine, a pred njima išao Mehmed- 
-efendija. Po želji njihovoj udalji se sva ona čeljad 
koja je tu došla da se nađe u pomoći, a oni sad 
uzeše ispitivat Mehmed-efendiju, brata mu i ženu i 
za pojedine potankosti sinoćnjeg događaja. Raz- 
gledali čak i one budže, kud su taneta udarila, izra- 
čunalo se da onih oko sto i dvadeset raznih duka- 
ta, koje vojnici odnesoše, iznaša preko tri stotine 
forinti, prisutni liječnik gledao ranu mrtve matere, 
i sve se to pisalo, svačiji govor, sve na dlaku. Na- 
pošljetku rekoše da se mati može sahraniti, a oni 
krenuše u Maglaj. 

Prisutni hodža i hodžinica latili se da spreme 
mrtvo tijelo a dva brata klonuli, satrveni duhom i 
tijelom, sjeli u bašči, gledali ko izvan sebe one lju- 
de koji se oko njih kojase. Začas bi im se pričinilo 
da je to sve puki san, mati da im nije umrla, već za- 
spala, pa će sad najedanput ustat i s njima zajedno 
zahvalit Bogu što ih je izbavio one očajnosti. Ali 
ljudi koji su tuda postajali, te one sprave koje su 
donesene da se mrtvac sahrani, to im sve rastjeri- 
valo taj prividni san i oni spoznavali šta se zbiva 
oko njih. 

Napošljetku sve je gotovo. Njihovu majku, ne- 
dužnu žrtvu eno spustiše u hladni grob. Uistinu je 
umrla! Da, strovali je eno na prečac zrno puščano, 
strovali je mržnja, bijes... il' možda nepravedna i 
kruta osveta... 


XXVII 


Te večeri skupili se ljudi po običaju u kahvu. Bi- 
lo koljeno do koljena, puno, a među njima i Meh- 
med-efendija. Ljudi bili dirnuti, ožalošćeni s ovog 
nečuvena događaja, pa šutio svak ko otrovan. Nije 
ni šala: Mehmed-efendija onaki momak da nastra- 
da, pa mati mu, šta je žena mogla bit kriva kome? 
Osobito ta kuća, jedna od prvih, prednjačila vazda 
u kasabi, nikom zla ne mislila, pa na njoj da se to 
skoli? I oni koji su prije zazirali od suda, prezirali 
Osmanlije, pa i one naše koji se u sudovima umije- 
šaše među njih, oni sad u Švabi gledali drugog Os- 
manliju, oni sad gledali .Mehmed-efendiju kao 
žrtvu njihova srtanja u sud, njihova miješanja s tu- 
đincem. I Osmanlije što su kome zlo činile, činile 
su najprije onim koji su oko njih u blizini njihovoj. 

Drugi su nazrijevali u tom početak onih zala za 
koja je došo Švabo da ih počini, a s tim se strpio 

dok se vatra svud ugušila, dok je oružje oduzeo. I 
tako i jedni i drugi dolazili do zaključka da njima 
tu nema opstanka, red će najposlije doći svakom 
tako kao i Mehmed-efendiji. 

Dok su oni tako umovali, drugi su raspleli raz- 
govor i nagađali uzroke tom nečuvenom djelu, a 
da kako i Mehmed-efendiji ublaže tužno srce. 


— To je, brate, osveta za Ahmeta! — što je digo 
pušku na Švabu, — osiječe jedan. 

- Otkud bolan! — drugi će. — Zar da se osvećuje 
materi za sina koji je i nju ucvilio odlaskom svo- 
jim, to mi svi znamo. 

— Ma doveli ih dukati, ljudi, šta vi govorite! Do- 
šli da im otmu ono dukata, a onda htjeli ih poubi- 
jati, da ukriju trag svoj, bezbeli, bojeći se sebi. 

— Ni jedan nijeste pogodili! — pohiti Avdaga, 
prvi komšija Mehmed-efendijin koji taj čas prispje 
na razgovor. — Ja bih, veli, dao glavu svoju da je to 
nečije tuđe maslo. 

Svi svrnuše oči u njeg, a on nastavi. 


— Evo, da vam kažem nešto! Kad sam danas po- 
šao u Trnine, udarih odavle kroz Varoš. Ono dvoje 
Joso i Anđuša sjede pred svojim kućama i razgo- 
varaju preko puta. +Eto, veli, ona, i ne gledajuć u 
me, i Omer-efendinica bi i prođe, a i sin joj umalo 
da je osto! Šta ćešk, na to će Joso, ysvačija sila 
za vremena!a a ona dočeka: ,I oni su dosta zla 
počinili.x 

— To nije istina, da je sve! Mehmed-efendija da 
je nekom zlo činio ili kogod njegov? To more reći, 
ko je izgubio i obraz i pamet! 

Mnogog je ozlojedila ova potvora, pa istom sad 
vidjeli šta može učinit mržnja i obijest; al! koliko 
god im je to krivo bilo, ipak razmišljajući o Meh- 
med-efendijinoj prošlosti, o njegovu ocu i njihovu 

prijateljstvu s vlasima, sažaljevali ga samo, a Meh- 
med-efendiji, mjesto da se tuga ublaži, bolilo ga 
sad dvostruko, jer je i prije iščekivao take prigovo- 
re za njihovo prijateljstvo s vlasima, a znao da ni- 
kad prijatelj takom nedjelu ne može bit začetnik. 
Još ni on pod istinu ne zna odakle je to sve potek- 
lo, to će se valjda istragom pronaći; no kad bi i bi- 
lo tako, on zna kako nijesu oni jednakih misli i ću- 
di da tako ni Varošani svi ne mogu biti začetnici 
toga djela, koje se baš na njegovoj kući skolilo. Ali 
bilo bi uzalud i ne bi bilo umjesno da on, koji je 
sve to pretrpio, da on sad ispravlja te misli njiho- 
ve, ta to bi bilo u očima ljudi braniti dušmana 
svog. 

Sjutri dan je Mehmed-efendija našao čovjeka 
težaka čestitog Ibriša da dovrši onaj poso u Trni- 
nama. Jučer kad mu majku sahraniše, saletješe ga 
rođaci i komšije, da se odmah xdok su još živia 
presele u Maglaj. On ih je poslušao, pa sad nije se 
mogla ostavit kuća i nedovršen posć, valjalo je ne- 
kog najmiti da se osuši bašča. Tog jutra odvede on 
Ibriša u Trnine, a Alija ostade sa snahom u Magla- 
ju. I oni bili od jučeranjeg dana umorni, a onom 
žalošću uprav satrveni. Al" zato je sad puna kuća 
kona, rodica i prijateljica koje su se požurile na ža- 
lost Mehmed-efendijinu, da oplaču čestitu Omer- 
-efendinicu, da utješe tužnu čeljad. Sve su se skoro 
obredale na žalost, a među njima je došla i Ajiša 
sa svojom majkom. Alija je mimogred vidio i od- 
mah je opazio kako se za ono kratko vrijeme silno 
promijenila: Nešto je sirota promakla ko da je bo- 
lovala, a oči joj podbuhle od silna plača. Jadnica 
čula je sumnjivu vijest za Ahmeta, da je poginuo; 
no trebao se kogod našalit da ona pod istinu pri- 
mi. Nije mogla ni imala zgode da kogagod upita 
za Ahmeta. 

Žene su sjedile u jednoj sobi a u drugoj Alija s 
Mustafom i još nekoliko dječaka iz komšiluka. I 
djeca su bila dirnuta ovom žalošću, pa se tu sad ni- 
je veselilo i zabavljalo kao obično, već svi šutili, a 
samo Alija tugaljivo pričao doživljaje one kobne 
noći. Najedanput oćutiše oni topot konjskih kopi- 
ta u avliji. Alija brzo istrka na avliju. Pred kućom 
je stajao njihov Lazar, a za njim konj pod tova- 
rom. 

Kako je čestiti Lazar bio čovjek lijepe ćudi, 
odan svom gospodaru, tako je i taj tovar, što ga 
dotjerao, bio prva tretina od kmeta agi nakon ove 
promjene dviju vlada. Dotle su izdolazili seljaci iz 
najudaljenijih sela u Maglaj, vidjeli vojsku, ovu 
promjenu, pa kako niko ništa ne reče za tretinu da 
se i nadalje daje ili ne daje, a bijaše usto ljudi koji 
napuniše seljacima uši da ova promjena i nije ni- 
šta drugo nego da se svak izravna, to seljaci jed- 
nim mahom i postaše svoji gospodari, a age se ne 
usudiše po svoju tretinu. Ali Lazar to ništa nije 
čuo, on je svoje age ljubio i štovao, a u ovo doba 
godine znao da se u njihovu ambaru staro izmak- 
lo, a novo ne prispjelo, pa natovario nove šenice i 
dotjerao svom agi. Sve je selo graknulo na njeg, 
grdili ga i psovali, al! on i ne obazirući se zamače 
za svojim konjčetom u Maglaj. 

Kad otovari šenicu, izvuče iz svog torbaka neka- 
kav svežnjić, pa ga pruži Aliji, obzirući se okolo da 
ga ko ne opazi. 

— Jedan seljak, koji je bio s Ahmetom u boju — 
prošapta Lazar, — šalje vam ovo nešto Ahmetovo, 
da znate da je odista poginuo. 


Siromah Alija još ni iz daleka ne bijaše zabora- 
vio majke svoje, još se ni oporavio nije od onih 
strahota, koje su pretrpjeli one večeri, a evo sad 

tužne istine za brata, evo nove tuge da je i njeg iz- 
gubio. 

Odnese svežnjić u kuću i predade ga snahi. Sve 
su prisutne žene pustile suze i oplakivale ovu tros- 
truku žalost, što se zbila u ovoj kući. U svežnjiću 
bijaše Ahmetova hamajlija koju je vazda nosio uza 
se i učio kad bi dopro, a usto nova, nepoharana 
čevra. Sve su žene plakale, a u čudu gledale čevru, 
a i Ajiša bila potresena ovim glasom. Al! kad ona, 
suzna oka, smotri i poznade svoju čevru, koju na 
rastanku dade svom dragom — nesuđenom, srce joj 
se potrese, krv navali u glavu; ona ciknu i klonu za 
majku svoju... 


Žene su potpuno razumjele hudu Ajišu, pa još 
većma plakale, a ona slomljena, satrvena, grudi joj 
nešto stisnulo, pa se začas razabrala i pozvala maj- 
ku da idu kući... 


U to doba, kad se i Mehmed-efendija povratio 
iz Trnina, išao čaršijom vojnik i gdje bi koga sreo, 
pitao za kuću Mehmed-efendijinu. Ljudi se snebi- 
vali od čuda. yxBud su ga, veli, onako ucvilili, šta 
hoće opet od njeg?a Al! niko se ne usudi da pita 
vojnika zašto traži Mehmed-efendiju. 

Mehmed-efendija se povratio iz Trnina, tek da. 
sad odahne, kad ga snađe nova žalost: smotri bra- 
tovu hamajliju. Dakle je u istinu poginuo! jecao 
on pod utiskom ovog tužna, istinita glasa. Sad mu 
se podvostručila ona tuga, žalost za majkom i bra- 
tom poklopila ga, srce mu cijepala. 


U taj je čas pokucao vojnik na njihovim vrati- 
ma, Mehmed-efendiju obuze nova briga, al! brzo 
mu odlahnu kad ču: kako ga pozivaju dolje u be- 
govsku kuću gdje je bio vojnički sud. On je znao 
da će se sad povest istraga, pa ga to malo i utješilo. 
On se doskora zaputi s bratom i ženom dolje u 

sud, a ljudi po čaršiji šaptali s uha na uho i gledali 
pusta jada od prava momka. 

Povratiše se tek u podne i rekoše, da je dotle is- 
pitan samo Mehmed-efendija, koliko se pomno 
vodi istraga. Tako su oni iz dana u dan odlazili pu- 
nih dvadeset dana, a nikad da se sukobe s uboji- 
com il' da saznaju: da li je priznao čin i prokazao 
drugove svoje. 


XXVIII 


Ajišu je teško potreso onaj čas kad je smotrila 
Ahmetovu čevru. Ona nijema čevra donese joj crn, 
al' istinit glas o Ahmetu da je zbilja poginuo. Nje- 
zina cijela duša, sve nježno biće njeno bijaše sat- 
rveno pod utiskom silna čustva, teške tuge. U prvi 
mah provodila vrijeme u plaču, u tuzi, misao joj 
bila zaokupljena samo za Ahmeta. Njega nema vi- 
še, on je uistinu poginuo i ona samo lije suze, suši 
se. Jedina huda mati znala za tugu kćerinu, pa sa- 
mo lebdila nad njom, strahovala. Kako da ju utje- 
ši, šta da joj govori kad onoj tuzi utjehe nema! I 
njiha dvije tako tugovale. Ajiše čisto nestajalo, ona 
venula ko nježan cvijetak na žarkom suncu. No 
majka se ipak nadala, tješila kćer, samo da ju ka- 
kogod razgovori, da tugu ublaži. 

I Mustafa je bio tužan sa sestre svoje. On je nju 
volio, jer je ona njeg ljubila, pa se čisto njena tuga 
dojimala njeg da bi i on bio sjetan u nju gledajući. 
Jedini Muharemaga za to nije znao. Ta on je i ona- 
ko vazda bio svoje ćudi, malo govorio, a osobito 
djeci svojoj; a kako još pregrmiše ovi događaji, on 
posve nekako prevrnuo. Kod kuće vazda šutio, a 
vrijeme najviše provodio u čaršiji, u kahvi. 

Mehmed-efendijin je događaj davao dosta po- 
voda da se u kahvi naklapa koješta što bi čovjeka 


207 


samo ogorčit moglo. Onaj silni promet u čaršiji ne- 
kako je prinukao mnoge da se late kakva bilo po- 
sla, a u kahvi bi onda ostali samo oni koji nijesu 
marili da što steknu, oni se većma brinuli o tom: 
šta će bit od svega ovog, što se evo još 1 sad kuha. 
Puška je prestala u okolici, a koliko se moglo čut, i 
u svoj Bosni. Svi su krajevi zauzeti pa se sad mog- 
lo svašta nagađat o onom, zašto je došla uopće 
austrijska vojska. Jedni ipak očekivali da Švabe is- 
tom nestane jednog dana; drugi govorili da je do- 
šao na tri godine; ali Mehmed-efendijin događaj 
kazivao im da su došli da izvrše ono što Osmanlije 
nijesu mogle — da nas unište. A kakva ti je razlika 
između Osmanlije i Švabe? Nikakva! Oni idu na 
zlo, oni rade nama o glavi, pa bili mi uz njih uza 
sud ili ne bili. Tako bi se oni daleko zaveli. 

Baš u te dane išlo je jedno odjelenje vojnika čar- 
šijom sa nataknutim bodama, znak da nekog vode 
il" idu po koga, ko je pao pod neku sumnju. Ali 
kolikog iznenađenja, kad ljudi usred vojske smot- 
riše čestitog Ibriša! Bio je siromah prestrašen i za- 
brinut. Vojnici zakrenuše u grad i odvedoše Ibriša. 

Taj mali, novi događaj baci svijet u brigu. Niko 
nije mogao ni pomislit da je Ibriš čemu kriv; to je 
on nastradao s onih nesretnih Trnina, u kojim je 
za hatur Mehmed-efendije otišao da onaj posao 
dovrši. Najgore je bilo Mehmed-efendiji. Djeca 
Ibriševa dotrčala plačući, cvilila Mehmed-efendiji: 
što im unesreći oca, što ga posla u onu kobnu ku- 
ću da i on zaglavi ko što su i oni. Njemu je bilo teš- 
ko, al' se nije mogao odvažit da moli gdjegod il' da 
pita za Ibriša, jer je to u svezi s njim, njegovim 
imenom, posjedom; strahovao da spomene ono 
ime kojim se nazivalo njegovo selište i kuća nad 
kojim, kako mu se sad čini, vije se crn oblak i hoće 

.da uništi i nju i sve što je u njoj. Začas bi ga obuze- 

le misli, pa bi posumnjao u samu pravicu nove vla- 
de, al' bi se brzo povratio i sam sebe uvjeravao da 
će se to sve po vremenu raščistiti, da će on ostat 
čist i prav kć što je i jest, a krivci izaći crna obraza. 
Možda je to sve zbog Ahmeta? Ne, to on ne može 
da vjeruje. Ta bilo ih je još, koji su digli pušku, al' 
su ili izginuli ili zarobljeni i poslani nekud u su- 
žanjstvo, dakle svi su okajali tu svoju neposluš- 
nost, što se po zapovijedi stare vlade ne pokoriše 
novoj. No šta on i njegova kuća ima da okaje, što 
je on ikad ikom skrivio? To ga je peklo i mučilo, 
al! ipak nadao se, pogledao da pravica izbije na 
srijedu. 

Minu podne, pa i mrak pade, a Ibriša nema iz 
grada. Sjutri dan odvaži se jedan brat njegov pa 
ode u grad da pita za njeg: šta je skrivio; ali mu se 
straža ne dade ni približit. 3Da nije nešto skrivioć, 
- veli mu jedan vojnik, — yne bi ga ni zatvorili. Ti 
mu ne možeš ništa pomoći, pustit će ga valjda!e 


_ Trnine opet ostaše puste. Mehmed-efendija nije 
ni mislio da bi mogao naći koga ko bi mu dovršio 
onaj posć. Kako je svijet zazreo, čini mu se, kad bi 
ih kome poklonio da ne bi mogao naći mušterije. 
No bilo je ipak ljudi koji nijesu tako mislili. Sijedi 
je Mustafa Dikedžija tvrdo vjerovao da se prije 
smrti ne može umrijeti, pa se stoga on ponudi 
Mehmed-efendiji da dovrši posć. I sad opet na- 
stao razgovor u kahvi, nagađalo se, al' se na kraju 
svodilo sve na jedno da će red doći svakom kć što 
je eto Mehmed-efendijinoj kući. 

 Cetrnaesti dan pustiše Ibriša. Kad je po mišlje- 
nju svoje braće umakao očitoj smrti 1 povratio se 
djeci svojoj, obasulo ga stotinu pitanja, šta je skri- 
vio, zašto ga zatvoriše? 

— Zatvori me vlaše jedno! — odahć on uzrujan. 

Sve otvorilo oči i zinulo slušat, a on pripovije- 
dao. 

= Prije na dan nego će me zatvorit, vidim ja 
onog Đuricu Anđušina, gdje nešto koliši oko Trni- 
na. Hajde, mislim ja, traži krave šta li. Kad evo ti 
drugo jutro kumpanije vojnika i ono pred njima, 
uprav k meni u bašču. xy U tebe, veli im starješina, 
yima oružjaa. — sNemacć, ja ću. 9Ja sam predo 
svoje oružjea. Oni se obazreše na Đuricu, a ono 
zaklikti: xIma, ima, eno gore u živicić. Svi podos- 
mo gore, a ono nas zbilja navede i mi nađosmo 
dvije puške i sablju. 

— Ko da ih je ono podmetnulo! — prekide ga je- 
dan. 

— Uzalud moje zatezanje, uzalud zakletva; mene 
spratiše četrnaest dana u grad! 

Ljudi se tome čudili, u mnogom kipjela krv od 
srdžbe na ovu podlost; al' se mnogom i rasvijetli- 
lo, sad vidjeli odakle potječe ono zlo koje su pre- 
trpjeli i koje i sad trpe. Govorilo se o tom zadugo, 
a bilo svakakvih misli. Jedni su gledali sve zlo u 
ono nekoliko varoških kućica, a drugi, među koji- 
ma je bio i Muharemaga, mislili da je to samo po- 
četak onog zašto je došla nova vojska, da se biva 
trijebe turci. Stoga zamišljali da njima tu nema op- 
stanka i osjećali se u svom domu nekako privreme- 
no. No još je silan promet, velika vojska prolazi, 
druga dolazi, još se ništa nije oporavilo od one 
promjene vlada, pa nekako niko nije mogć odluči- 
ti da poduzme što ozbiljnije, a pogotovo selenje 
preko granice. 

No dobar dio građanstva nije imao kad ni da 
razmišlja o tim stvarima. Mnogi je svijet prolazio 
uz Bosnu, noćivao tu, a da se 1 ne broje oni silni 
radnici koji su tu gradili vojničke barake, staje, 

razni drugi trgovci i silna vojska. Trošilo se sve, a 
pod dobru cijenu. Istom opaziš jednog dana, a na 
ravnoj ledini, gdje se nekad djeca igrala, podigla 
se zgrada, a u njoj puno svijeta, zveka čaša i tanju- 
ra, para ko pljeve. Svijet naš, koji nije imao kakva 
posla, objesi ruke pa hodaj tuda i gledaj šta se ra- 
di. Tuda bi se gdjekad kojasio i Alija s Mustafom. 
Njiha dva bili uvijek zajedno, razgledali ona stra- 
na lica, novotarije kojekakve, a bilo bi tu. svašta, 
što bi njih zanimat moglo. Tako Alija pomalo za- 
boravljao onu tugu svoju, oni bili veseli što se opet 
sastali, a Mustafa, kad bi se kući povratio, snuždio 
bi se vidjevši sestru, još uvijek sjetnu i tužnu. 

Onih nekoliko dana majka je lebdila nad svo- 
jom kćeri. Na silne majčine riječi i razgovore, ko- 
jim je htjela da joj utješi srce, ona se naoči otresala 
tuge i ponešto se laćala posla; al' sve radila s uzda- 
hom, vazda sjetna, nujna. Jedne večeri tugovala 
ona zatvorivši se u svoju sobicu, a tu najvoljela 
provodit vrijeme, jer je bila sama. Čitava joj se 
prošlost nizala u pameti pa bi joj se i nehotice oči 
svrnule na prozor gdje je razgovarala s Ahmetom, 
gdje se zadnji put rastali. Zaplivala u prošlost, pre- 
titrala sve u svojim mislima koje bi je onda dovele 
do najnovijih događaja, a tu bi onda srce njeno ja- 
če zalupalo, ona bi sva pretrnula, pa... onda opet 
uzdah, suze. Tada bi joj se naplele one njene sa- 
njarije, one slatke nade u budućnost, kako je misli- 
la bit sretna, kako joj Ahmet šaputao onako slatko 
umiljato; ali... Ahmeta nema više i — sve je svrše- 
no... Ostala je sama ona, a tužna je misao samo 
veže sa nezaboravnom prošlosti. I ona je plakala, 
dugo plakala... 


Sjutri je dan ustala Ajiša malo vedra lica, kć ut- 
ješena. Sinoć je tugovala, dugo nije zaspala, bila y 
nekom polusnu; a!l' je ipak iza tog okrijepio du- 

bok, sladak san. Ustala je nekako bistre duše, srce 
joj nekako umireno, jer — živo joj još lebdi pred. 
očima slika: ona je na snu vidjela svog Ahmeta. 
On joj se ko smilovao, došao da je utješi. Bože! 
kao sad da ga gleda, lijep, umiljat, a zaklinjao joj 
se da mu je ona jedina na srcu, da je zaboravit 
neće nikad — do vijeka. I ona je to njemu rekla; i 
ona se njemu zaklela da ga neće zaboravit, da mu 
se neće iznevjerit, rekla mu da će ga čekat dok je 
živa. 

Ah! Eto, na snu mu rekla što i na javi misli, os- 
jeća, da ga ne može zaboravit, da je samo njegova 
1 ničija više, kao što se i on njoj zakleo. I ona se u 
taj mah trznula kao da se sjetila nečeg. On je zbilja 
eto održo svoju riječ, on je zaista poginuo, ostao 
njoj vjeran... A ona? Uzdahla, zaklela se i sad da 
ga zaboravit neće, da će mu ostat vjerna, da joj je 
na srcu samo on — jedini... a bistra suza i dubok 
uzdah bijahu svjedoci tih riječi... 


XXIX 


Mehmed-efendija je redovito išao na presluša- 
nje, a s njim i žena mu i brat, pa kad im jednog da- 
na rekoše da je istraga svršena, sve izvali oči šta će 
sad bit od ubojice njihova. Dan po dan i mjesec 
prođe, a glasa nikakva. Ubojicu njihova često vi- 
đali kad bi ga pratila straža, čitava ga već. kasaba 
znala, a on vatrenim očima sijevao na sve strane. 
Najedanput rekoše da su ga otpratila četiri vojnika 
s bodama, prevezli se s njim 1 sjeli u kola, pa niz 
Bosnu. Odveli ga nekud u veliku kaznionu, rekoše 
jedni, a drugi opet: kako hoće tamo negdje da ga 
pogube. Mehmed-efendija je još uvijek čekao osu- 
de, a čekali su to i mnogi drugi, kojih se to nije ti- 


212 


calo. Pa i sami Muharemaga, koji je klonio glavu 
od ove kuće, i on nestrpljivo očekivao osude. Ako 
krivac ne plati životom toga svog čina, govorio nje- 
mu njegov prijatelj Salihaga, onda se vidi da je po- 
slan od same vojske. 


Dan po dan, ništa. Od ubojice nikakva glasa. 
Tada ljudi istom uzeli zlo na oko. Sad istom nazri- 
jevali šta ih čeka sviju, pa se počelo pogovarat o 
seobi, da ovdje nije stanka. Jedino Numan-efendi- 
ja uvjeravao ljude da je to još ratno doba, a u dru- 
gu ruku, veli, da nije bilo ni dovoljno dokaza da se 
krivac osudi. Ali ga oni nijesu slušali, jer znali da 
je i on vazda bio uz Osmanlije, uza sud, pa je i sad 
uza Švabe. I Mehmed-efendija je ko i otac mu uvi- 
jek u sudu, a osim toga šuruje s vlasima, pa eto šta 
uradiše od njeg! To su oni mislili, a nijesu htjeli da 
mu to reknu, da mu uvećaju tugu na srcu. Tako se 
provodilo vrijeme i neprestano govorilo o Meh- 
med-efendijinoj istrazi, pa onda svodilo sve na 
jedno: da se ovdje ostat ne može. Osobito bacilo 
ljude u brigu i neko ogorčenje kad opaziše kako 
neki varošani uprav počeli prkosit za onog uboji- 
cu, što ga odvedoše, a ne pogubiše, kako se to mis- 
lilo. Oni se još nijesu zapravo ni rastrijeznili od 
one radosti koja ih obuze dolaskom nove vojske, 
pa sad hodali čaršijom i očito prkosili, izazivali 
ljude da im tako povećaju ogorčenje. Društvo, u 
kom se nalazio Muharemaga, opominjalo sve oko 
sebe da vide kako se Varošani osvećuju, pa sad 
nek opet srće ko hoće i u sud i sa Švabama nek se 
drži ko i s Osmanlijom, i s vlasima nek se prijatelji, 
al! nek sad vidi kako oni i prijateljstvo uzvraćaju. 
To je Mehmed-efendija znao, makar da to njemu u 
oči nijesu govorili, pa ga to bolilo; al! uvijek se 
nad, uvijek pogledć da pravica pobijedi. 


213 


I Muharemaga bi napunio uši u kahvi, pa dola- 
zio kući nekako ogorčen, mučaljiv. On je od prvog 
dana krivio Osmanlije, prezirao od uvijek one naše 
ulizice Osmanlijama, a sad nekako sažaljavajući 
osuđivao Mehmed-efendiju, koji je preko tog i s 
vlasima šurovć, pa ga sad sve najedanput stiglo. I 
to je on jedan put rekao ženi svojoj, koja je gotovo 
svako jutro kad bi kahvu pili, žalila čestitu Omer- 
-efendinicu i njene sinove. On nije mogao trpjeti 
dalje, rekao je da ih je i njemu žao, ali da se nikom 
nije sviđalo ono njihovo prijateljstvo s vlasima. 

Te su riječi Ajiši srce cijepale. Ona nije znala ni- 
šta drugo nego žalit nesuđenu svekrvu svoju, maj- 
ku Ahmetovu, žalila cijelu kuću, a nije znala da je 
to tako zlo, što su oni činili. Ona je od to doba još 
većma žalila čitavu onu kuću. 

Majka je tako govorila s Ajišom a radovala se, 
što joj se činilo da joj se kći oporavlja od one tuge. 
U zadnje vrijeme počela je i izvodit sa sobom koje- 
kuda u komšiluk, gdje bi bilo još djevojaka; al' 
Ajiša se nekako ustezala od hodnje. Ona najvolje- 
la kod kuće, zabavljala se vazda poslom. Kad bi se 
Mustafa povratio kući, ona bi se s njim ugodno 
razgovarala, pitala kud je hodao, šta je vidio, a on 
joj pripovijedao, kitio, šta je sve mogao vidjet toga 
dana. I Mustafa njoj bio ugodan razgovor, ona ga 
volila i brinula se sad više za njeg, gotovo više neg 
mati mu. 


Tih dana Mustafa bi se dugo zadržao kod Alije. 
Jednog jutra pošli njih dva tu u.komšiluk, gdje su 
bili vojnici u jednoj kući, pa se svako jutro vježbali 
u širokoj avliji. Vojnici vidjeli, kako to dječake za- 
nima, pa 1 njih veselilo i javljali im se. Jedan raz- 
govarao s njima koješta, pa ih napošljetku pitao da 

li uče što, znaju li pisati. I oni mu oba napisali svo- 
ja imena, kako su još u ruždiji naučili al' vojnik ni 
slovca jednog da pročita. Kad on vidi da je to tur- 
ski, on brzo skoči i donese im knjigu, iz koje će oni 
naučit njihovo pismo. Oba uskliknuše od časovita 
uzbuđenja. Naučit njihovo pismo! to je bilo za 
njih zamamljivo i lebdilo im pred očima. 

Listali knjigu, zavirivali u svaki red, u svaku ri- 
ječ, htjeli nekako na silu da prodru u sadržaj njen, 
da časovito riješe tajnu koja se krila u mrtvim slo- 
vima. Vojnik otvori knjigu i poče im kazivat slova, 
a oni pod svakim napisali turski. I oni oba odnijeli 
knjigu Alijinoj kući gdje su mogli bit sigurni da ih 
niko ne pometa. Išli putem, ta poskakivali od ne- 
kog ushićenja, a trnuli i zazirali od svakog kao da 
će im ko otet ovu radost, ko da će ih ko preteći u 
tom. Ta naučit njihovo pismo, moći se onda sva- 
kom pohvalit, to je njiha zanijelo! 

I učili su slovo po slovo, a od silne radosti ne 
vjerovali sami sebi da pravo čitaju, tražili ta slova 
na drugim stranicama, da ih poznaju, pa onda po- 
kušavali, da ih i napišu. A koliko veselja za njih 
kad oprezno nabadajuć slovo po slovo pročitaše 
prvu riječ! U isti čas 1 radost i iznenađenje! Neko- 
liko časaka gledali jedan u drugog od silne radosti, 
onda opet listaj i traži, da još koju riječ sastave. 
Kad god bi začuli u drugoj sobi govor il' tutanj ka- 
kav, munjevitom bi brzinom turili knjižicu pod jas- 
tuk. Nijesu mogli unaprijed znati šta bi im stariji 
rekli; al! znali su toliko da uče ošvapskuc jaziju, 
pa krili to k6 zmija noge. Ako bi im to oni i odob- 
rili, bolje je da saznaju poslije kad oni nauče bar 
ono dokle je vojnik zabilježio. 

Sjutri dan otišli su svom vojniku — učitelju i ka- 
zali mu dokle su naučili. On se čudio, a i radovao 
što dječaci tako napreduju. On im iskaziva slova 

do kraja, a oni se taj dan zapute u polje i tamo su 
učili cio dan bez prekidanja. Pred večer su znali 
napisati svaki svoje ime, a slijedećeg dana reče im 
učitelj da su naučili sva slova, a dalje da ni on ne 
zna. 

Od to doba češće se sastajali, već čitavu knjižicu 
pročitali, pisali koješta 1 šarali, pa sad zaprli, jer 
nemaju šta da čitaju, ne znaju šta da pišu. No oni 
ipak provodili tako vrijeme u zajednici, sad se sje- 
tili i svojih ruždanskih knjiga, pa sravnjavali ova 
dva pisma, a lica bi im zasjala od silna veselja kad 
pomisle: rijetki su njihovi vršnjaci koji i jedno pis- 
mo znaju, a oni — dva. 

I Alija nije mogao održat da se kome ne pohva- 
li. On se već odavna upoznao sa slugom nekakva 
gospodina što je tu u komšiluku mlijeko kupovć. 
Sluga se čudio dječaku kako je brzo naučio, pa to 
kazivao kod kuće svom gospodinu. Kad je drugo 
jutro došao po mlijeko, donio je Aliji od svog gos- 
podina lijepu knjigu, punu priča i pjesama. Tim su 
se njiha dva zabavljala. 


XXX 


Kasna je jesen. Snijega još nema, al! zemlja 
smrzla, zrak suh i oštar. Mehmed-efendija hodao 
još zavijene ruke, radit što 1 da je htio, ne bi mo- 
gao. Liječnici mu kazali da će ostat malo sakate 
ruke, a da treba da se čuva studeni. Zato on rjeđe 
izlazio iz kuće, a tu bi mu se često navratili prijate- 
lji, Numan- -efendija, Avdaga i drugi. Kad bi izašao 
koji put u čaršiju, sretao po čitave hrpe vojnika, a 
oni šeću od dućana do dućana. Kad bi Mehmed- 
-efendija mitio mimo njih, čuo bi mnogi put njihov 
razgovor: 

— Vidiš! — rekao bi koji vojnik družini. - Ovome 
je turčinu Crnogorac ubio mater! 

— I njega eno ranio! — drugi bi dodao. 

— Lopov! — grdili vojnici. 

— Šta mu je žena kriva? 

To bi Mehmed-efendiju razgovorilo, kad bi vi- 
dio kako i vojnici preziru krivca i ubojicu njihova. 
No vojnici su to zaista činili s dvostrukim razlo- 
gom, što je on, vojnik, pucao na žensku glavu, a u 
drugu ruku ionako ga prezirali, dok je još u vojsci 
bio, pa se čaf oveselili kad ga zatvoriše. Osobito 
njegovo odjeljenje, kom je on bio vodnik, strepilo 
od njeg. Bio je u službi tačan i strog, al! inače u 
privatnom životu opak i obijestan. Zato su ga i iz- 
bjegavali svud, nigdje nije bilo vojnika u krčmi, 
gdje bi on bio. : 

To bi Mehmed-efendiju utješilo; to toliko bi on 
saznao za ubojicu njihova, a inače nit izbijao glas 
o osudi, nit se on usuđivao da pita gdjegod. 

Jednog dana dođe k njemu jedan sin Buljuba- 
šićkin i opomene/ga da onu ogradu u Trninama 
skloni kud, jer da je zimno doba: mogla bi se raz- 
nijet ko i svake godine. Mehmed-efendija saslušao 
momka, a!' bi volio da mu se nikako ne govori o 
Trninama. To je ime dozivalo njemu tužne uspo- 
mene u pamet a on na silu htio da to zaboravi. AL 
odreći se svog dobra, okrenut od njeg glavu, to se 
opet nije moglo. I on napošljetku najmi tri konja 
da sjutri dan prenesu ogradu. 

Ranim jutrom zaputio se Alija s kiridžijama u 
Trnine. Magla se istom bijaše rastupila, a iza brda 
pojavilo crvenkasto jesensko sunce, kad oni zaok- 
renuše kroz Varoš, gdje je još sve spavalo. Kad bi- 
jahu nadomak Varoši, nikoše im pred očima Trni- 
ne sa golom baščom iz koje viri krov kućni. Alija 
je to sve preletio jednim mahom, a misli mu se 

svrnuše na nedavnu prošlost. No ne dade mu se 
dugo razmišljat jer je opazio gore nešto što ga vrlo 
iznenadi. On je tobože uza se nosio ključ kućni, da 
tom prilikom i kuću obiđe, a taj čas eno iz kuće se 
vije dim, kao da ima neko u njoj. Kad je i kiridžije 
upozorio na to, oni svi iznenađeni pohite i doskora 
se mašiše Trinina, pa se žurili uz brdo tvrdom ledi- 
nom. 

Stigoše pod bašču, al' sve pusto. Iz kuće je suk- 
ljao tanak dim, no oni već čuli i prasak vatre. Ne 
časeći časa jurnuše kroz bašču, kad se svi zapanji- 
še od čuda. Đurica, sin Anđušin iz Varoša, prova- 
lio duvar kućni, pa u njem naložio vatru; i sad se 
izmako, pa gleda kako šeper puca. Kad njiha 
smotri, stišće iznad kuće onamo prama gaju, koli- 
ko ga noge nose. Čas-dva, oni se izgubili. Dva 
momka i Alija htjeli sad da se natisnu za vlašetom 
da ga pitaju: što podbaci vatru pod tuđi krov, al 
nije bilo vremena, plamen skoro da obuhvati sav 
duvar, a prihvati li krova, kuća je onda u plamenu. 
Šta će? Za kućom je bilo vreoce odakle se voda 
nosila, suda nigdje, pa se kiridžije latiše kapa svo- 
jih, te nosi i pljuskaj vodu u duvar, i tako ugasiše 
vatru. 

Alija se požuri kući da javi bratu taj događaj. 
Mehmed-efendiju to nije samo iznenadilo, već ga 
čak dirnulo, porazilo, da mu je teška nekakva tuga 
srce stegla. Htjela se dakle njegova kuća da pretvo- 
ri u pepeo, krivac je viđen, zatečen na djelu; sve je 
bilo jasno. Obuzelo ga neko tugaljivo ogorčenje, 
misli ga salijetale i dovodile u sklad sve, što je pre- 
trpio one kobne noći, ono okrivljenje Ibriševo, pa 
sad ovaj palež kućni. On znao da se ljut dušman 
krije za onim djetetom, Đuricom, ta prstom bi mo- 
g0 uprijet u njeg, a taj dušmanin ustao da prevrne 
njegovu kuću, da ga uništi i njeg i sve njegovo... 

On vidi da je njegova kuća najviše pretrpjela mi- 
mo svu kasabu, no još ga većma bolilo što je vidio 
onog dušmanina kom on nije ništa skrivio, a koji 
je ustao na zlo, koji mu se sveti a nema zašto, koji 
mu o glavi radi... 

Mehmed-efendija je uzrastao u očinoj kući, u 
milju i obilju, bez ikakve brige, a nije se naučio 
podnosit ni mrka pogleda, ni oštre riječi, već bez- 
brižno provodio svoju mladost, pa udario i u piće, 
a da se što bolje zabavi sa društvom svojim. Njego- 
va i onako blaga ćud nije naučila podnosit ni lak- 
ših udaraca od onih koje je pretrpio, al' u ono vri- 
jeme tješili ga prijatelji i on se održao da ne potra- 
ži kakva oduška svojoj tuzi i tjeskobi. Al' ovaj ga 
zadnji događaj porazio, nije ni mislio da potraži 
zaštite dolje u zapovjednika pred kojim je stajao 
nekoliko puta, a vazda nekako skromniji i satrve- 
niji i od najvećeg krivca. Tog časa nije mogao vje- 
rovat da bi to mogao biti zadnji napadaj na njeg i 
njegovu kuću, a pošto se sve to zbivalo vazda u 
Trninama, on brzo stvori odluku makar da ta kuća 
i zemlja ne mogu bit uzrok njegovoj kakvoj krivnji 
il" čijoj osveti. 

Sjedio dugo i tako sam u sebi razmišljao, pa on- 
da dozvao Aliju i dao mu nekoliko zapovijedi. Ali- 
ja je doskora otišao u čaršiju, našao telala čaršij- 
skog i poslao kući, a zaputio se onda drugim po- 
slom, što mu je brat naredio. I makar da se potpu- 
no pokoravao bratovoj volji, ipak dugo je oklije- 
vao da uđe kud je poslan. Najedanput ispade od- 
nekle preda nj Avdaga, komšija njihov, pa kad 
smotri Aliju, nekako zbunjena, saletje ga pita- 
njem: kud je pošao, šta li traži. Dječak zamotavao, 
mrsko mu bilo da kaže Avdagi pravu istinu, a ovog 
poduzimala sve veća sumnja. Napošljetku sazna 
on od Alije da ga je poslao brat po rakiju, da tim 

tobože razbije tugu svoju. Avdaga spopade dječa- 
ka za ruku, pa upravi s njim kući njihovoj. Putem 
on saznade za novi događaj u Trninama, što je i 
uzrok da je Mehmed-efendija posegnuo za piće. 


Avdaga je čovjek od starih ljudi, pun savjeta za 
mlađe, ali i velik neprijatelj svih novotarija. On se 
od uvijek dobro pazio s njihovom kućom, a jedino 
što se njemu njihovo nije sviđalo bijaše ono njiho- 
vo potucanje po sudu, kako je on nazivao službu 
za prijašnje vlade. Kad uđe Mehmed-efendiji, ne 
bijaše ni sio a zasu raskolačenih očiju: 

= Šta ti je, pobogu brate? 

Mehmed-efendija tužnim okom pogleda prijate- 
lja, a ni riječi ne izustio. Znao da će Avdaga sad 
prosut čitavu torbu svojih savjeta koji ne mogu ut- 
ješit srca njegova. 

— Sretoh evo dolje u čaršiji brata ti, — poče opet 
Avdaga, — pa šćaše u mejhanu! Je si I ga ti po- 
slao? : 

Mehmed-efendija šutio. 

— Ej moj Mehmed-efendija, ali ti si lud! — na- 
klopi se on. — Vi, mladež današnja, puneći njima 
kese, a ispijajući njihove čaše i ustovarili ste ih na 
vrat sami sebi! Ostavi se, bolan, zar se dozvo nije- 
si! Zar dušmanu kesu punit! 

Mehmed-efendiji je bilo gore, tjeskobnije. Nije 
mogao da mu kaže da on ne pije da njihovu kesu 
napuni, već da tugu svoju razbije. No znao je to 
Avdaga i bez njeg, znao je što Mehmed-efendiju 
taj čas boli pa opet nastavio: 

— Bili vam zapalili kuću, je 11? 

— Ja! — potvrdi on. 

— Pa! Tim da im se osvetiš? Kam' sud, što ne tu 
žiš dušmane? i 

— Neću! Prolazim se svega! 

- Ja ih se ne bih prošć! Ovo nije više yratno do- 
bax Numan-efendijino; pa napošljetku da i jest, ja 
mislim da se opet ne smije palit tuđe dobro! 

Oni uprav u razgovoru, a Numan-efendija upa- 
de k njima. Domaćin usta spram prijatelja, a ovaj, 
tek što sjede, u čudu pogleda u Mehmed-efendiju, 
pa upita: 

- Ma je 1' ono istina što ja čuh u čaršiji? 

Mehmed-efendija pogleda u njeg, čekajući pita- 
nja. 

- Da Trnine prodaješ? 

— Jest! — potvrdi on tiho. 

Avdaga sad istom zagalami. On nije ni znao da 
se Trnine već prodaju, a Numan-efendija opet nije 
znao zašto je Avdaga došao. I tu se sad raspleo 
razgovor. Oni krivili Mehmed-efendiju što je tako 
podlegao, da se čak s Trninama rastane. Ta proda- 
ti ono selište tako je kao odreći ga se, jer onakog 
mjesta, a na kućnom pragu, nema u daleku. Osim 
tog, što će reći i dušmani? Smijat će se! Napošljet- 
ku ga svjetovali da da Trnine kome u zakup; al' on 
neće toga, bojao se ne bi rad bio da iko nastrada 
njegovom krivnjom, na njegovoj zemlji. Oni mu 
govorili, al' uzalud. Mehmed-efendija se nije dao 
odvratiti od svoje nakane. Trnine su njemu zadale 
toliko jada da bi ih se odrekao, rado zaboravio, 
kad bi mogao. Ali od pića ga ipak prijatelji odvra- 
tiše. Duboko su mu se u pamet uvrtile one Avdagi- 
ne riječi: x Ne, bolan, punit dušmaninu kesu! Tim 
bi mu pomogo, da ti zada većeg jada, da te upro- 
pasti...!k 


xx 
Trnine se prodadoše. Kupi ih Ferhat, onaj težak 


željeznih ruku, jake mišice, koga nikad zora ne za- 
teče u postelji, a po mraku se vraćao s posla. 

Baš odmah prvog jutra zametnu se on sjekirom, 
kako je vazda običavao ići u njivu, pa okrenu u 
Trnine. Kad bi kroz varoš, smotrit će pred kućom 
starca Mitra, oca Arsenova, pa ga pozdravi krup- 
nim svojim glasom da je čuo sav komšiluk. Starac 
mu se ozva, pa odmah pritače smiješeći se, tek da 
rekne koju: 

- A kud si mi se to podigćo sabaile? 

Ferhat kao da je to i očekivao, zastade pa od- 
vrati: 

— U Trnine! 

— A jad zbilja! — dosjeti se starac, — ti si pače ku- 
pio Trnine. 

— Jesam, ja. 

—- E, neka, neka, dabogda s ajrom da ti bude! 

—- Dabogda, stari! — prihvati on. 

— Neka, neka, dobro je selište! Ne žali što si dao 
para! 

- I ja mislim! Pa pođoh evo da obiđem malo, da 
vidim... Valja obilazit svoj zirat), a... 

— Treba, treba... 

— A ionako, vjere mi, ima svakakva svijeta, a og- 
rada je, kuća je pa... 

— Treba, ja kako! 

— A ja... - maši se sjekire, - sobom sudim, kad 
udari ko u moje. Ja dok sam živ, ne dam u svoje, a 

vabo ako će mušketat, neka — meni je svakako je- 
danput mrijet. 

Starac se Mitar na silu smiješio i odobravao gla- 
vom, tek da bi ujagmio po koju riječ, a Ferhat jed- 
nako drobio, a vikao, razlijegalo se. Na to se rasta- 
nu. 

Te su se riječi brzo raširile po kućama varoškim. 
Svak je znao Ferhata i svak i nehotice zamišljao 
onu veliku razliku između njeg i Mehmed-efendi- 
je, a svako je čeljade moglo na dan po dvaput vi- 

djet Ferhata kad prođe između njihovih kuća i čis- 
to se činilo da im prkosi svojim krupnim i runja- 
vim rukama, jedrom mišicom i teškom sjekirom o 
ramenu. Od to doba bile mirne i Trnine i njihov 
gospodar... 

Nastala zima i duge noći. Promet u čaršiji opa- 
dao, nestajalo pomalo one bujice silna stranog svi- 
jeta. Obnoć kahve pune, govorilo se o svačem, a 
najviše o nedavnim događajima. Sad mnogi uviđa- 
li da je svaka borba bila uzaludna, al' ih još ima 
koji misle da se Švabo još nije učvrstio u Bosni. 
Sad se pričale razne zgodice iz onog vremena, sva- 
ki je doživio ponešto što drugi nije, pa se sad tu re- 
dalo i kitilo, a sve izazivalo sad užas, sad smijeh; 
sve su to nedavne uspomene koje će se dugo pri- 
čat, i koje svak rado sluša. 

I Muharemaga je tu provodio vrijeme, al' on 
vazda šutio. Ko je bio pun jadikovanja, taj je mo- 
gao s njim. Katkad bi se upusti u razgovor sa svo- 
jim starim jaranom Salihagom koji je sad, otkad 
ovo rad smalaksa, imao više vremena i češće zala- 
zio u kahvu. I tako bi se on gdjekad pomalo raz- 
vedrio razgovorom sa Salihagom, pa bi onda i sa 
ženom kod kuće progovorio po koju riječ, što bi 
nju vrlo obradovalo. Ta dugo je već od onog časa 
kako je buna buknula, od onda je njen Muharema- 
ga nekako neveseo, pa to i nju morilo. Ona se do- 
tle brinula samo za Ajišu. Svaki joj dan čitala neku 
tugu na licu, al! ipak nadala se da će jednom ka- 
kav povoljan događaj uplivisat i njena će se kći is- 
tom najedanput promijenit, nestat tuge. Ali kad je 
Muharemagu počela popuštat njegova hladnoća i 
ko počeo da živi novim životom, nju je baš tada 

poduzimao neki strah i zebnja za njezinu kćer. Aji- 
ša nikako da se oporavi, vazda onako sjetna, vazda 
tužna. Doduše nema onog plača kao ono prije, al! 
nema ni cigle vesele crte na licu. Ona nije govorila 
o tom s Muharemagom već samo u sebi strahova- 
la. Izvela bi koji put Ajišu u komšiluk na sijela, na 
sastanke, gdje bi još djevojaka bilo, al' Ajiša se od 
tog ustezala. Osobito odonda kako joj se bio po- 
čeo javljat Rašid Salihagin, kako je mati kasnije 
čula, odonda Ajiša rjeđe izlazila. 

Baš u te dane dođe žena jedna od Salihagine 
kuće i onako izdaleka reče Muharemaginici kako 
bi, eto, Rašid, biva, bio mušterija kćeri njihovoj a i 
roditelji mu bi to želili pa, biva, hoće da znaju u 
koje će ime zaprosit, da se ne bi osramotili. Muha- 
rem-aginicu je to taj čas i obradovalo i opet bacilo 
u brigu. Govorila najprije s Ajišom, a ko mati svo- 
ja, pozlatila kćeri svojoj kuću Salihaginu, kako je i 
momak česiit a iz dobre kuće; al' Ajiša na to samo 
uzdahla. Mati je opet salijetala, svjetovala da je 
kakogod skloni, al' ona napošljetku reče: da ne na- 
lazi mahane, a moli da se to sve sitrpi ovog vreme- 
na. To je majku utješilo, premda od kćeri nije do- 
bila povoljna odgovora. 

Muharem-aginica je dugo oklijevala da to mužu 
otkrije; al' napošljetku došla joj opet neka rodica 
Salihagina, pa — onako u razgovoru nabacila izda- 
leka; kako onamo pogledaju odgovora. Nije kud! 
Ona to sve otvori Muharemagi. On je saslušao, za- 
šutio se nekoliko časaka pa odriješio: 

— Ja momku ne nalazim mahane, a ni kući mu! 

— Lja sam ti tako! — dočekala žena; — al" bogme 
ne znam... cura, ako ćeš nešto... ma vazda ko da 
boluje, eto ti! i 

I tu se zašutili. Muharemaga bi želio ovo prija- 
teljstvo sa Salihaginom kućom, a i žena mu želila 

da usreći svoju kćer, ko i svaka mati, a!l' reda je bi- 
la strpit se i čekat da se Ajiša oporavi. 

Muharemaga šutio i otišao u čaršiju a da ništa 
ne osjekoše. No žena mu nije propuštala zgode da 
govori s Ajišom, mislila da će je onako skloniti na 
udaju, a to bi bio hajr za nju najviše; majci se čini- 
lo da bi taj događaj, ta promjena neka učinila pa 
bi se Ajiša otresla one sjete i tuge. A!' sve uzalud. 
Ajiša se zabavljala kakvim poslom, a nikad riječi, 
nikad razgovora. Majci se činilo, da joj ona ne 
progovori, da bi joj kći po cio dan šutila. 

Tako prolazili dani u nekoj neizvjesnosti i Mu- 
haremagi i ženi mu, a i Ajiši. Oni želili njenu uda- 
ju, svezu sa Salihagom, a ona kanda najvolila vaz- 
da u šutnji, u misli. Želio je to i Salihaga a i sin 
mu, još odavna; al' prije je bio Ahmet, a Rašid on- 
da znao da Ajišu niko ne odvrati od Ahmeta. I ta- 
ko sad sve ustalo da se Rašid oženi Ajišom, al' 
odonud nikad povoljna, svjesna odgovora. 

Utom je skoro i zima na izmaku. Dva mlada 
druga, Alija i Mustafa, provodili dane i noći zajed- 
no. Onaj sluga donosio Aliji knjiga i oni se zabav- 
ljali, a kad bi im toga nestalo onda se laćali onog 
što su u ruždiji učili, ponavljali to i tako provodili 
vrijeme. Tome je dosta pomagalo i to što ni jedan 
nije imao posla, a starješine, osobito Muharemaga, 
nijesu se ni brinuli za njih. Tako listajući knjige, 
razgovarali, premišljali, rađala se u njima neka že- 
lja, da bi opet učili, da bi čak draga srca i otišli ne- 
kud iz svog rodnog mjesta da nauče, da budu uče- 
ni, pametni ljudi. Ali sve te njihove misli, sve želje 
bile u taj mah neizvedive. Govorili o Carigradu, 
govorili 1 o Sarajevu, pa o turskoj i o 2 njihovojea 
nauci; ali to je sve njima bilo daleko, za golemim 
brdom, ko u kakvoj gustoj magli. Znali su da nije- 
su dorasli sobom ni preko kućnog praga, a ko zna 

bi li im starješine i dopustile, a kamo li da ih so- 
bom napute i još odvedu nekud. Uto se Alija sjetio 
što mu je govorio onaj gospodin, što mu je slao 
knjiga kad ga je prvi put upoznao, kako je šteta da 
ništa ne uči. 

Oni su tako mogli samo razmišljati, ni jedan ni- 
je imao odvažnosti ni da spomene starješini svom, 
osobito Mustafa, poznavao svog oca kako mu nije 
drago bilo ni što je u ruždiju išao, pa bi začas pro- 
trnuo kad bi mu na um palo da otac sazna za nje- 
govu novu jaziju što je naučio, šta bi mu rekao! 
Alija je drukčije mislio o svom bratu, a već tada 
znao da je njihov sav rod oduvijek u sudu, pa mu 
se u taj mah činilo da mu brat ne bi zabranio. No 
njega je pometalo drugo nešto, da on jedanput ot- 
krije svoju želju bratu svom: on češće čuje na sije- 
lu u njih kako Avdaga govori da će puknut (puška, 
rat) prije Jurjeva. 

Tako se oni svaki dan sastajali i vazda govorili o 
svojoj nauci. Gdjekad bi tako daleko zašli da se 
već gledali izučeni, pametni; tada bi bili ushićeni, 
a onda opet naglo pali, pomislivši da o tom svemu 
nema još nikakve nade, nikakva izgleda. 

I Ajiša je u neko doba opazila na bratu kako je 
nešto zamišljen, gdjekad zadugo ne bi zaspao. Ka- 
ko ga volila, a u zadnje doba bio joj jedini razgo- 
vor, pitala ga ona, al' on ni riječi o tom, sve tajio. 

Jedne večeri bijaše u Mehmed-efendije na sijelu 
nekoliko prijatelja, a među njima Avdaga i Nu- 
man-efendija. Domaćin je bio nešto zamišljen, pa 
tek što su prijatelji sjeli zađe im on pričat čudnova- 
tu novost. Toga dana odazvao ga dolje (u sud) je- 
dan gospodin pa mu govorio da pošalje brata ne- 
kud na nauku. +,Ja znam, veli Mehmed-efendija, 
kako mu je govorio onaj gospodin, svaša je poro- 
dica oduvijek bila u sudu, stari vam bili najpamet- 

niji i prednjačili u kasabi, pa zašto ne bi dao brata 
da izuči, nek bude ko što su mu i stari bilix. 

Prijatelji se njegovi čudom čudili, a jedini Nu- 
man-efendija bio ravnodušan pri tim riječima. 

— Taj ti je gospodin iskreni prijatelj! — trže se on 
prvi, a Avdaga raskolači oči u njeg: 

- Ma što govoriš ti? Je si I' ti pri sebi? I ti bi to 
učinio? 

— Zašto ne bih? : 

— E, čuješ, Numan-efendija! - ozbiljno će Avda- 
ga; — pametan si, a tu vidiš... Ma znaš li ti šta hoće 
oni s tim? 

— Šta je? — ovaj će smiješeći se. 

— Vidiš li ga; — upire prstom u Mehmed-efendi- 
ju, — ranili su ga, mater mu ubiše, a onaj i jest po- 
ginuo; — zar neće tim da ovu kuću u temelj rasko- 
paju? 

Numan-efendija se u taj mah nije mnogo 0s- 
vrtao na njegove riječi; on je bio obuzet ozbiljnim 
mislima, vidio je on već i prije, da su nastala druga 
vremena, a nauke je i prije trebalo, a sad kanda još 
više. On je sad ozbiljno razmišljao o Aliji. A!" u taj 
mah Mehmed-efendija nastavi što nije dovršio, a 
to je bilo još začudnije da je Alija već naučio nji- 
hovo pismo. To mu: je kazao onaj gospodin, a on 
se kasnije 1 uvjerio o tom. Još veće čudo, veće izne- 
nađenje! Svi su šutili, a govorio samo Numan- 
-efendija i Avdaga. Drugi nijesu znali uz koga da 
pristanu. Avdaga bio pravi turčin, zazirao da će se 
djeca ovako odmetnuti od dina. Numan-efendija 
opet sasvim drugih misli, al)? mnogo učeniji, pa 
razlagao potrebu da se uči. 


— Svak je čuo zapovjednikove riječi, — govorio 
on, — svak da je pod zaštitom cara i pravice, al' 
svak treba da radi i da uči. Alija će po vremenu Za- 


15% 227 


mijenit u sudu onog gospodina, ako nauči i znade 
ko on. 

Avdagi to nije moglo leći u pamet, a nije to mo- 
gao ni da prisvoji, jer turčin treba samo dina da 
čuva. Numan-efendija mu dokazivao za se da je. 
on sam slušao većinu ljudi, kad je bio mlad, da ni 
on ne bi otišao na nauku, a danas i din bolje čuva 
od njih. . 

Dugo se još razgovaralo, a na kraju ostao svak 
pri svom. Numan-efendija nije ni govorio da uvje- 
ri Avdagu o potrebi nauke, on je govorio više 
Mehmed-efendiji, ne bi I' ga sklonio da ozbiljnije 
misli o budućnosti brata svog. 

Cijela je kasaba govorila o dvojici dječaka, kako 
su već naučili yxnjihovoa pismo, a ni godina još po 
vabi. Taj se glas rasprostirao a svijet se čudom 
čudio, a još više nenadanoj odluci njihovoj da su 
već htjeli ići nekud u te ,ynjihovea škole. 

- Ma ne čudite se djeci! — govorili jedni, -- već 
starješinama njihovim. : 

— Ali ne, Muharemaga je pravi turčin, on svom 
neće dat, — govorili drugi. 

Dok se ova čudnovata novost širila i govorilo o 
njoj i gdje bi se dvoje sastalo, Muharemaga je do- 
tle stao tome na put onako kako je on znao. Od 
onog časa Numan-efendija se brinuo za Aliju za- 
jedno s bratom mu, a odlučio to govorit i Muhare- 
magi za sina mu, nek su djeca zajedno, al ga u tom 
preteko Avdaga. On je onog jutra otkrio Muhare- 
magi sve, pa ga onda nasvjetovao kako će zabranit 
djetetu: al' ovaj nije čuo savjeta, odmah je uskipio 
od srdžbe i pohitio kući. 

Žena je odmah poznala da tu ima nešto, pre- 
trnula, ne smjela probijelit. On stade na hajatu, 
puhao od ljutine! 

— Gdje je...? — dreknu on na ženu. 

Ona zadrhta. 

— Gdje je...? — ponavlja on. 

Na taj glas njegov otvoriše se sobna vrata a na 
pragu se pojavi Mustafa i Ajiša, oboje iznenađeni. 

to si uradio! — viknu on da se razlijegalo, a 
lupi nogom o pod. Gledao je ravno u Mustafu. 

ta je, ako Boga znaš! — upade sad žena i sta- 
de među njih. 

— I ti prihvatio za njihovu jaziju! — vikao on na 
sina, — Ti...! — i poletio put sina, a žena i kći udari- 
še u jauk. 

—- Ako Boga znaš! — zacvili opet žena, a Ajiša 
plakala. Mustafa stajao nijem, blijed. 

- Govori! Ko te navrati na to! — grozio se on 
djetetu. 

Žena lomi rukama ne znajući još šta joj je mužu. 

— Govori! — viknuo on opet da se razlijegalo. — 
Je I' ti ono vlaše zavrtilo mozgom! 

Dijete strepi, ne odgovara. 

- I ti hoćeš da ideš! — dreknu on sav gnjevan; 
koraknu i udari sina da je poteturao i složio se na 
pod. 

Sve udari u vrisku, u plač. Ajiša potrča k bratu, 
a žena stade pred Muharemagu. Molila ga, zakli- 
njala, htjela da ga uvede u sobu, da kakogod mine 
ona srdžba. On upro u sina ukočen pogled: 

— Ni koraka jednog iz kuće! Makneš li se samo 
odavle... glavu ću ti tvoju odvrnut! 

I on svrnu u svoju sobu. 

Dugo je prošlo, a on se nije umirio. Sjedio, usta- 
jao, otpuhivao, a žena pored njeg strepila. Kad se 
oporavio od onog uzbuđenja, pripovjedio ženi sve 

što je čuo za sina. Sad istom vidi zašto su se oni 
onako vazda družili, a naslućivao i prije da to dru- 
govanje nikad dobru ne sluti. On je oduvijek prezi- 
rao onu kuću, a kao da mu srce šaptalo da je se 
kloni. Sad da ikako može iščupao bi iz djeteta i 
ono što je naučilo. To ga je peklo. Napošljetku se 
zagrozio ženi, da ga ne pušta iz kuće. S onim (Ali- 
jom) ne smije se ni vidjet, a kamo li sastat! 

Dok je on govorio sa ženom oporavljajući se od 
one srdžbe što ga bijaše spopala, dotle je Ajiša 
onamo gorko plakala, a Mustafa još uvijek strepio. 
Ona je ljubila brata svog, nije mogla gledat da mu 
se imalo nažao učini, pa ona silna grožnja očina, 
onaj udarac, to je bolilo, srce da joj pukne. Nije 
znala šta joj je hudi brat skrivio toliko, nije ga 
mogla ni pitati taj čas, već samo tugovala, plakala. 

Muharemaga se napošljetku malo smirio pa oti- 
šao u čaršiju, a mati sad pošla da utješi djecu svo- 
ju. Uzalud ih razgovarala, govorila čak da se otac 
odljutio, oni se još nijesu mogli oporavit, još uvi- 
jek strepili od straha. 

Muharemaga je sjedio u kahvi donekle umiren, 
što je onako doskočio zlu; al! ga još uvijek bolilo 
što čuje, gdje se sad govori i o njegovu djetetu. Svi- 
jet svašta govorio, najviše se čudili što su djeca na- 
učila njihovo pismo, a da niko o tom nije ništa ni 
znao. Svak se tome čudio, a rijetko da ko udari 
Muharemagi u obraz. Vidjeli ljudi da mu je i samu 
teška muka na srcu, pa govorili mu za leđima, žali- 
li ga, a Avdaga to i pred njim rastresao. Nešto su, 
veli, djeca i u ruždiji zahvatila, porugljivo će on, 
što mu je Mehmed-efendija govorio, pa je jazuk da 
se prekine. A ne zna siromah da su te njihove ruž- 
dije i dovele nama Švabe na vrat. Pa im sad nije ni 
to dosta već hajde sad i u njihove škole! A eto on 
(Mehmed-efendija) najviše srtao uz Osmanlije, pa 

šta ga snađe! Tako Avdaga govorio ne zamotava- 
jući, a ljudi mu odobravali; al' kad bi na to prispio 
Numan-efendija, nastala bi onda prava svađa. 
Ono što su djeca naučila njihovo pismo, a da niko 
nije ni znao, to je starješinama opomena; kad ih 
oni ne napućuju na nauku, djeca onda sama to či- 
ne. U naravi je ljudskoj da teži za naukom, govo- 
rio Numan-efendija, i to se najbolje vidi kod dje- 
ce. No koja korist kod onakih roditelja, koji suzbi- 
jaju onu želju dječiju za nauku, ta oni se uopće ni- 
kako ne brinu za svoju djecu, a kamo li da ih još 
na nauku napute. Tako opet Numan-efendija kri- 
vio roditelje i to mnogog ošinulo, mnogi to na se 
uzimao, pa mu niko ne bi odobrio govora. 

—- Pravo nam veli! — govorio kasnije Salihaga 
Muharemagi, makar da on nije imao razloga da to 
sebi prigovori jer on — istina nije dao Rašida da 
izuči, al' onako se brinuo za njeg, a u svom ga du- 
ćanu izučio trgovini da sad bolje trguje nego on. — 
I ti isti, i ja, i svaki, zar se mi brinemo Za svoju dje- 
cu? Kako se brinemo tako nam i rade. 

I tu se Muharemaga zamisli. Sam je sebi prizna- 
vao da se on ne brine svojom djecom, osobito 
Mustafom. Da je gledao kud hoda, s kim se druži, 
da ga je držao na oku, možda toga ništa ne bi bilo. 
I on se sad dozvao, sam sebe korio, a uto opet Sali- 
haga prionuo razgovarat ga, što se sve na tom raz- 
minulo. On se donekle umirio. 


Mustafa je od onog časa bio zatvoren u svojoj 
kući. O Aliji, o njihovu drugovanju nije smio ni 
pomislit. To ga bolilo, a još gore onaj silni nagli 
preokret u njegovu životu. Ta zar bi mogao i po- 
mislit da će se on kad rastat sa svojim drugom! A 
sad — sad ga mora na silu da zaboravi, mora izag- 

nat iz glave i sve one lijepe uspomene iz njihova 
drugovanja, mora se odreć i onih slatkih nada, 
onog nekakva života što ga je s Alijom zamišljao. 
Ta otac ga je toliko zastrašio da ne smije o tom 
svemu ni da pomisli. 

Onaj prvi dan proveo on u tuzi, u plaču zajedno 
s Ajišom. Nije u taj prvi čas mogao ni pomislit šta 
je skrivio, tek kad se počeo oporavljat od onog 
straha i plača, mislio o svojoj pogrješki; al' ipak 
nije mogao da shvati da je to tako zlo što je on ura- 
dio. I sad se više uvećavala ona bol za Alijom, za 
drugovanjem njihovim, sad ga mučilo i to što ne 
smije nikud iz kuće. On i sestra čitali jedno dru- 
gom tugu s lica. On je znao za prijašnju tugu svoje 
sestre, ta godina je skoro kako je veselu nije vidio, 
pa sad gledao kako je ovo ponovo rastužilo; vidio 
da se sad sirota za njeg rastužila, pa ga to još više 
bolilo. 

Ajiša bijaše satrvena od tuge za Ahmetom, i ko- 
liko god se činilo da se sirota oporavljala, bijaše se 
ipak svom dušom odala nekoj sjeti, pa živjela tako 
iz dana u dan jednovito, kretala se po kući kao sje- 
na, a glasa nikad da joj čuješ. Očito je bilo da je 
našla utjehe u onoj nujnosti, sjeti, a svaki spomen 
o starim danima izazivao bi u nje dubok uzdah, 
bistru suzu u oku. Ustezala se i od hodnje, od sva- 
kih sastanaka i veselja, pa se odala kućnom poslu 
koji bi radila samo da provede koji čas bez tuge, a 
jedini joj razgovor njen mili brat s kojim bi kanda 
jedinim izmijenila pokoju riječ. U duši mu se rado- 
vala, pratila blagim sestrinskim pogledom, a u srcu 
svome nosila jedinu želju na ovom svijetu: vidjet 
jednom Mustafu sretna, dočekat njegovo veselje. 

Zato su one očine riječi parale srce njeno. Od 
prevelike ljubavi za bratom tugovala za njeg više. 
nego on, a one strašne grožnje očine ona nije mog- 

la podnijet, bila je nemoćna da tom odoli, nju je 
ova nova tuga shrvala... 


XXXIII 


Alija je otišao u Sarajevo. Naputio ga brat, Nu- 
man-efendija i onaj gospodin, a drugo sve šutilo. 
On se spremio, a bio vazda tužan; nije ni zamišljao 
kako se teško rastat od svoje kuće, od zavičaja, a 
nadasve žalio Mustafe. Otac mu zabranio, pa se 
nijesu vidjeli od one noći i on ga se već za to vrije- 
me zaželio, a sad se rastaje od njeg bez ijedne rije- 
či. Alija je ipak uoči polaska svog poslao Mustafi 
po ciganki pisamce i doskora dobio i odgovor od 
njeg. Ta dva pisamca bijahu njima jedine vidljive 
uspomene od njihova drugovanja, njihovih minu- 
lih dana. 

Bilo je rano jutro kad je Alija pošao. Još ni sun- 
ca ne bijaše iza brda, kad on s bratom ispade na 
sokak, a momak za njima nosi prtljagu. Mehmed- 
-efendiji se bilo teško odlučit da brata pošalje na 
nauku. U tom odlasku gledao, kako on ostaje sve- 
osve sam; al" ona misao za naukom, što je on još 
kao mlad momak osjećao, nadvladala i on brzo 
odlučio: ostat makar i sam, a poslat brata svog da 
izuči. I Alija je bio čas ushićen, što prvi od cijele 
kasabe odlazi na nauku da izuči, da postane čestit 
čovjek i činovnik, kako mu je govorio onaj gospo- 
din, al? u isto doba bio i ganut s ovog rastanka s 
bratom, s kućom i s Mustafom. 

Kad su naišli ispred Muharemagine kuće, Alija 
bacio pogled u prozore i raspoznao svog druga. Je- 
dan ganutljiv pogled bio njihov oprost. Mustafa 
pokrio lice rukama, a Alija oborio oči preda se, ni- 
je mogao od suza dalje gledati. 

Siromah Mustafa znao da će Alija tuda naići pa 
se od ranog jutra pribio uz prozor da vidi svog . 
druga — zadnji put. I Ajiša je bila dirnuta s njihova =" 
ovakvog rastanka. 

Taj dan je sve znalo da je Alija otišao i o tom se 
svud govorilo. Mnogi to nije mogao vjerovat da će 
to učinit Mehmed-efendija; al" sad svakom bilo 
jasno: Alija je uistinu otišao i to da je kud na tur- 
sku nauku, već — u školu. U to doba, kad se još 
moglo pogledat da se Švabo vrati niz Bosnu, u to 
doba šalje svog brata u njihove škole Mehmed- 
-efendija koji je najviše pretrpio od njih. To je bilo 
najveće čudo; i što se više svijet čudio i osuđivao 
taj korak njegov, toliko se Muharemaga tješio i za- 
hvaljivao Bogu što se i na tom razminulo. Pored 
toga uvjeravao njega njegov prijatelj Salihaga da 
je to bilo stoga što se nije brinuo za svoje dijete, 
što ga je pripustio samu sebi, pa dijete tako i zaba- 
salo zajedno s Alijom. A da se drugovalo s boljom 
djecom, toga ništa ne bi bilo. Salihaga je svog Ra- 
šida vazda držao na oku, a kadnokad dao mu i pa- 
ra, nek nije prazna džepa, a samo nek je u redu. 
Što će on otić u mahalu, što će otić i u kahvu zaba- 
vit se sa svojim drugovima, pa gdjekad i popit što- 
god s društvom svojim, to ga ništa neće skrenuti s 
pravog puta. U svoje vrijeme nek hoda, nek se za- 
bavlja, al! nek i kući dođe. 


Tako Salihaga svjetovao Muharemagu kako tre- 
ba djecu pazit i čuvat. I on je došao k sebi. Iza 
onog dana, kako je Alija otišao, Mustafa je mogao 
izlazit, bilo mu je slobodno; al' dijete, prestravlje- 
no očinom prijetnjom, nije se usuđivalo ni preko 
praga kućnog. Tek do nekoliko dana majka ga teš- 
ko uslobodila, da izađe koji put, kad oca nema 
kod kuće. 

Koliko god je Muharemaga u sebi popustio, ni- 
je mogao tako naglo razvedrit svog lica, prekršit 
onu svoju ozbiljnost da rekne sinu: nek hoda, nek 
se zabavlja. I tako vrijeme prolazilo, on bio još oz- 
biljan, naoči ljut, a Mustafa najviše kod kuće, rijet- 
ko da izađe kradom oca, a po želji matere svoje. 

Mati njegova zato najviše trpjela. Sad gledala 
Ajišu kako joj se nikad ne može da svali sa srca 
ona neka tajna tuga, kako neprestano boluje, vene, 
a sad opet sin, momčić zdrav, mlad, da ne smije ni- 
kud ispod krova svog. Koliko je bolila kćerina bol, 
toliko je žalila sina pa bi joj se začas stijesnilo gle- 
dajuć ovako djecu i mahom svalila svu krivnju na 
Muharemagu, njegovu strogost. 

Jednog jutra opazila ona Muharemagu nešto 
dobre volje, a bolila je ona tuga svoje djece, pa —- 
ubrusila mužu da mu se potuži na njeg samog: 

— Strog si im plaho, pa eto! — dobacila ona ne- 
kako dirnuta usred razgovora. — Eno, ono (Musta- 
fa) žipi u kući kd ničije, a i ona još od one bune 
uvijek nevesela, a sad i ovo s Mustafe, pa... kad ih 
vidim... — i riječ joj zaprla u grlu. 

— Eh, eh! — dočeko on poistiha, — ja šta bi bilo 
da se ne drže na uzdi? 

Ženu zanijela tuga za djecom pa govorila ne- 
prestano i predbacivala mu za njegovu srdžbu na 
svoju djecu a on šutio, popuštao pomalo. 

On bi gdjekad ovako bio nekako mekši, pa raz- 
govarao sa ženom, bi rekao: nikad onaj; a u za- 
dnje ga vrijeme i Salihaga dosta promijenio pa sad 
neprestano popuštao ženi. 

—- Nek hoda! — odvratio on u neko doba; — 
ama... u pamet: s kim će se družit! 

On je već i prije popustio, pristao da mu sin iz- 
lazi, hoda, da je slobodan; al' on prvi to ipak nije 
mogao reći dok žena nije zapovrgla razgovora. Al 

sad ujedno zaprijetio ženi: Mustafa treba da se ko- 
jasi oko kuće, kad zaokujiše, u džamiju, petkom da 
kud i prohoda, te šta je. To su sve Salihagine riječi 
i on to sad nabrajao ženi, al' žena još uvijek jadila 
i za njeg i za Ajišu, kako je bolesna, tužna. Napoš- 
ljetku on upre čibukom u sanduk, od kog je ključ 
bio u žene, pa žavrši: 

— Eno, — veli on, — podaj mu po koji groš, nek 
nije prazan, a za drugo se ti ne staraj! 

Ona još nije izgledala utješena, a!" uistinu vese- 
lilo je što on ovako popušta. On otišao u čaršiju, a 
ona odmah djeci svojoj, iskitila im sve, al' sve ljep- 
še, slađe, da ih samo obraduje, razgovori. Mustafi 
dala i para, rekla mu da slobodno hoda, da otac 
nije više ljut. Mustafi je svanulo, on drukčije pro- 
gledao, al' Ajiša — sve te majčine riječi s uzdahom 
primila. 


XXXIV 


U Muharemaginoj se kući vraćao stari mir, 
Mustafa je bio slobodan, hodao po cio dan, s akša- 
mom dolazio kući; Muharemaga nije imao za što 
bit ljut, a to je sve umirilo Muharemaginiću, a čini- 
lo se — i Ajišu. I majci je sad zbilja izgledalo da joj 
se kći oporavlja. Samo kad nema one tuge, onog 
plača, pa je sve bolje. Ajiša bila i u majčinim oči- 
ma slabašna, blijeda; al' to sve majku ne plaši. Što- 
više ona joj bljedoća podavala neki anđeoski čar, i 
majci bi zatreptilo srce od radosti, kad bi je pro- 
matrala ovaku nježnu. Tako bila Ajiša, a na onu 
njenu šutnju, nujnost i majka se već davno privik- 
la. 

Dani prolazili tako i sve okretalo nabolje. Mus- 
tafa se zabavljao, našao društva koje je i po mahali 
hodalo, pa tako i Mustafa zalazio među cure, tek 

nek se hoda. Osobito je Mustafu zavolio Rašid Sa- 
lihagin. Makar da on bijaše momak, odavna na že- 
nidbu, a Mustafa još dijete pri njem, on bi ga ipak 
vodao sa sobom kad bi ga gdje sukobio, a to je ne- 
ka usluga od momaka djeci koja su na prelazu iz 
djetinjstva u momkovanje. Oni svakog petka, a 
često i u druge dane hodali po mahali, a rastali bi 
se baš pred Muharemaginom kućom, pa bi onda 
Rašid bacio pogled u njihove prozore, al' nikad da 
koga smotri. On mislio da će bar Mustafa pričat 
sestri s kim je hodao, kako ga to Rašid pazi. 

Ajiša bi svaki put pitala brata kud je hodao, 
gdje se zabavljao, a on bi joj onda sve pripovidio; 
al! nju bi tada žignulo kad bi on spomenuo Raši- 
da. Ta bi riječ o Rašidu podsjetila na nedavnu pro- 
šnju, a ona strepila od te misli. Ona kao da je sva- 
ku pomisao o sebi zakopala u najveće dubine, kao 
da se zauvijek odrekla svega, pa strahovala od 
onih majčinih riječi, od prošnje, jer to povređivalo 
njeno srce, rušilo njenu odlučnu volju. Al' hoće li 
njeni roditelji moći i htjeti razumjeti njeno srce, pa 
pustit njoj da bira: prsten il! miran život u roditelj- 
skom domu, to nije mogla riješit, i to je najviše 
strašilo. 

I majka je bila vesela što se vraćaju stari dani. 
Mustafa je miran, Muharemaga nije više ljut, a 
ona Ajišu već izvodi gdjekad u komšiluk na sas- 
tanke; al! Ajiša ipak voli sjedit neđu ženama nego 
li onamo među djevojke. Mati se uzdala da će se 
kći sabrat, promijenit, zaboravit stare dane; a Aji- 
ša izlazila, samo da majci nažao ne učini. 

Tako je i Muharemaga mogao provodit većinu 
vremena u kahvi, gdje se još uvijek govori o Švabi. 
Prošao je Jurjev dan a ne puče puška, minula i go- 
dina po Švabi (po okupaciji) a ništa ne izbija, i jed- 
ni već uviđali da su pogodili oni što rekoše da je 

došo na tri godine, pa sad jedni bi selili, a drugi bi 
čekali dok i te dvije godinice mite. 

Baš u te dane došla opet žena od Salihagine ku- 
će i govorila o prosidbi. Muharemaginica je to 
držala na umu, al' nije smjela govorit s Ajišom, če- 
kala da se dobro oporavi. Ona i sad reče ženi da se 
strpe s tim još neko vrijeme, bar mjesec-dva; i tako 
se opet odgodi ta prosidba. A!' u sebi je odlučila 
da skloni kćer na udaju, pa je od tog dana češće 
govorila s Ajišom, al' svaki put vidjela kako bi te 
riječi rastužile njenu kćer, kako bi joj poremetile 
onaj mir i njoj se činilo da su je oči varale kad bi 
pomislila da se Ajiša oporavlja. 

Tako vrijeme prolazilo, a Muharemaginica trnu- 
la kad će opet poruka od Salihage. Bila u neprilici, 
kćeri sklonit nije mogla, a priliku opet taku ispus- 
tit žao joj bilo. No više je ona želila da svoju kćer 
usreći, srce joj kazivalo da bi u Ajiše tom promje- 
nom života nestalo svake tuge. 

Ajiši su svaki put te majčine riječi srce parale. 
Ona je bila tužna, a te joj tuge niko nije mogao uk- 
lonit. Bila se podala mirnu, skromnu životu, živje- 
la samo za stare uspomene svoje, al' sad ustala ma- 
ti pa joj i to otimlje, ne da j joj ni da u tom proživi 
koji časak. A da zna koliku joj ranu zadaje svojim 
riječima! 

Tako opet Ajiši nastali dani teške tuge. Ali koli- 
ko se ona imala da bori svojom tugom, toliko joj i 
brat počeo zadavat brige. Njega je ona svud prati- 
la svojim toplim, sestrinskim pogledom, a s njim 
jedinim izmijenila bi pokoju riječ, a te bi joj riječi 
bile promjena u životu, razgovor u tuzi. Ali što koji 
dan ona opažala neku promjenu na bratu. S njom 
nije više razgovarao kao prije, činilo joj se da se 
svaki put nekud žuri, a što je najviše plašilo, pois- 
kavao je od majke novaca, kad bi ona zaboravila 

da mu od sebe pruži. Ona često zapovrzi razgovor 
s njim, on bi joj tada samo odgovarao, a nikad da 
joj što priča, kao što je to do sad činio. No gdjekad 
bi joj ipak pričao, al! to bi bilo što o Rašidu, kako 
ga pazi i voda, ali nije smio da joj sve kaže. Rašid 
gledao da osvoji Mustafu, da ga on zavoli, pa ne- 
gdje u mahali, u društvu, namignuo on drugu kad 
su redom ispijali bocu jednu, da i Mustafi pruži. 
On se počeo zatezat, al! oni svi graknu na njeg: 
Zar bit momak i hodat po mahali, a trijezan! 


Ajišu bi svaki put u srcu žignulo kad bi Mustafa 
spomenuo Rašida, pa joj nekako nije bilo ni u vo- 
lji da se druži s njim. Njoj nije drago bilo čuti tog 
imena samo s udaje njezine, a!' njoj veće brige za- 
davao Mustafa. On negdje provodi vrijeme po cio 
dan, a i obnoć nekud škrine. Majka milostiva srca 
pruži gdjekad i pokoji groš više, otac se ne brine s 
njim, pa... ko zna kud luta, šta li radi. 


I — što je nekad otac u ljutnji počinio na Musta- 
fu, to je mati sad htjela da izgladi, pa mu pružala 
po očinoj želji i zapovijedi, a Mustafa sad nalazio 
društva i s Rašidom i bez Rašida. Obdan hodao 
kojekuda, a prijeđi koji put i prijeko, pa zađi i u 
koju gostionu, a obnoć skupi se njihovo društvo u 
kahvi, pa se kartaj do neko doba noći. 

Tako on provodio život za koji niko nije znao, a 
Ajiša samo naslućivala. Otac ga vidio dvaput s Ra- 
šidom pa bio siguran za dijete, a mati vila vesela 
što nema one zabune u kući. I dok je njoj bila jedi- 
na briga da Ajišu skloni na udaju, Ajiša se borila 
svojom tugom, a brinula za Mustafu. Što koji dan 
ona opažala na njemu sve veću promjenu, a jedan- 
put joj se čak pričinilo da je i pijan došao. Ona se 
sirota razgovarala da joj se to samo pričinilo; al! 
ga ipak od to doba pomnije motrila. 

Jedne večeri ostao Mustafa negdje do pć noći. 
Najedanput se Ajiši pričini da je škrinula njihova 
kapija, a onda čula nekakvu gudnjavu. Izađe sa 
svijećom u ruci, pa najedanput sva pretrne, probli- 
jedi. Za kapijom je ležao Mustafa pijan, iskaljan, 
nije znao za se. Vratila se, živa promrla od straha 
da se otac ne probudi, izazvala majku, pa ga unije- 
la ko kladu u kuću. 


Muharemaginica je sjutri dan bila pometena, a 
trnula da muž ne sazna za Mustafu. Ali Muhare- 
magi se druge misli vrzle po glavi. On se skanjivao, 
sjedeći uza saksiju i pijuć kahvu da otpočne razgo- 
VOT. 

— Sinoć mi čoek donese selam od Salihage! — 
poče on. 

Njoj odlahnu, al" odmah pade u novu brigu. 

— Pa mu ne rekoh ništa dok se to ne zdogovori- 
mo. 

- Hoće da prose? — upade ona. 

- JA. 

— A bogme, ne znam — šta bih rekla, -— poče ona 
zamotavat. 

- Šta je? — u čudu će on. 

— Ona... eto onako... vazda nešto nevesela! 

— A šta joj je? — on će gotovo ljutito. 

— Ne znam — kć rekla bih da joj — nije u srcu, 
pa... 
— Čuješ, sijeda! — ozbiljno će on. — Salihagi i si- 
nu mu nije mahane. Kuća od prvih... 

— Baš, Muharemaga, — ona će moleći, — da pri- 
čekamo još neko vrijeme! 

— Šta se ima čekat? Hoće čoek odgovor! 

— Ja ću gledati da ju sklonim, — opet će ona; — 
al' sad zasad nek stane! 

On se zašuti. 

— Ono beli, nema mahane toj kući! = pohiti ona 
opet; — al" eto, cura nešto ako ćeš... i nezdrava; a 
šta hoćeš... carević da je... Kad god joj reknem 
ona će: + Bogati, mati, nek to stane neko vrijeme; 
nije hitnje!a 

Muharemaga je razmišljao. Salihaga mu u srcu i 
sva kuća njegova, a bilo skrajnje vrijeme da se čoe- 
ku da odgovor, pa mu bilo mrsko da se to tako ote- 
že. Pa ni kći mu nije izgledala da je bolesna; al! 
opet, silit se ne može; a i žena moli da se još strpi s 
tim. Napošljetku, stidio se samog Salihage da se to 
ovako oteže, pa dovrši: 

— Ja neću da se prosci vrate, ako dođu! Eto, ne- 
ka znaš, pa sad gledaj, a ja ću to opet razvrnut koji 
dan. 

I njoj je odlahnulo. Sad pošla u drugu sobu, a u 
to je salijetala briga za Mustafu. Ono što se sinoć 
zbilo s njim, ne spadalo joj s uma. Mustafa je do 
to doba spavao, a Ajiša mislila o njem, tugovala. 
Uto se i Mustafa probudio, sjetio se svoje sinoćnje 
noći, pa se požurio iz kuće. Mati pred njeg da ga 
ukori, a on... ni da pogleda u nju, zamače na vra- 
ta. 

U Salihage sve pripravno, željno se čekao odgo- 
vor od Muharemage. Eto, dva-triput se poručivalo 
onako tajno, pa samo da dođe glas, odmah bi se 
poslali prosci. Svakom bi u Salihaginoj kući ova 
ženidba Rašidova, a iz one kuće, bila u volji. Njiha 
dva stari znanci, momku i djevojci nikakve maha- 
ne, ma sve, eto, podudarilo se, al' odonud još ni- 
kakva glasa. Sve se nešto otezalo, govorili da je cu- 
ra bolesna. Odovud najposlije slali žene, pa išle i 
uhodile, al" začudo, Ajiša vidi se nije nešto vesela, 
al" nit je ležala, ni bolesna bila. 

Salihaga je to držao ko u ruci. A i šta bi moglo 
zapriječit tu ženidbu? Njemu se sviđa Muharema- 
ga, a i on njemu. Rašid, momak kakvih je malo. Is- 
tina, otac mu povlađivao i on hodao, momkovao, 
al' otac ne skida oka s njega. Gdje bio bio, njemu 
valja u akšam doć i zatvorit dućan, naći se s ocem 
u akšam u džamiji, iza večere, ako je ko na sijelu, 
uhizmetit, il' zapalit fenjer, pa pred ocem u kahvu. 
Pa i steći je umio kć ijedan. Otac nije žalio od njeg 
što će se i proveselit, a nek je onaki, u ruci svom 
ocu. I Rašid je hodao, momkovao, al' otac, kuća 
vazda na umu. Gdjekad bi se on sukobio s najra- 
zuzdanijim momcima, al' se vazda znao vješto iz- 
vući i na vrijeme bit kod kuće. Budno oko očino 
nije dalo da on zabasa. 


Salihaga već nije mogao da dalje čeka. Pogle- 
dao svaki dan da žene reknu da je svršen dogovor, 
pa da se onda prosi. I eto skoro zamolio jarana 
jednog da to Muharemagi provuče kroz uši. On 
već da pošalje prosce, al' odonud opet odgovor: 
nek stane neko vrijeme. 


Pa i sami je Muharemaga bio u neprilici. Mrsko 
mu to bilo odgađat, i on ustao da se to svrši, al' že- 
na moli da se ne hiti. 

Muharemaginici je bilo najteže. Onog jutra, kad 
joj ono Muharemaga govorio, odmah je opet za- 
povrgla razgovor s Ajišom, al' ona — vazda jedna- 
ka. - 

— Bona, ja ne znam, šta je tebi! — govorila joj 
mati. — Bogme su one prilike rijetke: Salihaga je- 
dan po jedan u kasabi, a i sin mu... 

+= Tako ti Boga, mati, nemoj mi o tom govoriti! 
— uzdahla Ajiša. 

— Uh, uh! — udarila mati na nju. — A što? Zar 
bajagi boljeg... 

— Ah! Njima, po tom, nema mahane, — opet će 
Ajiša — ama... I 

— E, šta je? A s očinom dovom ideš, kćeri draga! 
Eto, njemu ta želja, a i meni bi bogme drago bilo! 
Pa zar nećeš poslušati oca i majku svoju! 

Ona je šutila. Na ove majčine riječi nije mogla 
odgovorit. Srce joj njeno zapovijedalo da bude 
čvrsta u svojoj odluci, a majka je sad opominje na 
poslušnost roditeljima svojim. NO u taj je čas mo- 
rila nju još jedna misao. Od onog časa, kako se 
ono zbilo s Mustafom, ona mislila o bratu, a to je 
boli, ubija. Njezina se slutnja obistinjavala, boja- 
zan sve veća da je Mustafa skrenuo, zabasao s pra- 
vog puta. Žalila ga i u duši je bolilo otkad ga vidje- 
la onakog. Napošljetku ona prekine ovaj razgovor, 
pa upita majku bolnim glasom: 

— Ali šta je Mustafi našem, majko? 

— Što je? — pohiti ona da utješi kćer. — Eto i jut- 
ros zaboravih da ga ukorim za ono... a šta ćeš, ko 
mladež; provode i drugi. . 

I one ušutiše. Mati je mislila da će napošljetku 
sklonit kćer, pa ovako govorila za Mustafu, makar 
da je i sama nazirala zlo po sina. 

Po podne tog dana Mustafa se navratio kući, i 
kad ga Ajiša htjela da moli, da se prođe onog, on 
je preteče, rekao joj, a — zapovjedio da mu zaište 
novaca u matere. Bilo mu ipak mrsko da to sobom 
učini stidio se matere. Ajiša ga poslušala, samo da 
mu volju ispuni, a dajući mu novce molila ipak da 
se kani, al! on je nije slušao. 

Majku je sad obuzela dvostruka briga. Časovito 
bi joj se pričinilo da joj je sin zakoračio u zlo, pa 
bi je prostrijelila neka strašna slutnja, al' brzo bi se 
otela toj misli, samo da se zavara da o tom i ne 
misli i ne govori, jer bi mogao Muharemaga saz- 
nat, pa onda — eto opet zabune u kući i to baš sad, 

kad se sprema sreća drugom joj djetetu, njenoj Aji- 
ši. I svaku bojazan, svaku misao o Mustafi odgoni- 
la ona od sebe, a mislila samo o Ajiši, s njom samo 
govorila o udaji njezinoj. Ali od Ajiše nikad niti 
jedne riječi o udaji, nikad ni vesele crte na licu, ni 
kakva znaka što bi majku obradovalo. Mati govo- 
rila, a kći šutila; gdjekad samo dubok uzdah, il 
suza na oku, i... one bi se opet rastale. 

Tako je majka salijetala svoju kćer da primi 
prsten, a u duši strahovala za Mustafu; Muhare- 
maga u kahvi, a Mustafa za to vrijeme skitao se 
kojekuda i danju i po noći, il' u kartanju il' prijeđi 
onamo prijeko i vrljaj od krčme do krčme. Otkako 
se pogradile vojničke barake, dvije ćuprije, a že- 
ljeznica već prohodala, od to je doba onaj kraj 
onamo neka nova čaršija, yxnovi Maglaja. Između 
ostalih zgrada i zgradica gostiona je najviše, pa sa- 
mo zaviri, puno. Svirači, pjevačice, igračice, zaba- 
ve, života u obilju za mlađi svijet. Čim mrak na 
zemlju, hrli onamo sve jatomice. Provodi se tu do 
neko doba noći — ta plodni su bili prošli dani, pa 
svak pun pare. Kad god tu zaviriš, oko stolova za- 
okružila družina, a pred njom čitava šuma boca, 
bočica i ostalog pribora, što kiti njihov sto. A po- 
vrh toga služi njima pokoje čeljade, lijepo, umilja- 
to, da zanosi mladež, pa još gdjekom i polaska da 
je — glavit, lijep... To je mladiće opijalo pa neki — 
više trošili, a da se samo svide ykrčmaricia svojoj. 

I Mustafa je tu provodio noći. S početka on pre- 
lazio sa svojim društvom koje ga i odvelo prvi put 
onamo, a sad već i sam ide. Gdjekad on trkimice 
prijeđe pa se brzo povrati, da.se na vakat nađe kod 
kuće, a gdjekad se išuljaj iz kuće, pošto bi se sve 
uleglo, pa provodi onamo cijelu noć i povrati kući 
pred samu zoru. Onaj ga život onamo vukao, i on 
teško čekao da se smrkne. Polazeć onamo sjetio bi 

se gdjekad roditelja, ako mu uđu u trag mogli bi 
mu ustegnut ono što mu daju; al' kad bi se kući 
vraćao, ne bi mu to ni na um palo. Njega onaj ži- 
vot zanosio, pa bi i zaboravio da ima starješinu 
nad sobom, osjećao bi se kao većina njegovih dru- 
gova, što su bili svoji gospodari. 

U kahvi se već pogovaralo, ljudi znali da mla- 
dež onamo provodi noći al' mislilo se da su to sa- 
mo oni razuzdani momci koji nemaju starijeg nad 
sobom, i većina nije ni sumnjala za svoje sinove. 

Tako oni žalili mladež što uludo troši novac, a i 
kvari se, a krivili Švabe što načiniše ćupriju da 
mladež može prelazit u ponoć kao usred dana, što 
pogradiše one svoje gostione pa u njih umamljuju 
mladi naraštaj. 

— Švabe su svemu krive! — osudio Avdaga, a 
Numan-efendija dočekao: 

— Niko nikog ne može natjerati ni na dobro, a 
kamo li na zlo, pa tako i onih što se svojom voljom 
podadoše svakakvu životu. 

— Pravo veliš! — prihvatio Salihaga. — Švabe nji- 
ha ne mogu natjerat na piće, ako oni neće, a mi bi 
ih mogli odvratit. 

— Najposlije moj (sin) ne ide! — trže se Avdaga. 

— Ma lahko je ljudi za one koji imaju očeve; 
ama šta će bit od onih što uzeše đem na zub! 

—- Bogme propast, šta će drugo! 

— Trebalo bi sudom zatvorit one krčme! — doba- 
cio jedan. 

Numan-efendija se smiješio, a Avdaga pobiti: 

— Strpite se, ljudi! Brzo ćemo se mi toga svega 
kutarisat. Kad svjetara puhne ozgor od Novog Pa- 
zara, to će sve bit ev'... i on otres6 dlan o dlan. 

Ovaj je razgovor podsjetio Muharemagu sina 
njegova. Sunula mu glavom misao da nije možda i, 
on zabasao onamo; ali opet ne vjeruje. Viđao ga" 

ono prije s Rašidom, a Rašid je zaista očino terbi- 
je. I Muharemaga bi ovu misao odbio od sebe, a 
nije umio naći razliku između sebe i Salihage, iz- 
među Mustafina i Rašidova oca. 

Mustafa je provodio dane i noći na svoj način. 
Kod kuće se ne bi mogao stanit, na ručak dođi il! 
ne dođi, a mati bi često čula u neko doba noći, kad 
vrata škrinu i on dođe odnekle. Sjutra bi se požuri- 
la da ga ukori, al" njega bi taj čas nestalo ispred 
nje. 

Muharemagi je bilo sumnjivo, nazrijevao već da 
Mustafa neuredno dolazi kući, pa mjesto da tome 
stane na put nekako drukčije, on se grozio ženi da 
će ga istjerat iz kuće, ako se ne opameti, ako čuje 
što ružno za njeg. Ona sva pretrnula od straha i 
sjutri dan pođe da govori sinu, al' on u taj mah po- 
šao k njoj da išće novaca. Ona se zbunila, htjela da 
mu taj put ne da, a on... stade, nekako se promije- 
ni u licu, pa joj zaprijeti da će ih odustat, da će u 
svijet, ako mu ne dadnu. Mati promrla. Odmah 
mu dala, obećala i više, a molila da se opameti. On 
nije ni čuo tih riječi. 

Ajišu je gorko boljelo gledajući ovako brata 
svog. Sad je već potpuno vidjela da je Mustafa ok- 
renuo stranputice. Uhvatila bi koji čas pa ga od 
puste boli ispod oka promatrala i opažala iz dana 
u dan promjenu na njemu. Lice mu bilo nekako 
tamnije, oči podbuhle, bilo mu svaki put kod kuće 
nekako nesnosno a nikad da s njom zađe u razgo- 
vor kao prije. 

On je zaista propadao, a to nju jako boljelo, pa 
često plakala. A, sirota, pri toj tuzi za bratom, o se- 
bi nije ni mislila, nije ni opažala da iz dana u dan 
opada. Nju je savladavala neosjetljiva trajna bolja, 
ona je podlijegala svakoj novoj tuzi, nije mogla 
podnosit kao prije, a Mustafa sve dublje padao, 
sve razuzdanije živio... 

I zima je davno minula i proljeće procvalo; pro- 
šla i zima sijela, nastali ljetni teferiči, sastanci, a 
tek najbliža blizina Muharemagine kuće da je 
mogla opazit da njegova čeljad rijetko izlazi, malo 
se viđa. Svijet ne zna ničije boli, pa tako i njima sa- 
mo se čudili. A i Muharemaginica je bila u neprili- 
ci, u zdvojnosti. Kad bi vidjela da treba sina okre- 
nut na pravi put, bilo joj skrajnje vrijeme za Ajiši- 
nu udaju. S njom bi se upustila u razgovor, molila 
je da korači s hajrom u sreću svoju, a taj je čas sali- 
jetale misli o Mustafi. Ali napošljetku, Mustafa 
njezin ostaje kod nje, imat će se kad i popravit; 
treba Ajišu sklonit na udaju, što će i njoj sigurno 
uklonit onu tugu sa srca. 


Jednog jutra sjedio Muharemaga sa ženom i pio 
kahvu. Čas je bio smrknut, a začas bi mu se opet 
čelo razvedrilo. Misli mu nekakve miješale gla- 
vom. Najedanput uzdiže on obrve, pa prozbori: 


- Ja mislim, sijeda, da će prosci ovo koji dan, 
a... more bit i danas. 

- Uh, zar baš...! — trznu se ona. 

- Šta je? Ja nemam obraza da otežem dalje! 

— Ne znam... Ništa! — zbuni se ona. 

— Zar nije ovako? — ozbiljno će on. 


— Ma ono - tako je, ali... eto, učini mi se da je 
bajagi onako zdrava, ko... rekla bih, oporavila se, 
a bogami nije! 

Muharemaga se zašuti. Neugodno mu bilo ovo 
odgađanje, a eto opet se ne da da se to svrši. 


— Nešto uvijek ko tužna! — govorila žena. — Ni- 
kad vesele riječi, nikad smijeha kao prije; al' mene 
gore plaši: ona je onako nezdrava. 

On šutio, razmišljao. Već je obreko, kad mu je 
zadnji put govorio jedan prijatelj njegov i Saliha- 
gin, pa nije kud dalje zatezat. : 

— Ja se ngdam da će to sve bit kakono je najbo- 
lje, — veli opet žena; — samo da je meni nju sklo- 
nit... 

U taj čas klapnu njihova kapija, a Muharemaga 
smotri na sokaku Mustafu gdje odlazi u čaršiju. 
On se sad sjeti sina, pa pogleda u ženu: 

— A šta on? Dolazi li sad vaktom kući? 

Ona pretrnu, i ne može zatajit straha na licu, al! 
se brzo snađe: 

— Ta gdjekad i zadocni, al' šta ćeš, ko mladež; ja 
da se opameti. 

- Čuješ! — ozbiljno će on. — Ja neću toga! Hoću, 
nek se kani hodnje i bresposlica, kuću nek čuva. 
Kaži mu, ako se ne opameti... zna šta ga čeka! 

Ona opet protrnula. To ona ni pomislit ne smi- 
je, a sad se baš sjetila sinovske grožnje, pa... stre- 
pila od one strahote koja prijeti za dijete njezino. I 
ona u taj mah nije znala drugog lijeka, već da se 
svrši Ajišina udaja, a to onda da će nekako i prili- 
ke promijenit, moći će se onda brinut samo o Mus- 
tafi, i ona i otac, a možda čak da će i Salihagina 
kuća pripomoći da se sin joj okrene na pravi put. 

— A daješ li mu para? — trže se on. 

— Pa i ne dajem vala, istom... kadnokad. 

— Ne daj više, evo ti rekoh! A ja ću se sad pobri- 
nut da ga opametim ili... 

— Ne budi mu strog, tako ti Boga! — udari ona 
molit. — Ja se nadam, dok ovo mine, da će okrenut 
nabolje, a eto, biva, i Rašid ga pazi, pa... opametio 
bi se. 

Tu se Muharemaga opet zamisli. Časovito bi u 
njem uskipilo i on bi najvolio da tome učini kraj 
onako kako on zna — naprečac; ali sad tome nije 

zgode, da je vazda. Eto prosci se već očekuju a ko 
zna: možda bi se zbilja tim prijateljstvom sa Sali- 
haginom kućom i Mustafa popravio. Udaju Ajiši- 
nu treba svršit, a ionako... prilika je to koju je on 
odavna i želio. 

I on svršio sa ženom razgovor. Ona je tvrdo obe- 
ćala da će skloniti kćer, da će prosce dočekat i sve 
bit, kakono je najljepše. Sve je to obećala, a u 
tvrdoj nadi da će to biti hajr za njihovu kuću, za 
oboje im djece, a u želji da i Muharemagu ublaži, 
da ne udara na sina. 


Ajiša nije još ni znala šta se očekuje. Ona je u 
taj mah samo o Mustafi mislila. Dok su joj rodite- 
lji onamo razgovarali, ona je motrila Mustafu. On 
je u taj čas ustao i htio u čaršiju, a ona ga molila 
da ne izlazi iz kuće, mogao bi se tu s ocem sukobi- 
ti, strahovala ona. Al' on ni da čuje, nekako otresi- 
to zamako na vrata. Oči joj ostale za njim, a ona u 
sebi mislila, jadila: Bože! kolike razlike između 
njena Mustafe, koji je nekad drugovao s Alijom i 
zabavljao se, i ovog sad! Kao da je drugi, tuđi mo- 
mak. 

Doskora je mati unišla Ajiši u sobu. Časkom je 
promotrila blagim materinskim pogledom punim 
brige, a onda obasula slatkim riječima, molbom, 
zakletvama, da korači u svoju sreću, a s roditelj- 
skim blagoslovom, a onamo je jedva čekaju! Mati 
govorila, nizala stotine hvala, obećanja, a Ajiša 
slušala, uzdisala, a bistre joj suze treptile u oku. 

— De, kćeri moja! Poslušaj majku svoju. — veli 
joj ona. — I otac ti to želi, a i ja... ko kad znamo da 
ti je to sreća tvoja! 

I mati je govorila tako milo, a riječi njene, tako 
slatke, a ko strijele padale na srce Ajiši. Kad je is- 

kitila, a sama se već unaprijed radovala sreći kćeri- 
noj, ona podiže sumorne oči pa bolno izusti! 

— Ah, kako ću majko! 

— S našom dovom, kćeri draga! Sreća ti eto ispa- 
la, a suđenik... pa kć i svak... 

— Ah...! zakletva...! — promuca Ajiša u teškoj 
borbi. 

— A Bog će ti oprostit, kćeri moja! — pohiti mati. 
— ako si se zaklela... nije suđeno...! 

Ajiša pokri lice rukama. 

— Iskat ćemo od Boga! On će ti oprostit, — opet 
će mati. — A to je sve suđeno tako: to ništa nije u 
našoj ruci. : 

Ajiša je bila dirnuta majčinim riječima, bila ras- 
tužena, jecala. 

— Vidiš, draga kćeri, šta se radi od Mustafe! 
Trnem, ako otac sazna, znaš ga, strog, naprasit; a 
to akobogda, kad se s hajrom svrši, svi ćemo onda 
gledat da se dijete opameti; Rašid ga i sad pazi, 
ama svi... svi ćemo onda ustat da se dijete okrene 
na pravi put. De, draga moja! Ne tuguj, korači u 
sreću svoju... porad sebe, porad nas i brata svog. 

Zadnje su riječi prenule Ajišu. Mjesto tuge, pla- 
ča, ona je sad zaplivala u duboke misli. Mati vidje- 
la da svaki put njene riječi izazivaju u kćeri tešku 
tugu, gorke suze, pa i sad, udaljila se ona a ostavi- 
la kćer da se oporavi, da zrelije razmisli. Znala ma- 
ti za tugu kćerinu, znala za zakletvu nesuđenom 
Ahmetu; al! sad želila, čvrsto se uzdala da kćer 
uvede u novu sreću, da joj ukloni tugu sa srca; leb- 
dilo joj pred očima da je to hajr po nju samu, po 
Mustafu, po cijelu kuću njihovu. 

Ajiši u taj mah dvije misli srce cijepale: Ah- 
met... zakletva... vjernost njemu jedinom vezalo 
je da bi i život sami dala da to ne prekrši; a ovamo 
opet živa želja mile joj majke da se i brat joj odvra- 

ti od one propasti; da se izvede na pravi put... 
Ona nije imala snage da vlada mislima, ona je 
klonula, bila nemoćna, shrvana... 


XXXVII 


Bilo je sjutri dan oko rane ručanice. Krasan bio 
ljetni dan. Muharemaga sve do to doba sjedio kod 
kuće, bio ljut, gnjevan, a pored njeg žena, tužna. 
Te noći Mustafa nije nikako dolazio kući negdje je 
ostao. Al' mati to ipak tajila, krojila mu da je sin 
malo kasnije došao, a jutros rano usto i odmah se 
zaputio u čaršiju. No Muharemaga to nije mogao 
vjerovat, nazrijevao da je sin sveosve uzeo mah, 
pa... gnjev ga obuzeo, htio da prokune nevaljala 
sina, a mati moli, cvili, da se samo kakogod razmi- 
ne, klela se da je Mustafa noćio kod kuće. Muha- 
remaga se napošljetku smirio, zamak u čaršiju, a 
žena pošla Ajiši, jer joj jučer iza onog razgovora 
bila sveosve rastužena. 

U taj čas je neko pokucao na njihovim vratima. 
Muharemaginica se požurila da otvori, kad na pra- 
gu smotri Suljaginicu, sestru Salihaginu sa jednom 
ženom uza se. 

= Uh, uh, pobogu! — požuri se Muharemagini- 
ca; — šta će to bit da vi meni otvarate vrata moja? 
Hoćemo !' u prag zarezat? — šaljivo će ona. 

— A evo nas! — dočeka Suljaginica; — tebe, draga 
Muharemaginice, nema nikud; to ti sebi kaži! 

Tako se prikoravajući u šali 1 smijehu uđoše u 
čardak. Muharemaginica se razletila da što bolje 
pogosti prije, a ove bile vesele s takog dočeka. Šer- 
be je, pa kahva, a sve u razgovoru mahom o najoz- 
biljnijim poslovima, pa opet začini šalom i smije- 
hom. 

Kad se kahva popila i one istom sjele da razgo- 


varaju, uozbiljit će se uto Suljaginica i počet uzvi- 
Jajući obrvama: 

— Evo, draga Muharemaginice! — govorila ona 
vadeći prsten i ogrlicu dukata. — Selam i tebi i Mu- 
haremagi ti od Salihage i njegove kuće, s božijim 
emerom, a s hajrom, akobogda i sa srećom i vašom 
hajr dovom, da nam date svoju kćer Ajišu za Sali- 
hagina sina. 

— Amin s hajrom dabogda! — dočekala ona žena 
uz nju. 

— Ako vam je u srcu i Salihaga i sin mu, — pri- 
hvatila opet Suljaginica, — i ako je s vašim razilu- 
kom i kćerinom vam voljom! 

— Ne d6 Bog, mi im ne nalazimo mahane! — pri- 
hvati sad Muharemaginica. — Kad oni nas begeni- 
šu, i mi njiha, draga srca! 

— Pa sestro draga, mi smo i prije bili baš kd i pri- 
jatelji, — nasmiješi se Suljaginica. — Njiha dva (Sa- 
lihaga i Muharemaga) oduvijek ko braća — prijate- 
lji, de; baš jutros sam s bratom govorila... 

— Jest, jest! — požuri se domaćica; — al' opet... 
neću ti, draga hanuma, ništa rijet — ovo ti, biva, ve- 
lim za se i za svog Muharemagu, a za curu... po 
tom, ako joj je u srcu, eto... nek i uzme (prsten)! Ja 
— pravo da ti reknem... ne bi nikom sevap bila, 
ako mu nije u srcu; nek svako sobom... 

— Baš si sa mnom! — pohiti Suljaginica; — Boga 
mi najbolje... 

Muharemaginica se dobro sjetila da to uplete u 
razgovor. Tog časa ona nije znala šta će Ajiša 
odabrat, vidjela je samo silnu borbu u kćeri, pa bi 
joj začas sunula misao da to možda neće bit gore 
po Ajišu, kojoj ona samo sreću želi. AI! svakako, 
uzme li joj kći prsten, prije će vidjet da nije bilo si- 
le, da joj je samoj u srcu, pa će djevojku još slađe 

primit, — ta majka bi svoja želila Ajiši svaku sreću, 
svako dobro. 

Mati je doskora unišla Ajiši. Ona je već znala za 
prosidbu, prepoznala Suljagincu, mogla je nasluti- 
ti zašto je došla, pa je bila u svojoj sobi u očajnoj 
borbi, u tuzi, plaču. 

— Evo ih! — šapnu joj mati sva ushićena od ra- 
dosti, a da kć i Ajišu obraduje. 

Ona je bila zamišljena, ko u nekoj magli, izgub- 
ljena stajala na sred sobe. 

— Hajde! — opet će mati. — Uđi i — uzmi prsten! 

Ona šuti, al'vidjelo se da joj je duša u silnoj bor- 
bi. Mati je sad skupila sve sile, obasula kćer stoti- 
nom molbi: 

— Hajde kćeri moja! Ovo je sve ovako suđeno, a 
sreća i hajr, akobogda i po te i po svu kuću našu, 
hajde...! I 

Ajiša podiže bolesne oči i pogleda u majku. 

— De, draga Ajiša! Evo žene došle! Hajde os- 
vjetlaj nam obraz, nemoj nas osramotiti, hajde... 

- Majko... ! — uzdaše ona bolno. 

— Sve prekrši! Sve zaboravi! — šaptala joj mati. —- 
Hajde... korači u svoju sreću, s Božijim emerom, s 
našom dovom...! 

— Ja... sam... tvoja majko! — promuca ona jed- 
va, satrvena, — čini što hoćeš! — i — poljubi mater u 
ruku... 

Majka zagrli svoju kćer, poljubi je u čelo, i nje- 
ne se vruće suze sliše sa kćerinim. 

Muharemaginica se povratila među žene. Čas- 
-dva tišina... vrata se otvoriše, a k njima uđe Ajiša. 
KG živa sjena, slabašna, blijeda priđe ona Suljagi- 
nici i poljubi je u ruku. 

— Dabogda s hajrom i sa srećom! — poče Sulja- 
ginica natičući joj prsten, — s dugim umurom tvo- 
jim i sviju tvojih... 

- Amin, dabogda! — prihvati ona žena do nje, a 
mati sad dirnuta do suza, udari blagosivljat kćer: 
kud koračila, u sreću gazila; za što se latila, u zlato 
se stvaralo; mnogo godina proživila sa svojim star- 
ješinom, u zdravlju, rahatluku i veselju... — a sva- 
ku ovu toplu riječ majčinu bistra suza pratila. 

Ajiša je postajala čas-dva pa se po majčinoj želji 
sklonila u svoju sobu. Majka je opazila neku pro- 
mjenu na kćeri, pa je uklonila od žena da se ona- 
mo oporavi od onog uzbuđenja. Bila je silno po- 
tresena pa joj je trebalo odmora. 


Sad se opet pila kahva i šerbe; žene iznova uda- 
rile u razgovor. Napošljetku ustale, sve zadovoljne 
i vesele, ugovorile svadbu do dvije hefte i otišle, a 
Muharemaginica ih ispratila do avlijskih vrata. 


Gorka je bila tuga Ajišina za Ahmetom, teška je 
bila bol njena gledajući brata svog kako propada, 
pa je to sve poput jake bure lomilo sve sile njena 
nježna bića; a ovaj zadnji udarac, potres, slomio 
je, nadvladao i srce i zadnju silu njenu, onda se 
predala majci, podlegla sudbini, borbi, ona klonu- 
la.... 

Kad je mati kasnije unišla, opazila je na kćeri 
silnu promjenu. Ona bila blijeda, sumorne oči 
svrnula preda se, bila kao izvan sebe, da se ništa 
njene duše dirnut nije moglo. Mati joj govorila, pi- 
tala je, molila da joj samo kaže ako joj je što teško,. 
il'je možda boli što; al" ona samo uzdahnu, odvrati 
majci pokoju ziječ i utješi je, al' u njenim riječima 
ni traga teškoj tuzi, a ni iskre vesela srca. Cijelo bi- 
će njeno bilo: srce bez čuvstva, duša bez osjećaja. 

U neko doba ustala ona po majčinoj želji, pošla 
na hajat da se rashladi, jer u sobi bilo sparno. Ko- 


rak-dva... mrak joj pao na oči, dubok uzdah i — 
ona se sruši na minder... 

Tužna je mati vrisnula, pritrkala kćeri svojoj. U 
taj čas na pragu niče Muharemaga. Oboje se latilo 
da osvijeste kćer, umivali je i doskora povalili u 
postelju. Nije znala za se... 


% 


Mati je samo strepila nad Ajišom, ronila gorke 
suze, a Muharemaga stenjao u svojoj sobi. Čas pri- 
je naišao na prizor koji potrese njegovim srcem, a 
on još iz čaršije došao satrven, slomljen. Uklonio 
se između ljudi od puste sramote, njegov Mustafa 
bio u hapsu! 

Po čaršiji se govorilo kako se sinoć onamo prije- 
ko nekakvi pobili, a noćna ih straža pohvatala i ot- 
premila u zatvor. Jaran mu jedan šapnuo da je i 
njegov Mustafa među njima. Krv uzavre u njem, 
mozak uskipi i — on izusti tešku kletvu. Tada je 
gnjevan, slomljen otišao kući. 

Dan je već mitio i suton pao a majka se ne od- 
miče od kćeri. Nju oblio ledeni znoj, za se ne Zna, 
a mati roni suze, dozivlje je — uzalud. Gdjekad bi 
se prenula, a sumoran pogled odavao tešku bol 
njezinu i ona bi se opet zanijela. 

Dok je tužna mati lebdila nad bolesnom kćeri, 
nije ni znala šta se pred kućom zbiva. Jacija je već 
minula, a nikom ni do večere, ni do sna. Muhare- 
maga sjedio u svojoj sobi slomljen, satrven od tu- 
ge, kad začu škripu kapije svoje. Kao da je naslući- 
vao, skoči on, pa niz basamake. Na kućnom pragu 
sukobi se on licem u lice s Mustafom koji se jedva 
držao na nogama. 

- Nesretniče! viknu on sav gnjevan. 

— Ne bilo te! — zagrmi on opet. 

Sin stajao pred njim blijed, poražen. 

— Tepi se ispod mog krova! — dreknuo on i po- 
letje prema sinu. 

Ovaj jednim skokom preleti avliju i nađe se na 
sokaku. Otac lupi vratima sav bijesan, a Mustafa 
nestade u mraku... 


XXXVIII 


Ajiša bolovala, bila teška hasta: što koji dan, 
čas, sve gore. Skupljala se svojta, sve obilazilo Aji- 
šu, a ona — kć nježan cvijetak na žarkom suncu, 
vene...! Ko da utješi, razgovori tužno majčino 
srce? Ona se gubi nad bolesnom kćeri, nema kad 
ni da misli o Mustafi. A ona ne bi ni mogla, ne bi 
smjela vjerovat da je on već daleko od nje. Muha- 
remaga se pojavi gdjekad u čaršiji, al! ogorčen, 
ubijen. Čas bi ga spopala neka srdžba, pa bi kleo, 
smrvio, uništio sve; sad opet svali mu se na srce tu- 
ga, čemer, pa samo stenje — podnosi, odolijeva 
krutoj sudbini. 

Kći mu se eno s dušom dijeli, a glas se već pro- 
nio da je Mustafa odusto od kuće, otišć u svijet. 
Vidjeli ga u Brodu, govorilo se; a šta je dalje od 
njeg bilo, to niko nije znao. Muharemaga bio više 
ljut neg žalostan; više gnjevan neg tužan, — a u ča- 
su kad mu drugi evlad lebdi između smrti i života, 
nije mu ni nakraj pameti da traži sina, da ga vraća, 
kako ga prijatelji neki svjetovahu, i — Mustafa već 
davno bijaše preko granice. 

O samom zapadu sunčanom bilo kod bolesnice 
puno svojte, a među njima i Suljaginica. Sve šuti, 
sve suznim očima gleda u Ajišu. Ona u teškoj vatri, 
časa čeka. Katkad baci sumoran pogled oko sebe, 
zove majku, oca, Mustafu... Žene uče, plaču, mati 
krši prste nad njom. 

Sunce uprav zapadalo, crvenkaste mu zrake do- 
pirale u sobu, a Ajišin pogled, bolan, bio uprt u 
majku. Čas-dva tišina... još jedan pogled, lak smi- 

ješak — i tužan vrisak majčin, gorak plač žena razli- 
ježe se kućom... 


x 


Mladi je petak, džamijski harem pun šarolike 
svjetine. Pohrlilo i staro i mlado da klanja prvu 
džumu. Sve je u čistoj ljetnoj nošnji, al' sve nekako 
turobno dirnuto, klanja se dženaza — pod prste- 
nom djevojci, Muharemaginoj Ajiši. 

Doskora je krenula duga povorka za mejitom 
da ga otprati do hladnog groba. Među svjetinom 
išlo i mlado momče u uskom odijelu, Alija, brat 
Ahmetov, koji je tog dana na dopust došao. I on, 
suzna oka pratio -— nesuđenu snahu; bio tužan za 
Ajišom, za Mustafom — a sva mu nedavna prošlost 
treptila pred očima. Još ga više rastužilo kad je vi- 
dio Muharemagu, a on — kć pusto stablo kom ljuta 
bura skrši granje, tužan, satrven... a kako je tek si- 
roti majci...! 

Alija se povratio s pokopa Ajišina, posjetio on- 
da majčin grob, otišao sjutri dan na Preslicu da vi- 
di gdje mu je brat pao; a kad se povratio u Maglaj, 
opazio gore, malo više Delibegova hana, lijep spo- 
menik onim vojnicima koji padoše na Maglaju. 
Sve je obišao, suzna oka, promatrao ove nevine 
žrtve onog vremena, sudbine, koje je sada pokriva- 
lo zeleno busenje... 

RJEČNIK 


A 


abdest - obavezno pranje 

prije klanjanja (molitve) 
aga — gazda; veleposjednik 
ajluk — mjesečna plaća 


akšam — 1. predvečerje, 2. 
klanjanje (molitva) u pred- 
večerje 

Alejćumu-selam! —  otpoz- 
drav na: selamun alejkum 

amanet — dar 

amidža — stric 

anatolski - anadolski, malo- 
azijski 

asker — vojska 

askerluk — vojništvo 

aškosum — bravo! 


avlija - dvorište ograđeno zi- 


dom 
azna, v. hazna 


B 


bahnuti — banuti 

bajagi — kao da, tobože 

bajrak — zastava 

basamaci — stepenice, stepe- 
nište 

bašibozuk — pej. turska regu- 
larna vojska 


bed-dova — kletva 

bedem — tvrđavski zid 

begenisati — sviđati se 

belći - možda, vjerovatno, 
belćim 

benetati — lupetati, naklapati 

bensilah, v. silah 

bezbeli — zaista, svakako 

blehnuti — blenuti 

boca — bajonet, up. boda 

boda (na pušci) — bajonet 


Ogaz — klanac 
borija — truba 
budža - rupa 
budžak — ugao . 


bujrum -— izvoli(te) 
bula — pej. muslimanka 
buljuk-emin — pisar u vojsci 
cc 
cvancik(a) — austrijski srebre- 
ni novac, 20 krajcara 
Č 
čatr - livada, pašnjak 
čajir, v. čair 
čantica - dem. od čanta, kož- 
na torba, up. ćanta 


čaršija -- trgovačka četvrt 
čaršijica - dem, od čaršija 


259 


čeljade -— osoba bilo kojeg 
spola i uzrasta 
čevra - izvezen rubac, čev- 


rma 
čifluk — vrsta feudalnog po- 
sjeda, čitluk 


Ć 


Ćaba — islamska sveta zgrada 
u Meki (Arabija), Kaba 

ćanta - omanja kožna torba, 
čanta; fišeklije 

ćatisat — ba(h)nuti 

ćefenak — krilo, kanat starin- 
skog dućana 

ćitab — knjiga, ovdje knjiga 
vjerskih učenja i propisa, 
Kur'an 

ćuprija - most 


D 


damar — živac, bilo 

din — vjera (islam) 

dina mi — vjere mi 

dova — molitva Allahu 

dušmagn — neprijatelj, dušma- 
nin 

duvar - zid 


Dž 
džaba — 1. uzalud, 2. besplat- 
no 
Nr — islamska bogomo- 


PE duša 

džebhana — municija, džeba- 
na 

dženaza — muslimanski spro- 
vod 

džuma — podnevna molitva 
(namaz) petkom u džamiji 

E 


efendija — gospodin 
emer — odredba 
emernama — naredba 
eškija - odmetnici 
evlad — porod, djeca 


F 


fajda — korist 

feredža — ženski ogrtač koji 
su muslimanke  oblačile 
prilikom izlaska na ulicu 

dem — kupasta kapa bez obo- 


fi. PRTN šoljica za crnu kah- 
vu, fildžan 
fišek — naboj, metak 


G 
gazija — junak 


H 


haber — 1. glas, vijest, 2. ma- 
renje (ni habera — ne mari) 

hajat — trijem, predvorje 

hajdučljiv — u kome ima haj- 
duka 


hair — sreća 

hajr, v. hair 

hajvan — stoka, životinja 

halabuka —- vreva; metež 

halal — ono što je dopušteno, 
što je blagosloveno, oproš- 
tenje 

halali — oprosti 

halaliti -— oprostiti 

hamajlija — zapis, talisman 

han — svratište, konačište 

handžar — dugačak dvosjekli 
nož 

handžija — onaj koji drži han 

hanuma — muslimanska gos- 
pođa; supruga, žena 


harem (džamijski) — groblje 

hasta — bolesnik; bolestan 

hatur — volja, želja 

hazna — blagajna 

hefta — sedmica 

hodža — islamski vjeroučitelj 

hodžinica — hodžina supruga 

horma — konjska oprema, or- 
ma 

horna — voljna, raspoložena 

horoz — pijetao 

horoz (u puške) — obarač 

Hrnjice -— čuvena porodica iz 
muslimanskih junačkih 
pjesama 

hućumet — |. upravna Vlast, 
2. sud 


hud — jadan 


I 


ićindija — vrijeme između 
podneva i zalaska sunca 

insan — čovjek, čeljade 

itaat —- pokornost, odanost, 
itat 

izrititi — izvitoperiti 


J 


Jacija - noćna islamska mo- 
litva klanja se oko 2 sata 
po zalasku sunca 

Jaran — prijatelj, drug 

Jauklija — voljena djevojka 

Jjaver — pomoćnik, ađutant 

Jjazija — pismo 

jazuk — šteta 

Jjednovit — jednoličan 

Jjigrmiluk = turski dukat, ji- 
girmiluk 

Juzbaša — kapetan, zapovjed- 
nik buljuka (čete) 


K 


kabu!l = uslišan, prihvaćen 

kadija — šerijatski sudac 

kahva = 1. kafa, 2. kafana 

kajasa -— kožna uzica 

kajmekam - zastupnik vlasti, 
sreski načelnik 

kaldrma - kamenom poplo- 
čan put ili avlija 

kalem -— pero 

kaluf — obrazac, oblik, kalup 

kasaba -— gradić, varošica 

katana -— konjica 

kaurin - nemusliman, đaur 

kaurski, up. kaurin 

kauš — stražarnica 

kiljer — spremnica za hranu, 
ćiler 

kiridžija — prevoznik 

klanjati - moliti se bogu 

kmet — seljak, bezemljaš na 
gospodarevom imanju 

kmetica — up. kmet 

kojasiti(se) — pojavljivati(se), 
skitati(se) 

komšija — susjed 

komšiluk — susjedstvo 

kona — komšinica, susjetka 

konak = 1. zgrada medžlisa, 
2. jednodnevno putovanje 

krmez-šal — crveni šal 

kršla — kasarna 

kubura = mala starinska puš- 

a 

kumpanija -— kompanija 

kura — regrutacija 

kuršum — puščano zrno 

kutarisati(se) —  spasiti(se), 
kurtalisati(se) 


L 
lakrdija — šala . 
lejli-kadr — mubareć-večer;. 
27. noć ramazana 

M 


magaza — dućan, radnja 

mahala — gradska ili seoska 
četvrt 

mahalica — dem. od mahala 

mahana — ono čemu se može 
prigovoriti, mana 

mahni se - mani se 

mahsus — naročito 

mal — imetak 

mal-mudir — poreznik 

medžlisi — vijećnici medžlisa 

mejdan — 1. boj, megdan 2. 
poveći prostor u gradu, trg 

mejhana — krčma, mehana 

mejt — mrtvac, mejt 

memur — činovnik 


meraja — zemljište bez vlasni- 
ka 


ve —- mekana kućna obu- 

a 

meteriz — rov 

minder — sećija 

muče — tiho, kradom 

muftija - muslimanski po- 
krajinski vjerski prvak (ov- 
dje: pljevaljski muftija — 
Vehbija Šemsekadić, Pljev- 
ljak, komandant narodne 
vojske u otporu protiv aus- 
trougarske okupacije BiH 
1878. 


muhasera — opsada 

muhtar — seoski ili mahalski 
starješina, knez, muktar 

mujezin — džamijski službe- 
nik koji na munari nuči 
ezana 

mukajet (ni mukajet) — ne 
obraća pažnju 


munara — visoki džamijski. 


toranj, minaret 
murtat — izdajica 

mušebak — drvena rešetka na 
prozoru 

mušketat — strijeljati 

mušterija — kupac 

mutvak — kuhinja, mutfak 


N 


nahija - pokrajina, upravno 
područje 

najhairnije — up. hair 

namus — čast, poštenje 

nepoharan — očuvan 

um — turska regularna voj- 
ska 


O 


obrstar — pukovnik 

odaja — soba 

odaše — odahnu 

odmazditi — odjuriti 

odžak -— dimnjak 

ordija — vojska 

ortakluk - poslovno udruži- 
vanje 

Osmanlija — Turčin 

osmanlijsko — tursko, nebo- 
sansko 

oteferičiti, up. teferič 


P 


pamtilac — pamtilo, pametar 

paša -— titula visokog dosto- 
janstvenika, rang generala 

pašaluk -— pašino područje 

pećanka — mala puška izra- 
đena u Peći 

pendžer — prozor 

popaša — pašarina 

potriea — šteta koju stoka na- 
čini, potra 

prange- okovi 

promašak -— omeđen prostor, 
otvor 

proteferičiti, up. teferič 


R 


rahatluk — zadovoljstvo 

rahmetli — umrli, pokojni 

ramazan — mjesec posta 

raziluk — dopuštenje 

rubija — zlatan novac 

ručanica — vrijeme ručka 

ruždija — niža muslimanska 
srednja škola 

ruždijanski, up. ruždija 

rz — čast, obraz 


S 


sabah — |. zora, 2. jutarnja 
molitva 

sabahile -— zorom 

sabaile, v. sabahile 

selam — muslimanski 
zdrav 

selamet — spas 

sepećik — sepetić 

sermija — imetak, imovina, 
glavnica 

sevap -— uzrok 

sibijan — djeca, nejač, sibjan 

silah — širok pojas sa pregra- 
dama za oružje i sl. 

sofra — trpeza, sinija 

sokak — ulica 

soldat — vojnik 

sultan — car, vladar 

suvarija — konjanik 


po- 


Š 


šeper — pleter 

šerbe — sladak napitak, šerbet 
šerijat — islamski propis 
Švabo — pej. Nijemac 


T 


talambas — vrsta bubnja, da- 
ulbaz . 

teferič — provod u prirodi 

telal — javni objavljivač no- 
vosti 

tenzimat — reforme, tanzimat 

terbije — odgoj 

tespih - brojanice u musli- 
mana 

tretina — vrsta poreza 

turčin - musliman vsturskeć, 
vjere, za razliku od: Tur- 
čin, Osmanlija, Turkuša 

tušiti -— gušiti 


U 


učenje -— moljenje (Allahu) 
uhizmetiti x poslužiti 


V 


vakat — vrijeme 
vatan - domovina 
vlah - nemusliman, up. tur- 
čin 
Z 


zabasati — skrenuti s puta, za- 
lutati 

zapt — red, disciplina 

zaptija - žandarm 

zejtinica - posuda za zejtin, 
uljanica 

zijan — šteta, gubitak 

zirat — obradiva zemlja 

zulum — nasilje, bezakonje 


Ž 


župiti -— dosađivati se, čamiti 
(na selu) 

BIOGRAFIJA 


Edhem Mulabdić se rodio 1862. godine u Maglaju 
gdje je završio mekteb i ruždiju. 1887. godine upisuje se 
na Učiteljsku školu u Sarajevu i završava je 1890. Na- 
kon kratkotrajna učiteljevanja u Brčkom krajem 1891. 
godine postavljen je za nastavnika u tek otvorenoj mus- 
limanskoj vjeroučiteljskoj školi Darul-mualimin.. Od 
1899. do 1902. godine obavlja dužnost prefekta konvik- 
ta Učiteljske škole, a od 1902. do 1910. predaje na Šeri- 
jatskoj sudačkoj školi. Od 1911. do 1917. bio je nadzor- 
nik osnovnih škola, a od 1917. do 1923. je u upravi 
Muslimanske osnovne i Više djevojačke škole. Od 1923. 
do 1929. je narodni poslanik na listi JMO. 6. januara 
1929. godine je penzionisan. 

Prvim književnim radovima javlja se u Bošnjaku 
Mehmed-bega Kapetanovića Ljubušaka, da bi od 1892. 
do 1894. bio odgovorni urednik. Urednik muslimanskih 
kalendara Bajraktar (1894) i Mearif (1898/99), sekretar 
sarajevske Kiraethane (Čitaonice), a potom pokretač 
(sa Safvet-begom Bašagićem i Osmanom Nuri Hadži- 
ćem) muslimanskog časopisa Behar (1900) kojeg je ure- 
đivao od 1900. do 1906. Jedan je od osnivača Islamske 
dioničke štamparije (1905), odbornik društva Gajret 
(1903) i jedan od prvih urednika lista Gajret (1907). 

Sudjeluje i u osnivanju muslimanskog kulturnog 
društva Narodna uzdanica (1923), urednik je istoime- 
nog kalendara i pokretač časopisa Novi behar (1927). 
Jedan je od urednika lista Pravda, glasila JMO, a pet 
godina je uređivao i istoimeni kalendar. 

Umro je u Sarajevu 29. januara 1954. 

Roman Zeleno busenje priređen je prema prvom izd 
koje je objavljeno 1898. godine u izdanju Matice hrva 
Izuzev neophodnih pravopisnih intervencija i ispravl; 
štamparskih pogrešaka, priređivač ni u čemu nije vršio 
kakve ispravke. 

